ישיבת מליאה, כנסת 25, פרוטוקול מספר 165, 2024-04-01 00:00

אמיר אוחנה: חברות וחברי הכנסת, הכנסת אני מתכבד לפתוח את ישיבת הכנסת

אמיר אוחנה:  היום יום שני כ"ב באדר ב' התשפ"ד, 1 באפריל 2024

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –     הצעות חוק לדיון מוקדם – החל בהצעת חוק פ/4471/25 וכלה בהצעת חוק פ/4516/25: הצעת חוק הנכים (תגמולים ושיקום) (תיקון – העברת תגמולים וזכאויות לבן משפחה של נכה), התשפ"ד–2024, מאת חברי הכנסת מיכאל מרדכי ביטון ופנינה תמנו; הצעת חוק המים (תיקון – קביעת תעריפי מים לחקלאות), התשפ"ד–2024, מאת חברי הכנסת אלון שוסטר ורם בן ברק; הצעת חוק המים (תיקון – קביעת תעריפי מים לחקלאות), התשפ"ד–2024, מאת חברי הכנסת משה גפני, אלון שוסטר, ששון ששי גואטה, מטי צרפתי הרכבי, ינון אזולאי, נעמה לזימי, קטי קטרין שטרית, אליהו ברוכי, יצחק קרויזר, אלי דלל ושלום דנינו; הצעת חוק הנכים (תגמולים ושיקום) (תיקון – ראש אגף שיקום נכים), התשפ"ד–2024, מאת חבר הכנסת יצחק קרויזר; הצעת חוק סל הקליטה (תיקון – זכאות לדיור ציבורי), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק כניסת שוהים בלתי חוקיים, פעילי טרור ובני משפחותיהם לישראל (תיקוני חקיקה), התשפ"ד–2024, מאת חבר הכנסת עמית הלוי; הצעת חוק הנכים (תגמולים ושיקום) (תיקון – אחריות תקציבית), התשפ"ד–2024, מאת חבר הכנסת יצחק קרויזר; הצעת חוק הגנה על בריאות הציבור (מזון) (תיקון – שאריות חומרי הדברה במזון), התשפ"ד–2024, מאת חברי הכנסת מטי צרפתי הרכבי, יוראי להב הרצנו, גלעד קריב, עופר כסיף, שלי טל מירון, יסמין פרידמן, אחמד טיבי, איימן עודה, דוד ביטן, יאסר חוג'יראת, רם בן ברק, יוסף טייב, אברהם בצלאל, מירב בן ארי, טטיאנה מזרסקי, מתן כהנא, נאור שירי, ווליד טאהא, רון כץ וקטי קטרין שטרית; הצעת חוק הרשויות המקומיות (בחירת ראש הרשות וסגניו וכהונתם) (תיקון – הגבלת כהונה שלישית לראש רשות), התשפ"ד–2024, מאת חברי הכנסת מיכל מרים וולדיגר, צביקה פוגל, לימור סון הר מלך, אוהד טל, משה טור פז וטטיאנה מזרסקי; הצעת חוק היחידה המיוחדת לחילופי מידע של גופי הביטחון והרשויות האזרחיות, התשפ"ד–2024, מאת חברת הכנסת שרן מרים השכל; הצעת חוק הגנת הצרכן (תיקון – מענה אנושי בשירות טלפוני לאזרח ותיק), התשפ"ד–2024, מאת חברי הכנסת אליהו ברוכי, משה גפני, יעקב אשר ויצחק פינדרוס; הצעת חוק לתיקון פקודת התעבורה (איסור התניית שכר לנציג בעל רישיון להפעלת קו אוטובוס כנגד מתן קנס לנוסע בלא כרטיס), התשפ"ד–2024, מאת חברי הכנסת יצחק פינדרוס, משה גפני, יעקב אשר וינון אזולאי; הצעת חוק ההתיישנות (תיקון – הרחבת הזכות לתביעה בגין עבירות שהוגש בהם כתב אישום), התשפ"ד–2024, מאת חבר הכנסת גלעד קריב; הצעת חוק העונשין (תיקון – מאבק בפשיעה חקלאית), התשפ"ד–2024 , מאת חברי הכנסת יבגני סובה, עודד פורר, שרון ניר, יוליה מלינובסקי וחמד עמאר; הצעת חוק העונשין (תיקון – תקיפת סוהר), התשפ"ד–2024, מאת חבר הכנסת צביקה פוגל; הצעת חוק הרשות לפיתוח הנגב (תיקון – הגדרת הנגב), התשפ"ד–2024, מאת חברת הכנסת לימור סון הר מלך; הצעת חוק משק החשמל (תיקון – סקירת השפעות על הסביבה), התשפ"ד–2024, מאת חברת הכנסת נעמה לזימי; הצעת חוק הוועדה לטיפול במשפחות נעדרים אזרחיים, התשפ"ד–2024, מאת חברת הכנסת מיכל מרים וולדיגר; הצעת חוק הגנה על הציבור מפני ארגוני פשיעה, התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק הנכים (תגמולים ושיקום) (תיקון – קביעת מועד להחלטה בבקשות הכרה ולקביעת דרגת נכות), התשפ"ד–2024, מאת חבר הכנסת יצחק קרויזר; הצעת חוק לתיקון פקודת המשטרה (המחלקה לחקירת שוטרים), התשפ"ד–2024, מאת חבר הכנסת דן אילוז; הצעת חוק ביטוח בריאות ממלכתי (תיקון – ניטור זמינות שירותי רפואה), התשפ"ד–2024, מאת חברת הכנסת נעמה לזימי; הצעת חוק התחשבנות בין בתי חולים לקופות חולים לשנים 2021 עד 2025 (התחשבנות בעד שירותי בריאות בבתי חולים ציבוריים כלליים) (תיקון – מועד התשלום לבית חולים ציבורי כללי עצמאי), התשפ"ד–2024, מאת חבר הכנסת משה רוט; הצעת חוק פיתוח והתחדשות של יישובים באזור חבל תקומה (הוראת שעה), התשפ"ד–2024, מאת חברי הכנסת מיכאל מרדכי ביטון וגלעד קריב; הצעת חוק החברות (תיקון – פרסום דוחות כספיים של מונופול), התשפ"ד–2024, מאת חבר הכנסת גלעד קריב; הצעת חוק הגבלת אספקת שירותים ומוצרים לגורמי ביטחון, התשפ"ד–2024, מאת חבר הכנסת דן אילוז; הצעת חוק שירות חובה לכול, התשפ"ד–2024, מאת חברי הכנסת אביגדור ליברמן, עודד פורר, יבגני סובה, שרון ניר, יוליה מלינובסקי וחמד עמאר; הצעת חוק ערבויות מטעם המדינה (תיקון – חיוב תאגיד בנקאי במתן הלוואה), התשפ"ד–2024, מאת חברת הכנסת אורית פרקש הכהן; הצעת חוק הרשות הלאומית לעידוד הגירה ומאבק במסתננים מארצות אסיה ואפריקה, התשפ"ד–2024, מאת חבר הכנסת יבגני סובה; הצעת חוק העונשין (תיקון – מרחק סביר משוטר בעת מילוי תפקידו), התשפ"ד–2024, מאת חבר הכנסת אושר שקלים; הצעת חוק חובת המכרזים (תיקון – עידוד אגודות שיתופיות ותאגידים שחל עליהם הסכם קיבוצי מיוחד), התשפ"ד–2024, מאת חברת הכנסת נעמה לזימי; הצעת חוק ביטול מאסר חלף קנס (תיקוני חקיקה), התשפ"ד–2024, מאת חבר הכנסת אחמד טיבי; הצעת חוק הביטוח הלאומי (תיקון – דמי ביטוח מופחתים למעסיק קולט עלייה), התשפ"ד–2024, מאת חבר הכנסת גלעד קריב; הצעת חוק לתיקון פקודת העיריות (קביעת שירותי תחבורה ציבורית בתחומי הרשות המקומית), התשפ"ד–2024, מאת חברת הכנסת נעמה לזימי; הצעת חוק הרשות השנייה לטלוויזיה ורדיו (תיקון – הנגשת רדיו בשפה הערבית בכל הארץ), התשפ"ד–2024, מאת חבר הכנסת אחמד טיבי; הצעת חוק הביטוח הלאומי (תיקון – זכאות לקצבת אזרח ותיק לנכה), התשפ"ד–2024, מאת חברת הכנסת מיכל מרים וולדיגר; הצעת חוק משפחות חיילים שנספו במערכה (תגמולים ושיקום) (תיקון – זכויות הסתגלות לאחים שכולים), התשפ"ד–2024, מאת חברי הכנסת קארין אלהרר ויצחק פינדרוס; הצעת חוק גיל פרישה (הורה שילדו נפטר) (הוראת שעה) (תיקון – הפיכת הוראת שעה להוראה קבועה), התשפ"ד–2024, מאת חברת הכנסת מיכל מרים וולדיגר; הצעת חוק שנת שירות, התשפ"ד–2024, מאת חברי הכנסת ירון לוי, סימון דוידסון, רון כץ, שלי טל מירון ונאור שירי; הצעת חוק מגבלות על חזרתו של עבריין מין לסביבת נפגע העבירה (תיקון – שינוי מידת הנזק והגדרת גילו של העבריין), התשפ"ד–2024, מאת חברת הכנסת לימור סון הר מלך; הצעת חוק לעידוד השקעות הון (תיקון – השכרה לטווח ארוך במסלול זכאות לרכישה), התשפ"ד–2024, מאת חבר הכנסת משה גפני; הצעת חוק האזרחים הוותיקים (תיקון – תור שנקבע בתיאום מראש), התשפ"ד–2024, מאת חברי הכנסת יבגני סובה, עודד פורר, שרון ניר, יוליה מלינובסקי וחמד עמאר; הצעת חוק לתיקון פקודת בריאות העם (הנגשת מידע ופנקס חיסונים למחוסן), התשפ"ד–2024, מאת חברת הכנסת אימאן ח'טיב יאסין; הצעת חוק הביטוח הלאומי (תיקון – עדכון לוח ח'), התשפ"ד–2024, מאת חבר הכנסת משה סולומון; הצעת חוק עבודת נשים (תיקון – זכות להיעדר מעבודה בעת שירות מילואים של בן הזוג), התשפ"ד–2024, מאת חבר הכנסת עידן רול; הצעת חוק התכנון והבנייה (תיקון – הגדלת חיבור החשמל), התשפ"ד–2024, מאת חבר הכנסת יעקב אשר

דן מרזוק:       לקריאה שנייה ולקריאה שלישית: הצעת חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד–2024, שהחזירה הוועדה לביטחון לאומי

דן מרזוק:      לקריאה ראשונה, מטעם הממשלה: הצעת חוק הבנקאות (רישוי) (תיקון מס' 31), התשפ"ד–2024; הצעת חוק עדכון שיעורי תגמולים לנכי רדיפות הנאצים ולנכי המלחמה בנאצים וביטול המרת תגמולים (תיקוני חקיקה), התשפ"ד–2024; הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 12), התשפ"ד–2024; הצעת חוק מקורות אנרגיה (תיקון מס' 5), התשפ"ד–2024; הצעת חוק התקנים (תיקון מס' 19) (אימוץ הוראות מחייבות החלות בדין האירופי), התשפ"ד–2024; הצעת חוק הגנה על בריאות הציבור (מזון) (תיקון מס' 9 והוראת שעה) (הרחבת אימוץ הדין האירופי, ייעול הליך האימוץ והסרת חסמים ביבוא מזון במסלול האירופי), התשפ"ד–2024

דן מרזוק:      לקריאה ראשונה, מטעם הכנסת: הצעת חוק הגנת הצרכן (תיקון מס' 69) (איסור הפעלת השפעה בלתי הוגנת במצב חירום), התשפ"ד–2024, של חבר הכנסת דוד ביטן וקבוצת חברי הכנסת; הצעת חוק צער בעלי חיים (הגנה על בעלי חיים) (תיקון מס' 12) (איסור עיסוק ברבייה ובמכירה של כלבים ללא היתר), התשפ"ד–2024, של חברי הכנסת יסמין פרידמן, חנוך דב מלביצקי וקבוצת חברי הכנסת; והצעת חוק הנוער (שפיטה, ענישה ודרכי טיפול) (תיקון מס' 25) (מאסר בעבירת המתה שהיא טרור), התשפ"ג–2023, של חבר הכנסת יצחק קרויזר וקבוצת חברי הכנסת

דן מרזוק:      מסקנות ועדת הכלכלה בעקבות דיון מהיר בהצעתם של חברי הכנסת מיכל מרים וולדיגר, עידן רול, יונתן מישרקי ויבגני סובה בנושא: פטור מתשלום בכבישי אגרה למשרתי מילואים

דן מרזוק:      הודעת שר הרווחה והביטחון החברתי על מסקנות הוועדה המיוחדת לפניות הציבור בעקבות דיון מהיר בהצעתם של חברי הכנסת אושר שקלים, ווליד טאהא, משה טור פז, משה רוט ויוסף עטאונה בנושא: גידול משמעותי בשיעור המאובחנים בקרב ילדים באוטיזם והיעדר מענה מספק

דן מרזוק:  תודה

אמיר אוחנה: תודה למזכיר הכנסת על הודעתו המפורטת

אמיר אוחנה: אנחנו נעבור לנושא הראשון על סדר-היום – נאומים בני דקה

אמיר אוחנה:  חברי הכנסת המבקשים להירשם מוזמנים להצביע בעד כעת

אמיר אוחנה:       אני לא רואה את החיוויים

אמיר אוחנה:  מדור מחשב, אני לא רואה חיוויים פה על אף אחד

אמיר אוחנה:  חבר הכנסת פוגל, האם ביקשת? לא

אמיר אוחנה:  חבר הכנסת סולומון יהיה ראשון הדוברים עד שאקבל לידי את הרשימה

אמיר אוחנה:  אבל שימו לב שהחיוויים לא עובדים

משה סולומון: תודה, אדוני היושב-ראש

משה סולומון:  גם השבוע אני רוצה להזכיר כאן את אחד מבניה של הקהילה האתיופית, ששילמה מחיר קשה על אובדן טובי בניה במלחמה הנוכחית – סמל ראשון עלמנאו עמנואל פלקה, השם יקום דמו, מקריית גת, לוחם ביחידת דובדבן, חטיבת הקומנדו

משה סולומון:  עמנואל נפצע בקרב בדרום רצועת עזה, ויום לאחר מכן, בכ"ג בכסלו, השיב את נשמתו, והוא רק בן 22 שנה

משה סולומון:  הלווייתו נערכה בסמוך להדלקת נר ראשון של חנוכה, שמסמל את ניצחון האור על החושך, ובסימן גבורת המכבים של הדור הזה

משה סולומון:       עמנואל היה איש שדגל בנתינה בכל תחום

משה סולומון:  את חייו הוא נתן למען המדינה; את איברי גופו – לארבעה חולים שהיו זקוקים להם

משה סולומון:  אחיו הבכור, נועם, לוחם גם הוא ביחידת אגוז, ספד לו וסיפר: תמיד אמרת שעל הגנת המולדת הזאת אתה תמות

משה סולומון:  על הגנת עם ישראל שכוסף כבר אלפי שנים לארץ הקודש – הארץ שההורים שלנו חלמו עליה, שסיפרו סיפורים שעברו מפה לאוזן, קהילה שלמה שחלמה והגשימה חלום

משה סולומון:  אף אדם לא יודע מתי הוא יחזיר את נשמתו לבוראו – המשיך אחיו ואמר – אבל אתה ידעת

משה סולומון:  אמרת שלא משנה איפה זה יהיה – אולי בצבא, אולי בשב"כ, אולי במוסד – אבל ידעת שזה יהיה פה בארץ הקודש, על הגנת המולדת

משה סולומון:  יהי זכרו ברוך

אמיר אוחנה: אמן

אמיר אוחנה:  תודה לחבר הכנסת סולומון

אמיר אוחנה:  הדובר הבא הוא חבר הכנסת ואליד אלהואשלה

אמיר אוחנה:  אחריו – חבר הכנסת בועז טופורובסקי, ובזאת אני גם נועל את הרשימה

אמיר אוחנה:  כן

קריאה: - - -     

וליד אל-הואשלה: מכובדי היושב-ראש, חבריי חברי הכנסת - -      

אמיר אוחנה: לא, לא

אמיר אוחנה:  מי שנרשם, נרשם

אמיר אוחנה:  אין בעיה

אמיר אוחנה:  אני רק נועל את הרשימה למצטרפים נוספים

וליד אל-הואשלה: - - אני רוצה למחות ולגנות את ההריסות שבוצעו היום בכפר ביר הדאג'

וליד אל-הואשלה:  אדוני היושב-ראש, זה כפר מוכר, שנמצא במועצה אזורית נווה מדבר

וליד אל-הואשלה:  גם בכפר אבו תלול, כנ"ל

וליד אל-הואשלה:  תקופה ארוכה מ-7 באוקטובר אנחנו מבקשים מהרשויות גם להתחשב במצב בנגב וגם להתחשב בתקופת חודש הרמדאן

וליד אל-הואשלה:  לא יכול להיות שהרשויות הורסות גם בחודש הזה, גם במזג אוויר שרבי כזה, וממשיכות להרוס

וליד אל-הואשלה:      אנחנו דרשנו, ממשיכים לדרוש ונמשיך לדרוש גם מראש הממשלה להתערב בנושא הזה

וליד אל-הואשלה:  אנחנו מבקשים מהרשויות להפסיק את ההריסות בנגב ולהכיר בכפרים הלא-מוכרים

וליד אל-הואשלה:  היום הגדילו התושבים ושרפו בית גם ביישוב אבו תלול

וליד אל-הואשלה:  אנחנו לא רוצים את זה

וליד אל-הואשלה:  אנחנו לא רוצים לראות מקרים כאלה

וליד אל-הואשלה:  אנחנו רוצים שיכבדו אותנו, שיכבדו את החברה הבדואית

וליד אל-הואשלה:  לכן אנחנו פונים גם מכאן, מהכנסת, לממשלה להפסיק את ההריסות אצלנו בחברה הערבית בנגב

וליד אל-הואשלה:  תודה

אמיר אוחנה: תודה לחבר הכנסת אלהואשלה

אמיר אוחנה:  חבר הכנסת בועז טופורובסקי

אמיר אוחנה:  אחריו – חברת הכנסת צגה מלקו

בועז טופורובסקי: תודה, אדוני היושב-ראש

בועז טופורובסקי:  חבריי חברות וחברי הכנסת וכמובן השרים הנכבדים, אנחנו מסיימים חודש טרגי

בועז טופורובסקי:  חודש מרץ היה החודש הקטלני ביותר בדרכים

בועז טופורובסקי:  תאונות הדרכים ממשיכות לקטול חיים – 12% עלייה כבר משנה שעברה

בועז טופורובסקי:  מחר אכנס את ועדת המשנה למלחמה בתאונות הדרכים בשביל להבין מה ממשלת ישראל עושה בחירום עכשיו בשביל להציל חיים בכבישים

בועז טופורובסקי:  בינתיים אני רק שומע על קיצוצים גם ברלב"ד וגם בגופים נוספים

בועז טופורובסקי:      כמו בכל שבוע, אני אציין במהרה את תאונות הדרכים הקטלניות של השבוע האחרון

בועז טופורובסקי:  ביום שלישי 26 במרץ נהרג רוכב אופנוע בן 30 לאחר שהתנגש חזיתית ברכב סמוך לצומת נשר

בועז טופורובסקי:  ביום רביעי 24 במרץ נהרג נער, בן 11 בלבד, לאחר שאיבד שליטה על טרקטורון

בועז טופורובסקי:  הוא התהפך ונהרג במקום

בועז טופורובסקי:  ביום חמישי 28 במרץ נהרגה אישה בשנות השלושים לחייה, שהייתה בהיריון מתקדם, בתאונה הקטלנית סמוך למושב גאליה

בועז טופורובסקי:  ביום שבת 30 במרץ נהרג נער בן 15 – עוד נער, אישה בהיריון – לאחר שהתהפך עם הרכב בפזורה הבדואית

בועז טופורובסקי:  הוא פונה לבית חולים במצב אנוש ושם הוא נפטר

בועז טופורובסקי:      102 בני אדם נהרגו בכבישים מתחילת השנה

בועז טופורובסקי:  אנחנו רק ב-1 באפריל, וזו לא בדיחה, זו לא מתיחה; זה אמיתי

בועז טופורובסקי:  חמישה בשבוע החולף

בועז טופורובסקי:  אני מקווה שמחר אקבל ממשטרת ישראל ומממשלת ישראל איזושהי התייחסות לתוכנית חירום לעצירת הקטל בכבישים

בועז טופורובסקי:  תודה רבה

אמיר אוחנה: תודה לחבר הכנסת טופורובסקי

אמיר אוחנה:  חברת הכנסת צגה מלקו, ואחריה – חבר הכנסת יוסף עטאונה

צגה מלקו: אדוני היושב-ראש, כנסת נכבדה, אם אתם זוכרים, בשנה שעברה בחודש מאי 2023 ילד בן ארבע וחצי, רפאל אדנה, נדרס למוות

צגה מלקו:  מי שדרסה אותו – בהתחלה נאמר הבת, רופאת שיניים; אחר כך נאמר שזאת האימא בת ה-80

צגה מלקו:  היה ויכוח, היו גרסאות שונות: המשטרה אומרת הבת, הפרקליטות – האימא

צגה מלקו:  לקהילה, כהרגלנו, אין ברירה אלא לצאת לזעוק לשמיים, והפגנו

צגה מלקו:  בסופו של דבר נאמר: האימא היא שפגעה, נעמיד את האימא למשפט על הפקרה

צגה מלקו:       לפני חודש האימא הודתה בבית המשפט לתעבורה בפתח תקווה

צגה מלקו:  אני אפילו שמחתי, אמרתי פה על הדוכן: סוף-סוף יש צדק

צגה מלקו:  אבל השמחה הייתה כל כך מוקדמת

צגה מלקו:  מה שקרה הוא שביום שישי האחרון אותו שופט ביטל את ההחלטה בטענה שבת ה-80, זאת שדרסה או הפקירה, לא הייתה מודעת לכך שהיא הפקירה אותו – לכן נחזיר את הדיון להוכחות

צגה מלקו:      תגידו לי, מה קרה? אותו שופט ששמע – היא הודתה, היא אמרה שהיא הפקירה, והוא קיבל את זה, ואחרי כמה שבועות מבטל? תגידו לי, איך נאמין למערכת? אז ככה אתם רוצים שניראה, מוסדות מדינת ישראל? ככה? מה יקרה? תגידו, ממש, מה הטעות של הילד הזה? בגלל שהוא נולד לקהילה הלא-נכונה? כי אין לנו כסף, חבר'ה, להביא את השורה הראשונה של עורכי הדין ולהעמיד אותם

צגה מלקו:  לכן זה זועק לשמיים

צגה מלקו:   אני יודעת, בסופו של דבר בת ה-80, אפילו היא תהיה אשמה, תימצא אשמה במשפט הוכחה, היא לא תקבל שום עונש

צגה מלקו:  את כל זה ידענו מההתחלה, אבל לא הפסקנו להילחם

צגה מלקו:  אל תטעו, אנחנו נמשיך להילחם

צגה מלקו:  אל תתבלבלו, אנחנו לא אוכלוסייה חלשה, לא נכון, אתם מתבלבלים

אמיר אוחנה: תודה, גברתי

אמיר אוחנה:  חבר הכנסת יוסף עטאונה, ואחריו – אחרונת הדוברות לשלב זה, חברת הכנסת קטי קטרין שטרית

אמיר אוחנה:  בבקשה

יוסף עטאונה: כבוד היושב-ראש, אני רוצה להביא את דבריו של סלים אל-דנפירי מביר הדאג' ולצטט אותו, ממה שאמר היום אחרי שכוחות ההרס באו ליישוב ביר הדאג' והרסו בתים

יוסף עטאונה:  כבוד היושב-ראש, סלים דנפירי מביר הדאג' אמר היום ששר הביטחון – הכישלון הלאומי – רוקד על הדם, והוא לא מפספס שום הזדמנות כדי להסית ולהרוס בנגב

יוסף עטאונה:  סלים דנפירי אמר בצורה חד-משמעית שהוא מבקש – הגיע הזמן שראש הממשלה יתערב ויעצור את המטורף וכל מה שהוא עושה בנגב

יוסף עטאונה:  סלים אל-דנפירי גם אמר שהוא מצפה ממך ומכל אדם נורמלי במדינה הזו להגיע לביר הדאג' ולכל היישובים בנגב, לראות את המציאות, להסתכל עליה בעיניים ולמצוא פתרונות לאנשים

יוסף עטאונה:  תודה

אמיר אוחנה: תודה לחבר הכנסת עטאונה

אמיר אוחנה:  כעת חברת הכנסת קטי קטרין שטרית

אמיר אוחנה:  לאחר מכן נעבור לנושא הבא שעל סדר-היום

אמיר אוחנה:  בבקשה

קטי קטרין שטרית: תודה רבה, אדוני היושב-ראש

קטי קטרין שטרית:  שרים נכבדים, היום נסעתי לגבעת זאב לנחם את משפחתו של החטוף אוריאל ברוך

קטי קטרין שטרית:  אוריאל ברוך בן ה-35 נרצח, לצערנו הרב, לאחר המסיבה ברעים

קטי קטרין שטרית:  רק לאחרונה הגיעה הוכחה לכך להורים, וההורים יושבים שבעה

קטי קטרין שטרית:  אני רוצה לדבר על אוריאל

קטי קטרין שטרית:  אוריאל בן 35, חייכן, לבבי, שמח

קטי קטרין שטרית:  אפשר לראות בתמונות שלו עד כמה הוא היה מאושר, עד כמה הוא היה שמח בחלקו

קטי קטרין שטרית:  החברים שהקיפו אותו קראו לו בשם, בכינוי "בדאלו", שזה חברי הטוב והאהוב

קטי קטרין שטרית:      משפחתו של אוריאל, לפני שיצאתי משם הם ביקשו ממני לומר את זעקתם בפני הכנסת הנכבדה: אל תפסיקו את הלחימה

קטי קטרין שטרית:  אל תפסיקו את הלחימה בשום פנים

קטי קטרין שטרית:  צריך לפגוע בכל אותם מחבלים ארורים מחמאס, שרצחו כל כך הרבה אנשים יקרים וחפים מפשע

קטי קטרין שטרית:  בהלוויה, שעדיין לא התקיימה – כרגע יש רק הספדים של המשפחה – אמר חמו דן ענתבי, ואני רוצה לקרוא את מה שהוא אמר

קטי קטרין שטרית:  חמו אמר: "עם ישראל חי

קטי קטרין שטרית:  לא השמדתם אותנו 3,000 שנה, וזה לא יקרה גם עכשיו

קטי קטרין שטרית:  ננצח, נעבור את המשוכה הזו ונמשיך לחיות"

קטי קטרין שטרית:      אוריאל השאיר אחריו אישה, את רחלי, ושני ילדים בני חמש ושמונה

קטי קטרין שטרית:  יהיה זכרו ברוך

אמיר אוחנה: אמן ואמן

אמיר אוחנה: חברי הכנסת, נעבור לנושא הבא שעל סדר-היום – הודעת הממשלה על הפסקת כהונה של שרים

אמיר אוחנה:  אני מתכבד להזמין את השר המקשר בין הממשלה לכנסת, כבוד השר דוד אמסלם, להציג את הודעת הממשלה

אמיר אוחנה:  בבקשה, אדוני

אמיר אוחנה:  בבקשה, עד עשר דקות לרשותך

דוד אמסלם: אדוני היושב-ראש, חברי הכנסת, קודם כול אני אקריא את הודעת הממשלה, ולאחר מכן אתייחס לאיזו סוגיה שבעיניי היא חשובה מאוד

דוד אמסלם:  בהתאם לסעיף 9א לחוק הממשלה, התשס"א–2001, אני מתכבד להודיע על הפסקת חברותם בממשלה של השר גדעון סער ביום י"ז באדר ב' התשפ"ד, 27 במרץ 2024, בשעה 20:12 – סחתין על הדיוק – ושל השרה יפעת שאשא ביטון ביום י"ז באדר ב', 27 במרץ 2024, בשעה 20:15, וזאת בהתאם לסעיף 22א לחוק-יסוד: הממשלה

דוד אמסלם:      חברי הכנסת, אדוני השר, ברשותכם, אני רוצה להתייחס לאיזו סוגיה שלדעתי הייתה אמורה לזעזע את אמות הסיפים במדינת ישראל

דוד אמסלם:  בשבת אני רואה חוברת בעיתון הארץ, אני רואה כתבה של חיים לוינסון, ועל מה הכתבה? יש פה תמלילי שיחות: הוא אומר לו, השופט: אפי, אני פרעתי את החוב שלי, אם כך

דוד אמסלם:  אומר לו נווה: לא, אני אמצא לך חוב חדש, מה אתה חושב לך, חביבי? הוא אומר לו: אתה נותן רק התחייבות אחת, אתה מעיף אותה – את גנות – מתיקי הנזיקין, לא מעניין אותי לאן

דוד אמסלם:  אורנשטיין צוחק, הוא אומר לו: בוודאי

דוד אמסלם:  הוא אומר לו: אני לא צוחק איתך

דוד אמסלם:  וכן הלאה וכן הלאה

דוד אמסלם:      רבותיי, משהו שמזעזע לי את כל הגוף: שופט בית המשפט בתל אביב, נשיא בית המשפט, כדי להתמנות להיות נשיא, עושה עסקה עם יושב-ראש, מה שנקרא, לשכת עורכי הדין, שיש לו משרד גדול בתל אביב שעוסק בדיני נזיקין

דוד אמסלם:  הם עושים סידור עבודה לשופטים: את זה תעיף; את זה נשים – למה? זה מתאים למשרד שלי

דוד אמסלם:  מה המשמעות של "מתאים למשרד שלי"? שאני מגיע עם לקוח, גובה ממנו טבין ותקילין, ואני אומר לו: עזוב, סגרתי עם השופט, אל תדאג, אני מיניתי אותו

דוד אמסלם:      רבותיי, אני רוצה להגיד לכם, בארגוני פשיעה זה לא קורה

דוד אמסלם:  בוררות בעולם התחתון יותר מרשימה, יותר אמיתית ממה שאני קורא כאן היום

דוד אמסלם:  ומה בעצם משטרת ישראל עושה, או היועמ"שית? כרגיל, מסתרקת

דוד אמסלם:  לא שמעה, לא ראתה – שום דבר

דוד אמסלם:  לא קראה, כלום

דוד אמסלם:  ומה יותר חמור מזה, אדוני היושב-ראש? היום השופט הזה, אורנשטיין, עוסק בבוררויות – היום – של מיליוני אם לא מאות מילוני שקלים

דוד אמסלם:  זה איש מושחת, לטעמי, לפחות ממה שאני קורא פה

דוד אמסלם:  הוא היה צריך להיות בחדרי החקירות

דוד אמסלם:       תארו לכם מה היו עושים אם זה היה אמסלם דוד, הדירקטור

דוד אמסלם:  היום הבן אדם עוסק – היום – בתיקי בוררות, ששופטים נתנו לו אותם

דוד אמסלם:  ואיך הוא אומר לו? לא בנזיקין; בפלילי אין בעיה

דוד אמסלם:  לא עוסק בפלילי אני, אבל בנזיקין, שיפסוק לטובת הלקוחות שלי, ואני הרי מקבל תג מחיר לפי התוצאה

דוד אמסלם:  הרי בסוף אני שותף

דוד אמסלם:  אם הבאתי תוצאה טובה, אני מקבל אחוזים כאלה וכאלה

דוד אמסלם:  תבינו איזו שחיתות יש במערכת הזאת

דוד אמסלם:  אזרחי ישראל, תתעוררו

דוד אמסלם:  תתעוררו

דוד אמסלם:  תקראו

דוד אמסלם:       אני קודם כול אומר שאפו גדול לחיים לוינסון על זה שהיה לו האומץ לחשוף את זה בעיתון הארץ

דוד אמסלם:  דרך אגב, אני זוכר שבזמנו, גב' רוזנבוים, יושבת-ראש רשות החברות בעבר, מינתה אותו ליושב-ראש ועדת חריגים של הדירקטורים – יענו, אלה שאנחנו מכניסים בדלת האחורית, לא בנבחרת

דוד אמסלם:  היא אמרה לי: אני מסתדרת איתו, יש לי דיבור איתו

דוד אמסלם:  זה שופט שיש לו דיבור עם כל מיני אנשים

דוד אמסלם:      על מערכת המשפט אני רוצה לומר לכם, ובזה אני מסכם: היה יהודי מבוגר שפעם פגשתי, שהיה כבר מבוגר מאוד – הוא כבר נפטר; עלה מכורדיסטן – שפעם אמר לי את המשפט: דודי, צבוע לא אוכל בשר של צבוע

דוד אמסלם:  שופט לא אוכל בשר של שופט

דוד אמסלם:  המשטרה לא מתעסקת עם שופטים

דוד אמסלם:  כששאלו את אחד החוקרים במשפט נתניהו: תגיד, בדקת בצו את הבית של מוזס? הוא אמר: מה פתאום? השתגעתם? אני לא מדבר על איזה פרקליט

דוד אמסלם:       היום שופט שודד את בנק לאומי, עכשיו בצוהריים, עם שני טומיגנים, המשטרה עוד מלווה אותו הביתה עם השלל

דוד אמסלם:  למה? כי הוא שופט

דוד אמסלם:  לכן אני חושב שתעשה טוב משטרת ישראל, ראש יח"א, לה"ב, כל הגופים האלה – אתם ללא צריכים הנחיה מהיועצת המשפטית לממשלה

דוד אמסלם:  אם היא לא נותנת לכם את ההנחיה לבצע את זה, אתם יודעים שגם היא מכסה על הפשע הזה

דוד אמסלם:       אם אתם רואים כתבה כזאת בעיתון, כל אזרח במדינת ישראל – בוודאי אם הוא חס ושלום ראש ממשלה או פוליטיקאי – כבר אתמול הייתם עוצרים אותו וזה היה פותח את כל המהדורות

דוד אמסלם:  מר קושמרו, אתה מתעסק עם איזו נסיעה שלי? אתה מתעסק עכשיו עם מה שעשיתי במילואים, אתה והחברים שלך? יש לך פה פצצת אטום של מערכת המשפט

דוד אמסלם:  אזרח בא ויוצא חייב רק בגלל שהוא לא מינה את השופט, לא מכיר

דוד אמסלם:  למה? נווה לא מייצג אותו

דוד אמסלם:  בושה וחרפה

דוד אמסלם:      אני מבקש מכם בעצם להחזיר קצת מהכבוד של עם ישראל, לא שלכם

דוד אמסלם:  קצת, שיאמינו טיפ-טיפה

דוד אמסלם:  דרך אגב, יש הרבה שופטים הגונים, גם להם אתם עושים עוול

דוד אמסלם:  לכן הסיפור הזה של אורנשטיין צריך להיגמר, ועכשיו

דוד אמסלם:  בוודאי לא לקבל – קודם כול תפסיקו לו את הבוררויות, את כל העיסוקים שלו, ותקראו לו לחקירת משטרה, כולל מעצר

דוד אמסלם:  תודה

אמיר אוחנה: תודה רבה לשר אמסלם

אמיר אוחנה: [מס' מ/1720; דברי הכנסת, חוב' י"ח, ישיבה 147; נספחות

אמיר אוחנה: ] 

אמיר אוחנה: ואחרי הודעת הממשלה אנחנו עוברים לנושא הבא על סדר-היום, והוא הצעת חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד–2024, בקריאה השנייה והשלישית

אמיר אוחנה:       אני מתכבד להזמין את חבר הכנסת צביקה פוגל, יושב-ראש הוועדה לביטחון לאומי, להציג את הצעת החוק

אמיר אוחנה:  בבקשה, אדוני

הוועדה לביטחון לאומי): אדוני היושב-ראש, מכובדיי השרים, כנסת נכבדה, אני מתכבד להציג בפני הכנסת, לקריאה השנייה והשלישית, את הצעת החוק שיזמה הממשלה למניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד–2024

הוועדה לביטחון לאומי):       אדוני היושב-ראש, ב-7 באוקטובר 2024 החלה מתקפת טרור רצחנית מרצועת עזה על מדינת ישראל

הוועדה לביטחון לאומי):  באותו היום הכריז שר הביטחון על מצב מיוחד בעורף, מכוח סמכותו, לפי חוק ההתגוננות האזרחית, שאושרה בוועדת החוץ והביטחון של הכנסת והוארכה מעת לעת

הוועדה לביטחון לאומי):  ב-8 באוקטובר הכריזה ועדת השרים לענייני ביטחון לאומי על נקיטת פעולות צבאיות משמעותיות, בהתאם לסעיף 40 לחוק-יסוד: הממשלה

הוועדה לביטחון לאומי):       לנוכח מתקפת הטרור הרצחנית, במהלך חודש אוקטובר 2023 התקינה הממשלה את תקנות שעת חירום (חרבות ברזל) (מניעת פגיעת גוף שידורים זר בביטחון המדינה), התשפ"ד–2023

הוועדה לביטחון לאומי):  תקנות אלה, אדוני היושב-ראש, הותקנו מכוח סמכותה של הממשלה לפי חוק-יסוד: הממשלה

הוועדה לביטחון לאומי):  התכלית הייתה למנוע פגיעה ממשית של גוף שידורים זר המשדר בישראל בביטחון המדינה

הוועדה לביטחון לאומי):       מתוקף תקנות אלה, חבריי חברי הכנסת, ב-15 בנובמבר 2023 הורה שר התקשורת על הגבלת הגישה לאתרי האינטרנט של הערוץ הלבנוני אל-מיאדין

הוועדה לביטחון לאומי):  הוראה זו הוארכה ב-30 ימים נוספים מתוקף התקנות, אולם מלבד כך לא ניתנו הוראות נוספות מתוקף תקנות שעת חירום

הוועדה לביטחון לאומי):       התקנות עמדו בתוקפן במשך שלושה חודשים, עד שפקעו ב-20 בינואר 2024

הוועדה לביטחון לאומי):  עם זאת, בשל העובדה שמדינת ישראל עדיין מצויה במלחמה וגופי הביטחון מעידים על המשך קיומו של צורך למנוע מערוצים זרים לפגוע באופן ממשי בביטחונה של המדינה, ולנוכח חלוף הזמן מפקיעת התקנות כך שאין עוד אפשרות להאריך את תוקפן, ביקשה הממשלה לקבוע בחקיקה, במתכונת של הוראת שעה, את אותן הסמכויות שנקבעו בתקנות לשעת חירום

הוועדה לביטחון לאומי):       פה אני פותח סוגריים, ואומר באופן אישי: אני מודה על ההזדמנות שניתנה לי לחוקק בוועדה את החוק הזה

הוועדה לביטחון לאומי):  כפי שאפרט להלן, במהלך דיוני הוועדה נערכו כמה שינויים בהצעת החוק הממשלתית

הוועדה לביטחון לאומי):  שינויים אלה הם תוצר של דיוני הוועדה הנרחבים

הוועדה לביטחון לאומי):  אני חייב לומר בהזדמנות זו, אדוני היושב-ראש, חבריי חברי הכנסת, קיימנו אין-ספור דיונים, ירדנו על קוצו של כל יו"ד, כדי לראות שאנחנו באמת שמים פה חוק ראוי

הוועדה לביטחון לאומי):  שינויים אלה הם תוצר, כמו שאמרתי, של דיוני הוועדה הנרחבים, שבמהלכם שמענו הערות רבות של חברי הכנסת – גם מהאופוזיציה – של משרדי הממשלה, של גופי הביטחון השונים, כולל דיון מסווג עם גופי ביטחון, ארגונים אזרחיים ועוד

הוועדה לביטחון לאומי):  חלק מההערות גם קיבלנו וכללנו בנוסח המונח כעת לאישורכם

הוועדה לביטחון לאומי):       השינוי הראשון שעשינו להצעת החוק הממשלתית מתייחס להפעלת סמכותו של שר התקשורת, ולפיו נדרשת קביעה של ראש הממשלה, ולא של שר הביטחון, כי שוכנע ששידוריו של הערוץ הזר המשדר בישראל פוגעים באופן ממשי בביטחון המדינה

הוועדה לביטחון לאומי):  לא סתם עשינו את השינוי הזה, אדוני היושב-ראש

הוועדה לביטחון לאומי):  השינוי הוא משמעותי

הוועדה לביטחון לאומי):       השינוי השני הוא נגזרת מן השינוי הראשון, ולפיו שר התקשורת יכול להפעיל את סמכותו בהסכמת ראש הממשלה, ולא שר הביטחון, ולכך מתווסף השינוי השלישי לפיו נדרש אישור הממשלה או הקבינט, ולא רק של הקבינט כפי שהוצע בהצעת החוק הממשלתית

אורית פרקש הכהן: מה עם סמכות שר הביטחון?      

הוועדה לביטחון לאומי): בעניין זה יובהר ויודגש כי תכלית החוק היא תכלית ביטחונית, ולכן בהצעת הממשלה שר הביטחון הוצע כבעל הסמכות הרלוונטית

הוועדה לביטחון לאומי):  עם זאת, בדיונים המעמיקים שביצענו, הוועדה סברה כי הצעת החוק נוגעת בסוגיה חשובה ורגישה, והיא הגבלת הזכות לחופש הביטוי

הוועדה לביטחון לאומי):  בשל כך קבעה כי התנעת התהליך תבוצע על ידי ראש הממשלה ולא על ידי שר הביטחון, על בסיס ההנחה כי לפני ראש הממשלה תיפרס יריעה רחבה יותר של שיקולים, נוסף לשיקולים הביטחוניים, כדוגמת שיקולים מדיניים, החיוניים לבחינת האיזון בין הפגיעה בחופש הביטוי לבין האינטרס של שמירה על ביטחון המדינה

הוועדה לביטחון לאומי):       שיקול דומה הנחה את הוועדה במתן אפשרות לראש הממשלה לבחור האם להביא את ההוראה לאישור הקבינט או בפני הממשלה

הוועדה לביטחון לאומי):  הוספת אפשרות לאישור בידי הממשלה נועדה אף היא לאפשר התייחסות לכלל השיקולים הרלוונטיים, הביטחוניים והמדיניים כאחד, מבלי לפגוע בשיקולים הביטחוניים, שניתן להם ממילא מקום מיוחד, בין היתר מכיוון שההוראה ניתנת על סמך חוות דעת של גורמי מקצוע ביטחוניים

הוועדה לביטחון לאומי):  יודגש, אדוני היושב-ראש, כי הסדר זה גם מאפשר לשר הביטחון להציג את עמדתו בפורום המאשר את ההחלטה, בין אם מדובר בקבינט ובין אם מדובר בממשלה, בדומה לרציונל המנחה בהצעת החוק הממשלתית

הוועדה לביטחון לאומי):      בנוסף, הוחלט כי ההוראה לא תינתן אלא לאחר שתוצג בפני ראש הממשלה לפחות חוות דעת מקצועית אחת מגורמי הביטחון, ולאחר שכל גורמי הביטחון יתבקשו לתת חוות דעת מקצועית בעניין

הוועדה לביטחון לאומי):  עוד יודגש כי טרם אישור הקבינט או הממשלה יוצגו בפני הפורום הנדרש לאישור כלל חוות הדעת, בעל פה או בכתב, מטעם גורמי הביטחון

הוועדה לביטחון לאומי):  כמו כן נקבע כי אם גורם ביטחון לא הציג את חוות דעתו, אין בכך כדי לעכב את אישור ההחלטה, ובלבד שמלוא התשתית העובדתית הנדרשת הובאה בפניו

הוועדה לביטחון לאומי):       אדוני היושב-ראש, חבריי חברי הכנסת, באמת שהשקענו בחוק הזה הרבה מאוד מחשבה והרבה מאוד היגיון – גם ביטחוני, גם מדיני וגם רצון לשמור על חופש הביטוי

הוועדה לביטחון לאומי):  בכל הנוגע להוראות עצמן, החליטה הוועדה כי ככל שתינתן הוראה בדבר תפיסת מכשיר המשמש לאספקת תכנים, לא תבוצע חדירה לאותו מכשיר אלא רק תפיסת המכשיר, כך שההצעה מצמצמת את הפגיעה בזכות לפרטיות ואף לא מאפשרת פגיעה בחסיון המקורות וחיסיון המידע

הוועדה לביטחון לאומי):  כמו כן, בדומה להצעה הממשלתית החליטה הוועדה כי ההוראה והארכתה יובאו לאישור נשיא בית משפט מחוזי או סגנו בהקדם האפשרי, ולא יאוחר מ-24 שעות מכניסתה לתוקף

טלי גוטליב: - - -     

הוועדה לביטחון לאומי): בנוסף, נקבע כי בתוך שלושה ימים ייערך דיון בהחלטה ויוחלט אם לשנות אותה או לקצוב את תקופת תוקפה

הוועדה לביטחון לאומי):  בהקשר זה יובהר כי מתן האפשרות לשנות את ההוראה או לקצוב את תוקפה

הוועדה לביטחון לאומי):  בנוסף, על פי החלטת הוועדה, ההוראה תהיה בתוקף לתוקף שלא יעלה על 45 ימים וניתן יהיה להאריך אותה באותו אופן לתקופה שלא תעלה על 45 ימים נוספים

הוועדה לביטחון לאומי):       אדוני היושב-ראש, חבריי חברי הכנסת, החליטה הוועדה עוד כי החוק יעמוד בתוקפו כארבעה חודשים, עד ליום 31 ביולי 2024, או עד מועד סיומה של תקופת ההכרזה על מצב מיוחד בעורף, או עד לסיום הפעולות הצבאיות המשמעותיות, לפי המוקדם שבהם

הוועדה לביטחון לאומי):       לעמדת חברי הוועדה, שינויים אלה שומרים על זמניות ההצעה ועל האיזון הראוי

הוועדה לביטחון לאומי):  המועדים לא הוארכו באופן משמעותי ונותרה האפשרות לפקיעת תוקף הוראת השעה אם תסתיים תוקפה של ההכרזה על מצב מיוחד בעורף, או יסתיימו הפעולות הצבאיות המשמעותיות

הוועדה לביטחון לאומי):       מכובדיי, אנחנו נמצאים בתקופה מאתגרת ביותר; לנגד עינינו עומד הצורך להמשיך להגן על ביטחונה של מדינת ישראל ותושביה

הוועדה לביטחון לאומי):  ואולם, כאשר מדובר בזכות היסוד לחופש הביטוי ולחופש העיתונות, יש לוודא שהפגיעה תהיה מצומצמת גם בימים אלה

הוועדה לביטחון לאומי):  ההסדר שעוגן בהצעת החוק המוגשת ומונחת לאישורכם שומר על האיזון הראוי בין העקרונות האלה

הוועדה לביטחון לאומי):       זה הזמן לומר תודה לצוות המשפטי של הוועדה בראשות עורכת הדין מירי פרנקל שור –תודה מירי – על ליווי ברגישות ובמקצועיות ראויים לחיקוי של תהליך החקיקה; לצוות הוועדה בראשות המנהלת גברת לאה גופר, שגרמה באמת לדברים לקרות; תודה מיוחדת לשר התקשורת הד"ר שלמה קרעי, שליווה את התהליך באדיקות ראויה לציון

הוועדה לביטחון לאומי):       אדוני היושב-ראש, להצעת החוק הוגשו הסתייגויות

הוועדה לביטחון לאומי):  אבקש מחברי הכנסת לדחות את ההסתייגויות ולאשר את הצעת החוק בקריאה השנייה והשלישית

הוועדה לביטחון לאומי):  תודה

אמיר אוחנה: תודה לחבר הכנסת פוגל

אמיר אוחנה:  לפני כן, כמובן, נשמע את ההסתייגויות

אמיר אוחנה:  להצעה הזו הוגשו הסתייגויות של קבוצת יש עתיד, קבוצת העבודה וקבוצת רע"מ

אמיר אוחנה:  ראשון הדוברים יהיה חבר הכנסת ואליד אלהואשלה, שינמק את הסתייגותו במסגרת זמנים של עד שבע דקות

טלי גוטליב: מה יש להתנגד? אתה רוצה שאל-ג'זירה תמשיך לשדר לחמאס?     

אמיר אוחנה: אולי כן? 
 

טלי גוטליב: אתה רוצה שנחזק את האויב תוך כדי? מה אתה אומר? על מה יש להסתייג? בוא נמשיך לתת לאל-ג'זירה לחרב את מדינת ישראל

טלי גוטליב:  כל הכבוד, באמת

וליד אל-הואשלה: מכובדי היושב-ראש, חבריי חברי הכנסת, אין ספק שאנחנו נמצאים בימים קשים

וליד אל-הואשלה:  במליאה הזאת במיוחד חברת הכנסת טלי גוטליב לא מפסיקה כל הזמן להתלונן ולצעוק, כאילו שאנחנו אויבים

טלי גוטליב: כמוך

טלי גוטליב:  כמוך

טלי גוטליב:  כמוך

וליד אל-הואשלה: לא, תירגעי

טלי גוטליב: אתה לא אויב שלי

טלי גוטליב:  כשאתה תומך טרור, אתה הופך להיות אויב שלי

וליד אל-הואשלה: אני ציפיתי שהוועדה לביטחון לאומי - - -      

טלי גוטליב: - - - ככה זה עובד - - -     

וליד אל-הואשלה: תני לי להמשיך

וליד אל-הואשלה:  את חושבת שכל האנשים הם טרוריסטים

וליד אל-הואשלה:  תפסיקי

טלי גוטליב: אני לא קוראת לך טרוריסט, אני קוראת לך תומך טרור

וליד אל-הואשלה: יש פה חברי כנסת שמשרתים את האזרחים הערבים

וליד אל-הואשלה:  די

טלי גוטליב: - - -      

אמיר אוחנה: חברת הכנסת גוטליב

טלי גוטליב: גם אני משרתת את האזרחים הערבים - - -     

וליד אל-הואשלה: כחבר הוועדה לביטחון לאומי - - -      

טלי גוטליב: - - - יוצאת נגד חיילי צה"ל, כמוך - - -     

וליד אל-הואשלה: אדוני, אני רוצה להמשיך

אמיר אוחנה: כן, בבקשה

טלי גוטליב: בבקשה אל תזכיר את השם שלי, ואני לא אענה

טלי גוטליב:  תודה

וליד אל-הואשלה: כחבר הוועדה לביטחון לאומי, מאז שנבחרנו לכנסת רצינו שהוועדה תטפל בנושאים קריטיים שקשורים לאזרחים

וליד אל-הואשלה:  כמובן שאנחנו יודעים שחוק אל-ג'זירה – כאשר אין לשר הביטחון עכשיו שום שיקול ומשאירים את השיקול לראש הממשלה ולשר התקשורת, בעצם ההחלטה היא תהיה החלטה פוליטית

טלי גוטליב: נתנו לך שופט שיתערב בזה

וליד אל-הואשלה: החלטה פוליטית, שמשרתת את איתמר בן גביר ובצלאל סמוטריץ'

וליד אל-הואשלה:  לכן, חשבתי שגם הממשלה וגם הוועדה יתייחסו לנושאים יותר חשובים, כמו האזרחים בעוטף, כמו האזרחים בצפון, כמו הפשיעה בחברה הערבית, כמו ההריסות בנגב

וליד אל-הואשלה:  לא שבעתם; ממשיכים להרוס יום ולילה

וליד אל-הואשלה:  מה עשו לכם התושבים בביר הדאג'? מה עשו לכם התושבים באבו תלול? הורסים להם

וליד אל-הואשלה:  כמו שאתם רוצים להרוס את אל-ג'זירה ולהרוס את הערוצים האחרים, הנוספים – וערוץ 12 וכאן 11 ורשות השידור יהיו בתור

וליד אל-הואשלה:  גם את ה-BBC תסגרו עוד מעט

וליד אל-הואשלה:       אנחנו רוצים שהממשלה תפסיק להרוס אצלנו בנגב

וליד אל-הואשלה:  דרשנו, ונמשיך לדרוש, שתפסיקו את ההריסות אצל הבדואים

וליד אל-הואשלה:  מה עשו לכם? למי אנחנו אמורים לפנות? פנינו לכולם, גם לראש הממשלה וגם ליועצים שלו וגם לשר הביטחון וגם ליושב-ראש הכנסת

וליד אל-הואשלה:  לכולם פנינו על מנת לעזור ולסייע לאזרחים הבדואים בנגב

וליד אל-הואשלה:  אבל אף אחד לא שומע

וליד אל-הואשלה:  אף אחד לא רוצה לשמוע ולהקשיב לאוכלוסייה המוחלשת ביותר במדינה

וליד אל-הואשלה:  לא מעניין

וליד אל-הואשלה:       אז מי ישרת את הבדואים? מי יעזור לאנשים? מי ייתן להם חלופות אחרות? אנחנו לא נבחרנו על מנת לעלות לכאן ולדבר

וליד אל-הואשלה:  לא

וליד אל-הואשלה:  אנחנו רוצים שכולנו נסייע לאזרחים שלנו להפסיק את מסע ההסתה נגד החברה הבדואית; להפסיק את המסע של עמותת רגבים – מסע ההשחרה – לצעירים שלנו, לאוכלוסייה שלנו, לתושבים שלנו

וליד אל-הואשלה:  מספיק

וליד אל-הואשלה:       אנחנו רוצים לחיות בכבוד ורוצים לקבל מה שמגיע לנו

וליד אל-הואשלה:  כמו ששר האוצר דואג להתנחלויות, אנחנו רוצים שראש הממשלה יתייחס בצורה שווה לכלל האזרחים

וליד אל-הואשלה:  איפה קיים דבר כזה? אין שום מדינה בעולם שהורסת לאזרחים שלה

וליד אל-הואשלה:  איפה זה קיים? על חוק החשמל, אופיר כץ נסוג אחורה ולא מצליח לקדם אותו

וליד אל-הואשלה:  איזו בושה

וליד אל-הואשלה:  בושה וחרפה

וליד אל-הואשלה:  איך בן גביר וסמוטריץ' ושמחה רוטמן מכופפים אותו

וליד אל-הואשלה:  אני ראיתי את החוק של אופיר כץ על סדר-היום, אני רוצה שהוא ימשיך עם זה עד הסוף ולא יירתע לקיצונים בממשלה של נתניהו

וליד אל-הואשלה:       הגיע הזמן להפסיק את מסע ההסתה; להפסיק להסתכל על האזרחים הערבים בצורה שונה

וליד אל-הואשלה:  האזרחים הערבים הם חלק מאזרחי המדינה, ולא צריך לקטר כל הזמן ולהוציא את התסכול על האזרחים הערבים

וליד אל-הואשלה:  איבדנו הרבה אזרחים ב-2023, ואני כחבר ועדה לביטחון לאומי רוצה שיביאו חוק שיצליח  להוריד את הפשיעה בחברה הערבית

וליד אל-הואשלה:  איך ארגוני הפשיעה מרימים ראש ומצליחים כל כך ברציחות בחברה שלנו? לא יכול להיות

וליד אל-הואשלה:  זוועה

וליד אל-הואשלה:      אדוני היושב-ראש, ברשותך, כמה מילים לאזרחים הערבים

וליד אל-הואשלה:  אני אדבר על הנושאים החברתיים של החברה הערבית

וליד אל-הואשלה:  (אומר דברים בשפה הערבית, להלן תרגומם:) – אדוני היושב-ראש, אתה מבין ערבית – (אומר דברים בשפה הערבית, להלן תרגומם:) תודה, אדוני היושב-ראש

אמיר אוחנה: תודה רבה לחבר הכנסת אלהואשלה

אמיר אוחנה:  תעלה ותבוא חברת הכנסת אימאן ח'טיב יאסין, בבקשה

אמיר אוחנה:  עד שבע דקות לרשותך, גברתי, בבקשה

אימאן ח'טיב יאסין: תודה

אימאן ח'טיב יאסין:  כבוד היושב-ראש, כנסת נכבדה, אנחנו עומדים היום מול עוד הצעת חוק שמבקשת לסתום פיות ולא להראות את המראות הקשים

אימאן ח'טיב יאסין:  אני חושבת שזה מכוון בעיקר למען אוכלוסייה מסוימת, בעיקר לאוכלוסייה היהודית במדינת ישראל

אימאן ח'טיב יאסין:  מה שקורה בעזה מאז פרוץ המלחמה הוא זוועתי: עשרות אלפי נרצחים, עשרות אלפי פצועים, כמעט שני מיליון אנשים נאלצו לעזוב לא רק את בתיהם – את חייהם במקום המגורים שלהם למקום אחר בלי כלום

אימאן ח'טיב יאסין:  אלה מראות קשים מאוד מאוד

אימאן ח'טיב יאסין:  אני לא חושבת שמי שרואה אותם לא יכול להיות לפחות סקרן, לפחות לשאול את עצמו מה קורה שם, אם זו אמת או לא אמת

אימאן ח'טיב יאסין:       לכן אני חושבת שהצעת החוק הזאת היא עוד הצעה שמצירה את המרחב המינימלי שנשאר מהדמוקרטיה הישראלית

אימאן ח'טיב יאסין:  מתקרבת כמעט לאפס, וחבל שזה קורה

אימאן ח'טיב יאסין:  בסופו של יום אני אומרת שמי שמתעניין בלדעת את האמת, חייב לשמוע ולראות את שני הצדדים, ואחר כך יש לו את הזכות לקבל את העמדה וגם את האחריות על העמדה שלו

אימאן ח'טיב יאסין:      הייתי מצפה מהוועדה לביטחון לאומי שתעסוק יותר בדברים הקשים שקורים בתוך החברה הערבית, שהיא 20% מהחברה הישראלית, שתפסיק ותצליח למגר את גל הרציחות שקורה יום ולילה באמצע הרחוב

אימאן ח'טיב יאסין:  יורדים מהמכוניות, עושים מה שעושים, רוצחים והולכים באמצע היום בכבישים מלאי אנשים

אימאן ח'טיב יאסין:  זו העבודה האמיתית שצריך לעשות קודם, ולא להתעסק ולשרוף את הזמן על הצעת חוק כזאת, כי היום באמצעים הדיגיטליים אפשר להתחבר לכל מקום מכל מקום ולכל אתר, ומי שמעוניין לראות – יראה

אימאן ח'טיב יאסין:  אז מה הפואנטה מאחורי הדבר הזה חוץ מלעשות "אבו עלי" ולהגיד, עשינו, אמרנו והחלטנו?      בסופו של יום הכול פוליטי

אימאן ח'טיב יאסין:  במקום לתת לאנשי המקצוע להתעסק עם הדברים, ראש הממשלה לוקח על עצמו את האחריות, במקום שייקח את האחריות על הדברים האמיתיים שקורים בתוך החברה הישראלית – אם זה כלכלית, אם זה פוליטית, אם זה חברתית

אימאן ח'טיב יאסין:  המצב קשה מאוד – אפילו גרוע מאוד, לא רק קשה

אימאן ח'טיב יאסין:        הופתעתי – בעצם אני כבר לא מופתעת משום דבר במקום הזה ומהאנשים שיושבים במקום הזה – שר בממשלה מוציא הצהרה לתקשורת ואומר על חוק מסוים, על חוק הגיוס: חובטים בנו יותר מאשר חובטים בערבים – האמת היא שניסיתי להבין את המשפט, ניסיתי לשים אותו בתוך תבנית מסוימת, להבין מה הכוונות; האם אנחנו, הערבים, הפכנו לדוגמה? כן, אנחנו דוגמה מזמן

אימאן ח'טיב יאסין:  או האם מגיע שיחבטו רק בערבים, ולא במישהו אחר, או מה? באמת, אני מנסה למצוא הסבר, ועדיין לא מוצאת הסבר לדבר הזה

אימאן ח'טיב יאסין:  כן, אנחנו יודעים שאנחנו שק החבטות בחברה הישראלית ואין מי שישמע את הקול שלנו ואין מי שיזוז כדי לשנות את המציאות הקשה שלנו, לא מבחינה כלכלית ולא מבחינה חברתית

אימאן ח'טיב יאסין:  מבחינה פוליטית אנחנו כל היום בהסתה, בהסתה, בהסתה

אימאן ח'טיב יאסין:       אז הלוואי שכל אחד יתעסק בחלק שלו והדברים יכוונו למקומות הטובים, ושגם הוועדה הזאת תתעסק בדברים החשובים

אימאן ח'טיב יאסין:  תודה

אמיר אוחנה: תודה לגברתי

אמיר אוחנה:  כעת חבר הכנסת יאסר חוג'יראת, בבקשה

אמיר אוחנה:  בבקשה, אדוני, עד שבע דקות לרשותך

יאסר חוג'יראת: כבוד היושב-ראש, חבריי חברי הכנסת, אנחנו מדברים על הסתייגויות לחוק סגירת אל-ג'זירה, ערוץ התקשורת הערבי שמשדר כאן ומשדר בכל העולם ובסך הכול מעביר את התמונה ואת המילה לציבור הרחב, גם לציבור הערבי, וגם משדרים באנגלית

יאסר חוג'יראת:  השאלה היא: האם סגירה של ערוץ תקשורת היא דמוקרטיה? איפה חופש הביטוי? אנחנו מאמינים שדמוקרטיה היא חופש ביטוי

יאסר חוג'יראת:  היום מדברים על ערוץ התקשורת אל-ג'זירה, מחר אם משהו לא ימצא חן בעינינו במה שמדברים, מדווחים, בערוץ 12 או בכאן או ב-CNN – יתחילו גם לחוקק חוק נגד אותה רשות וערוץ תקשורת

יאסר חוג'יראת:      זה חוק פופוליסטי שמטרתו להראות לציבור הרחב שהממשלה עושה משהו, וכדי להסתיר הרבה דברים שבהם הממשלה נכשלה

יאסר חוג'יראת:  עוד מעט גם יסגרו את עיתון הארץ, כי עיתון הארץ הוא עיתון שמאלני, מביא הרבה נתונים שלפעמים לא טוב לצד השני לשמוע

עופר כסיף: השר אמר את זה - - -     

יאסר חוג'יראת: אני רוצה לתת כמה נתונים מאחת הכתבות שהייתה בהארץ על חוקר המתנחלים שנקרא ד"ר דרור אטקס מעמותת כרם נבות

יאסר חוג'יראת:  לפי ההערכה שלו, מאז 7 באוקטובר – וזו הערכה מינימליסטית – נסגרו כ-100,000 דונם של אדמות מרעה וחקלאות בגדה

יאסר חוג'יראת:  ובצד זה, זה בעצם גורם לזה שהחקלאים – קהילת הרועים, שהם קהילה מוחלשת – עוזבים לאט לאט את המקום שלהם ועוברים למקום אחר, זה טרנספר בצורה מאורגנת

יאסר חוג'יראת:  גם הרבה תושבים מהגדה, אנחנו יודעים, לא הצליחו להגיע לאדמות שלהם

יאסר חוג'יראת:  אפילו למסיק הזיתים לא הגיעו

יאסר חוג'יראת:      אנחנו יודעים, מאז פרוץ המלחמה ב-7 באוקטובר, כ-150,000 עובדים מהגדה נמצאים מאונס בלי תעסוקה בגדה, והם לא מצליחים להגיע לעבודה, לא מאפשרים להם וגם לא אישרו להם לעבוד באדמות שלהם בחקלאות כפרנסה משנית

יאסר חוג'יראת:  אני אומר: המדינה, הממשלה, צריכה לקבל אחריות גם על התושבים שנמצאים בגדה ובשטחים, כי הם באחריות שלה; כי אם לא טוב שם גם לא יהיה טוב בכלל באזור

יאסר חוג'יראת:  לכן אני אומר, הגיע הזמן לחשוב בשכל, להסתכל על הדברים בתמונה מלמעלה כדי לעשות טוב לכל האזור

יאסר חוג'יראת:      כבוד היושב-ראש, אני גם קראתי איזושהי כתבה עכשיו על שיא של כ-15 שנים בתאונות דרכים

יאסר חוג'יראת:  לפי הסיכום, ברבעון הראשון של 2024 היו 100 הרוגים בכבישים – ברבעון הראשון של השנה

יאסר חוג'יראת:  אם אנחנו מסתכלים על הרבעון הראשון של השנה, המשמעות היא ש-2024 תהיה השנה המדממת ביותר מתאונות דרכים

יאסר חוג'יראת:  השאלה שנשאלת כאן היא מה עושה הממשלה כדי לטפל בתופעה הזאת, תופעת תאונות הדרכים? אני אומר: הממשלה נכשלה במאבק להצלת חיים

יאסר חוג'יראת:        זה בכלל מביא אותי לנושאים שאנחנו כחברה ערבית מרגישים חסרי אונים

יאסר חוג'יראת:  על כל הנושא של הפשיעה, דיברנו הרבה, כמעט בכל נאום

יאסר חוג'יראת:  אתם שומעים כל חבר כנסת ערבי שעולה לכאן אומר: פשיעה, פשיעה, חוסר טיפול, הרבה הרוגים ואין טיפול; אין אוזן קשבת

יאסר חוג'יראת:  יש שר שכנראה לא מעניינת אותו החברה הערבית

יאסר חוג'יראת:  יש שר שלא מעניין אותו כמה נהרגים בחברה הערבית, כמה נרצחים בחברה הערבית

יאסר חוג'יראת:  מה שחשוב לו זה העיסוק בעצמו ובבייס שלו

יאסר חוג'יראת:       אנחנו אומרים מכאן, גם ביוקר המחיה הממשלה נכשלה

יאסר חוג'יראת:  אנחנו רואים עליית מחירים בתקופה האחרונה ובסופו של דבר זה פוגע רק בשכבות החלשות, במוחלשים – גם מהצד של החברה הערבית וגם בחברה היהודית

יאסר חוג'יראת:  יש הרבה נושאים שהגיע הזמן לטפל בהם ועל הממשלה לקבל את האחריות

יאסר חוג'יראת:  תודה

אמיר אוחנה: תודה רבה לחבר הכנסת חוג'יראת

אמיר אוחנה:  אני מתכבד להזמין את חבר הכנסת ווליד טאהא לשאת את דבריו

אמיר אוחנה:  בבקשה, אדוני, עד שבע דקות לרשותך

וליד טאהא: מכובדי היושב-ראש, חברות וחבריי הכנסת, על מה אנחנו בעצם מדברים, היושב-ראש? אנחנו דנים בהצעת חוק, שתכליתה סגירת הרישיון והיכולת של תחנת אל-ג'זירה לפעול בתוך מדינת ישראל

וליד טאהא:  בזמנים מתוקנים אני הייתי מתבייש לשמוע את זה

וליד טאהא:  אני יודע איך זה נשמע: הפרלמנט בישראל דן בהצעת חוק לגרש את תחנת אל-ג'זירה

וליד טאהא:       למעשה, כנראה משהו מפחיד בתחנת אל-ג'זירה; משהו מפחיד בשידורי אל-ג'זירה; משהו מפחיד בתמונות שיוצאות באמצעות תחנת השידור הזאת, ועל כן המחוקק בישראל רוצה לטפל בהם באמצעות מניעת היכולת שלהם לפעול בתוך מדינת ישראל

וליד טאהא:  בושה וחרפה

וליד טאהא:  רבותיי, זה חוק שהייתם צריכים להתבייש להביא אותו

וליד טאהא:       ב-2024 מדינת ישראל עוסקת באיך למנוע מהתקשורת לסקר את הדברים

וליד טאהא:  על כן, כשדיברנו בזמנו, היושב-ראש, כשהבאתם את החקיקה בכל הקשור לרפורמה המשפטית, כפי שאתם כיניתם אותה, אז אנחנו באופוזיציה קראנו לזה ההפיכה המשפטית או המשטרית

וליד טאהא:  בזמנו אמרנו: מדינת ישראל הולכת בבטחה לכיוון של צמצום הדמוקרטיה בצורה מדאיגה מאוד מאוד

וליד טאהא:  אפרופו, החוק הזה – החוק שימנע, יגביל, את הפעילות של כלי תקשורת מלסקר ומלפעול במדינה – מעיד על פחדנות, על חולשה

וליד טאהא:  זה אולי מעיד על דברים שהמדינה לא רוצה שהעולם יראה וחבל שזה המצב

וליד טאהא:       מדינת ישראל הייתה צריכה לדאוג להשאיר לכלי תקשורת מרחב פעילות כפי שיאה וכפי שצריך והחוק הזה איננו משרת, לא את המדינה, לא באופן מעשי, לא באופן תדמיתי ולא בשום מצב שרק אפשר להעלות על הדעת

וליד טאהא:  הוא יעבור, יש לממשלה רוב

וליד טאהא:  החוק יעבור, אבל מול החוק הזה שהם יעבירו מדינת ישראל תקבל גול – תדמיתית וערכית

וליד טאהא:  מכל הבחינות המדינה רק תפסיד מהחוק הזה

וליד טאהא:      בכלל, היושב-ראש, עוד מעט ימלאו ששה חודשים למלחמה הארורה שמתנהלת

וליד טאהא:  זה כבר לא מלחמה, עברנו משלב של מלחמה לשלב של הרעבה

וליד טאהא:  כל העולם מדבר, מראה, מציג, מתריע

וליד טאהא:  מראה תמונות של רעבים, של ילדים רעבים

וליד טאהא:  גם פה יש גול עצמי

וליד טאהא:  נוסף להיבט הערכי והמוסרי והחוקתי, יש פה גם הפסד תדמיתי

וליד טאהא:  למה צריך להגיע לשם? הממשלה יצאה בהצהרות כל כך גדולות, שמלכתחילה ידעה שלא תוכל לממש

וליד טאהא:  ההצהרות הגדולות ביציאה למלחמה נועדו לספק תמיכה למלחמה בלבד, אבל אף פעם אף אחד לא התכוון באמת להחזיר חטופים, כי זה לא היה לו בראש

וליד טאהא:      על כן, המלחמה הזאת צריכה להסתיים

וליד טאהא:  צריך להיכנס למשא ומתן שגם יחזיר את החטופים

וליד טאהא:  משפחות החטופים מפגינות כל יום מול הכנסת, מול בנייני הממשלה ואף אחד לא מתייחס אליהם; אף אחד לא סופר אותם

וליד טאהא:  צריך לעשות את העבודה באמצעות הפסקת המלחמה וכניסה למשא ומתן אינטנסיבי, שגם יחזיר את החטופים וגם יחזיר את החיים ההרוסים לרצועת עזה

וליד טאהא:  ישראל לא יכולה להתנער; אי-אפשר להתנער, גם אם תרצו; אי-אפשר להתנער מהאחריות על מה שמתרחש שם

וליד טאהא:  צריך לסיים את זה מהר ככל האפשר

וליד טאהא:  תודה רבה

אמיר אוחנה: תודה

אמיר אוחנה: מזכיר הכנסת, בבקשה

אמיר אוחנה:  אחריו – חבר הכנסת מנסור עבאס

דן מרזוק: ברשות יושב-ראש הכנסת, הינני מתכבד להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון) (תיקון), התשפ"ד–2024, שהחזירה ועדת החוקה, חוק ומשפט

דן מרזוק:      לוח תיקונים להסתייגויות להצעת חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד–2024

דן מרזוק:  תודה

אמיר אוחנה: תודה רבה

אמיר אוחנה: (קריאה שנייה וקריאה שלישית)     

אמיר אוחנה: חבר הכנסת מנסור עבאס, עד שבע דקות לרשותך

מנסור עבאס: תודה רבה, אדוני היושב-ראש

מנסור עבאס:  חבריי חברי הכנסת, אדוני היושב-ראש, אני בטוח שאם עכשיו תרצה להתראיין ברשת אל-ג'זירה, ייקח לך 24 שעות, אפילו פחות, ותזכה להיות מרואיין ראשי בפריים-טיים ברשת אל-ג'זירה

מנסור עבאס:  כך הרשת הזו נוהגת

מנסור עבאס:  היא נותנת במה לדוברים מישראל

מנסור עבאס:  אפילו דובר הצבא תמיד מופיע שם

מנסור עבאס:  העמדה הרשמית וגם הישראלית באופן כללי תמיד נוכחת בחדשות ובתשדירים של רשת אל-ג'זירה

מנסור עבאס:  לדעתי, אני לא אזכה לפריבילגיה הזו ברשת אל-ג'זירה

מנסור עבאס:  אני כמעט שנים על גבי שנים לא מתראיין ברשת אל-ג'זירה

מנסור עבאס:  יש כל מיני סיבות, אבל מה שבטוח – אם אתה רוצה עכשיו להתראיין ברשת אל-ג'זירה, יש לך ממש מקום של כבוד שם

מנסור עבאס:  לכן, לדעתי, זה אינטרס של ישראל באופן כללי שרשת אל-ג'זירה תמשיך לשדר

מנסור עבאס:  וכמובן, אי-אפשר גם מטעמי הוגנות – אתה לא יכול מצד אחד לחסום אותה, ומצד שני לנצל או להשתמש בשירותי רשת אל-ג'זירה להצגת העמדות שלך

מנסור עבאס:       הייתי גם מצפה מרשת אל-ג'זירה שתתכבד ותכריז שהיא מקימה ערוץ דובר עברית

מנסור עבאס:  יש להם בערבית, כמובן, יש להם אנגלית, יש להם בטורקית, ואולי בעוד שפות

מנסור עבאס:       אני חושב שמן הראוי שרשת אל-ג'זירה גם תתחיל – או רשתות אחרות, אבל במיוחד אל- ג'זירה, כי הם מתעניינים בדעת הקהל בישראל וכל מקום בעולם – מן הראוי שהם יתחילו לשדר גם בשפה העברית

מנסור עבאס:  ואז יהיו דוברים גם ישירים כאן, מישראל, יהודים וערבים, שיוכלו לעלות ולדבר ולשדר תוכניות לדעת הקהל בישראל

מנסור עבאס:  אני גם חושב שזה מענה ראוי לחוק הלא-ראוי שאנחנו דנים בו, וכנראה שהכנסת תאשר אותו

מנסור עבאס:  (אומר דברים בשפה הערבית, להלן תרגומם:)     

קריאה: - - -     

מנסור עבאס: בעיקר אנשים חפים מפשע

מנסור עבאס:  בעיקר, בעיקר, כמעט 70% - - -     

שקלים: - - -     

מנסור עבאס: אני נותן לך תשובה – או שסתם אתה רוצה לשאול? אתה תחזור לנתונים - - -     

שקלים: - - - אתה מדבר בערבית - - -     

מנסור עבאס: בסדר

מנסור עבאס:  אז תחזור לנתונים ותגלה שלפחות 20,000 אולי, אפילו יותר מ-32,000 הם נשים וילדים

מנסור עבאס:  אנחנו לא נדבר על אחרים

שקלים: השאלה אם חמאס משתמש בהם כמגינים אנושיים - - - בין צה"ל והחמאס - - -      

מנסור עבאס: נו, באמת

מנסור עבאס:  נו, באמת

מנסור עבאס:  בסדר

אימאן ח'טיב יאסין: - - -  במדינת ישראל שגם מבינים ערבית?     

שקלים: את מי אתה מאשים פה? את חיילי צה"ל ש - - - או את החמאס - - -      

ארז מלול: חבר הכנסת אושר, לא - - -     

מנסור עבאס: חברים, אם אפשר, אני תמיד מעדיף שכל אחד ייקח את - - -     

שקלים: אין בעיה ש - - -      

ארז מלול: טוב, בסדר – זהו

מנסור עבאס: בסדר

מנסור עבאס:  שאלת שאלה, נתתי לך תשובה

שקלים: זה - - -       

מנסור עבאס: אתה יודע מה? לכן חשוב שרשת אל-ג'זירה או רשת ערבית אחרת תתחיל לשדר בעברית, כדי שאחד כמוך יזכה לקבל תשובה

מנסור עבאס:  אתה יכול להתווכח עם זה, אתה יכול להתעלם מהכאב של האנשים, מההשלכות של המלחמה – בסדר

מנסור עבאס:  אתה לא יכול להתעלם או לתת הסבר אחר

שקלים: - - - לא, הם מחבלים לכל דבר

שקלים:  אל-ג'זירה - - - מחבלים

מנסור עבאס: אבל לפחות ברמת הידיעה, אתה חייב לדעת שעשרות אלפי אנשים, רובם נשים וילדים, נהרגו במלחמה הזו

שקלים: את מי אתה מאשים? את הצבא או את החמאס ?או את חיילי צה"ל - - -     

מנסור עבאס: ולכן, חשוב לסיים את המלחמה הזו

מנסור עבאס:  חשוב לשדר מסר של תקווה ושל שלום גם לעם הפלסטיני כולו, ולנסות לחזור לשפיות ולחתור לשלום ולפיוס בין שני העמים

שקלים: שיחזירו את החטופים

ארז מלול: חבר הכנסת אושר שקלים

שקלים: לא, את מי הוא מאשים? אנחנו התחלנו - - -     

ארז מלול: אתה מפריע

מנסור עבאס: אומנם זה לא מעניין אותך, זה לא בראש סדר העדיפות שלך, אלה לא הערכים שלך, כנראה, אבל אנחנו חייבים להגיד את זה

שקלים: שיחזירו את החטופים

שקלים:  תגיד מילה את על 7 באוקטובר

ארז מלול: חבר הכנסת אושר שקלים, לא, לא

ארז מלול:  זהו, זהו

ארז מלול:  בסדר, שמענו

ארז מלול:  הוא כיבד אותך, הוא ענה לך, גמרנו

מנסור עבאס: (אומר דברים בשפה הערבית, להלן תרגומם:) תודה רבה, אדוני היושב-ראש

ארז מלול: תודה רבה

ארז מלול:  הדובר הבא – חבר הכנסת איימן עודה

ארז מלול:  חמש דקות לרשותך

ארז מלול:  בבקשה, חבר הכנסת איימן עודה

איימן עודה: כבוד היושב-ראש, עמיתיי חברי הכנסת וחברות הכנסת, מי שרצח את שירין אבו עאקלה במחנה הפליטים בג'נין רוצה עכשיו לחנוק את קולה בעזה

איימן עודה:  השאלה היא: למה עכשיו? מה הכיבוש הארור הזה רוצה להעלים? מה הוא רוצה שהעולם לא ידע? להיכנס לרפיח? עוד פשעים, עוד טבחים, עוד קטל? את זה רוצים להעלים? ואני רוצה לשאול – לפני כמה חודשים ראש הממשלה נתניהו אמר שהוא לא רוצה למנוע את שידורי אל-ג'זירה מתוך ישראל בגלל שהוא רוצה לשמור על קשר עם קטר בגלל נושא החטופים

איימן עודה:  אז אני רוצה לשאול עכשיו: מה אתה רוצה, נתניהו? אתה לא רוצה עסקה? תגיד את זה בבירור לציבור הישראלי

איימן עודה:  תגיד את זה בבירור למשפחות החטופים שאתה רוצה הסלמה כי אתה לא רוצה לממש את עסקת החטופים

איימן עודה:  תגיד את זה באומץ

איימן עודה:  תסתכל להם בעיניים

איימן עודה:  אני רוצה להגיד לכם שמי שרוצה להשתיק את התקשורת הוא כל כך חלש, חלש, חלש – אתם כל כך חלשים, כל כך חלשים, כמו שמתאים לרשעים, לאנשים שרוצים להסתיר את האמת מפני הציבור

איימן עודה:  אני רוצה לפנות לציבור שלנו בשפה הערבית ולהגיד לו: (אומר דברים בשפה הערבית, להלן תרגומם:)     

משה סעדה: שנבין מה הוא אומר, הוא חייב להסביר

איימן עודה: (אומר דברים בשפה הערבית, להלן תרגומם:)     

שקלים: - - - אין דבר כזה - - -     

איימן עודה: (אומר דברים בשפה הערבית, להלן תרגומם:)     

משה סעדה: - - - הוא חייב

איימן עודה: (אומר דברים בשפה הערבית, להלן תרגומם:)     

טלי גוטליב: זה ישראל - - - ישראל נחלת אבותינו

טלי גוטליב:  תישאר מדינת הלאום היהודי

איימן עודה: (אומר דברים בשפה הערבית, להלן תרגומם:) 

ארז מלול: חברת הכנסת טלי גוטליב

טלי גוטליב: אוה, חייב להגיד את השם שלי

טלי גוטליב:  עבר הזמן

איימן עודה: (אומר דברים בשפה הערבית, להלן תרגומם:)     

שקלים: איזה עם, הם לא עם בכלל

איימן עודה: תודה רבה

ארז מלול: תודה רבה

ארז מלול:  חברת הכנסת עאידה תומא סלימאן, בבקשה, חמש דקות לרשותך

עאידה תומא סלימאן: תודה רבה, כבוד היושב-ראש

עאידה תומא סלימאן:  כבר אמרנו מעל לדוכן זה שתחת המעטה של המלחמה, יש גורמים בתוך הממשלה ויש בממשלה אנשים שרוצים להעביר את האג'נדה שלהם כאשר כל העיניים נשואות למקום אחר והלבבות עסוקים בעניין החטופים, בעניין הפינוי מהבתים; אני לא אגיד במה שקורה בעזה, כי כנראה זאת המטרה – שאף אחד לא יחשוב על מה שקורה בעזה

עאידה תומא סלימאן:  אבל יש אנשים שמנצלים את המלחמה הזו ואת התותחים הרועמים כדי להעביר את האג'נדה הפשיסטית שלהם, שמצירה יותר ויותר לא רק את חופש הביטוי אלא את כל החופשים והזכויות של אזרחים ושל אנשים וקבוצות בתוך המדינה בשם הביטחון

עאידה תומא סלימאן:       פתאום התעוררו בקואליציה, כנראה למדו את הלקח מ-7 באוקטובר, כאשר נכשלו כישלון מאוד כואב בלהגן ולתת ביטחון לאזרחי מדינת ישראל, ועכשיו הכול הפך לביטחון, הכול עניין של ביטחון

עאידה תומא סלימאן:  רוצים לסגור את אל-ג'זירה ורוצים לסגור כל ערוץ זר תחת המעטה של פגיעה בביטחון המדינה

עאידה תומא סלימאן:  אז הינה, אני אומרת לכם, חוץ מזה שרוצים לרשום לעצמם רקורד שהעבירו חוקים, בחוקים הקיימים היום במדינת ישראל, כל ערוץ שעובר על החוק או הוא חלק מארגון טרור, אפשר לעשות סנקציה נגדו

עאידה תומא סלימאן:  לא צריך חוק חדש, כמו הרבה מהחוקים החדשים שמתהדרים בהם חברי כנסת מהקואליציה ולפעמים גם מהאופוזיציה, כדי לרשום וי ולהגיד: העברתי חוק

עאידה תומא סלימאן:       אף אחד לא עוצר לרגע ושואל את עצמו בשביל מה

עאידה תומא סלימאן:  זה לא רק עניין של פופוליזם

עאידה תומא סלימאן:  לא

עאידה תומא סלימאן:  זה עניין של יצירת מציאות חדשה, שהאזרחים במדינת ישראל יתעוררו - -     

משה סעדה: נכון

עאידה תומא סלימאן: - - לאחר שתסתיים המלחמה הזו וימצאו עצמם במציאות שונה לגמרי, במציאות שכל חופש חוקתי מוגבל במדינה הזו

עאידה תומא סלימאן:  הרי מה בעצם רוצים מהחקיקה הזו? קודם כול, להגיד שהאמת קיימת רק ברשות השנייה ובערוצים שמגיעים מהרשות השנייה

עאידה תומא סלימאן:  כל האחרים – בואו, אזרחי מדינת ישראל, תבינו, זה עלול להיות ארגון טרור שמשדר; עלול להיות מישהו שמסלף את העובדות

עאידה תומא סלימאן:  הרי אני נשפטתי בתחילת המלחמה בוועדת האתיקה על זה שצייצתי דברים שהגיעו מתוכנית טלוויזיה בריטית

עאידה תומא סלימאן:  בריטית

עאידה תומא סלימאן:  אפשר להגיד שהיא שייכת לחמאס – בבקשה, יאללה, תגידו את זה – אבל הענשתם אותי על זה שהשתמשתי

עאידה תומא סלימאן:  לאחר שלושה ימים כבר כל העיתונות בישראל כותבת

טלי גוטליב: - - - את זה

עאידה תומא סלימאן: אז תבינו, אזרחי מדינת ישראל - -      

טלי גוטליב: - - - בעזה

עאידה תומא סלימאן: - - רוצים לשים אתכם תחת מצור תודעתי, רוצים למנוע מכן אינפורמציה שאולי תגלה לכם שמשקרים לכם, שאולי תגלה לכם שמבצעים בשמכם אסונות וזוועות, בשמכם אתם, שאתם לא הייתם מסכימים להם

עאידה תומא סלימאן:  אחרת, איך תסבירו את זה? למה דווקא לבוא ולהגיד – אם הם עוברים על החוק, בבקשה, תתניעו

עאידה תומא סלימאן:  יש חוקים שאפשר להתניע תהליכים נגד אל-ג'זירה ולא אל-ג'זירה

עאידה תומא סלימאן:       ידוע שאני לא אוהדת גדולה של אל-ג'זירה, אבל אי-אפשר להתעלם מהעובדה שחלק גדול מהידע שהעולם כולו מבין היום על מה שקורה בעזה משודר באל-ג'זירה

משה סעדה: וזה חלק מההסתה

עאידה תומא סלימאן: והבעיה היא שזה משודר באנגלית

משה סעדה: ואת זה - - -     

ארז מלול: חבר הכנסת משה סעדה, די

עאידה תומא סלימאן: ההסתה הכי גדולה זה לראות איך נראה בית חולים שיפא היום

משה סעדה: כן - - -     

עאידה תומא סלימאן: זו הסתה שיצרה - -      

משה סעדה: זו הסתה, זה טרור, כן כן כן

עאידה תומא סלימאן: - - אותה ממשלתכם במו-ידיה

עאידה תומא סלימאן:  במו-ידיה מקימה את העולם כולו נגד מדינת ישראל - -      

ארז מלול: תודה רבה

טלי גוטליב: איך אפשר לשבת ולשמוע את זה?     

ארז מלול: תודה רבה

עאידה תומא סלימאן: - - אם זה בהחלטות בית דין לצדק - -     

ארז מלול: תסיימי, בבקשה

ארז מלול:  תסיימי

עאידה תומא סלימאן: ואם זה בהחלטות השלטון האמריקאי - -     

טלי גוטליב: ואת צריכה ללכת

טלי גוטליב:  איך אפשר לשבת ולשמוע את זה - - -     

עאידה תומא סלימאן: - - ואם זה בעולם כולו

ארז מלול: תודה רבה

עאידה תומא סלימאן: תתעלמו - -     

טלי גוטליב: פוגעת בחיילי צה"ל

עאידה תומא סלימאן:  - -אפילו תסגרו את הדלתות על עצמכם - -      

טלי גוטליב: תתביישי לך

עאידה תומא סלימאן: - - העולם רואה

ארז מלול: תודה רבה

טלי גוטליב: תתביישי לך

טלי גוטליב:  תתביישי לך

ארז מלול: תודה רבה

ארז מלול:  חבר הכנסת עופר כסיף, בבקשה, חמש דקות לרשותך

עאידה תומא סלימאן: אני מתה לדעת מתי אראה שמץ של בושה ממך

טלי גוטליב: תתביישי לך

טלי גוטליב:  תתביישי לך

טלי גוטליב:  חבל שאחרי שחיילנו סיימו בשיפא, לא הורידו את כל בית החולים

טלי גוטליב:  חבל

טלי גוטליב:  אחרי שהם לקחו את המחבלים, חיסלו את המחבלים, חבל לא הורידו את בית החולים

עאידה תומא סלימאן: אם את לא מתביישת - - -     

טלי גוטליב: צריך היה להוריד את שיפא, להוריד

עאידה תומא סלימאן: יאללה - - -     

טלי גוטליב: להוריד את שיפא

טלי גוטליב:  אחר כך גם את אל-קודס, גם את בית החולים אל-קודס

ארז מלול: חברת הכנסת גוטליב, סיימת?      

טלי גוטליב: מפקדת טרור שם

ארז מלול: חברת הכנסת טלי, זהו

טלי גוטליב: אמל"ח ומחבלים

ארז מלול: טוב

עאידה תומא סלימאן: את לא תצביעי - - - שיפא, שיפא, שיפא

ארז מלול: עאידה, בבקשה

ארז מלול:  בבקשה

עופר כסיף: כבוד היושב-ראש, חברי הכנסת, מי ששולט בתקשורת שולט בהלך הרוח של המדינה ובכך במדינה עצמה – כך אמר יועצו של הדיקטטור ההונגרי ויקטור אורבן

עופר כסיף:  והינה היום חבריו של אורבן בישראל מיישמים משנה אנטי-דמוקרטית דומה ומממשים את ההפיכה המשטרית הישנה והרעה באמצעות השתלטות עוינת על שוק התקשורת בישראל ובכלל

עופר כסיף:       התקשורת הישראלית התערערה בעקבות עלייתה לשלטון של ממשלה המאיימת על חופש העיתונות – כך נכתב במדד חופש העיתונות ל-2023 של ארגון עיתונאים ללא גבולות - -     

טלי גוטליב: - - -      

ארז מלול: בבקשה לא להפריע

עופר כסיף: - - מדד שבו ישראל צנחה 11 מקומות, לחציון התחתון של כלל מדינות העולם, שם היא ממוקמת בין אלבניה לרפובליקה המרכז אפריקאית

עופר כסיף:  עיתונאים ללא גבולות הזכירו את סכנות ממשלת ההפיכה והחורבן - - -     

קריאה: - - -     

ארז מלול: כן, לא להפריע

ארז מלול:  בבקשה

עופר כסיף: עיתונאים ללא גבולות הזכירו את סכנות ממשלת ההפיכה והחורבן, ובאופן ספציפי את הנטייה הפסיכוטית של המפקיר הלאומי, הגזבר של סנוואר במימון קטר, לנסות ולהשפיע באמצעים פסולים על התקשורת

עופר כסיף:      והינה, ממש ממיטת נבצרותו דרש נתניהו מהכנסת להמשיך במתקפה על חופש העיתונות

עופר כסיף:  תחת חשכת המלחמה הוא מבקש להטיל מסך של בערות על כלל החברה שמא הסבל הנורא שהמלחמה השיתה על שני העמים ובמיוחד על תושבי רצועת עזה, יחדרו בטעות למסך הטלוויזיה הישראלי

עופר כסיף:  הציבור הישראלי לא רואה את הסבל של תינוקות עזה, המשוועים למים, של נשים בהיריון שזקוקות למזון, של מיליונים שהפכו לפליטים וחיים בעיי חורבות ובאוהלים ארעיים

משה סעדה: - - - של מחבלים שאונסים

עופר כסיף: של מוות נורא פושה בכול

עופר כסיף:  כי לסבל ולפשעים יש רק קורבן אחד; לו המונופול, לו הבלעדיות

עופר כסיף:      לפני כ-50 שנה פרסמה לראשונה החוקרת אליזבט נואלה-נוימן את התיאוריה המכונה "ספירלת השתיקה", שבה בחנה את כוחה של תקשורת ההמונים לעצב את דעת הקהל עד כדי יצירת קונסנזוס חברתי מדומה

עופר כסיף:  נוימן טוענת כי בני האדם כיצורים חברתיים שואפים למקובלות ואהדה חברתית

עופר כסיף:  ככאלה הם נוטים מטבעם ליישר קו עם מה שנתפס כפופולרי, כמקובל וראוי בחברה, ולהימנע בדרך כלל וככל הניתן מלצאת נגדו

עופר כסיף:  בעידן המודרני תקשורת ההמונים היא זו שנתפסת כמשקפת כביכול את המקובל ואת הראוי

עופר כסיף:  היא זאת שמבנה את הפופולרי, והיא זאת שמשדרת לאזרחים מהי קשת הדעות והעמדות הראויות

עופר כסיף:       במובן זה אמצעי התקשורת מעצבים את דעת הקהל יותר מאשר משקפים אותה; הם יוצרים דימוי של המקובל, שעימו הציבור הרחב נוטה ליישר קו כדי להיות מקובל, כך שכאלה החושבים באופן הנתפס כחריג, נמנעים מלהשמיע את דעתם

עופר כסיף:  כך נוצרת ספירלה של שתיקה, וכך נוצר החור השחור העצום שבליבה של התקשורת הישראלית – החור השחור של הכיבוש, החור השחור של המצור, החור השחור של שליטה על עם אחר וגזילת עצמאותו, החור השחור של הטבח בעזה

עופר כסיף:      רובה המכריע של התקשורת בישראל, בוודאי בזמני מלחמה ודומיה, מביאה ומביעה קול אחד בלבד, כמו למשל "יחד ננצח" – ומי נכלל ב"יחד" הזה? רק מי ששואף להמשך המלחמה וכופר עד מזלזל בחפות הפלסטינים בעזה, בסבלם ובקורבנותם

עופר כסיף:      תקשורת המיינסטרים, המונעת כמעט כולה מרייטינג, שואפת לבטא את המקובל ולדחוק לשוליים עד כדי השתקה את הבלתי-מקובל כדי למצוא חן בעיני הציבור, ליהנות מפופולריות ולהגדיל רווחיה

עופר כסיף:  הציבור למד מכך מהו המקובל, כביכול - - -       

ארז מלול: תודה רבה

עופר כסיף: הפריעו לי, תן לי עוד חצי שנייה, דקה

ארז מלול: בוא, לא הפריעו

ארז מלול:  אף אחד לא הפריע

עופר כסיף: מהו המקובל – ומתנהג בהתאם

משה סעדה: מה הפרענו לו?     

צגה מלקו: למה?     

עופר כסיף:  התקשורת מסיקה מה המקובל מהתנהגות הציבור, וחוזר חלילה

עופר כסיף:  לכן מאיים השר קרעי, משרתו של הרודן נתניהו, על תקציבו של תאגיד השידור הציבורי, שמעצם טבעו אינו מונע משיקולי רייטינג בלבד

ארז מלול: בבקשה לסיים

עופר כסיף: אני מסיים

עופר כסיף:  המחויבות של כל כלי תקשורת ראוי לשמו היא לאמת ולביקורת השלטונות

עופר כסיף:  החוק הזה הוא חוק ההחשכה, הוא מבקש להוריד את המסך על קולות הביקורת הבודדים שפורצים את חומות הבערות בישראל, ולאותת לציבור שעליו ליישר קו עם עדרי הקרנפים פן יידרס תחת רגליהם

ארז מלול: תודה רבה

עופר כסיף: את ספירלת השתיקה צריך לשבור - -         

ארז מלול: בבקשה לסיים

עופר כסיף: - - כן, לשבור

עופר כסיף:  תודה רבה

ארז מלול: תודה רבה

ארז מלול:  חבר הכנסת יוסף עטאונה, חמש דקות לרשותך, בבקשה

יוסף עטאונה: כבוד היושב-ראש, כנסת נכבדה, בחסות המלחמה ובתירוץ של הביטחון הרבה דברים נרמסים יום אחרי יום בבית הזה

יוסף עטאונה:  הצעת החוק הזו, לסגור ולמנוע שידור של ערוץ תקשורת, מנוגד לעקרון חופש הביטוי, שהוא זכות יסוד בכל משטר דמוקרטי

יוסף עטאונה:  שיגעתם אותנו ואת כל העולם בלהתגאות שאתם הדמוקרטיה היחידה במזרח התיכון

משה סעדה: מה שנכון

יוסף עטאונה: ככה לא מתנהגת דמוקרטיה

יוסף עטאונה:  ככה מתנהגת דיקטטורה

יוסף עטאונה:  אין במדינה דמוקרטית בעולם הצעת חוק או חוק שיכולים למנוע מערוץ תקשורת לשדר, ואין ממשלה קיצונית כזו, שתומכת בהצעת חוק כזו

משה סעדה: למה האופוזיציה תומכת?     

יוסף עטאונה: מה התכלית, מה המטרה? כנראה יש לכם מה להסתיר

משה סעדה: - - - רק אתם לא תומכים

יוסף עטאונה: תכלית החוק הזה היא למנוע מכל ערוץ תקשורת ובמיוחד אל-ג'זירה ואל-מיאדין לשדר מעזה

יוסף עטאונה:  אכן, אכן, אתם מפחדים, ויש לכם מה להסתיר

משה סעדה: - - - פוגע בביטחון המדינה

ארז מלול: חבר הכנסת משה סעדה

שקלים: תראה מה הם משדרים

ארז מלול: חבר הכנסת אושר שקלים

יוסף עטאונה: אל-ג'זירה או אל-מיאדין וכל ערוץ תקשורת לא יכולים לשקף דבר שלא נמצא

יוסף עטאונה:  את ההרס ואת הזוועות בעזה – אתם אחראים, ולא מישהו אחר – לא אל-ג'זירה, לא אל-מיאדין ולא שום ערוץ אחר

יוסף עטאונה:  אתם – אתם אחראים לרצח של 32,000 עזתים - -     

שקלים: - - -     

טלי גוטליב: אתם אשמים ברצח

יוסף עטאונה: - - יותר מ-20,000 ילדים ונשים

שקלים: תאשים את החמאס

יוסף עטאונה: יותר מ-80% מהצירים בעזה הרסתם - -     

משה סעדה: תאשים את החמאס

שקלים: תאשים את הנאצים של החמאס

ארז מלול: חבר הכנסת אושר שקלים, די

יוסף עטאונה: - - יותר מ-80% הרסתם

משה סעדה: אתה לא יודע מה אתה אומר

ארז מלול: חבר הכנסת אושר שקלים

יוסף עטאונה: אתם לא רוצה שהעולם - -     

משה סעדה: - - -     

ארז מלול: חבר הכנסת משה סעדה, אני אתחיל עם הקריאות, די

יוסף עטאונה: - - יראה תמונות אחרות

משה סעדה: הרס וחורבן בעזה

יוסף עטאונה: אתם רוצים שכל העולם יראה את האמת דרך ערוץ 14

יוסף עטאונה:  אתם רוצים שכל העולם יראה את האמת על עזה דרך דף המסרים, השקרים של נתניהו

יוסף עטאונה:  אתם יכולים לחזור לדקלם אותו

יוסף עטאונה:  אנחנו לא נדקלם אותו

יוסף עטאונה:  יש לכם מה להסתיר

יוסף עטאונה:  את הפשעים שאתם מבצעים רואים בכל העולם

שקלים: - - - למה אתה לא מדבר על החמאס?      

ארז מלול: חבר הכנסת אושר שקלים, אני קורא אותך לסדר פעם ראשונה

יוסף עטאונה: אנשים, אם הייתה לכם צדקה במה שאתם עושים, לא הייתם הולכים ומעיזים ללכת על מהלך כזה

יוסף עטאונה:  אתם הולכים ורומסים את עקרון חופש הביטוי רק בשביל דבר אחד – להסתיר את הזוועות שלכם, שאל-ג'זירה מביאה לכל העולם

טלי גוטליב: - - -     

יוסף עטאונה: במקום הצעת החוק הזו, במקום שאתם תדקלמו את דף השקרים של נתניהו, הייתי מציע לכם ללחוץ עליו – תפסיקו את המלחמה הזו

משה סעדה: למה?     

יוסף עטאונה: כי במלחמה הזו אין מנצחים

יוסף עטאונה:  חבל לכם על הזמן

שקלים: - - - הנאצים

יוסף עטאונה: אתם תפסיקו, אתה אור - - -     

ארז מלול: אושר, לא אור

יוסף עטאונה: אושר, אושר

יוסף עטאונה:  חבר הכנסת אושר - -     

ארז מלול: אושר, לא אור

שקלים: אושר, אושר

יוסף עטאונה: - - אתה תמשיך להגן על נתניהו בספסלים האחרונים של הליכוד

שקלים: שום בעיה

שקלים:  אתה לא תאשים את חיילי צה"ל - - -     

יוסף עטאונה: אין לך תפקיד אחר, אין לך עמדה

יוסף עטאונה:  אתה לא מסוגל להסתכל לאמת בעיניים

טלי גוטליב: אתה מעדיף להגן על חמאס

שקלים: אין לכם מושג - - -      

יוסף עטאונה: אתה לא מסוגל

טלי גוטליב: עטאונה, אתה מעדיף להגן על חמאס

שקלים: - - -      

יוסף עטאונה: אתה לא מסוגל להסתכל לאמת, כי אין לך עמדה עקרונית נגד המלחמה, ערכית לפחות

שקלים: אתה ערכי? אתה - - - זה ערכי

יוסף עטאונה: אתה מדקלם את נתניהו, כי אתה חושב שזה יעזור לך

שקלים:  אני לא מדבר בשם אף אחד

יוסף עטאונה: זה לא יעזור לכם

שקלים: זה ערכי ומוסרי

יוסף עטאונה: לכן, אין מקום במדינה דמוקרטית להצעת חוק כזאת

ארז מלול: תודה רבה

ארז מלול:  תודה רבה

יוסף עטאונה: אכן, אנחנו קוראים גם להפסקת המלחמה ומייד

ארז מלול: תודה רבה

טלי גוטליב:   תחזיר את החטופים

ארז מלול: חבר הכנסת עודד פורר

שקלים: שיחזירו את החטופים

טלי גוטליב: כן

ארז מלול: חמש דקות לרשותך, בבקשה

משה סעדה: מה זה יחזיר את החטופים? אנחנו שם בתוך המלחמה, אנחנו לא ממהרים

משה סעדה:  אנחנו ניגש  לרפיח, נדרוש להכניע את החמאס

שקלים: זה לא קשור, אלה שני דברים שונים

ארז מלול: טוב, אני מקווה שעכשיו לא תפריעו לעודד

עודד פורר: אדוני היושב-ראש, חברי הכנסת, אדוני השר, אתם יודעים, יש סרט קאלט במדינת ישראל, "מציצים"

עודד פורר:  אז יש שם משפט ככה - - -      

משה סעדה: החרדים לא רוצים לשמוע את זה

ארז מלול: די, די

עודד פורר: כשאריק איינשטיין - - -      

משה סעדה: תכבד אותם

שקלים: למה? אורי זוהר מופיע שם

משה סעדה: היה, היה

משה סעדה:  אנחנו לא מזכירים לו את המרור

עודד פורר: כשאריק איינשטיין תופס את אורי זוהר ככה, פתאום - -       

ארז מלול: אתה מפריע, מה?      

עודד פורר: - - בוקר טוב אדון גוטה

עודד פורר:  אז אני: בוקר טוב, אדון גוטה, ממשלת ישראל

עודד פורר:  חצי שנה אנחנו במלחמה, תקנות שעת חירום כבר היו לכם כדי לסגור את ערוץ אל-ג'זירה, ולא עשיתם עם זה כלום

עודד פורר:  בוקר טוב, אדון גוטה, הגעתם

עודד פורר:  מעבירים חוק, פתרתם את כל הבעיות

עודד פורר:  תסגרו כבר את הערוץ הזה

עודד פורר:  כבר חצי שנה אנחנו עומדים פה ומתחננים שתסגרו את ערוץ ההסתה הזה, שמשדר מתוך מדינת ישראל; מסתובבים עם תעודת עיתונאי; מגיעים לשטחי כינוס, כשהיינו בשיא המלחמה

עודד פורר:  זה שעובר החוק, זה עוד לא אומר שבהכרח יסגרו

עודד פורר:  אני מקווה שסוף סוף יעשו את מה שצריך, אבל כמו שנאמר כבר: בוקר טוב

עודד פורר:      ואולי יש עוד משהו להגיד עליו בוקר טוב לממשלה הזאת: הבוקר התבשרנו שנחת כטב"ם שהגיע ממזרח, בעיר אילת, וגרם נזק בבסיס צבאי

עודד פורר:  שלא יהיה לכם ספק, כשאתם מפקירים חזית אחת, תיפתח עליכם חזית נוספת

עודד פורר:  כשממשלת ישראל הנוכחית, בכישלונה ובהפקרותה, מאפשרת לנסראללה לקבוע את גובה הלהבות בצפון – הוא יודע כמה מותר לו לירות, זאת אומרת מותר לירות על מדינת ישראל

עודד פורר:  ושטח המלחמה הוא בתוך מדינת ישראל, בניגוד גמור לתורת הלחימה, שכולנו גדלנו עליה

עודד פורר:  כל המלחמה מתנהלת בשטחנו

עודד פורר:      זה ממשיך גם ברצועת עזה, כשלא מעכבים את החמאס מדרום; כשלא נכנסים לציר פילדלפי; כשממשיכים להכניס דלק לחמאס; כשמבליגים על ירי של טילים וכטב"מים לעבר העיר אילת, שוב ושוב על ידי החות'ים מתימן; כשמבליגים על סגירת נתיבי השיט למדינת ישראל, אז כל השכונה הזאת, שנקראת המזרח התיכון, מבינה את הרמז

עודד פורר:       אז עכשיו אנחנו גם מתעוררים לכטב"ם שנוחת בבסיס צבאי באילת, אבל הכטב"ם הזה מגיע מעיראק – עוד חזית הצלחתם לפתוח למדינת ישראל

עודד פורר:  בוקר טוב לממשלת ישראל הנרדמת והמנמנמת

עודד פורר:  תתעוררו

עודד פורר:  אנחנו נמצאים במלחמה; הגיע הזמן שתתחילו לנהל את המלחמה הזאת כמו שמנהלים מלחמה

משה סעדה: אתה מוזמן לראות - - -       

עודד פורר: זה גם ברצועת עזה - -      

משה סעדה: אתה מוזמן לראות - - -       

עודד פורר: - - זה גם בצפון, וזה גם כלפי מי שיורה עלינו מדרום

עודד פורר:  גם כלפי מי שיורה עלינו מדרום

עודד פורר:  והעובדה שנמצאים כרגע ברצועת עזה עם פחות כוחות מאשר שנמצאים ביהודה ושומרון, בין שלוש לחמש חטיבות - -      

משה סעדה: - - -  

עודד פורר:  - - זאת לא מלחמה

עודד פורר:  שלא תספרו לי שזאת מלחמה

עודד פורר:  יושבים פה אנשים שניהלו מלחמות והיו במלחמות

עודד פורר:  כשהצבא רוצה להילחם וכשהממשלה רוצה להילחם היא יודעת איזה כוחות להפעיל

עודד פורר:  גם מהאוויר, גם מהים וגם מהיבשה

עודד פורר:  מה שאנחנו עושים כרגע זו איזושהי תחזוקת ביטחון שוטף עם מבצעים

עודד פורר:  החיילים שלנו מחרפים את נפשם שם

עודד פורר:       אבל אני אומר את זה לממשלה שוב ושוב: כשאתם תגלו רפיסות מול האויב, האויב יבוא ויתקוף אותנו

עודד פורר:  אתם יודעים מה? לא אני אומר את זה – אתם אומרים את זה

עודד פורר:  חברי כנסת מהליכוד אומרים את זה, מוציאים מסמכים על העניין הזה

עודד פורר:  אני לא מבין, ריבונו של עולם, מה עוצר את ממשלת ישראל מלפעול כמו שצריך לפעול במלחמה?      שלא תחשבו שכשתעבירו עכשיו את החוק, נפתרו הבעיות של ההסתה כנגד מדינת ישראל

עודד פורר:  הממשלה, שר התקשורת, תצטרך לעשות את מה שהיא צריכה לעשות ואת מה שהיא לא עשתה חצי שנה, וזה לקבל את ההחלטה שסוגרים את אל-ג'זירה

עודד פורר:  אבל זאת רק החלטה אחת, כי הממשלה הזאת גם צריכה להתעורר ולקבל החלטה שהיא מפסיקה להכיל, והיא מפסיקה להבליג, והיא מעבירה את הלחימה – נותנת הוראה לצבא להעביר את הלחימה מתוך שטח מדינת ישראל לשטח האויב – בדרום בצפון ובכל שטח

עודד פורר:       לא יעלה על הדעת שמעיראק יירו כטב"ם על מדינת ישראל וזה יעבור פה בשקט

עודד פורר:  ואני אומר לכם שבאירוע הזה בדרום, באילת, היה למדינת ישראל יותר מזל משכל

עודד פורר:  יותר מזל משכל

עודד פורר:  עד שלא תעשו את מה שצריך, אתם רק תסכנו אותנו ואני לא יודע מאיפה יבוא האירוע הבא

ארז מלול: תודה רבה

ארז מלול:  חברת הכנסת יוליה מלינובסקי, בבקשה

ארז מלול:  חמש דקות לרשותך

יוליה מלינובסקי: עוד לא הספקתי להגיע ואתה כבר סופר לי?      

ארז מלול: אמרתי לרשותך, לא אמרתי ממתי

יוליה מלינובסקי: ככה אתם

ארז מלול: כל זמן שאני לא לוחץ על זה, הכול בסדר

יוליה מלינובסקי: ככה אתם

ארז מלול: קחי חמש וחצי, עליי

יוליה מלינובסקי: עליך, איזה לארג' אתה

יוליה מלינובסקי:  אדוני היושב-ראש, אדוני השר, חבריי חברי הכנסת, יום חגיגי היום בכנסת: אנחנו דנים על חוק לסגירת אל-ג'זירה

יוליה מלינובסקי:  האמת, לא רציתי לעשות לכם בושות בוועדה, אבל כשנכנסתי ועקבתי אחרי הדיונים, וראיתי את תוכן החוק – מה אגיד לכם? זאת עבודה בעיניים, זה פשוט ביזיון אחד גדול

יוליה מלינובסקי:  זו ממשלת ימין ימין על מלא מלא

יוליה מלינובסקי:  כאילו, מה זה סמרטוטים על מלא מלא

התקשורת שלמה קרעי: אם לא באת לוועדה - - -      

יוליה מלינובסקי: כולל שר התקשורת שיודע לעשות לנו הצגות - -      

התקשורת שלמה קרעי: לא מילאת את העבודה הציבורית שלך

יוליה מלינובסקי: - -  אבל תכלס - -      

התקשורת שלמה קרעי:   - - -      

יוליה מלינובסקי: - - לא מסוגל להביא חוק - -      

התקשורת שלמה קרעי: - - -      

יוליה מלינובסקי: - - ולעמוד מאחורי העמדה שלו

התקשורת שלמה קרעי: - - -      

יוליה מלינובסקי: - - כדי לסגור את הערוץ העוין הזה – זאת פחדנות

יוליה מלינובסקי:  מה שיש פה, עמית הלוי, זאת פחדנות

יוליה מלינובסקי:  ראש הממשלה, באישור של שר התקשורת, בהתייעצות, אבל מה? בסוף, בסוף, באתם למשול

יוליה מלינובסקי:  באתם למשול – ככה לפחות אני שמעתי מכם, ומה אתם מכניסים לחוק הזה? סעיף שאומר – את זה אהבתי מאוד – שההחלטה של ראש הממשלה ושר התקשורת וכל גורמי מערכת הביטחון, בכתב ובעל פה, גם אם הם לא מביאים אותם זה עדיין בסדר

יוליה מלינובסקי:  בסוף, בסוף, ההחלטה תבוא לאישור שופט

התקשורת שלמה קרעי: לא נכון, לא קראת

יוליה מלינובסקי: כן, - -       

התקשורת שלמה קרעי: - - -     

יוליה מלינובסקי: - - היא תבוא לפני שופט בית משפט מחוזי או סגנו בהקדם האפשרי

התקשורת שלמה קרעי: תקראי את סעיף 2(ד)

יוליה מלינובסקי: ולא יאוחר מ-24 שעות - -      

התקשורת שלמה קרעי: סעיף 2(ד)

יוליה מלינובסקי: - - משעת כניסתו לתוקף

יוליה מלינובסקי:  נו, באמת

התקשורת שלמה קרעי: תקראי את סעיף 2(ד)

יוליה מלינובסקי: שקרנים

משה סעדה: למה לא באת לוועדה?      

יוליה מלינובסקי: שקרנים

משה סעדה: למה לא באת לוועדה?      

יוליה מלינובסקי: פחדנים

יוליה מלינובסקי:  לא יודעים לעשות כלום

יוליה מלינובסקי:  אם אני כקואליציה הייתי מביאה כזה חוק, מה אתה בורח, שר התקשורת? ביזיון אחד גדול

יוליה מלינובסקי:  אגב, איפה יש פה עוד שר? הינה, השר השני יושב שם

יוליה מלינובסקי:  ביזיון אחד גדול, אם אני כקואליציה, מפלגת ימין - -      

ארז מלול: איזה שר יש פה?      

יוליה מלינובסקי: - - הייתה מביאה כזה דבר

ארז מלול: איזה שר יושב פה?      

משה סעדה: אנחנו - - -      

יוליה מלינובסקי: אתם הייתם מרימים לפה כיסאות

יוליה מלינובסקי:  אתה יודע מה, משה סעדה, היית מרים לפה כיסאות על הראש ובצדק, ובצדק

משה סעדה: - - -      

יוליה מלינובסקי: הממשלה לא עשתה דבר מינימלי מפרוץ המלחמה

יוליה מלינובסקי:  לא שללה מכתבי אל-ג'זירה את אישורי הכניסה לארץ; לא שללה מהם את אישורי העבודה

יוליה מלינובסקי:  בלי זה בן אדם לא יכול להיות פה ולעבוד פה

יוליה מלינובסקי:  היו יכולים לעשות המון פעולות מינהליות כדי לסלק אותם מפה

יוליה מלינובסקי:  זה שזה ערוץ עוין, זה שזה ערוץ שמעוות את המציאות, ערוץ עם אג'נדה – אגב, קטרי  אולי זה הסיפור – זה חד-משמעי

יוליה מלינובסקי:  כולנו רואים את זה

יוליה מלינובסקי:  חצי שנה לא עשו כלום

יוליה מלינובסקי:  עכשיו ברעש ובטררם גדול מביאים חוק לסגירת אל-ג'זירה, באישור בית משפט מחוזי

יוליה מלינובסקי:       התבלבלתם חברים

יוליה מלינובסקי:  לפני כמה חודשים רציתם להעביר פה מהפכה משפטית, ועכשיו אתם צריכים תעודת כשרות מנשיא בית המשפט המחוזי, כמו ילדים קטנים? אתם ממשלה או שבאתם, סתם פה, לשבת בכיף? אתם מסוגלים לקבל החלטות? אתם מסוגלים למשהו בכלל? עזבו, כל מה שקורה עכשיו בתקופה האחרונה במדינה זה חוסר יכולת לקבל החלטות

יוליה מלינובסקי:  בית לא מנהלים ככה, משפחה לא מנהלים ככה

יוליה מלינובסקי:  אם הייתי מנהלת בית ככה, הילדים שלי היו רעבים והכלב היה בורח

יוליה מלינובסקי:  זה המצב

יוליה מלינובסקי:      אז אתם מביאים לפה חוק בטררם גדול – שאתם סוגרים את אל-ג'זירה

יוליה מלינובסקי:  אתם לא סוגרים שום דבר, ואיך שהחוק הזה מנוסח זה לא יקרה אף פעם, כי לראש הממשלה תמיד יהיה עוד על מה לחשוב, והוא, קשה לו לקבל החלטות והוא יהיה תמיד עסוק במשהו אחר

יוליה מלינובסקי:  מישהו מגורמי הביטחון יגיד משהו, ובסוף בסוף יבוא שופט בית משפט מחוזי – שאולי אתם מיניתם או תמנו, כי אתם ממנים עכשיו שופטים – אגב, שמעתי שיש שם מריבה גם כן על איזשהם מינויים במערכת המשפט – והוא לא יאפשר להם

יוליה מלינובסקי:      ואז אתם תצרחו פה, געוואלד, השופטים לא נותנים לנו למשול, הם שמים לנו רגליים, כולם לא בסדר, המראה עקומה

יוליה מלינובסקי:  זה לא מראה עקומה, הרגליים עקומות, אתם פשוט לא מסוגלים, והחוק הזה הוא דוגמה

יוליה מלינובסקי:      אבל לפחות משהו, אתם יודעים, אני לא יודעת איך לתרגם את זה – יבגני, תעזור לי

יוליה מלינובסקי:  (אומרת דברים ברוסית

יוליה מלינובסקי: ) איך לתרגם את זה?     

עודד פורר: אני אעזור לך

יוליה מלינובסקי: מהכבשה הפגומה – פיסה של צמר

יוליה מלינובסקי:  זה המצב

ארז מלול: עזבי, עזבי

ארז מלול:  תעברי הלאה

ארז מלול:  הסתבכת

יוליה מלינובסקי: זה המצב, זאת אומרת, משהו-משהו

יוליה מלינובסקי:  אז אתם מביאים את החוק הזה גם כשהוא גרוע והוא לא ימין והוא לוקה בחסר

יוליה מלינובסקי:  אנחנו נצביע בעד, אבל מה? אני לא בטוחה שמישהו בכלל מתכוון ליישם אותו אף פעם

יוליה מלינובסקי:  תודה רבה

ארז מלול: תודה רבה

ארז מלול:  עמיתי חבר הכנסת יבגני סובה, בבקשה, חמש דקות לרשותך

יבגני סובה: מי השר? לא שר התקשורת

ארז מלול: הוא תמיד מקפיד שיהיה שר

ארז מלול:  הינה, שר החינוך נמצא פה

יבגני סובה: אדוני היושב-ראש, כנסת נכבדה, חבל ששר התקשורת יצא מהאולם, אבל אני בטוח שהוא מקשיב לכל הדיון החשוב הזה - -     

יוליה מלינובסקי: הוא פשוט ברח

יבגני סובה: - - אבל בסדר, שר החינוך כאן באולם

יבגני סובה:  אני רציתי לשאול את שר התקשורת כמה תעודות עיתונאי נשללו מתחילת המלחמה

יבגני סובה:  האם יש למישהו נתון? ממש הייתי רוצה לשמוע את שר התקשורת, שהכריז על מלחמה נגד התקשורת העוינת, ועד עכשיו מה שאנחנו רואים הוא שהוא חזק על התאגיד וחלש על אל-ג'זירה – זה מה שיש לי להגיד

יבגני סובה:  שר התקשורת משקיע את כל המאמץ במלחמה על תאגיד השידור הישראלי ולא על אל-ג'זירה, שהוא גוף עוין – לא, אדוני היושב-ראש, מ-7 באוקטובר שנים קדימה

יבגני סובה:  אנחנו כבר עברנו כמה מלחמות וכמה מבצעים בעזה, אל-ג'זירה הוכיחה את עצמה כגוף הכי פחות אהוד במדינת ישראל ואוהד את מדינת ישראל

יבגני סובה:      אז אנחנו מתפלאים עכשיו ששר התקשורת עושה הכרזות גדולות, בסוף זה מסתיים בחוק – סך הכול אני לא אמרתי שאנחנו נתנגד לחוק, אבל החוק הזה הוא כאילו בדיחה, כי אני בטוח שאל-ג'זירה תפתח מהדורת חדשות עם הדבר הזה, ואפילו על חוק כזה אל-ג'זירה תצחק, על שר התקשורת, שחזק על תאגיד השידור הישראלי – וחלש על אל-ג'זירה

יבגני סובה:       אדוני היושב-ראש, אני רוצה להגיד לחבריי בקואליציה ולממשלה – אתם המצאתם את המושג ממשלה חוקית אבל לא לגיטימית, אתם אלה שהמצאתם את זה בכנסת הקודמת, כשהיינו בממשלה

יבגני סובה:  אז הינה, יש לי חדשות בשבילכם: הממשלה שלכם אומנם חוקית, אבל היא בטח לא לגיטימית

צגה מלקו: - - -     

יבגני סובה: בוודאי היא לא לגיטימית, משום שאתם מסרבים לעשות את הדברים הנחוצים, כמו הקמת ועדת חקירה ממלכתית

צגה מלקו: אחרי המלחמה

יבגני סובה: עד היום אפילו לא פעלתם בשביל לעשות את זה

יבגני סובה:  שישה חודשים אנחנו במלחמה, ואתם אפילו לא קידמתם את הנושא הזה

צגה מלקו: אחרי המלחמה

יבגני סובה: למה? צה"ל לא צריך לחקור את עצמו? למה? המערכות של המדינה לא צריכות לחקור את עצמן? אפילו לא יזמתם את המהלך הזה בשביל להקים ועדת חקירה ממלכתית

יבגני סובה:  זה דבר שמצופה מכל חבר כנסת, במיוחד מחברי הכנסת של הקואליציה

יבגני סובה:       אני רוצה להזכיר שוועדת אגרנט, שקמה אחרי מלחמת יום הכיפורים, קמה כבר בסוף 1973, כשהחיילים שלנו נמצאים בעודם בחזית, ובאפריל 1974 הוועדה הזאת כבר הגישה את המסקנות הראשונות

יבגני סובה:  לקח כמה חודשים לבוא ולחקור את השלב הראשון של המחדלים שהיו במלחמת יום הכיפורים

יבגני סובה:  אחר כך הממשלה קבעה שיש חיסיון, והפרוטוקולים של ישיבת הממשלה מהימים הראשונים של המלחמה נפתחו לציבור הרחב רק בשנת 2013, 40 שנה אחרי מלחמת יום הכיפורים

יבגני סובה:      לכן, מה שאני בא להגיד – אתם אומנם ממשלה חוקית, אבל לא לגיטימית

יבגני סובה:  שום סקר מאז תחילת המלחמה לא מראה שאתם אפילו מתקרבים למספר 61 – אני כבר לא מדבר על המספר 64, הייתם כל כך גאים במספר הזה

יבגני סובה:  על כל טיעון לגיטימי ומהותי הייתם עונים: העם אמר את דברו, יש לנו 64 מנדטים; אין לכם 64 מנדטים

טלי גוטליב: יש לנו יותר

יבגני סובה: אין לכם אפילו 61 מנדטים

טלי גוטליב: יש יותר

יבגני סובה: אין לכם אפילו 50 מנדטים

יבגני סובה:  לכן אתם לא לגיטימיים

צגה מלקו: - - -     

יבגני סובה: הפתרון הוא פשוט: קודם כול להכריז על הקמת ועדת חקירה ממלכתית עכשיו, עכשיו – לא לחכות לפסח, יום העצמאות, פגרת כנס הקיץ – להקים עכשיו ועדת חקירה ממלכתית

צגה מלקו: - - -     

יבגני סובה: הדבר השני: הממשלה חייבת להתפטר, להחזיר את המנדט לכנסת, והכנסת תקים ממשלה ציונית רחבה, יציבה, ואם היא לא תעשה את זה ב-21 יום על פי החוק, נלך לבחירות - -      

צגה מלקו: - - -     

יבגני סובה: - - ונחזור לעם, והעם, או שיחליט להחזיר לכם את האמון – נקבל את זה, אבל כרגע אתם לא לגיטימיים

יבגני סובה:  אתם המצאתם את המושג הזה, לא אנחנו

יבגני סובה:  אתם אלה שעשיתם לנו את החיים כשאנחנו היינו בממשלה והייתה לנו ממשלה של 61, כשב-61 הצלחנו לעשות את מה שאתם לא מסוגלים לעשות ב-64

יבגני סובה:      אז אנא מכם, חבריי בקואליציה, תתחילו לפעול להקמת ועדת חקירה ממלכתית ולפירוק הממשלה

יבגני סובה:  תודה רבה

ארז מלול: תודה רבה

ארז מלול:  חבר הכנסת גלעד קריב, חמש דקות לרשותך

ארז מלול:  עד חמש דקות

גלעד קריב: מצאת למי לומר

ארז מלול: אני יודע מה אני אומר

גלעד קריב: אדוני היושב-ראש, עמיתיי חברי וחברות הכנסת, אדוני השר שיגיע, ואדוני יושב-ראש הוועדה, תראו, יש משהו דווקא מתאים בכך שהצעת החוק הזו תאושר ב-1 באפריל, כי הרי מדובר במתיחה, בעבודה בעיניים על הציבור הישראלי כולו, עבודה מושלמת בעיניים

גלעד קריב:       לא כטענתו העתידית של חבר הכנסת עמית הלוי, שהתלונן על החוק עצמו ועל סעיפיו, אני מתכוון לדבר אחר

גלעד קריב:  הרי לכולנו ידוע שנתניהו הוא אבי שיתוף הפעולה האסטרטגי עם הקטרים, הבעלים של אל-ג'זירה

גלעד קריב:  זה היה נכון הרבה לפני 7 באוקטובר, זה נכון גם אחרי 7 באוקטובר

גלעד קריב:  ניחא, אחרי 7 באוקטובר כולנו יודעים על הרגישות הגדולה שיש במשימה הקדושה להשיב את החטופים, ומה לעשות, כרגע, במצב הנוכחי, לקטר ככל הנראה יש תפקיד חשוב במשימה הזו

גלעד קריב:      אבל איך אפשר לתרץ את העובדה שבמשך שנים נתניהו וממשלותיו בנו את המעורבות הקטרית בתוך רצועת עזה, אפשרו הזרמת מיליארדי שקלים מקטר לבניית תשתיות הטרור של החמאס, ועכשיו באה ממשלת נתניהו וחושבת שאפשר לעבוד על הציבור הישראלי ולהיות חזקים על אל-ג'זירה? זה הסיפור שלנו עם הקטרים? זו הבעיה שלנו עם המעורבות הקטרית ועם הכסף הקטרי מול החמאס?      הרי בשעה שמחוקקים פה חוק נגד אל-ג'זירה, כביכול, ממשלה נתניהו מאפשרת לקטר מעורבות דרמטית בבניית הנמל לסיוע ההומניטרי

גלעד קריב:  לא האמירויות, לא ערב הסעודית, לא מצרים, לא מרוקו – נתניהו כמו נתניהו, בדיוק על פי תפיסתו ותורתו, שאסור לדבר עם הגורמים המתונים יותר, ותמיד טוב לעשות עסקים עם הכי קיצוניים

גלעד קריב:  אז אתם רוצים לספר לנו שאתם עושים משהו למען ביטחון ישראל בהצעת החוק המצ'וקמקת הזאת, בשעה שנתניהו לא נותן דין וחשבון לציבור הישראלי על הזרמת המיליארדים מקטר למנהרות הטרור של החמאס? בניגוד לחברי חבר הכנסת פורר אני חושב שיפעילו את החוק

עודד פורר: יכול להיות

גלעד קריב: אני חושב שבימים הקרובים יצא צו לסגירת ערוץ אל-ג'זירה, רק שאני חושב שזה מתואם עם הקטרים, רק שאני חושב שסגירת ערוץ אל-ג'זירה תהיה מתואמת עם הקטרים

משה סעדה: ממה אתה מודאג?      

גלעד קריב: הרי הקטרים הכי מעוניינים בהמשך שלטונו של נתניהו

גלעד קריב:  נכון? הסוכן במובן הפוזיטיבי – חס וחלילה, אני לא רומז על שום דבר לא ראוי

גלעד קריב:  הנציג, שגריר קטר ברצועת עזה הוא נתניהו

ארז מלול: אתה ממשיך עם 1 באפריל

גלעד קריב: אני לא מבין, רגע, הקטרים, את מי הם רוצים כראש ממשלה? את עמית הלוי? את פוגל? את בני גנץ? נתניהו הכי טוב לקטרים, נכון?      

עודד פורר: תחת שלטונו של נתניהו כל חודש נחת שליח קטרי בנתב"ג וזכה לליווי צבאי אחר כבוד עם מזוודות של כסף לחמאס בעזה

גלעד קריב: חבר הכנסת פורר, אז בדקה שנותרה לי בוא נעשה משחק תפקידים: אתה קטר, אני נתניהו

גלעד קריב:  אני אומר לך, תראה, כבוד האמיר, בשביל תעמולת הבחירות שלי אני צריך "הישג" במאבק נגד הטרור, אז מה אכפת לך? תסכים שאני אסגור באופן סמלי את הערוץ באמצעות הצעת החוק הזאת, אני אוכל לצייץ: אנחנו נלחמים בכל הכוח בטרור, ובינתיים אני אתן לך להמשיך לבנות את הנמל

ארז מלול: קונספירציה כזאת עוד לא שמענו

גלעד קריב: תאמר, אם היית אמיר, לא היית הולך על עסקה כזאת? אז אני שאלתי את העוזר של השר קרעי באיזו שעה אנחנו עושים את הקידוש החגיגי לכבוד העברת הצעת החוק הזאת

גלעד קריב:  אבל בואו נאמר את האמת: זאת הצעת חוק לא של ממשלה חזקה; זאת הצעת חוק של ממשלה חלשה, שהעניקה במשך שנים – ראש הממשלה - -     

ארז מלול: תודה רבה

גלעד קריב: - - רוח גבית לבניית תשתיות הטרור של החמאס בכסף הקטרי, הבעלים של אל-ג'זירה

גלעד קריב:  זה הסיפור כולו

ארז מלול: תודה רבה

ארז מלול:  חבר הכנסת צבי ידידיה סוכות, חמש דקות לרשותך, בבקשה

צבי ידידיה סוכות: תודה רבה, אדוני היושב-ראש

צבי ידידיה סוכות:  מאז תחילת המלחמה נפל דבר בישראל

צבי ידידיה סוכות:  לכולם ברור שמה שהיה הוא לא מה שיהיה, ולא ניתן יותר לעמוד בשוויון נפש מול ההסתה הגועשת ברשתות, במיוחד ברשתות שבהן יש הסתה לרצח יהודים כל הזמן, מאדירים מחבלים, מכווינים מקומות של חיילים, אומרים לכל ילד כמה מבורך הוא יהיה אם הוא רק ירצח יהודים

צבי ידידיה סוכות:       אחרי כל הדבר הזה בא ידידי שר התקשורת ואמר: הגיע הזמן לסגור את אל-ג'זירה וערוצים מהסוג הזה

צבי ידידיה סוכות:  אבל ידידי שר התקשורת יודע מי השלטון במדינת ישראל, אז הוא רץ לצלאח א-דין וביקש רשות בשביל היושבים בבית הזה, אם הוא יכול אולי לסגור את ערוץ אל-ג'זירה או ערוצים כאלה

צבי ידידיה סוכות:  באה היועצת ואמרה: אתה קרעי? אתה, שלמה קרעי, אתה תסגור ערוץ? למה נראה לך? אמר לה: לא, לא, אני לא מדבר על הערוצים שלכם – ערוץ זר

צבי ידידיה סוכות:  חשבה שנייה היועצת ואמרה: אתה יודע מה, קרעי, רעיון מצוין

צבי ידידיה סוכות:  באמת? שאל השר, הוא לא האמין

צבי ידידיה סוכות:  היא אמרה לו: כן, בטח

צבי ידידיה סוכות:  רק יש לי סייג קטן – החוק שאנחנו הולכים להצביע עליו עכשיו יפוג בעוד שלושה חודשים או בסיום המלחמה, לפי המוקדם ביניהם

צבי ידידיה סוכות:  לא הצליח להבין השר למה חוק שנועד להילחם בדבר כל כך מסית בזמן מלחמה צריך להיות רק לשלושה חודשים, אבל אמר, טוב, זה מה יש, זה מה שנתנה רשות היועצת – וניסה לצאת מהחדר

צבי ידידיה סוכות:       לא, לא, לא, אמרה היועצת, החוק לא יחול בשטחי יהודה ושומרון

צבי ידידיה סוכות:  אמר לה השר: תראי, ביהודה ושומרון זה רוב הבעיה, שם נמצאים רוב האנשים שהולכים לרצוח יהודים

צבי ידידיה סוכות:  אבל משהו בעיניים שלה הסביר לו שאין על מה להתווכח

צבי ידידיה סוכות:  הוא כבר היה בכיוון הדלת, אבל אז עצרה אותו היועצת ואמרה: תשמע, אדוני השר, החוק הזה – גם אחרי שתצליח לסגור את אל-ג'זירה, זה רק ל-45 ימים, ובכלל, גם בשביל זה תצטרך להביא חוות דעת מקצועיות מכלל גופי הביטחון וגם מהצנזור הצבאי, וכל זה רק אם שר הביטחון מגיע לבקש מכולם ביחד איתך

צבי ידידיה סוכות:  אומרת לו היועצת: אחרי שכל גופי הביטחון יביאו לך חוות דעת, אדוני השר, אתה תצטרך לעלות עם זה לקבינט או לממשלה, וכשהם יקבלו החלטה – פעם ראשונה במדינת ישראל צריך אישור של נשיא בית משפט מחוזי על החלטת ממשלה או החלטת קבינט, הליך שאין לו שום תקדים

צבי ידידיה סוכות:       אמר השר: טוב, אם זאת הדרך לסגור את אל-ג'זירה – אני מבין שאני לא אוהב את זה, אבל זה מה יש, זה מה שנותנת היועצת, אני יודע מי השלטון כאן

צבי ידידיה סוכות:  ניסה להתווכח – היא אמרה לו: תשמע, אני אלך לבג"ץ, אני אגיד שהחוק לא חוקתי

צבי ידידיה סוכות:  אמר השר: נתקדם

צבי ידידיה סוכות:  לא לא לא, תשמע, גם אחרי כל הדבר הזה אתה תוכל לסגור רק ערוצי תוכן ישראליים

צבי ידידיה סוכות:  קפץ השר ואמר: רק ערוצי תוכן ישראליים? את אמיתית? אמר ליועצת

צבי ידידיה סוכות:  אבל הערבים בכלל לא צופים בערוצי התוכן הישראליים כמו יס והוט, הם לא נמצאים שם בכלל

צבי ידידיה סוכות:  אולי לפחות באינטרנט תיתני לי לסגור

צבי ידידיה סוכות:  אמרה לו היועצת: אין בעיה, אני אתן לך באינטרנט, אבל רק בשרת ישראלי

צבי ידידיה סוכות:  אמר לה השר: סליחה, שרת ישראלי? ממתי אל-ג'זירה יושבת על שרת ישראלי? אבל משהו בעיניים שלה הסביר לו שאם הוא יתווכח – חבל על הזמן, תהיה מניעה חוקתית בכלל על כל החוק הזה

צבי ידידיה סוכות:        טוב, ביקש וממש ניסה השר בניסיון אחרון ואמר לה: תראי, גברתי, אולי אני אוכל להטיל סנקציות על הכתבים שלהם שמסתובבים בארץ? משהו להעניש אותם אם הם משדרים עבור אל-ג'זירה אחרי שהחלטתי לסגור אותו? מה פתאום, צעקה

צבי ידידיה סוכות:  היא אמרה לו: זאת פגיעה בחופש הביטוי

צבי ידידיה סוכות:  אתה תפגע בכתבים של אל-ג'זירה? אתה תטיל עליהם סנקציות? אתה, קרעי? מה פתאום? אתם, הכנסת, תעשו דבר כזה? בשום פנים ואופן

צבי ידידיה סוכות:  טוב, ניסה לומר, לפחות נחרים להם את הציוד

צבי ידידיה סוכות:  אמרה לו: בסדר, אתה יכול להחרים להם רק מצלמות גדולות, אבל אם הם ישדרו מהטלפון הנייד שלהם – בזה לא תוכל לגעת בשום אופן

צבי ידידיה סוכות:       שמע את כל זה השר ואמר לה: טוב, היועצת, מה אני אוכל לעשות בכל אופן? מה את כן משאירה לי ביד? אמרה לו היועצת: אדוני השר, אתה אמיתי? אתה השר קרעי, אתה תהיה השר הראשון בישראל שחותם על סגירת אל-ג'זירה

צבי ידידיה סוכות:  אתה אפילו תוכל להעלות על זה סרטון לטיקטוק, תוכל להעלות מזה סרטון לרשתות שאתה סגרת את אל-ג'זירה

צבי ידידיה סוכות:  זה נכון שהם ימשיכו לשדר בכל דרך, זה נכון שהכתבים שלהם ימשיכו להסתובב בכל מקום, אבל הינה, תוכל להגיד שאתה סגרת את אל-ג'זירה

צבי ידידיה סוכות:      רגל בדלת, אמר השר – זה מה שנותן לנו השלטון המרכזי בצלאח א-דין

צבי ידידיה סוכות:  על זה, לצערי, אנחנו מצביעים היום

ארז מלול: אז אתה נגד או בעד?      

צבי ידידיה סוכות: לצערי, החוק שאנחנו הולכים להצביע עליו היום הוא חוק בעייתי מאוד; הוא חוק שלא באמת יסגור את אל-ג'זירה - - -     

ארז מלול: תודה רבה

צבי ידידיה סוכות: עוד 40 שניות, ארז

ארז מלול: סליחה, סליחה

ארז מלול:  תנצל את כל הזמן

ארז מלול:  יש לך עוד עשר – עליי

צבי ידידיה סוכות: קיבלתי

צבי ידידיה סוכות:  החוק הזה, לצערי, לא יסגור את אל-ג'זירה

צבי ידידיה סוכות:  הם יוכלו להמשיך לשדר, יוכלו להמשיך לצפות בהם בכל פלטפורמה כמעט; לצערי, הם יוכלו להמשיך לשדר מכל מקום בארץ באמצעות הטלפון הנייד

צבי ידידיה סוכות:  יש כאן עמדת קואליציה

צבי ידידיה סוכות:  אנחנו מקבלים עלינו את דין הקואליציה, כי אנחנו בזמן מלחמה ולא גורמים לזעזועים מיותרים, אבל, לצערי, החוק הזה הוא בעייתי מאוד

צבי ידידיה סוכות:  תודה רבה

ארז מלול: תודה רבה

ארז מלול:  חבר הכנסת עמית הלוי, בבקשה, חמש דקות לרשותך

עמית הלוי: אדוני היושב בראש, חברותיי וחבריי חברי הכנסת, אזרחי ישראל: "הווי מחשב שכר מצווה  כנגד הפסדה, והווי מחשב הפסד מצווה כנגד שכרה" – הכלל הזה של חכמינו הוא נכון בכל תיקון שאנחנו עושים, בוודאי תיקון שאנחנו מחוקקים בספר החוקים של מדינת ישראל

עמית הלוי:  אנחנו צריכים להניח על שתי כפות המאזניים ולשקול את הרווח מול ההפסד, כדי שלא יצא שכרנו בהפסדנו

עמית הלוי:       כשאנחנו מחילים את הכלל החשוב הזה על הצעת החוק הזאת, שהכותרת התקשורתית שלה כמו ששמענו היא "סגירת אל-ג'זירה", אי-אפשר להימלט מהמסקנה שההפסד גדול מהרווח

עמית הלוי:  לא שאין רווח, ולא שצריך לאפשר לערוץ הזה שפוגע בביטחון המדינה לשדר גם מישראל – צריך לסגור לו את השלטר אתמול – אלא שהחוק הזה לא יעשה זאת, ולעומת זאת ההפסד שהחוק הזה גורם לכנסת – עצום

עמית הלוי:  לכן התנגדתי ואני מתנגד לחקיקת החוק הזה

עמית הלוי:  ואני אסביר את זה לאזרחי ישראל כאן, ואני מציע גם שתקראו את החוק בעצמו ותוכלו להגיע למסקנה הזאת לבד

עמית הלוי:      החוק הזה בעצם יאפשר להורות, אדוני היושב-ראש, כמו שאמר כאן קודמי, לספק תכנים להפסיק לתת שירות, לחסום אתר אינטרנט רק עם השרת שלו בישראל, לסגור משרדים, אם הם בישראל, ולהחרים מכשירים, רק כאלה שמשמשים את הערוץ באופן ישיר

עמית הלוי:  בפועל זה מעט; לא בלתי חשוב, אבל מעט, מעט מאוד, מכיוון שרוב מכריע של צרכני אל-ג'זירה בישראל צופים דרך צלחות או דרך שרת אינטרנט חיצוני, לא דרך הספק; כיוון שהאינטרנט והמשרדים, אפשר בדקות ספורות להעביר אותם מחוץ לקו הירוק, מה שנקרא, וגם הטלפונים יכולים להיות מצלמות היום, גם אם הם לא ממש מכשירים רק של הערוץ, ולכן גם אותם לא יוכלו להחרים

עמית הלוי:      אבל מה ההפסד ומה הנזק? וזה הנזק הגדול

עמית הלוי:  שהקואליציה שלנו, שעד אתמול נופפה ברפורמה המשפטית, שעד אתמול עמדה, ובצדק, על הזכות הקדושה של הציבור לחוקק, לבטא את רצונו, הדבר הקדוש בבית הזה, שהבית הזה נוסד עליו, שהוא פועל מכוחו, שהוא צריך להגן עליו, אנחנו מקבלים על עצמנו בחקיקה, ארז, את עולה של הדיקטטורה של האוליגרכיה השיפוטית

עמית הלוי:  כי הרי מה אנחנו עושים בחוק הזה? אנחנו באים בשם הכנסת, בשם הציבור, להעניק סמכות לממשלה להפעיל או לעשות משהו בתחום של מדיניות ביטחון

עמית הלוי:  ועכשיו באה היועמ"שייה - -     

ארז מלול: חברת הכנסת מירב, זה מפריע

עמית הלוי: - - בממשלה, ויותר גרוע מזה כשזה בא מהייעוץ המשפטי מהכנסת, ואומרת לנו: חכה, חכה, חכה, אתה חבר כנסת, מה אתה חושב, אתה בא פה להפעיל סמכות? קודם כול, אתה לא תיתן פה סמכות יותר מדי

עמית הלוי:  אתה תעשה את זה מאוד מצומצם

עמית הלוי:  אתה לא תיירט תכנים, למרות שאפשר; אתה לא תיירט את אותות השידור ותסגור את הצלחות, למרות שאפשר

עמית הלוי:  אתה תעשה את זה רק בהוראת שעה

עמית הלוי:  ביטחון המדינה – הוראת שעה, רק שלושה חודשים

עמית הלוי:  אתה תעשה את זה רק בשעת מלחמה

עמית הלוי:  אתה תעשה את זה רק ל-45 יום

עמית הלוי:  אחר כך תצטרך את כל הפרוצדורה מחדש

עמית הלוי:      והעיקר – וזה העיקר מבחינתם, וזה היה צריך להיות העיקר מבחינתנו בבית הזה, שזאת הקדושה שלו, רצון הציבור זאת הקדושה שלו, זה הערך שלו, האמיתי

עמית הלוי:  אנחנו פועלים פה רק מכוח הציבור, רק מכוח הציבור

עמית הלוי:  רצון הציבור הוא הבית הזה, בלעדיו אין כלום

עמית הלוי:  זה חלול, וזה נקרא לחלל את הבית, כיוון שהעיקר הוא הסעיף שבו באה היועצת המשפטית לממשלה ולכנסת ואומרת: לא, אתם, הכנסת, לא תקנו סמכות לממשלה לעשות פעולה בנושא שהוא מדיניות ביטחון – לא פחות – בלי שהאח הגדול מאריסטוקרטיה, עם הדם הכחול, מהאוליגרכיה השיפוטית, יחזיק לכם את היד ויאמר לכם שזה מאושר

ארז מלול: לכן חבר הכנסת אחמד טיבי תומך בחוק

עמית הלוי: האם השופט מבין במדיניות? לא

עמית הלוי:  האם השופט מבין בביטחון? לא

עמית הלוי:  ואני עוד זוכר את ההרצאות, אני לא רוצה לומר של כמה שרים, שאמרו לי איך שופטים היו ואיזה קרבות היו לנו מול בג"ץ בגדר ההפרדה וכל שאר הדברים

עמית הלוי:  מה, הם מבינים בביטחון? הם מבינים במדיניות? אבל עכשיו הוא יקבע

עמית הלוי:  ומי נותן לו את הסמכות הזאת? אנחנו

עמית הלוי:  וזה אחרי כל האילוצים שאמרתי וכל המגבלות וכל חוות הדעת, שזה חשוב שיהיו, כמובן, שזה יהיה על בסיס תשתית עובדתית

עמית הלוי:      ועל מה מדובר, אדוני? לא על זכויות טבעיות, גם לא על חופש ביטוי; על הזכות לשדר כאן

עמית הלוי:  היא זכות אזרחית, היא זכות מוקנית, אפשר להקנות אותה ואפשר שלא

עמית הלוי:  בטח שאסור להקנות אותה לאויב

עמית הלוי:      עוד משפט אחד אני רוצה לומר לידידי חבר הכנסת פוגל, שאני מעריך

עמית הלוי:  אני מאוד מסופק שזה יקרה, אבל אני מניח כאן את התקווה שחבר הכנסת פוגל אמר שבמושב הבא יחוקק כאן חוק חדש, עם שיניים, עם סמכויות, בלי אישור שופט, שיכסה על הנזקים שהחוק הזה גורם, לעניות דעתי

עמית הלוי:  תודה

ארז מלול: תודה רבה

ארז מלול:  חבר הכנסת אריאל קלנר – אינו נוכח

ארז מלול:  חבר הכנסת אחמד טיבי

אחמד טיבי: כבוד היושב-ראש, רבותיי חברי הכנסת, האמת, מלבד העובדה שהממשלה הזאת היא ממשלת מחדל, היא מבולבלת, וכשהיא מבולבלת היא מוציאה מתחת ידיה חוקים מטומטמים, חוקים נוראים, חוקים אנטי-דמוקרטיים, תחת העלטה של אווירת מלחמה

אחמד טיבי:      אני מבין שערוץ 11, 12, 13, לא רוצים להעביר את התמונה האמיתית של המציאות, של מה שמתרחש בעזה, את הזוועות

אחמד טיבי:  החליטו

אחמד טיבי:  אנטי-דמוקרטי, לא מקצועי, אבל החליטו

אחמד טיבי:  אבל יש כאן ניסיון למנוע מהציבור לראות את מה שאל-ג'זירה מפרסמת ומשדרת, את האמת על מה שמתרחש בעזה

אחמד טיבי:  זה נקרא פגיעה בוטה בחופש הביטוי ובחופש לצרוך מידע, ודווקא בתקופת מלחמה

אחמד טיבי:      ולכן, לא פלא שכשאני השתתפתי אני ראיתי מי בא להשתתף – הכי קיצוניים בבית הזה

אחמד טיבי:  אבל מתברר שיש להם ספונסר שהתקשר מהבית חולים, נתניהו, ליושב-ראש הקואליציה, להגיד לו: תקדם את זה היום

אחמד טיבי:      אבל גם אחרי הצעת החוק הזאת, גם כשהיא תתקבל, אדוני היושב-ראש, אל-ג'זירה תמשיך לשדר, אנשים ימשיכו לראות אותה; בעולם יש את הטכנולוגיה הזאת – יש מכשירי פלאפון, יש רסיבר, יש הכול, יש צלחות

אחמד טיבי:  אבל ראש הממשלה והקואליציה רוצים הצעה פופוליסטית כדי להגיד: העברנו חוק

אחמד טיבי:       האמת שאתם זוחלים על ארבע כדי לבקש טובות מקטר, זוחלים על ארבע פעם אחר פעם

אחמד טיבי:  פעם ביקשתם מזוודות, פעם דברים חשובים של עסקה לשחרר החטופים, עסקת חילופין

אחמד טיבי:  מי עושה את זה? קטר ומצרים, מצרים וקטר

אחמד טיבי:  אתם כל שני וחמישי שם

אחמד טיבי:  יש מין אוקסימורון בהתנהגות שלכם, דבר והיפוכו

אחמד טיבי:  ברשותך, אני אגיד את מה שאמרתי בערבית

אחמד טיבי:  (אומר דברים בשפה הערבית, להלן תרגומם:)     

שקלים: אדוני - - -     

ארז מלול: תן לי להקשיב

שקלים: הוא אומר משהו בערבית

ארז מלול: אני מבין מה הוא אומר

אחמד טיבי: (אומר דברים בשפה הערבית, להלן תרגומם:)     

שקלים: על הברכיים החמאס, על הברכיים

אחמד טיבי: מי זה? מי זה?     

שקלים: אני, אני

אחמד טיבי: מי אתה?     

שקלים: החמאס על הברכיים, לא אנחנו

אחמד טיבי: מה השם שלך? סליחה, אני לא מכיר אותך

טלי גוטליב: זו השיטה שלו - - -     

אחמד טיבי: אבל למה אתה מפסיק אותי באמצע?     

שקלים: - - -     

אחמד טיבי: למה אתה מפסיק אותי באמצע? דיברתי בעברית – לא הפסקת אותי

שקלים: - - -     

טלי גוטליב: זה השיטה שלו

שקלים: - - - ערבית בפרלמנט על החמאס, שגם הוא נהרס, או בפרלמנט של המחבלים ברמאללה, לא פה

ארז מלול: אושר שקלים, אתה בקריאה ראשונה

שקלים: ואתה תכבד את חיילי צבא ההגנה לישראל, וככה אתה תעשה - - -     

אחמד טיבי: - - -     

ארז מלול: חבר הכנסת אושר שקלים

אחמד טיבי: שב, שב, שב

אחמד טיבי:  אתה לא מכיר את התקנון אפילו

שקלים: - - -     

ארז מלול: אושר שקלים, אני קורא אותך לסדר פעם שנייה

שקלים: אתה תכבד את חיילי צבא ההגנה לישראל

אחמד טיבי: איך גזענים נבחנים? כשאמרתי אותו דבר בעברית שתקת, כשאני אומר בערבית אתה קופץ

טלי גוטליב: הפוסל במומו פוסל אתה - - -     

שקלים: - - -     

ארז מלול: חבר הכנסת אושר, אתה בקריאה שנייה, די

אחמד טיבי: אני אמשיך

אחמד טיבי:  (אמר דברים בשפה הערבית

אחמד טיבי: )     

ארז מלול: תודה רבה

ארז מלול:  חברת הכנסת שרן מרים השכל, שלוש דקות לרשותך

גלעד קריב: חבר הכנסת אלקין הגיע

גלעד קריב:  אני עוזר לך

ארז מלול: תודה רבה, חבר הכנסת גלעד קריב

ארז מלול:       שלוש דקות, כן? רגע, אני אאפס עוד פעם ואתחיל, למרות שאני תמיד מוסיף

שרן השכל: צריך את הגובה, מה לעשות? יש כאלה שקצת גבוהים יותר

ארז מלול: הם גבוהים, את לא נמוכה

שרן השכל: חבריי חברי הכנסת, עלו לכאן כמה חברי כנסת שדיברו על ערוץ אל-ג'זירה כאילו הם לא באמת מבינים מה זה הערוץ הזה

שרן השכל:  אז בואו נבהיר בצורה מאוד מאוד ברורה: אל-ג'זירה הוא ערוץ אנטישמי, גזעני, שמייצר תעמולה שקרית, ומסית לדעתי מיליארדים, אבל מיליארדים, כנגד יהודים וכנגד אזרחי ישראל ומדינת ישראל

שרן השכל:  הגורל שלנו כאן במדינת ישראל, כל האזרחים, מכל המגזרים, מכל הדתות, קשור יד ביד בסכנה הביטחונית, שהסביבה שלנו במזרח התיכון מייצרת

שרן השכל:       גם ב-7 באוקטובר נרצחו אזרחים ישראלים מדתות שונות, ממגזרים שונים, אוקיי? האתגר הזה, האתגר הביטחוני, הוא של כולנו

שרן השכל:  כולנו כאן חיים על החרב וערוץ אל-ג'זירה הוא ערוץ שמעודד את האלימות הזו, מעודד את הגזענות והאנטישמיות ומלבה את השנאה כלפי ישראל וכלפי אזרחיה

שרן השכל:      אבל שישה חודשים, שישה חודשים לקח לכם, לא עד שסגרתם את ערוץ אל-ג'זירה אלא שהבאתם חוק עכשיו שיאפשר, אולי, סגירה של אל-ג'זירה

שרן השכל:  זה היה בידיים של נתניהו, למה הוא לא סגר את ערוץ התעמולה השקרי המסוכן הזה? למה שישה חודשים אחרי זה הערוץ הזה עדיין עובד? כתבים שלו עדיין נמצאים כאן על אדמת ישראל ועדיין משדרים מפה; משדרים שקרים מוחלטים, תעמולה

שרן השכל:      אנחנו מביאים עכשיו חוק שבעצם יאפשר לראש הממשלה לסגור את הערוץ עוד פעם

שרן השכל:  קרעי, אני מאוד מאוד מקווה שלסגור את הערוץ הזה לא ייקח עכשיו שישה חודשים

שרן השכל:  זו משימה שלכם עכשיו לסגור את הערוץ הזה בתוך כמה ימים

שרן השכל:  הערוץ הזה הוא סכנה ביטחונית אמיתית למדינת ישראל

שרן השכל:  הוא מלבה את השנאה ואת האלימות כלפינו, ובטח בתקופה הזו אין דבר יותר מסוכן מזה

שרן השכל:       מי שניסה לדבר על קטאר לפני כן, צריך להבהיר בצורה מאוד מאוד ברורה

שרן השכל:  אולי, השר קרעי, כדאי שאת המסר הזה תעביר לנתניהו: קטאר היא מדינה תומכת טרור, שמאכסנת במדינה שלה מחבלים טרוריסטים, שלא אכפת להם אם זה ילדים, תינוקות, באיזה צורה, בזוועות הכי אכזריות

שרן השכל:  היא מימנה, מימנה את הטבח הזה, ומימנה את האנשים שנמצאים מאחורי הטבח הזה

שרן השכל:  על הדבר הזה אסור לנו לסלוח לקטאר

שרן השכל:  המסר הזה צריך לעבור באופן ברור גם לראש הממשלה וגם לקטאר

ארז מלול: תודה רבה

ארז מלול:  חבר הכנסת זאב אלקין, שלוש דקות לרשותך

זאב אלקין: אדוני היושב-ראש, אדוני השר, שר התקשורת, שהחוק הזה רלוונטי אליו, חבריי השרים וחברי הכנסת, אנחנו כאן באירוע מאוד מאוד מעניין, אני חייב להגיד, עם קצת תחושת דז'ה-וו

זאב אלקין:  ראיתי פה עכשיו באולם את חבר הכנסת עודד פורר

זאב אלקין:  בתחילת המלחמה, נדמה לי שזו הייתה אחת מההצעות לסדר-היום הראשונות שעלו לדיון כאן במליאה, ונדמה לי שאתה, השר, ענית עליה אז

זאב אלקין:  עלתה הצעה לסדר-היום של חברי הכנסת - - -     

ארז מלול: אני הייתי בהם, אני ואתה ועודד

זאב אלקין: אתה, אדוני היושב-ראש, אני, חבר הכנסת פורר, היינו בין אלה שהעלו לסדר-היום של המליאה את הצורך לסגור את אל-ג'זירה

עודד פורר: גם היה דיון בוועדת חוץ וביטחון

ארז מלול: היה דיון בוועדת חוץ וביטחון

ארז מלול:  השתתפנו בו, כן

זאב אלקין: גם בעקבות ההצעה הזאת היה אחר כך דיון בוועדת חוץ וביטחון, אתה צודק, חבר הכנסת פורר

זאב אלקין:  אז עלית, אדוני השר, ואמרת: אני רוצה לסגור, אבל יש גורמים שלא

זאב אלקין:  הנקודה היא שאז לא היו צריכים את החוק, כי היו בתוקף תקנות חירום שאפשרו לסגור את אל-ג'זירה

זאב אלקין:       החוק הזה, כן, החוק הזה, עבר כל מיני שינויים

זאב אלקין:  היה אפשר בקלות לעשות את הפעולה - - -     

התקשורת שלמה קרעי: התקנות היו קשות יותר

התקשורת שלמה קרעי:  אנחנו הקלנו בחוק הזה לעומת - - -     

זאב אלקין:  אבל הבעיה לא הייתה הקושי של התקנות; הגעת שם כבר לארץ המובטחת

התקשורת שלמה קרעי: לא קיבלנו את הסכמת שר הביטחון

זאב אלקין: אוה – לא קיבלת את הסכמת שר הביטחון

ארז מלול: לזה הוא רצה להגיע

ארז מלול:  הבאת לו להנחתה

זאב אלקין: לא קיבלת את הסכמת שר הביטחון כשברור - - -     

ארז מלול: אתה שחקן שחמט

זאב אלקין: מי אמר אז לשר הביטחון לא לתת לך את ההסכמה? אני אגלה לך סוד

זאב אלקין:  מי שבחוק הזה מקבל את הסמכויות, ומי שהיום התקשר ליו"ר הקואליציה והנחה אותו להעביר את החוק הזה בדחיפות, עוד היום, בקריאה שנייה ושלישית

זאב אלקין:  ראש הממשלה

התקשורת שלמה קרעי:  כשהסמכויות אצל ראש הממשלה בוא נראה אם זה יקרה או לא - - -     

זאב אלקין: א

זאב אלקין:  אני שמעתי מראש הממשלה באותם חודשים והוא הסביר למה לא נכון לסגור את אל-ג'זירה

זאב אלקין:  לכן לא רק ששישה חודשים, אדוני השר, הממשלה לא מצליחה להכניע את רצועת עזה ולכבוש את רצועת עזה, בשישה חודשים היא לא מצליחה לסגור את אל-ג'זירה

זאב אלקין:  לכן, כאן יתחיל המבחן הגדול, כשהחוק הזה יעבור – ואני שמח שמנענו שם כל מיני ניסיונות הזויים שהיו בוועדה להפוך את זה לחוק הזוי והוא מגיע בנוסח מתוקן ונכון

זאב אלקין:  אנחנו נתמוך בו וראש הממשלה יקבל את הסמכויות, אבל כאן מתחיל המבחן

זאב אלקין:       זו לא חוכמה להוציא ציוץ, הודעה לתקשורת שהוא התקשר לאופיר כץ

זאב אלקין:  החוכמה תהיה שלא יידרשו עוד שישה חודשים להפעיל את החוק הזה עכשיו ולסגור את אל-ג'זירה

זאב אלקין:  כאן תיבחנו, כי בינתיים, כשהייתה אפשרות לסגור את אל-ג'זירה, פחדתם לעשות את זה

זאב אלקין:  עכשיו יש חוק, הוא מחליף את התקנות, נותן את כל האפשרויות וכאן יגיע המבחן האמיתי – לא בדיבורים אלא בעשייה

זאב אלקין:  הערוץ הזה צריך להיסגר ומכאן ולהבא האחריות מהיום בערב תהיה, אדוני השר, על ראש הממשלה ובוא נראה כמה זמן ייקח לעשות את זה

התקשורת שלמה קרעי: אני מצפה ממך להעלות כשזה יהיה עוד כמה ימים - - -     

זאב אלקין: אני חושב שזה צריך לקרות לאלתר, ואתם תקבלו מאתנו גיבוי לזה, כי הערוץ הזה אין לו מקום להיות ערוץ שמשדר ופועל כאן במדינת ישראל

ארז מלול: תודה רבה

ארז מלול:  אני מזמין את שר התקשורת שלמה קרעי לסכם את הדיון

ארז מלול:  בבקשה

התקשורת שלמה קרעי: אדוני יושב הראש, כנסת נכבדה, ראש הממשלה בנימין נתניהו ביקש לברך על אישור החוק לסגירת שידורי אל-ג'זירה בישראל

התקשורת שלמה קרעי:  זה הטקסט, תוכן הדברים שלו: אל-ג'זירה פגעו בביטחון ישראל, השתתפו באופן פעיל בטבח ב-7 באוקטובר והסיתו נגד חיילי צה"ל

התקשורת שלמה קרעי:  הגיע הזמן לסלק את השופר של החמאס בעזה - - -     

אלעזר שטרן: מה אמר עמית הלוי?     

ארז מלול: חבר הכנסת אלעזר שטרן, לא להפריע

התקשורת שלמה קרעי: לא להפריע לראש הממשלה בדברים שלו, כשאני אסיים את דבריו תפריע לי

התקשורת שלמה קרעי:  ערוץ הטרור אל-ג'זירה - - -     

וליד טאהא: אבל החוק לא סוגר, תגיד את האמת - - -     

ארז מלול: חבר הכנסת ווליד, די

ארז מלול:  לא להפריע

התקשורת שלמה קרעי: ערוץ הטרור אל-ג'זירה לא ישדר יותר מישראל

התקשורת שלמה קרעי:  בכוונתי לפעול מידית בהתאם לחוק החדש כדי לעצור את פעילות הערוץ

התקשורת שלמה קרעי:  עד כאן דברי ראש הממשלה

התקשורת שלמה קרעי:       נאחל לו מכאן רפואה שלמה, בעזרת ה' - -     

ארז מלול: אמן

התקשורת שלמה קרעי: - - שישוב לאיתנו הראשון בבריאות איתנה ונהורא מעליא ושימשיך להנהיג את מדינת ישראל לאורך ימים ושנים טובות

התקשורת שלמה קרעי:       ערוץ אל-ג'זירה פועל מישראל זה שנים רבות ומשמש כזרוע התעמולה של תנועת החמאס

התקשורת שלמה קרעי:  שיעורי הערוץ הכילו בין היתר שידורי הודעות צבאיות של תנועת החמאס, סילוף עובדות באופן שהביא להסתת המונים ולהתפרעויות, צילום ופרסום מיקום כוחותינו ועוד

התקשורת שלמה קרעי:  הערוץ עודד את המאבק המזוין נגד מדינת ישראל ועמד לצד מחבלי החמאס, וכתביו אף נטלו חלק פעיל בטבח הנורא

התקשורת שלמה קרעי:  אי-אפשר לסבול שכלי תקשורת עם תעודות עיתונאי של לשכת העיתונות הממשלתית, עם משרדים וכתבים בישראל, יפעל מתוכנו כנגדנו, בוודאי בשעת מלחמה

התקשורת שלמה קרעי:      למרות כל המהמורות המשפטיות והאיזונים המופרכים, קיבלנו כלי יעיל ומהיר לפעולה כנגד אלו המשתמשים בחופש העיתונות כדי לפגוע בביטחון ישראל ובלוחמי צה"ל ולהסית לטרור בשעת מלחמה

התקשורת שלמה קרעי:      אני מודה ליושב-ראש הוועדה, חברי חבר הכנסת צביקה פוגל, ולחברי הוועדה, על אישור החוק, כמו גם לייעוץ המשפטי של הוועדה ושל הכנסת על הליווי הצמוד כך שהחוק יהיה קביל משפטית, אך בעיקר יעיל וישים

ארז מלול: חברי הכנסת, בבקשה

ארז מלול:  חברי הכנסת מהקואליציה

התקשורת שלמה קרעי: אדוני היושב-ראש, תכף יורידו אותי, אז תן לי, בבקשה

התקשורת שלמה קרעי:  את המחלוקות המשפטיות בינינו לבין הייעוץ המשפטי הותרנו בינתיים בצד, בעקבות הסוגיות המשפטיות הדחופות הניצבות לפתחנו

התקשורת שלמה קרעי:  את הסוגיות המשפטיות סיכמנו שנפתור בהמשך, בהצעת חוק חדשה שתוגש על ידי חברי הכנסת ותתקן כמה עיוותים ואיזונים מופרכים בעינינו

התקשורת שלמה קרעי:        אני רוצה להתייחס רק לאחת המחלוקות, בעקבות דיבורים חסרי אחריות בתקשורת כנגד הכלי החשוב הזה במאבקנו כנגד הטרור; אני מתכוון לסוגיית הביקורת השיפוטית המובנית בהליך

התקשורת שלמה קרעי:  בתחילת הדרך הייעוץ המשפטי לממשלה כתב חוות דעת הקובעת כי את אישור התקנות לשעת חירום עוצרת מניעה חוקתית, בגלל שלדעתם נדרש ששופט יאשר את הצווים שהוצאו כנגד גופי שידור כאלה טרם כניסתם לתוקף

התקשורת שלמה קרעי:  לא הסכמנו לכך בשום פנים ואופן, ובסופו של דבר הוסכם שהצווים ייכנסו לתוקף באופן מיידי, כלומר, יוחרם ציוד השידורים, ייסגרו המשרדים וכו', ורק לאחר מכן תהיה ביקורת שיפוטית – אגב, ביקורת שיפוטית שקיימת על כל העניין במדינה הזו, כולל סוגיות הנוגעות למדיניות ציבורית, כמו חוק הגיוס שעומד היום על הפרק, ועוד

התקשורת שלמה קרעי:      בחוק שאושר בוועדה ביצענו שינויים נוספים במטרה להקל על ביצוע התהליך, כמו מתן אפשרות לראש הממשלה לבחור אם להביא את הנושא בפני הקבינט או הממשלה, וקביעה שגוף ביטחון כלשהו לא יוכל לעכב את התהליך באמצעות אי-מתן חוות דעת, כמו שכבר קרה לנו בעבר

התקשורת שלמה קרעי:  הכנסנו לחוק גם אפשרות להחרמת טלפונים ניידים המשמשים לשידורים ועוד

התקשורת שלמה קרעי:      את הסוגיה של הביקורת המשפטית, שהיא אכן סוגיה מהותית וחשובה, לא הצלחנו לפתור בסד הזמנים הקצר של סיום כנס החורף, ולכן, כאמור, בשל צורכי הביטחון, החלטנו לאשר את החוק ולפעול בהמשך עם הצעת חוק חדשה

התקשורת שלמה קרעי:  מייד עם אישור החוק אני מתכוון, יחד עם ראש הממשלה, לפעול ליישומו במהירות

התקשורת שלמה קרעי:  זה כולל את סגירת אל-ג'זירה, אל-מיאדין וגופי שידור זרים נוספים המסכנים את כוחותינו בשטח ובכך פוגעים פגיעה ממשית בביטחון המדינה באמצעות שידוריהם

התקשורת שלמה קרעי:       משרד התקשורת בראשותי ימשיך לפעול בכל האמצעים העומדים לרשותו על מנת למנוע פגיעה בביטחון המדינה, בלוחמי צה"ל וכוחות הביטחון

התקשורת שלמה קרעי:  כל פעולה כזאת בנושאים הנוגעים לביטחון המדינה, נעשית בתיאום עם גורמי הביטחון

התקשורת שלמה קרעי:  אנחנו עושים את זה בכל ימות השבוע כדי להגן על המדינה היקרה שלנו בכל החזיתות – ביבשה, באוויר, בים, במרחב הספקטרום ובמרחב התודעתי

התקשורת שלמה קרעי:      כתוב בפסוק "ה' יִלחם לכם ואתם תחרישון"

התקשורת שלמה קרעי:  השם יתברך הוא בעל המלחמות, אבל "ואתם תחרישון" זאת משימה שמוטלת עלינו – להחריש, להשתיק את התקשורת הפוגעת בביטחון המדינה, וכך נעשה, בעזרת ה'

התקשורת שלמה קרעי:       לסיום, עד שעליזה תסיים לגייס כאן – סיימנו

התקשורת שלמה קרעי:  אז כך נעשה, בעזרת ה'

התקשורת שלמה קרעי:  לחברת הכנסת מלינובסקי אני רוצה לומר: את הוספת כאן חטא על פשע

התקשורת שלמה קרעי:  גם לא קראת טוב את החוק וגם, אם לטענתך יש כאן חוק בעייתי – לא טרחת להגיע לוועדה לנסות לשנות אותו

גלעד קריב: מתי אתם מביאים הצעת חוק נגד הנמל של קטר?     

ארז מלול: תודה רבה

ארז מלול:  חבר הכנסת גלעד, בבקשה

גלעד קריב: לא, אני רוצה להתארגן

ארז מלול: חברי הכנסת, בבקשה לשבת

ארז מלול:  אנחנו עוברים להצבעות, חבריי חברי הכנסת, בקריאה שנייה

ארז מלול:  להצעת החוק הוגשו הסתייגויות של קבוצת סיעת יש עתיד – חברי הכנסת יאיר לפיד, מאיר כהן, קארין אלהרר, מירב כהן, אלעזר שטרן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי, שלי טל מירון וירון לוי - -      

גלעד קריב: - - -      

ארז מלול: אתה מפריע לי, חבר הכנסת גלעד קריב

ארז מלול:  - - קבוצת סיעת העבודה – חברי הכנסת מרב מיכאלי, נעמה לזימי, גלעד קריב ואפרת רייטן מרום, וקבוצת סיעת רע"מ – חברי הכנסת מנסור עבאס, ווליד טאהא, ואליד אלהואשלה, אימאן ח'טיב יאסין ויאסר חוג'יראת

ארז מלול:  כמובן, הונח לוח תיקונים להסתייגויות

ארז מלול:  עד כה הודיעו למזכיר הכנסת חברי הכנסת הבאים – חבריי חברי הכנסת, זה מפריע לי – כי הסירו את ההסתייגויות שלהם: חבר הכנסת עמית הלוי, חבר הכנסת צבי ידידיה סוכות, חבר הכנסת משה סעדה וחבר הכנסת אריאל קלנר

ארז מלול:       אנחנו נצביע על הסתייגויות לפי בחירת סיעות האופוזיציה, ונדגיש כי כל ההסתייגויות שלא תתקיים עליהן הצבעה – מוסרות

ארז מלול:  חברת הכנסת מירב בן ארי, בואי

מירב בן ארי: אפשר להצביע על הסתייגות מס' 6

ארז מלול: קודם נצביע על סעיף 1 כנוסח הוועדה

ארז מלול:  הצבעה

ארז מלול: בעד סעיף 1 – 66 

ארז מלול: נמנעים – אין 

ארז מלול: להלן תוצאות ההצבעה: 66 בעד, שלושה מתנגדים

ארז מלול:  אני קובע שסעיף 1, כנוסח הוועדה, עבר בקריאה שנייה

ארז מלול:       עכשיו נצביע על הסתייגות מס' 6

ארז מלול:  הצבעה

ארז מלול: בעד ההסתייגות – 14 

ארז מלול: נמנעים – אין 

ארז מלול: להלן תוצאות ההצבעה: 14 בעד, 49 נגד, שלושה נוכחים

ארז מלול:  50 נגד? לימור, בסדר, 50 נגד, שלושה נוכחים

ארז מלול:  אני קובע שהסתייגות מס' 6 הוסרה

ארז מלול:       ההסתייגות הבאה, חברת הכנסת מירב

מירב בן ארי: הסתייגות 12

מירב בן ארי:  אפשר להצביע על 7 עד 11

מירב בן ארי:  אני עוברת ל-12

ארז מלול: אנחנו עוברים להצביע על הסתייגות מס' 12

ארז מלול:  הצבעה

ארז מלול: בעד ההסתייגות – 11 

ארז מלול: נמנעים – 3 

ארז מלול: להלן תוצאות ההצבעה: 11 בעד, 50 נגד, שלושה נמנעים, חמישה נוכחים

ארז מלול:  אני קובע כי הסתייגות מס' 12 הוסרה

מירב בן ארי: 51

מירב בן ארי:  כל ההסתייגויות עד 51

ארז מלול: אני עובר להצבעה על הסתייגות מס' 51

ארז מלול:  הצבעה

ארז מלול: בעד ההסתייגות – 19 

ארז מלול: נמנעים – אין 

ארז מלול: 	להלן תוצאות ההצבעה: 19 בעד, 52 מתנגדים, נוכח אחד

ארז מלול:  אני קובע שהסתייגות 51 הוסרה

מירב בן ארי: 60

ארז מלול: אני עובר להצבעה על הסתייגות מס' 60

ארז מלול:  הצבעה

ארז מלול: בעד ההסתייגות – 23 

ארז מלול: נמנעים – אין 

ארז מלול: להלן תוצאות ההצבעה: 23 בעד, 52 נגד

ארז מלול:  אני קובע כי הסתייגות מס' 60 הוסרה

מירב בן ארי: 67

ארז מלול: אני עובר להצבעה על הסתייגות מס' 67

ארז מלול:  הצבעה

ארז מלול: בעד ההסתייגות – 9 

ארז מלול: נמנעים – אין 

ארז מלול: להלן תוצאות ההצבעה – תשעה בעד, 59 נגד, נוכח אחד

ארז מלול:  אני קובע כי הסתייגות 67 הוסרה

ארז מלול: הצבעה מס' 8     

ארז מלול: נגד – 1 

ארז מלול: סעיף 2, כהצעת הוועדה, נתקבל

ארז מלול: להלן תוצאות ההצבעה: 72 בעד, מתנגד אחד, שני נמנעים, שבעה נוכחים

ארז מלול:  כנוסח הוועדה – סעיף 2, כנוסח הוועדה, עבר

ארז מלול:      הסתייגות מס' 83

ארז מלול:  אנחנו עוברים להצבעה על הסתייגות מס' 83

ארז מלול:  הצבעה

ארז מלול: בעד ההסתייגות – 9 

ארז מלול: נמנעים – 2  

ארז מלול: להלן תוצאות ההצבעה: תשעה בעד, 58 מתנגדים, שני נמנעים, שני נוכחים

ארז מלול:  אני קובע כי הסתייגות 83 הוסרה

ארז מלול:  להוסיף את גלעד קריב

מירב בן ארי: 86

ארז מלול: אנחנו עוברים להצבעה על הסתייגות מס' 86

ארז מלול:  הצבעה

ארז מלול: בעד ההסתייגות – 19 

ארז מלול: נמנעים – אין  

ארז מלול: להלן תוצאות ההצבעה: 19 בעד, 58 מתנגדים

ארז מלול:  אני קובע כי הסתייגות מס' 86 הוסרה

מירב בן ארי: 101

ארז מלול: חבריי חברי הכנסת, אנחנו עוברים להצביע על סעיפים 3 ו-4 כנוסח הוועדה

ארז מלול:  הצבעה

ארז מלול: בעד סעיפים 3–4, כהצעת הוועדה – 71 

ארז מלול: נמנעים – אין 

ארז מלול: להלן תוצאות ההצבעה – 71 בעד, עשרה מתנגדים, נוכח אחד

ארז מלול:  אני קובע כי סעיפים 3 ו-4, כנוסח הוועדה, אושרו בקריאה שנייה

ארז מלול:       כעת עוברים להצבעה על הסתייגות 101

ארז מלול:  הצבעה

ארז מלול: בעד ההסתייגות – 20 

ארז מלול: נמנעים – אין  

ארז מלול: להלן תוצאות ההצבעה: 20 בעד, 58 נגד

ארז מלול:  אני קובע כי הסתייגות 101 הוסרה

מירב בן ארי: אנחנו מסירים את כל שאר ההסתייגויות, גם - - -     

ארז מלול: האופוזיציה הסירה את שאר ההסתייגויות, ולכן נצביע על סעיפים 5 עד 7 כנוסח הוועדה

ארז מלול:  הצבעה

ארז מלול: בעד סעיפים 5 –7, כהצעת הוועדה – 71 

ארז מלול: נמנעים – אין 

ארז מלול: להלן תוצאות ההצבעה – 71 בעד, עשרה מתנגדים, נוכח אחד

ארז מלול:  אני קובע כי סעיפים 5–7, כנוסח הוועדה, התקבלו

ארז מלול:       חבריי חברי הכנסת, אנחנו עוברים להצבעה בקריאה השלישית, כולל לוח התיקונים

ארז מלול:  הצבעה

ארז מלול: בעד החוק – 71 

ארז מלול: נמנעים – אין 

ארז מלול: להלן תוצאות ההצבעה: 71 בעד, עשרה מתנגדים, נוכח אחד

ארז מלול:  אני קובע כי הצעת חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד–2024, התקבלה בקריאה השנייה והשלישית, ותיכנס לספר החוקים

ארז מלול: [מס' כ/974; דברי הכנסת, מושב ראשון, חוב' ל"ה, ישיבה 99; נספחות

ארז מלול: ] 

ארז מלול: הנושא הבא על סדר-היום, חבריי חברי הכנסת – הצעת חוק לתיקון פקודת העיריות (מס' 157), התשפ"ד–2024, לקריאה השנייה והשלישית

ארז מלול:  אני מזמין את ידידי חבר הכנסת יעקב אשר, יושב-ראש ועדת הפנים והגנת הסביבה, להציג את הצעת החוק, בבקשה

ארז מלול:       חבריי חברי הכנסת, לא להפריע ליושב-ראש הוועדה שלי

והגנת הסביבה): מכובדי  היושב-ראש, חבריי חברי הכנסת, השרים, שר הפנים – חוק שלך, עבורך, עבור המשרד שלך – אני מתכבד להביא בפניכם את הצעת חוק לתיקון פקודת העיריות (מס' 157), התשפ״ד-2024, לקריאה השנייה ולקריאה השלישית

והגנת הסביבה):      סעיף 9ב לפקודת העיריות מסמיך את שר הפנים, בהסכמת שר האוצר, ולאחר עיון בתסקיר של ועדת חקירה שמונתה לעניין זה, לקבוע בצו כי אזור שנמצא בתחום רשות מקומית אחת או יותר ולא נכלל בו שטח למגורים בלבד – יחולקו ההכנסות מארנונה כללית או תשלומי חובה האחרים בין אותה רשות מקומית לרשויות מקומיות אחרות הסמוכות לה או הגובלות בה

והגנת הסביבה):  זאת, במטרה לסייע לרשויות מקומיות שאין בשטחן די שטחי מסחר, תעשייה או תעסוקה, המהווים חלק חשוב מהכנסות הרשות המקומית

והגנת הסביבה):      הרציונל של הסמכות לקבוע צו חלוקת הכנסות בא לבטא צדק חלוקתי: לקחת אזור שהמדינה הקצתה למסחר ותעסוקה, שהוא משרת ומתפרנס מכלל האזור ומערים אחרות - - היו כמה ערים - - -      

וליד טאהא: בשטחים הכבושים

וליד טאהא:  זה מנוגד לחוק הבין-לאומי

והגנת הסביבה): אנחנו במדינת ישראל עכשיו, לא בבן-לאומי

והגנת הסביבה):  - - שהוא משרת ומתפרנס מכלל האזור ומערים אחרות, ולחלק את ההכנסות עם יתר הרשויות הסמוכות אליו, וכך לחזק את החוסן הכלכלי של אותן רשויות כך שכל תושב יקבל את המגיע לו, גם אם הוא גר בעיר שיש בה פחות אזורי תעסוקה או מסחר, מסיבות תכנוניות או סיבות אחרות

והגנת הסביבה):  בהתאם לכך, בהצעת החוק שיזמתי, מוצע לקבוע כי יהיה אפשר להחליט על חלוקת הכנסות כאמור גם אם הרשויות המקומיות הסמוכות לרשות המקומית שבתחומה נמצא השטח האמור או הגובלות בה נמצאות באזור יהודה והשומרון

והגנת הסביבה):       הצעת החוק מוגשת בצירוף הסתייגויות

והגנת הסביבה):  אבקש כי הכנסת תדחה הסתייגויות אלה ותתמוך בהצעת החוק בקריאה השנייה ובקריאה השלישית בנוסח  הוועדה

והגנת הסביבה):  תודה רבה

ארז מלול: תודה רבה

ארז מלול: אני מזמין את יושב-ראש ועדת הכנסת למסור את הודעתו

ארז מלול:  חבר הכנסת אופיר כץ, בבקשה

): אדוני היושב-ראש, חברי הכנסת, אבקש להודיע על חילופי אישים בוועדות הבאות:     מטעם סיעת העבודה: בוועדה לביטחון לאומי, במקום חברת הכנסת אפרת רייטן מרום יכהן חבר הכנסת גלעד קריב; בוועדת החוץ והביטחון, במקום חבר הכנסת גלעד קריב, שכיהן כממלא מקום קבוע, תכהן חברת הכנסת אפרת רייטן מרום

):       מטעם סיעת הימין הממלכתי: בוועדת החוץ והביטחון, במקום חבר הכנסת זאב אלקין יכהן חבר הכנסת גדעון סער; במקום חברת הכנסת שרן מרים השכל, שכיהנה כממלאת מקום קבועה בוועדה, יכהן חבר הכנסת זאב אלקין; בוועדת החינוך התרבות והספורט, במקום חברת הכנסת שרן מרים השכל תכהן חברת הכנסת יפעת שאשא ביטון

): ועדת הכנסת החליטה כי הצעות החוק הבאות יועברו לדיון בוועדות כמפורט להלן:     ועדת החוקה, חוק ומשפט תדון בהצעת חוק תובענות ייצוגיות (תיקון - פניה מוקדמת), התשפ״ד-2024, פ/4270/25, של חבר הכנסת אברהם בצלאל וקבוצת חברי הכנסת

):       ועדת העבודה והרווחה תדון בהצעות חוק הבאות: 1

):  הצעת חוק שירות הציבור (הגבלות לאחר פרישה) (תיקון – תקופת צינון לעובד ציבור ברשויות פיננסיות), התשפ"ג–2023, פ/3753/25, של חבר הכנסת שלום דנינו; 2

):  הצעת חוק תקשורת דיגיטלית עם גופים ציבוריים (תיקון – חובת מענה הולם), התשפ"ג–2023, פ/3886/25, של חבר הכנסת ישראל אייכלר; 3

):  הצעת חוק הגנת השכר (תיקון – הגברת הסנקציות על ניכויים משכר עבודה בניגוד לדין), התשפ"ד–2024, פ/4233/25, של חברת הכנסת אפרת רייטן מרום

):  תודה

ארז מלול: תודה רבה

ארז מלול: (קריאה שנייה וקריאה שלישית)     

ארז מלול: להצעת החוק הוגשו הסתייגויות של קבוצת העבודה וקבוצת יש עתיד, נכון? נעבור להנמקת ההסתייגויות

ארז מלול:  חברת הכנסת מרב מיכאלי, חמש דקות לרשותך

מרב מיכאלי: חברותיי וחבריי חברי הכנסת, לפנינו עוד חוק שמזיק למדינת ישראל פעמיים: פעם אחת הוא פוגע פגיעה אנושה בלגיטימיות הבין-לאומית של מדינת ישראל, במיוחד בימים הכל-כך רגישים האלה – אנחנו כבר במפולת מדינית שמביא עלינו בנימין נתניהו בשבתו כראש ממשלה, וכל אלה ששם זורקים עוד ועוד גפרורים או שמן למדורה – אז אנחנו עכשיו מצביעות ומצביעים פה על עוד חוק של סיפוח דה פקטו, שמחיל עוד חוק ישראלי על יהודה ושומרון בניגוד לכל מה שמותר בחוק הבין-לאומי

מרב מיכאלי:  הדבר השני הוא שהוא מחיל עוד חוק שמייצר עוד אי-שוויון, עוד פריבילגיות, עוד תנאים עודפים וטובים יותר להתנחלויות שבגדה המערבית על פני היישובים שבתוך מדינת ישראל, וספציפית הפער ההולך וגדל והבלתי-נסבל בין ההפקרה של הצפון ושל הדרום לעומת הפינוקים שזורקים על ההתנחלויות כל הזמן

מרב מיכאלי:       בזמן שהצפון מפונה כבר חצי שנה בלי שום אופק לעשרות אלפי תושבות ותושבים לחזור הביתה, בזמן שבדרום עוד בכלל לא התחילו להחליט מי ייתן להם את הפיצויים שמגיעים להם כדי לבנות מחדש את הבית שלהם, שנהרס באסון שקרה במשמרת ובאחריות מוחלטת של הממשלה הזאת – מה דחוף לממשלה הזאת להביא? עוד פינוקים להתנחלויות על חשבון הדרום והצפון והפריפריה וכל אזרח ואזרחית בתוך תחומי מדינת ישראל

מרב מיכאלי:       ולכן, חברותיי וחבריי, באמת – כמות נזק מרשימה בחוק אחד

מרב מיכאלי:  אומנם זה דבר מאוד מקובל בממשלה הזאת, אפשר בהחלט לראות את זה על הרבה מאוד מהחוקים שהם מביאים כאן במשך השנה וחצי האחרונות, ועדיין – מן הראוי להצביע נגד בכל הכוח

מרב מיכאלי:  תודה רבה

ארז מלול: תודה רבה

ארז מלול:  חברת הכנסת עאידה תומא סלימאן, בבקשה

ארז מלול:  עשר דקות לרשותך

עאידה תומא סלימאן: כבוד היושב-ראש, לפני שאני מתייחסת לחוק שאכן שווה להתייחס אליו ולהתנגד לו בצורה מאוד ברורה, ברצוני להתייחס לעובדה שהיום באופן מקומם משלחת של ועדת המעקב העליונה של האוכלוסייה הערבית הגיעה לירושלים המזרחית ורצתה להיפגש עם אנשי אל-וקף במסגד אל-אקצא – לא רק שהמשטרה עיכבה וניסתה למנוע את הביקור בכל מיני דרכים, אלא היא גם מנעה מיושב-ראש ועדת המעקב העליונה, חבר הכנסת לשעבר מוחמד ברכה, להיכנס למסגד ולהשתתף בפגישה הזו

עאידה תומא סלימאן:  היא הרביצה מכות מאוד קשות למוחמד אסעד כנאענה, אחד מחברי הנהגת הוועד, דבר שגרם לו לטיפול בבית חולים

עאידה תומא סלימאן:       ההתנהלות הזו של השוטרים, שלצערי הרב קורית גם נגד מתפללים רבים שמגיעים להתפלל בחודש רמדאן, הינה מקוממת

עאידה תומא סלימאן:  להתנכל ככה להנהגת האוכלוסייה הערבית – זה עובר כל גבול הגיוני

עאידה תומא סלימאן:  נמנע מחבר הכנסת לשעבר, מנהיג של האוכלוסייה הערבית, להיכנס למסגד

עאידה תומא סלימאן:  שמישהו מהמשטרה יסביר מה העילה למניעה הזו, ולמה הם לא אפשרו לו לקיים את הפגישה הזו

עאידה תומא סלימאן:  אני חושבת שהגיע הזמן שגם בממשלה יבינו שהם צריכים להגיש דין וחשבון על העבירות שהם עוברים

עאידה תומא סלימאן:       בעניין החוק שנמצא מולנו היום להצבעה, כבר הזהרנו כשזה הובא לקריאה ראשונה, חוק שנראה כאילו אזרחי תמים, מדבר על ארנונה ועל גביית ארנונה ועל צדק חלוקתי – פתאום רוצים לחלק את הגבייה של הארנונה, כאשר מתחת למעטפת הזו, שנראית יפה, מתחת לבגד היפה, מסתתר דבר מכוער, מסתתר פשע – לא פחות מזה – שמעודד את ההתנחלויות ונותן להתנחלויות שמוקמות על אדמות פלסטיניות מעמד יותר טוב אפילו מאנשים שגרים בערים ובכפרים וביישובים בתוך מדינת ישראל

עאידה תומא סלימאן:  עכשיו, זה לא רק – פעם היה ידוע לכולם שהקמת התנחלויות בשטח כבוש היא עבירה על החוק הבין-לאומי, ושינוי דמוגרפי וגם גיאוגרפי של שטח כבוש הוא דבר שאסור לעשות – בכל זאת - - -     

טלי גוטליב: שטח מדינת ישראל, שטח מדינת ישראל

טלי גוטליב:  נכנסתי להזכיר לך את העובדות

טלי גוטליב:  היא מדברת על שטח מדינת ישראל

עאידה תומא סלימאן: את יכולה גם לצאת

עאידה תומא סלימאן:  את לא צריכה להיכנס

עאידה תומא סלימאן:  את יכולה לצאת, להזכיר לך

טלי גוטליב: אני מפריעה לך - - - להציק לך, כרגיל - - - המילה שקט

עאידה תומא סלימאן: האחראית על האמת

עאידה תומא סלימאן:  ההתנחלויות הן פשע מלחמה

עאידה תומא סלימאן:  זה שחושבים שאפשר להסתיר את זה בכל מיני חוקים שלא רק עושים לגליזציה והופכים אותן לכשירות, אלא נותנים להן מעמד יותר גבוה מאנשים שחיים בתוך גבולות המדינה – לצערנו הרב, בימים האחרונים ומאז שהתחילה המלחמה אנחנו שומעים על הסתערות של שרים בתוך מדינת ישראל שבאו לשרת רק מגזר אחד בציבור – המתנחלים, שבאו לשרת את האדונים האלה שמצביעים עבורם, אם זה בהרחבת ההתנחלויות, אם זה בגזל עוד קרקעות

עאידה תומא סלימאן:  מתחילת המלחמה עד עכשיו סמוטריץ' שם את היד על 27,000 דונם בשטחים הפלסטינים

עאידה תומא סלימאן:  מה זה אם לא גנבה תחת מעטה המלחמה?     היום חילקו והרסו בתים באום אל-ח'יר שבבקעה

עאידה תומא סלימאן:  למה? פשוט מאוד, כי חושבים שאפשר לעשות הכול ואף אחד לא יתחשבן איתם, ואף אחד לא יגרום להם להתעשת

עאידה תומא סלימאן:  אחר כך בקואליציה הזו שואלים את עצמם למה העולם נגדנו

עאידה תומא סלימאן:  העולם אחרי 7 באוקטובר לא היה נגד מדינת ישראל; העולם גילה אמפתיה ותמיכה בלתי מסויגות אחרי 7 באוקטובר

עאידה תומא סלימאן:  העולם היום מתחיל להבין שמה שקורה, המלחמה הזו שמדינת ישראל מובילה לא רק בעזה – בעיניי, בעזה בצורה הכי נפשעת – אבל גם בשטחים, בגדה המערבית, בפינוי יותר מ-20 קהילות בדואיות מאזור C, בהשתלטות על אדמות

עאידה תומא סלימאן:      אחר כך שואלים למה בית הדין הבין-לאומי לצדק בהאג, ביום חמישי שעבר, הוציא עוד שני צווים חדשים נגד מדינת ישראל: האחד מדבר על לפעול לאספקת סיוע הומניטרי בשיתוף פעולה עם האו"ם, ככה קבע בית הדין הבין-לאומי, ובצו השני – שהצבא לא יפגע בזכויותיהם של העזתים כפי שהן מופיעות באמנה למניעת רצח עם

עאידה תומא סלימאן:  זה מה שבית הדין הבין-לאומי לצדק אומר

עאידה תומא סלימאן:  אנחנו פה חושבים שאם סוגרים את אל-ג'זירה העולם לא ידע מה קורה בעזה

עאידה תומא סלימאן:  זהו, סגרו את אל-ג'זירה

עאידה תומא סלימאן:       בית הדין אומר בצורה הכי ברורה: זו כבר לא סכנת רעב אלא מדיניות הרעבה מכוונת

עאידה תומא סלימאן:  לפחות 32 ילדים ובוגרים מתו מתת-תזונה

עאידה תומא סלימאן:  זה מצב שאי-אפשר לשתוק עליו

עאידה תומא סלימאן:  התנחלויות זה פשע והרעבה זה פשע

עאידה תומא סלימאן:  לא יכול להיות שתינוקות וילדים – אנחנו רואים תמונות שפעם ראינו באפריקה

עאידה תומא סלימאן:  מי שרוצה לעצום עיניים שיעצום עיניים, אבל שיבין שהוא מאבד צלם אנוש כאשר הוא עוצם עיניים מול מה שקורה ומול המלחמה הארורה הזו, שלא מביאה אף אחד לשם מקום

עאידה תומא סלימאן:  היא לא מחזירה חטופים, היא לא מבטיחה ביטחון לאזרחים הישראלים והיא גורמת לאיבוד המוסר שנשאר בחברה הישראלית

עאידה תומא סלימאן:      כשאני רואה את כמויות הווידאו שחיילים משחררים לאינטרנט על דברים שקורים שם, לא מזעזע אותי רק מה שקורה ומה שמבצעים, אלא ההנאה שנשקפת מזה; הרגשת הכבוד כשהם עושים את זה

עאידה תומא סלימאן:  זה צריך להדאיג כל אדם במדינת ישראל שרוצה, שמאמין שאת השיעור הכי גדול בהיסטוריה למדנו כולנו

עאידה תומא סלימאן:  אני זוכרת ששאלתי את אבא שלי פעם: איך יכול להיות שהתנדבת לכוחות בנות הברית בזמן מלחמת העולם השנייה, כאשר הבריטים היו הכיבוש פה? הוא אמר לי: אני לא התנדבתי לכוחות הבריטיים, אני התנדבתי לכוחות בנות הברית, כי הבחירה הייתה בין לתמוך בכוחות הרשע – שאז היו הנאציזם – או לתמוך באנושות

עאידה תומא סלימאן:  אני אומרת לכם: מי שמתענג על תמונות של ילדים גוססים מרעב, מי שעוצם בעיניים ומסובב את הראש שלו לצד השני, איבד צלם אנוש ולא בחר להיות בצד של האנושות

ארז מלול: תודה רבה

ארז מלול:  חבר הכנסת רון כץ, 15 דקות לרשותך, בבקשה

רון כץ: הישארו פה, נדבר רגע

רון כץ:  קודם כול, נפרגן לקרעי על אל-ג'זירה

מיקי לוי: אבל אין בחוק הזה כלום

רון כץ: לא משנה

מיקי לוי: אין בחוק הזה כלום

רון כץ: יסגרו את הערוץ, מיקי

ארז מלול: למה קשה לך לפרגן, חבר הכנסת מיקי? הוא רוצה לפרגן, למה אתה מקלקל אותו?      

מיקי לוי: אין בחוק הזה כלום, הם ממשיכים לעבוד

ארז מלול: בא יהודי, רוצה לפרגן

מיקי לוי: איזה לפרגן? תיכנס לחוק, תראה שאין בו כלום

רון כץ: אז למה הוא בא?     

מיקי לוי: רק הכותרת נשארה

מיקי לוי:  תאמין לי, ביצעו את כל המהלך מול הקטארים, כאילו

מיקי לוי:  תיכנס לחוק – אסור להם לצלם ליד מקומות, אסור להם לעשות דברים כאלה

מיקי לוי:  הם ממשיכים לעבוד רגיל

רון כץ: נו, אז מה עושים עם זה?     

מיקי לוי: הוא פשוט חרטט אותנו

מיקי לוי:  היכנס לחוק, אתה עורך דין

רון כץ: אנחנו נדבר על זה עכשיו מיקי

רון כץ:  רק שנייה, קודם יש לי נאום של משפחה של חטוף, שביקשו ממני להקריא

רון כץ:  אז אתחיל עם זה

רון כץ:      אדוני היושב בראש, כנסת נכבדה, היום התבקשתי, ובכבוד רב נעניתי לבקשה, לספר לכם את סיפורו של החטוף מישל ניסנבאום

רון כץ:  מישל, בן 59, עלה לארץ מברזיל בגיל 12 ולמד בפנימיית הדסים

רון כץ:  אבא לשתי בנות, שתיהן גרות באשקלון

רון כץ:  מישל הוא סב לשישה נכדים, הגדול בן שבע והקטן נולד לפני שלושה חודשים, ומישל עוד לא זכה לפגוש אותו

רון כץ:  הוא איש משפחה מסור מאין כמותו

רון כץ:  לפחות פעם בשבוע הוא מגיע לבנותיו על מנת להיות עם הנכדים ולעזור לבנות שלו; הוא מוציא את הנכדים מהגן, משחק איתם, אוכל איתם ארוחת ערב

רון כץ:  בנוסף, הוא בן מסור לאימו, שגרה בדיור מוגן ובקשר הדוק עם אחותו היחידה ודוד מדהים

רון כץ:      למישל חוש הומור ייחודי, והוא נישאר צעיר גם במראה וגם בנפש

רון כץ:  כשמגלים את גילו האמיתי נדהמים לגלות שהוא כמעט בן 60, אבל נראה בן 40

רון כץ:  הוא אוהב לצחוק, להתבדח, לשגע את הנכדים שלו ואת הנכדים של אחותו

רון כץ:  הוא תמיד יושב איתם על הרצפה, משחק ומשתף פעולה עם כל שטות שלהם

רון כץ:  הוא קונה את מתנות יום ההולדת הכי שוות בעיניי הילדים והמשפחה

רון כץ:  המשפחה תמיד צוחקת שהיא לא בטוחה מי הילד, כשהוא נמצא איתם

רון כץ:      מישל התגורר במועצה האזורית אשכול בין השנים 1996 ל-2016; הוא התאהב באזור עין השלושה וכיסופים

רון כץ:  במהלך השנים האלה עבד בדפוס בארי ובעוד כמה עסקים באשכול

רון כץ:  לפני כמה שנים עבר לגור בשדרות

רון כץ:  למישל יש עסק בתחום המחשבים והציוד הנלווה והוא עובד באזור הדרום

רון כץ:  רוב הלקוחות שלו מתגוררים באשכול

רון כץ:  הלקוחות שלו אומרים עליו שהוא איש שירות מספר 1, ותמיד עושה את המקסימום כדי לעזור

רון כץ:  בנוסף, הוא מדריך כבר שבע שנים ב"שביל הסלט" בתלמי יוסף; מתנדב כנהג אמבולנס במד"א ולאחרונה עשה הכשרה כמורה דרך

רון כץ:       מישל אוהב את החיים ומנצל כל רגע – לצד מחלת הקרוהן שלו

רון כץ:  פעם בחודש הוא נוסע לבית החולים סורוקה ומקבל טיפול ביולוגי דרך הווריד

רון כץ:  כשהוא לא עסוק בעבודה, אפשר למצוא אותו מטייל בין שבילי הארץ, בהופעה חיה או יושב בבית קפה

רון כץ:  הזמר האהוב עליו הוא שלמה ארצי; הוא הולך להופעות שלו לפחות פעמיים בשנה

רון כץ:  יש לו תמיד כרטיסים לכמה הופעות של זמרים או להקות לכמה חודשים קדימה

רון כץ:  אחת השאלות הקבועות שלו, כשהוא שולח הודעות בקבוצות החברים, היא מי פנוי לקפה

רון כץ:  מישל ידוע באהבתו לקפה ותמיד שמח לעצירת אספרסו ועוגייה

רון כץ:  מישל הוא איש של אנשים; הוא החבר שכל אחד היה רוצה בחייו ותמיד שם בשביל כולם

רון כץ:      ביום 7 באוקטובר, כאשר התחילה התקפת הטילים, הוא יצא עם רכבו מביתו בשדרות, כדי לאסוף את נכדתו בת הארבע וחצי, שהייתה במחנה הצבאי רעים עם אביה

רון כץ:  בשעה זו אף אחד עוד לא ידע שיש חדירת מחבלים

רון כץ:  בנסיעה הזו נחטף

רון כץ:  אנחנו חייבים לעשות הכול בשביל להחזיר את מישל הביתה, חייבים להחזיר את כולם הביתה

רון כץ:  אתמול

ארז מלול: אמן

רון כץ: אמן

ארז מלול: ריגשת מאוד

רון כץ: תודה רבה, אדוני

רון כץ:  אלה הדברים שמשפחתו של מישל ביקשה שאקריא

רון כץ:  ואני רוצה להוסיף   שאני חושב שאפשר לעשות יותר, צריך לעשות יותר למען החטופים, שבשבילם 7 באוקטובר לא נגמר

רון כץ:  הם חיים אותו כל יום

רון כץ:  אני אפילו לא רוצה – לא יכול – לתאר לעצמי מה עובר בראשו של אב שלא יודע מה קורה עם בתו החטופה, בראשה של אם שלא יודעת מה קורה עם בנה, עם בן זוגה

רון כץ:  זה פשוט בלתי נתפס

רון כץ:  זה משהו שהדעת לא יכולה לקבל

רון כץ:  המדינה חייבת, חייבת, לעשות הרבה יותר בשביל להחזיר את כולם הביתה

רון כץ:  זה החוזה הלא-כתוב בין מדינה לאזרחים שלה, לוודא, לתת ביטחון אמיתי לכל אזרח ואזרחית במדינה

רון כץ:      עדיין באיזשהו קונפליקט פה איך ומה ולמה, במקום להגיד: אנחנו נעשה הכול, מוכנים לשמוע כל דבר בשביל להחזיר אותם

רון כץ:  אני באמת מקווה, מתפלל ומייחל לראות אותם בבית

רון כץ:  אסור לנו להפוך אותם לאיזשהו כלי מיקוח פוליטי, באיזשהו קונפליקט גדול יותר בבית הזה

רון כץ:  אנחנו חייבים להחזיר אותם לא רק בשבילם, אלא בשביל המדינה הזו; בשביל כל חייל שנלחם עכשיו בחזית ויודע שאם חס וחלילה יקרה משהו מדינת ישראל תהיה שם עבורו

רון כץ:  זה מה שאנחנו צריכים לעשות, בשביל שלמדינה הזאת תהיה זכות קיום גם קדימה

רון כץ:       ואני רוצה באמת לחזק מפה את כוחות הביטחון, שעושים באמת עבודת קודש

רון כץ:  בחודשים האחרונים אנשים עזבו הכול ונלחמים על ביטחונה של המדינה באמת

רון כץ:  אני רוצה לאחל לנו שהמנהיגים שלנו יגלו בדיוק את אותו אומץ שהלוחמים מפגינים בשדה הקרב

רון כץ:  בסופו של דבר אם ההחלטות לא יתקבלו בבית הזה בצורה נכונה אז העבודה הקשה, ככל שתהיה, לא תספיק

רון כץ:  לא תספיק, כי אנחנו לא נביא את המטרה

רון כץ:       ברגע שאתה לא מגדיר מה אתה רוצה שיקרה, אז הוא פשוט לא יקרה

רון כץ:  אנחנו מתנהלים שם ואנחנו מגיעים להישגים, ואז אנחנו חוזרים אחורה, ואז הם מתנהלים

רון כץ:  בשפה הפשוטה זה נקרא דשדוש, ואסור לנו להישאר במצב הזה

רון כץ:  אנחנו צריכים להפעיל הרבה יותר כוח; אנחנו צריכים למצות את כל האפשרויות שלנו;  במקביל במשא ומתן, אנחנו צריכים להגביר את הלחץ הצבאי בצורה דרסטית, על מנת להביא את הארורים האלה למצב שאין להם ברירה – שאין להם ברירה – שהם ירצו להחזיר את החטופים, כי האלטרנטיבה היא הרבה יותר גרועה

רון כץ:  לשם אנחנו צריכים לשאוף וזה מה שאנחנו צריכים לעשות

רון כץ:  כולנו צריכים להיות מאוחדים סביב הדבר הזה

רון כץ:  אנחנו צריכים כולנו להיות הרבה יותר טובים והרבה יותר ראויים לעם שלנו

רון כץ:       לא יכול להיות שגם עכשיו, כשנדבר על הדברים האלה כמה ימים לפני שהכנסת יוצאת לפגרה, המקום הזה ייראה ככה; הוא יהיה ריק

רון כץ:  לא יכול להיות שלא יהפכו פה כל אבן בשביל לעשות כל מה שאפשר, בשביל למצות את כל האפשרויות שלנו

רון כץ:  גם לא יכול להיות שהכנסת הזאת תצא לפגרה – אבל זה כבר מאבק שלא הצלחנו בו

רון כץ:       אני באמת מקווה שכל אחד ואחת מהבית הזה, כשהוא מסתכל על עצמו מרגיש שהוא עושה הכול

רון כץ:  כל אחד חייב את הדין הזה קודם כל לעצמו; מרגיש שהוא עושה את הכול בשביל המדינה, בשביל החטופים, בשביל החיילים, בשביל הכלכלה

רון כץ:  כי אני באמת חושב שאפשר לעשות הרבה יותר

רון כץ:  אפשר לעשות הרבה יותר בחוק הגיוס, אפשר להגיע להסכמות

רון כץ:  במקום לנסות לדחות את הקץ ולחשוב על דילים פוליטיים ועל איך למנוע ממגזר שלם להתגייס

רון כץ:  אפשר לשנות את הדיסקט ולומר: יש כאלה שהם באמת עילויים בתורה, והם באמת צריכים להמשיך ללמוד תורה

רון כץ:  זה בסדר

רון כץ:  דברו על מכסות, אל תדברו על לא נתגייס גם אם נמות

רון כץ:  אי-אפשר להגיד דבר כזה במדינת ישראל אחרי 7 באוקטובר

רון כץ:  זה לא יכול לקרות

רון כץ:  אפשר לדבר על מכסות

רון כץ:  כמו שמדברים על מכסות של שחקן מצטיין, אפשר לדבר על מכסות של תורתו אומנותו

רון כץ:  זה לגיטימי, זה מקובל, זה יתקבל בהבנה

רון כץ:       אי-אפשר להתנהג כאילו לא קרה פה כלום

רון כץ:  אי-אפשר לתת לחיילי מילואים לעשות מילואים פי-שלושה ממה שהם עשו לפני זה, ולצפות שמישהו עוד ייקח אותם לעבודה

רון כץ:  היום מעסיק שיראה לוחם מילואים מגיע אליו, יחשוב פעמיים, כי הוא יגיד: רגע, יש סיכוי שכמה חודשים בשנה הוא לא יהיה בעסק

רון כץ:  מי יספוג את זה? יספוג את זה אותו מעסיק, בזמן שמגזר שלם – ואני מדבר על אלו שלא לומדים – פשוט משתמט; כי הם לא באמת לומדים

רון כץ:       הם הולכים, עושים את העניינים שלהם, מתקדמים בחיים, אבל לא לומדים

רון כץ:  את זה אסור לנו לקבל

רון כץ:  ואני מאוד מאוד מקווה שכמו שהלוחמים שלנו הוכיחו גבורה עילאית, גם המנהיגים בבית הזה יוכיחו גבורה, יוכיחו אומץ, ויראו לעם הזה שמשהו קרה פה, גם בבית הזה, אחרי 7 באוקטובר

רון כץ:  שיבואו ויגיעו לאיזשהו חוק מוסכם

רון כץ:       ברגע שנבין שאנחנו מאוחדים סביב סוגיות כאלה, אז אף אחד לא יכול לנו

רון כץ:  אז אנחנו נראה את הדברים קורים ומשתפרים גם בעם שלנו, אבל בינתיים לצערי זה הולך בדיוק בכיוון השני

רון כץ:  זה הולך בכיוון השני בגיוס, וזה הולך בכיוון השני בכלכלה ובזכויות המילואימניקים

רון כץ:  גם היום היינו צריכים לקיים דיון ולגלות שהם עדיין לא קיבלו את כל הזכויות שלהם

רון כץ:  אנחנו עדיין מתעסקים בפניות ציבור של מילואימניקים מלפני שלושה וארבעה חודשים שעדיין לא קיבלו את מה שמגיע להם

רון כץ:  ואני לא רוצה אפילו לדבר על המילואימניקים העצמאיים, שהם בבעיה הכי גדולה שיש, כי המדינה אומרת להם: יש לנו 180 ימים להגיב, 180 ימים

רון כץ:  מה עושה בן-אדם שיש לו עסק וצריך לחכות 180 ימים בשביל לקבל תשובה? אז התשובה היא פשוטה מאוד, כנראה סוגר את העסק

רון כץ:  אם לא היו לנו פה נבחרי ציבור שבאמת אכפת להם – כמו חבר הכנסת עידן רול שרק היום קיים על זה דיון, ודואג ומגיע עם פניות ציבור והולך לפקידים והופך עולם בשביל כל אחד שמגיע אליו – אז כנראה הם היו במצב הרבה יותר גרוע

רון כץ:  וזה גם המקום לפרגן גם לצד השני, גם חבר הכנסת ינון אזולאי עושה בדיוק את אותו דבר

רון כץ:  ויש פה באמת חבורה שרוצה לעבוד, אבל לצערי ברמה מעל נשארו בפוליטיקה כאילו לא קרה כלום

רון כץ:  ואסור לנו להמשיך בדבר הזה

רון כץ:       לא יכול להיות שאנחנו נמשיך כאילו לא קרה שום דבר, בזמן שמאות אלפי אזרחים במדינת ישראל נלחמים, עקורים מביתם או בפחד קיומי אמיתי

רון כץ:  היום במדינת ישראל אתה שומע רעש, אתה קופץ, אתה נדרך, אתה אומר: רגע, מה קרה פה? לא יכול להיות

רון כץ:  לא יכול להיות שלא נחזיר את תחושת הביטחון לעם שלנו; לא יכול להיות שלא נהפוך את המשוואה מהגנה להתקפה; לא יכול להיות שנמשיך להפקיר את הצפון; לא יכול להיות

רון כץ:  לא יכול להיות שחבל ארץ שלם במדינת ישראל יהיה מופקר

רון כץ:  יורים עשרות טילים ביום על הצפון – על קריית שמונה, על מירון, על כל מה שקורה שם ואנחנו חיים עם זה בשלום

רון כץ:  ולא חיים עם זה בשלום יום, יומיים, שלושה

רון כץ:  אנחנו חיים עם זה בשלום חודשים

רון כץ:  חודשים חיים עם זה בשלום

רון כץ:  בזה צריך לטפל ואת זה צריך לשנות

רון כץ:       אנצל את הזמן שנשאר לי בשביל לדבר על החוק שעבר פה קודם, החוק שמנסה לסגור את אל-ג'זירה, שחבל שהוא נשאר רק בכותרת, כי זה משהו שצריך לטפל בו, בדיוק כמו את אונר"א

רון כץ:  גם החוק שאומר שמדינת ישראל לא תכיר יותר באונר"א זה חוק שחייב לעבור בבית הזה

רון כץ:  משום מה מתמהמהים איתו

רון כץ:  חושבים מה יגידו עלינו, איך זה יתקבל, מה יקרה

רון כץ:  אני לא יודע איך לומר את זה לחברים בבית הזה, לפחות אלו שפה: מה יגידו עלינו באו"ם אנחנו כבר יודעים; מה אונר"א חושבים עלינו אנחנו יודעים, וגם הרגשנו, ויש ראיות שהם לקחו חלק פעיל בפעילות טרור, ואנחנו עדיין מתמהמהים

רון כץ:       עדיין, גם החודש, נשלם עשרות מיליונים לארגון הזה – ארגון טרור שפועל ישירות נגד מדינת ישראל

רון כץ:  ניתן לו ארנונה בחינם, ממש לא רחוק מאיתנו, ניתן לו חסינות לעובדים, למסמכים, נתנהג אליו כאילו מדובר בגוף סיוע של האו"ם

רון כץ:  נמשיך לעצום עיניים כאילו אנחנו לא יודעים שמדובר בגוף טרור לכל דבר, ונמשיך, כאילו לא קרה כלום

רון כץ:       אז אני רוצה לומר לכם, חברים וחברות, אי-אפשר להמשיך כאילו לא קרה כלום, אי-אפשר להמשיך כאילו 7 באוקטובר לא קרה

רון כץ:  אני אומר את זה לשני הצדדים

רון כץ:  חייבים להתעלות ולהבין את גודל השעה; חייבים לתקן

רון כץ:  אני יודע שזה אולי יישמע כמו קלישאה, אבל מי שקלקל לא יכול לתקן

רון כץ:  צריך הנהגה חדשה לבית הזה

רון כץ:  תודה רבה, אדוני

חנוך דב מילביצקי: תודה רבה

חנוך דב מילביצקי:  חבר הכנסת מיקי לוי, בבקשה

מיקי לוי: תודה, אדוני היושב בראש

מיקי לוי:  אומנם אני יריב פוליטי, אבל בכל זאת אני מאחל לראש הממשלה בריאות והחלמה מהירה

מיקי לוי:  אני מקווה שכך יהיה

מיקי לוי:       היום 178 ימים לאותה שבת שחורה

מיקי לוי:  178 ימי לחימה, 134 חטופים, ועוד מספר, שכנראה לא הוזכר ונמצא מתחת לרדאר: היום בבוקר, זכרו לברכה, חייל צה"ל שנהרג – 600 הרוגים, חללים, גיבורי ישראל, 600 מאותו היום של השבת הארורה ההיא

מיקי לוי:  זהו מחיר כבד שמדינת ישראל נאלצת לשלם

מיקי לוי:  זהו המספר

מיקי לוי:  לא מדברים עליו, אבל כל אחד מהמספר הזה גיבור חיל, גיבור ישראל

חנוך דב מילביצקי: גברתי, את שם בדלת, סליחה

חנוך דב מילביצקי:  גברת? אתה יודע איך קוראים לה? דקלה, זה עושה המון רעש, הדרך הזו

חנוך דב מילביצקי:  דקלה, זה עושה המון המון רעש להחזיק ככה את הדלת ולצעוק בחוץ

חנוך דב מילביצקי:  אני מבקש לא לעשות את זה, בסדר? תודה

מיקי לוי: כל אחד מאותם 600 חללי צה"ל, גיבורי ישראל, יהי זכרם ברוך

מיקי לוי:       אדוני היושב בראש, הוועדה לביקורת המדינה לא יוצאת לפגרה

מיקי לוי:  יש אפשרות לקיים, על פי ועדת הכנסת, שישה דיונים

מיקי לוי:  הוועדה לביקורת המדינה תקיים בכל יום שני את הדיון השבועי שלה

מיקי לוי:  יגיעו לוועדה משפחות החטופים, ישמיעו את דברם, ובשבוע שיום שני הוא ערב חג ולא ניתן לקיים דיון או חג, נקיים דיון באחד מימי השבוע האחרים באותו שבוע, כך שהוועדה תהיה עסוקה כל שבוע בעבודה בכנסת

מיקי לוי:  חברי הכנסת, אני מזמין אתכם להשתתף בישיבות וועדה לביקורת המדינה

מיקי לוי:  ככה אולי מעמעם קצת את העוקץ של היציאה לפגרה

מיקי לוי:      אדוני היושב בראש, הנשיא ביידן הוא לא אנטישמי כמו שנשמע פה

מיקי לוי:  הוא לא נגד מדינת ישראל

מיקי לוי:  הוא לא אויב העם הזה

מיקי לוי:  הוא לא נגד מדינת ישראל

מיקי לוי:  הנשיא ביידן, נשיא ארצות הברית, ידיד העם היהודי ומדינת ישראל

מיקי לוי:  איך העיד על עצמו בנאום שנשא? לא צריך להיות יהודי כדי להיות ציוני

מיקי לוי:  אני ציוני, כך אמר

מיקי לוי:  יותר ברור מזה אי-אפשר – נשיא דמוקרטי שאומר: אני ציוני

מיקי לוי:  האם כל חברי הכנסת היהודים אומרים ומכריזים "אני ציוני" בבית הזה? התשובה היא לא

מיקי לוי:  סיעה שלמה – ולא הסיעה הערבית – לא אומרת "אני ציוני", אומרת "אני יהודי"

מיקי לוי:  אבל אני יהודי וציוני

מיקי לוי:       חברי הכנסת באשר הם – אתה יודע מה, אדוני, קואליציה ואופוזיציה, וגם הממשלה, שבעיניי היא ממשלה לא טובה, היא ממשלה רעה – אין לכם הכרת הטוב

מיקי לוי:  כששרים עולים על הדוכן הזה ומשמיעים את קולם, ואומר השר שיקלי: אנחנו לא עוד כוכב בדגל האמריקאי, ואומר השר קרעי: אנחנו נסתדר בלעדי ארצות הברית, ועוד כל מיני תגובות של השר בן גביר כלפי הנשיא ביידן וארצות הברית, הידידה הכי גדולה של מדינת ישראל, אומרים אמירות כנגד ארצות הברית וכנגד הנשיא ביידן והמפלגה הדמוקרטית – אין לכם הכרת הטוב

מיקי לוי:  ארצות הברית זו המדינה שמספקת לנו את הביטחון, את ההגנה במוסדות האו"ם, את הנשק, את התחמושת, את המטוסים, את עמוד התווך

מיקי לוי:       השבוע, אדוני היושב בראש, התבשרנו כי ממשלת ארצות הברית אישרה חבילת סיוע ענקית בדמות טייסת נוספת של F-35, עשרות אלפי חימושים ופצצות מדויקות

מיקי לוי:  איזו חוצפה יש לכם

מיקי לוי:  זה הנשיא ששלח נושאת מטוסים כדי להרתיע את החיזבאללה והרים את אצבעו המאיימת במילה אחת: Don't

מיקי לוי:  אבל נודה על האמת, חלק מחברי הכנסת בקואליציה – אין להם הכרת הטוב, אינם מעריכים את הסיוע שהמדינה הענקית הזו מושיטה למדינת ישראל ולעם היהודי

מיקי לוי:       אז יש לי חדשות לאותם אלה שאומרים: הנשיא ביידן אנטישמי; אנחנו לא עוד כוכב בדגל שלו; – השר שיקלי; השר קרעי, שאומר: נסתדר לבד; השר בן גביר, שמפנה אצבע מאשימה כלפי הנשיא ביידן

מיקי לוי:  אני אומר לכם משפט אחד קל להבנה: יקשה על מדינת ישראל עד כמעט בלתי אפשרי להתקיים

מיקי לוי:  אין משפט יותר ברור מזה

מיקי לוי:  יקשה על מדינת ישראל עד כמעט בלתי אפשרי להתקיים ללא הסיוע, בכל התחומים: נשק, תחמושת, הגנה בין-לאומית, הגנה במוסדות האו"ם, בכל מקום בעולם, עם כל האיומים שנמצאים מסביבנו, עם האיום הנוראי של מדינת הסף הגרעינית איראן, להסתדר ללא ארצות הברית

מיקי לוי:  נקודה

מיקי לוי:  מי שרוצה להתווכח, מוזמן

מיקי לוי:       אדוני היושב בראש, אני אקדיש חלק מהזמן שלי לדברים על קית' סיגל

מיקי לוי:  קית' סיגל הוא האדם הכי עדין ונעים שתפגשו

מיקי לוי:  למרות שהוא חי בארץ כבר 43 שנים, משהו מהנימוסים האמריקאיים נשאר טבוע בו

מיקי לוי:  קית' נולד וגדל בצ'אפל היל שבצפון קרוליינה ובגיל 21 עלה ארצה מתוך ציונות אמיתית ותחושת שליחות

מיקי לוי:  הוא ואביבה אשתו, שעלתה ארצה מדרום אפריקה, בחרו לקיים את ביתם בקיבוץ כפר עזה מתוך אמונה בשלום

מיקי לוי:  לא עזרו שנים ארוכות של צבע אדום וסבבי לחימה בעזה – קית' ואביבה נשארו בקיבוץ, מתוך אותה שליחות ציונית שהביאה את שניהם ארצה

מיקי לוי:      בקיבוץ קית' ואביבה גידלו את ארבעת ילדיהם, שי, גל, אילן ושיר

מיקי לוי:  שי הוא היחיד שנשאר לגור בקיבוץ, והוא ניצל בנס מטבח 7 באוקטובר

מיקי לוי:  לאביבה וקית' יש חמישה נכדים בגילים ארבע עד תשע

מיקי לוי:  קית' הוא אבא וסבא מדהים

מיקי לוי:  הוא משקיע את כל זמנו ומרצו בילדים ובנכדים

מיקי לוי:  הכי הוא אוהב לצאת עם המשפחה, לטייל בטבע ולשחק כדורסל

מיקי לוי:  בכל סוף שבוע אביבה וקית' מגיעים באדיקות להתארח, להתאחד עם הבנות בצפון

מיקי לוי:       באותה שבת שחורה, בסוף השבוע, הם נשארו בכפר עזה

מיקי לוי:  בבוקר 7 באוקטובר, כששמענו שיש ירי לעוטף, ישר התקשרנו אליהם

מיקי לוי:  הם לא ענו, אבל כתבו לנו בווטסאפ שהכול בסדר

מיקי לוי:  במשך שעתיים כל 20 דקות קיבלנו מהם עדכון בקבוצת הווטסאפ המשפחתית שהכול בסדר

מיקי לוי:  די מהר הבנו שלא מדובר בירי

מיקי לוי:  לאחר שעתיים נותק הקשר, קית' ואביבה נחטפו לעזה

מיקי לוי:  אביבה חזרה אחרי 53 ימים, קית' עדיין שבוי בידי מפלצות החמאס

חנוך דב מילביצקי: אמן

חנוך דב מילביצקי:  תודה רבה

חנוך דב מילביצקי:  חברת הכנסת כהן, בבקשה

מירב כהן: כבוד היושב-ראש, כנסת נכבדה, בואו נעשה את זה פשוט: בחצי השנה האחרונה לא שמענו קולות שקראו להדיח ראשי ישיבות לאור הקונספציה התלמודית שהיו שרויים בה – כבוד השר כהן מדבר פה בטלפון כל הזמן

מירב כהן:  עכשיו הוא יצא

מירב כהן:  אין שר, אבל לפחות יש שקט

חנוך דב מילביצקי: דניאל, אפשר לקרוא לשר?     

מירב כהן: אני אתחיל את זה מההתחלה, רק שלא יעשה לנו את שיחות הטלפון על הראש

מירב כהן:  זה לא מכבד ומפריע

מירב כהן:  אז אני אתחיל מההתחלה, בסדר?      כבוד היושב-ראש, כנסת נכבדה, בואו נעשה את זה פשוט: בחצי השנה האחרונה לא שמענו קולות שקראו להדיח ראשי ישיבות לאור הקונספציה התלמודית שהיו שרויים בה; לא עלתה דרישה חרדית פנימית לבדוק איך זה שדווקא בזמן שחגגו את שמחת התורה התרחש הטבח הנורא; לא קראנו ביתד נאמן כותרות בסגנון "בין הגורמים למחדל: בישיבות התעמקו בסוגיה הלא-נכונה בגמרא"; אף אחד לא צעק "האדמו"ר נרדם בשמירה";  בכירי מועצת גדולי התורה לא לקחו אחריות ולא הודיעו שיפרשו עם תום הקרבות כי הם לוקחים אחריות; אף ועדת חקירה תורנית לא קמה ולא תקום

מירב כהן:  הסיבה לכך היא שאפילו במעוזים החרדים לא באמת מאמינים שהלימוד בישיבה מגן על מדינת ישראל יותר מאשר שירות צבאי

מירב כהן:  גם אני מאוד מאמינה, אבל זה לא תחליף לתוכנית עבודה ולצבא שיגן עלינו

מירב כהן:       יציאה למלחמה הרי לא נוגדת את התורה, אלא להפך, היא חלק ממנה

מירב כהן:  התורה, המשנה, הגמרא והמפרשים מפרטים ועוסקים כולם בדיני המלחמה

מירב כהן:  היחידים שמפרידים בין הלכה למעשה הם תלמידי הישיבות בשנים האחרונות

מירב כהן:  במלחמת העצמאות הציבור החרדי התגייס לקרבות

מירב כהן:  אבל תוך 75 שנה, ובפרט מאז שנת 1977, רבני ומנהיגי החרדים הפכו את הציבור שלהם מיהודים טובים ואדוקים ליהודים אדוקים ומשתמטים

מירב כהן:  זאת חוצפה וזאת הפקרות

מירב כהן:       במלחמה הזאת נפלו כבר 600 חיילים – 600 חיילים

מירב כהן:  רבים מאוד מתוכם תלמידי חכמים, ולא פחות תלמידי חכמים מדרעי, גולדקנופ, אייכלר וגפני

מירב כהן:  מאות אלפי יהודים אדוקים התגייסו ולחמו לאורך השנים כחלק מזהותם היהודית הדתית – לא בסתירה לזהותם היהודית והדתית, אלא חלק מזה – משמשון הגיבור ועד לעמנואל מורנו, זיכרונו לברכה

מירב כהן:  יהודי אדוק ולוחם אינו סתירה; יהודי אדוק שמשתמט ממלחמת הגנה על עמו – זאת האנומליה ההיסטורית האמיתית

מירב כהן:  הציבור החרדי חייב להשתחרר מהמנהיגים שלו ולהתגייס לצבא

מירב כהן:       אני רוצה לומר שאני כן רואה בעת הזאת רצון ונכונות לתרום, להגן

מירב כהן:  זה לא בא מההנהגה הפוליטית של המפלגות החרדיות, אבל כן בא מלמטה

מירב כהן:  זו העת שהציבור החרדי ישתחרר מהכבלים של ההנהגה החרדית שלו ויתגייס

מירב כהן:       אני מבקשת להספיד מעל במה זו את רב-סרן במילואים יצהר הופמן, זיכרונו לברכה

מירב כהן:  ב-31 בינואר האחרון רב-סרן במילואים יצהר הופמן, זיכרונו לברכה, נפל בקרב ברצועת עזה בגיל 36

מירב כהן:  הוא היה הקטן מבין שבעת ילדיהם של לאה ויונה מעופרה, היה נשוי לזוהר מזה עשור ואבא מסור להראל ולבארי

מירב כהן:  כצעיר לפני גיוס יצהר התקבל גם לסיירת מטכ"ל, גם לקורס חובלים וגם לשלדג

מירב כהן:  הוא בחר בשלדג בגלל השם שיצא ליחידה הזאת, שיש שם דגש על עבודת צוות, והוא השתתף בעשרות מבצעים חשובים ועלומים בישראל ובעולם – ממש גיבור ישראל

מירב כהן:       למרות שהיה כוכב ביחידה שלו ורבים ציפו שימשיך ויפקד על שלדג, יצהר השתחרר כדי להיות נוכח בשנות הקמת המשפחה וגידול ילדיו

מירב כהן:  זה היה חשוב לו מאוד

מירב כהן:  הוא למד הנדסה אזרחית, עבד בבניית הספרייה הלאומית החדשה בירושלים כאן, סמוך לכנסת, אבל הצבא תמיד היה שם

מירב כהן:  גם בשנות השגרה הוא עשה בין 30 ל-40 ימי מילואים כל שנה

מירב כהן:  בגלל הסטנדרטים הגבוהים שלו אחותו אושרת מספרת שבמקום יצהר החיילים במילואים כינו אותו it's hard

מירב כהן:  זה מצחיק

מירב כהן:  מקסימים

מירב כהן:  זה מלמד מיהו ומה החברים שלו חושבים עליו

מירב כהן:       ב-7 באוקטובר יצהר כמפקד פלוגת הפשיטה בשלדג השתתף החל מהצוהריים בקרבות הקשים בקיבוץ בארי 200 ק"מ דרומה מביתו שבגליל העליון

מירב כהן:  הוא והצוות שהרכיב הצילו חיים וחילצו נצורים

מירב כהן:  שלושה שבועות אחר כך, במפגש בין לוחמי שלדג וניצולים מקיבוץ בארי, יצהר ריגש את כולם כשביקש להתנצל בפני אישה בשם פרח פילו, שבנה שלח את מספר הבית שלה בזמן אמת וביקש שיסייעו לה ויחלצו אותה, אבל הלוחמים פשוט לא הצליחו למצוא אותה, והיא חילצה את עצמה עצמאית אחרי 48 שעות של הסתגרות בממ"ד, בזמן ש-12 מחבלים אצלה בסלון

מירב כהן:  יצהר הרגיש צורך – למרות כל מה שהוא עשה ולמרות שהוא סיכן את חייו, הוא כל כך הצטער שהוא לא חילץ אותה בעצמו, אז הוא הרגיש צורך לבוא ולהתנצל בפניה

מירב כהן:       יצהר נפצע ברגלו במלחמה, אבל הוא התעקש, התעקש לחזור ליחידה וללחימה

מירב כהן:  החלום שלו בעזה היה למצוא ולשחרר חטופים

מירב כהן:  יצהר היה חוד החנית של מדינת ישראל

מירב כהן:  יהי זכרו ברוך

מירב כהן:  אני מצדיעה לו מכאן, מהבמה הזאת

מירב כהן:       כל הנטל כולו: בבוקר שמחת תורה יעקב קיבל את הטלפון עוד לפני שהספיק לצאת לבית הכנסת

מירב כהן:  זאת הפעם הראשונה בחיים שהוא עונה לשיחה בשבת – כיפה סרוגה מבטן ומלידה

מירב כהן:  הוא עלה על מדים ונפרד מאשתו ומהילדים

מירב כהן:  יעקב יצא מהבית ולא דמיין לרגע שיחזור אליו רק כעבור ארבעה וחצי חודשים

מירב כהן:  יעקב כבר בן 39, ומה שהוא יעשה ב-140 הימים הבאים הוא להתאמן, לרוץ ולהסתער עם המא"ג ששוקל 11 קילו, לא כולל שרשרי הכדורים

מירב כהן:       הוא ישן עייף באוהל עם עוד עשרה מילואימניקים נוחרים

מירב כהן:  הוא עישן יותר ממה שעישן כל חייו

מירב כהן:  המדים שלו יהיו סחוטים – פעם מזיעה, פעם מגשם, פעם מקוקטייל מעורב של זיעה, גשם ודמעות

מירב כהן:  הוא לא יקשיב לרדיו ולא ייכנס לאתרי חדשות כדי לא לשמוע את השמות של אלו שהפסיקו לעשן

מירב כהן:  הוא רוצה להיות מפוקס

מירב כהן:  הוא ימצא את עצמו סורק, שוכב במארב, יורה על רחפנים ועל מזל"טים, מחזיק את הנשימה ומנסה להתכווץ לעובי של דף כשפצצות המרגמה והטילים ייפלו סביבו

מירב כהן:  אשרי המאמין ואשרי המשתדל

מירב כהן:      כשיחזור מהמילואים, הוא יגלה שהילדה בת ה-12 הספיקה להיכנס עמוק לגיל ההתבגרות

מירב כהן:   הוא עזב בית עם תינוק זוחל, וחזר כשהוא כבר הולך ומדבר – ועוד איך מדבר

מירב כהן:  לכל גבר שפגש במהלך התקופה הזאת הוא קרא "אבא", ורק אבא שלו לא היה שם לשמוע, לשמוע ולבכות

מירב כהן:  הוא חזר לבוס חדש

מירב כהן:  הוא חזר לקורסים באוניברסיטה וגילה שהוא לא זוכר איך לומדים

מירב כהן:  הוא חזר שלם בגוף, אבל גם עם משהו סדוק בפנים

מירב כהן:  הוא חוזר ואומר לעצמו, לפחות אני חי, לפחות לי יש מה להפסיד

מירב כהן:      פחות מחודש מאז שחזר כבר קראו לו שוב למילואים

מירב כהן:  הוא לא רוצה ללכת, אבל ילך בשביל החברים

מירב כהן:  יש לו עוד שבועיים עד שהוא שוב עולה על מדים ויורד לעזה

מירב כהן:  הרגליים שלו בבית, בגוש עציון, אבל הראש כבר שם, והלב שבור

מירב כהן:  יש לו כתפיים רחבות, והוא לא מתלונן בקול רם

מירב כהן:  מתחת למדים שלו הסדק מתרחב

מירב כהן:  על הספה, בוהה, הוא ממלמל לעצמו את תפילת הדרך:     "שתוליכנו לשלום ותצעידנו לשלום ותדריכנו לשלום - - - ותחזירנו לשלום / ותצילנו מכף כל אויב ואורב - - - בדרך / ומכל מיני פורענויות המתרגשות לבוא לעולם" – וגם מההנהגה שמשיקולים קואליציוניים מפנקת את משתמטיה בזמן שהיא מבזבזת את טובי בניה

מירב כהן:  תודה רבה

חנוך דב מילביצקי: חברת הכנסת מתי צרפתי הרכבי

חנוך דב מילביצקי:       דבר אחד אני כן אגיד בינתיים – סימון, נראה לי שאתה תתחבר לזה: אני הייתי לוחם בחומת מגן

חנוך דב מילביצקי:  זה לא היה שישה חודשים, זה היה שישה שבועות, אם אני זוכר נכון

חנוך דב מילביצקי:  המחשבה שאחרי זה אפשר לחזור למציאות רגילה, ללימודים, לעבודה, כאילו כלום, היא הזויה

חנוך דב מילביצקי:  לוקח לא מעט זמן לחזור למציאות בכלל

חנוך דב מילביצקי:  את הדבר הזה צריך לקחת בחשבון כשבאים וחושבים על איך אנחנו מתמודדים עם החבר'ה האלה שחוזרים מהמילואים עכשיו

מטי צרפתי הרכבי: אדוני היושב-ראש, אין שר או שיש שר?     

חנוך דב מילביצקי: יש, שרת התחבורה

מטי צרפתי הרכבי: אדוני היושב-ראש, כנסת נכבדה, אני רגע אקדים ואספר סיפור לפני שאני מתחילה בדברים, בעקבות מה שסיפרת, מירב

מטי צרפתי הרכבי:  אני לא יודעת אם את יודעת, אבל אני יתומת צה"ל

מטי צרפתי הרכבי:  הייתי בת שנה כשאבא שלי נהרג, אימא שלי בת 26, אלמנה עם שלושה ילדים, ואני בת שנה

מטי צרפתי הרכבי:       לידנו גר שכן שקראו לו אליעזר, וכשהוא היה חוזר מהעבודה, הילדים שלו היו רצים אליו והיו אומרים לו: אבא אליעזר, אבא אליעזר

מטי צרפתי הרכבי:  אני, כשכבר גדלתי קצת ולמדתי ללכת ולדבר, הייתי רצה אחריהם וצועקת: "אבא אליעזר, אבא אליעזר"

מטי צרפתי הרכבי:  הוא היה אומר לי, אני לא אבא שלך

מטי צרפתי הרכבי:  אימא שלי זוכרת את זה, כי הוא היה אומר לי, אני לא אבא שלך

מטי צרפתי הרכבי:  ואני: "אבא אליעזר" – כי ככה קוראים לשכן הכי קרוב, בית ליד בית

מטי צרפתי הרכבי:      לימים, אימא שלי החליטה להקים משפחה ולהכיר בן זוג חדש, והגיע אדם שהיה מוכן ככה באהבה גדולה לפגוש את האלמנה עם שלושת ילדיה

מטי צרפתי הרכבי:  זה עוד לא היה סגור, הוא הגיע לבקר אותנו ולראות את הילדים, ואני שאלתי אותו: איך קוראים לך? הוא אומר לי, קוראים לי אליעזר

מטי צרפתי הרכבי:  אז אמרתי לו: "אז אתה אבא אליעזר שלי"

מטי צרפתי הרכבי:  התיישבתי לו על הברכיים – והשאר היסטוריה

מטי צרפתי הרכבי:  אז גם לי היה אבא אליעזר, שאני מתגעגעת אליו מאוד מאוד, שאהב אותי מאוד

מטי צרפתי הרכבי:  זכיתי לאבא אליעזר משלי, אפרופו חוכמה של ילד

מטי צרפתי הרכבי:      כן, טוב, אז במעבר חד: אתמול התקיימה כאן מול הכנסת - - -     

נאור שירי: מטי, אנחנו אוהבים אותך

מירב כהן: אוהבים אותך מאוד

מטי צרפתי הרכבי: זה היה משהו אישי

מטי צרפתי הרכבי:  על אבא אליעזר יש לי הרבה סיפורים, אבל זה, ככה, סיפור שפשוט התחבר לי לאנקדוטה שאת סיפרת

מטי צרפתי הרכבי:  אז אתמול התקיימה כאן מול הכנסת המחאה הגדולה ביותר מאז שהחלה המלחמה – מעריכים כ-100,000 איש, ובעצם זה איזשהו פתיח לרצף של ימי מחאה שיימשכו עד היציאה של הכנסת לפגרה ביום רביעי בערב

מטי צרפתי הרכבי:  היו כל ארגוני המחאה, וגם אנחנו, חברי יש עתיד, הצטרפנו למחאה

מטי צרפתי הרכבי:  גם יאיר דיבר מעל הבמה

מטי צרפתי הרכבי:       הקהל הגדול שהגיע מכל מיני קצוות פוליטיים בעצם ביקש שלושה דברים: שחרור – עסקת חטופים וחטופות עכשיו ושחרור מיידי, כי אין זמן, וזה הדבר הדחוף ביותר והחשוב ביותר

מטי צרפתי הרכבי:  לכל השאר יש זמן – לזה אין זמן

מטי צרפתי הרכבי:  זה צריך להיות בראש סדר העדיפויות של הממשלה, והייתה כאן קריאה של כולם לעסקה עכשיו, כי אין זמן

מטי צרפתי הרכבי:      הקריאה השנייה שלהם הייתה: בחירות עכשיו – ממשלה שהוכיחה שהיא כושלת בכל זירה והיא חייבת ללכת הביתה לפני שהיא תגרום עוד נזק, נזק בלתי הפיך, חלילה, למדינה ולאזרחים – בעצם הבנה שאם אחרי אירוע 7 באוקטובר, האירוע באמת הכי חמור שקרה לנו מאז קום המדינה – אם אחרי 7 באוקטובר מדינת ישראל נמצאת במצב של 600 חללים, של 1,200 נרצחים, של 100,000 מפונים מבתיהם, חלק גדול עם בתים הרוסים בדרום ובצפון, כשבצפון לכאורה עוד לא התחילה המלחמה ועוד אין שום תמונת עתיד אנה אנחנו הולכים, כשבפועל אין לחימה בעצימות גבוהה ברצועת עזה וכבר מפנים אזורים, ואז, אם כל כך הצלחנו בשיפא פעם ראשונה, אז למה נאלצנו לחזור שוב? אין תוכנית ליום שאחרי

מטי צרפתי הרכבי:  בעצם מאחר ואין ואקום, אנחנו מאפשרים את החזרה של החמאס לאזורים שצה"ל נסוג מהם, זו לא מלחמה בעצימות גדולה

מטי צרפתי הרכבי:      אם נתניהו אומר – אתמול אהבתי את מה שהוא אמר במסיבת העיתונאים

מטי צרפתי הרכבי:  הוא אמר, אנחנו בעיצומה של מלחמה – אתם יודעים, "עיצומה" זה בשיא, יש עוד הרבה לפנינו ורגע לפני הניצחון

מטי צרפתי הרכבי:  לוגית זה לא הסתדר לי, בעיצומה של מלחמה ורגע לפני הניצחון

מטי צרפתי הרכבי:       ברקע, לצד כל המציאות הזאת, אנחנו בבידוד הבין-לאומי הגדול ביותר שידענו מאז קום המדינה

מטי צרפתי הרכבי:  באמת Israel is alone

מטי צרפתי הרכבי:  יש לנו משבר ביחסים עם ארצות הברית

מטי צרפתי הרכבי:  בדיונים פה, בוועדות, מצב מערכת החינוך בקריסה

מטי צרפתי הרכבי:  יש עיצומים, זה אפילו לא מוזכר בחדשות

מטי צרפתי הרכבי:  ילדים לא מקבלים ציונים, לא ציוני בגרות, לא יכולים ללכת לעתודות, לא יכולים להירשם לאוניברסיטה

מטי צרפתי הרכבי:      מצב האקדמיה, צמצום במשאבים לאקדמיה – ואנחנו יודעים כמה השבר גדול

מטי צרפתי הרכבי:  מצב החקלאות בקריסה, שלא נדבר על השבר הכלכלי שאנחנו ניצבים בפניו, גירעון שלא רק אנחנו נשלם עליו ולא רק הילדים שלנו – הנכדים שלנו והנינים שלנו ישלמו על הגירעון הזה

מטי צרפתי הרכבי:  אז איך אפשר לדבר על ניצחון מוחלט? הציבור הגדול שהגיע אתמול להפגנה קרא לבחירות עכשיו, כי הממשלה הזו הפקירה את אזרחיה ולא עמדה בחוזה הבסיסי בין אזרחים למדינה

מטי צרפתי הרכבי:  והדבר השלישי – הייתה שם קריאה גורפת, וזה לבטל את פגרת הכנסת, כי לא ייתכן שבעיצומה של מלחמה הכנסת יוצאת לפגרה

מטי צרפתי הרכבי:  אמרנו שלחטופים ולחטופות אין פגרה, ולחיילות ולחיילים אין פגרה, ולמילואימניקים ולמילואימניקיות אין פגרה, ול-100,000 העקורים שהזכרתי אין פגרה

מטי צרפתי הרכבי:  יש כל כך הרבה עבודה לעשות, אז מה פתאום אנחנו עכשיו יוצאים לפגרה? אני יכולה לומר מעל הבמה הזו: חברי יש עתיד לא יוצאים לפגרה

מטי צרפתי הרכבי:  אנחנו נמשיך לעבוד כי לשם כך נבחרנו: לעבוד את הציבור, וזה מה שמצפים מאיתנו

מטי צרפתי הרכבי:       ממש לפני שעה בערך, לפני שנכנסתי לכאן, יצאתי למאהל שבחוץ, כי הוא ככה 24/7

מטי צרפתי הרכבי:  יש שם שורות, מאות אוהלים

מטי צרפתי הרכבי:  המוחים ישנו שם בלילה

מטי צרפתי הרכבי:  מאות אוהלים

מטי צרפתי הרכבי:  באמת כל הארגונים נמצאים שם במעגלי שיח, וכולם בתחושה של התגייסות למען המדינה

מטי צרפתי הרכבי:  הגעתי לאחד ממעגלי השיח – ומתקיימים שם רבים – סביב מקומן של נשים בצמתי קבלת החלטות, בשולחן קבלת ההחלטות

מטי צרפתי הרכבי:  אין נשים בקבינט המלחמה, ויש מעט נשים בקבינט המצומצם

מטי צרפתי הרכבי:  אין נשים בוועדת הבדיקה של הרמטכ"ל, ומיעוט שרות בממשלה

מטי צרפתי הרכבי:  עליתי את קפלן עד בית המשפט העליון

מטי צרפתי הרכבי:  פגשתי המון אזרחים מודאגים מאוד

מטי צרפתי הרכבי:  אזרחים שאוהבים את המדינה

מטי צרפתי הרכבי:  פטריוטים

מטי צרפתי הרכבי:  אזרחים נחושים שלא לוותר

מטי צרפתי הרכבי:  הם עזבו הכול

מטי צרפתי הרכבי:  הם עזבו את החיים ועלו לירושלים בכדי לדרוש את שחרור החטופים והחטופות, בחירות עכשיו, וביטול הפגרה שלנו

מטי צרפתי הרכבי:  אזרחים שלא מוכנים להתייאש, למרות המצב הקשה; שלא מוכנים לוותר על התקווה

מטי צרפתי הרכבי:  והתפקיד שלנו הוא להקשיב להם

מטי צרפתי הרכבי:  הם שלחו אותנו לכנסת

מטי צרפתי הרכבי:  הם הציבור ששלח אותנו, ואנחנו אמורים לשרת אותם

מטי צרפתי הרכבי:       שוב, עוד מעבר חד לנושא שאנחנו מדברים עליו כאן: חוק תיקון פקודת העיריות

מטי צרפתי הרכבי:  מדברים איתי בחוק הזה על שוויון ועל צדק חלוקתי, אבל זה ממש לא

מטי צרפתי הרכבי:  זאת אחיזת עיניים

מטי צרפתי הרכבי:  לא רק שברור בפועל שהצדק החלוקתי, לכאורה, הוא הכי פוליטי

מטי צרפתי הרכבי:  הוא לא חברתי והוא לא כלכלי

מטי צרפתי הרכבי:  ממשלה שמתכננת שכונות מגורים – מדובר על צדק חלוקתי שבו כסף יעבור מתוך הקו הירוק ליישובים ביהודה ושומרון

מטי צרפתי הרכבי:       מקימים יישובים בלי עוגנים כלכליים והרשויות יקבלו כסף בצו חלוקת הכנסות שיקבע ששר הפנים, בלי לעודד את הרשויות האלה לעצמאות; בריכוזיות של השר

מטי צרפתי הרכבי:  באבחת סכין הוא ייקח מרשויות שתכננו ועבדו ופיתחו וגבו ארנונה כמו שצריך, ובונות על עצמאות כלכלית, כדי לא להיות תלויות בשלטון המרכזי

מטי צרפתי הרכבי:  שר הפנים, ברצותו, יעביר את הכספים ליהודה ושומרון

מטי צרפתי הרכבי:  ברקע יש סוגיות של החוק הבין-לאומי, אם מותר להעביר כספים מתוך הקו הירוק לשטחים, שמעולם לא סופחו למדינת ישראל

מטי צרפתי הרכבי:       במקום ללמד את הרשויות לדוג, נותנים להן דגים

מטי צרפתי הרכבי:  צדק חלוקתי – זה ממש כמו בחוק הארנונה

מטי צרפתי הרכבי:  בחוק הארנונה גם בונים איזושהי קופה על חשבון הרשויות, ודרך אגב, כולן מתנגדות לקופה הזאת, כדי להעביר למי שהמלך חפץ ביקרו – או במקרה שלנו שר הפנים, או בקצת יותר פירוט: מפלגת ש"ס

מטי צרפתי הרכבי:  רשות שעבדה ויש לה יש לה תקציבים, תיפגע

מטי צרפתי הרכבי:  היא לא תוכל להשקיע באזרחים שלה, היא לא תוכל להמשיך בפיתוח

מטי צרפתי הרכבי:  היא בכלל תחשוש מלפתח, כי אם מעבירים, אז זה רק יעודד אותה לא לפתח – ואת הרשויות החלשות להמשיך ולקבל

מטי צרפתי הרכבי:   ברשותך, אדוני, רק עוד משפט אחד – וגם ככה יישובים ביהודה ושומרון נהנים מהטבות מיוחדות, ממענקים מיוחדים

מטי צרפתי הרכבי:  יש להם מענק אוסלו, ומענק התיישבות צעירה, וכמעט פי שניים מענקי פיתוח

מטי צרפתי הרכבי:  הם מקבלים כפול מחלקם היחסי באוכלוסייה

מטי צרפתי הרכבי:       זהו, רק לסכם ולומר שזה לא צדק חלוקתי

מטי צרפתי הרכבי:  אם הממשלה רוצה לשפות, אז תואיל היא לשפות מהקופה הציבורית ולא על חשבון הרשויות המקומיות

מטי צרפתי הרכבי:  תודה רבה

חנוך דב מילביצקי: תודה

חנוך דב מילביצקי:  חבר הכנסת כסיף

עופר כסיף: חברי הכנסת, כאשר עיינתי בסדר-היום של החקיקה צדה את עיני הצעת החוק

עופר כסיף:  מה שצד את עיני אינו דווקא תוכנה, שמטרתו להרחיב את פרויקט ההתנחלויות הבלתי-חוקיות, הגזלני, ההרסני – הצעות חוק שמקדמות סיפוח בלתי חוקי של שטחי הגדה המערבית הכבושה לתוך המשטר והמשפט הישראלי, בניגוד לדין הבין-לאומי, אינן נדירות – מה שצד את עיני זה זהות המציע, חברי – ואני אכן קורא לו חברי – חבר הכנסת יעקב אשר, נציגה של היהדות החרדית ומפלגתו של הרב שך

עופר כסיף:       מורי ורבי יצא בצורה פומבית ודי בוטה נגד הקמת העיר עמנואל – מספר העיתונאי החרדי יצחק הורוביץ על אזהרותיו של הרב שך נגד הקמת ערים חרדיות בשטחים הכבושים

עופר כסיף:  והרב אליהו קאופמן מספר כיצד ניבא לעיר צרות צרורות, בלשונו

עופר כסיף:   למורי ורבי שלי, קרל מרקס, היה משפט ידוע: ההוויה קובעת את התודעה

עופר כסיף:  ואכן, מסתבר שעשורים לאחר גיוסו בכפייה של הציבור החרדי לתוך פרויקט הגזל של הכיבוש וההתנחבלויות, המלאכה הושלמה

עופר כסיף:  כעת המפלגות החרדיות בעצמן מציעות לתקן חוקים נגד דעתם של דור המייסדים

עופר כסיף:  כאן, בכנסת, במקום את דגל התורה הרמתם את דגל ההתנחלויות

עופר כסיף:       "הדרך אשר אתם הולכים בה פסולה היא, אסורה היא באיסור חמור מאוד מדין תורתנו הקדושה, פיגול היא מבחינת מוסר היהדות, מבאישה היא את ריחנו, משמיצה היא את יהדותנו בין העמים, והיא מוליכה את יישובנו להרס ולאבדון"

עופר כסיף:  את הציטוט הזה כתבו בשנות הארבעים של המאה הקודמת הרב יצחק הלוי הרצוג, הרב הראשי האשכנזי השני וממייסדי ועד הישיבות, והרב בן ציון מאיר חי עוזיאל, הראשון לציון, הרב הראשי הספרדי השני, בהתנגדות חריפה ונחרצת למעשה הטרור של האצ"ל והלח"י, שרצחו ערבים חפים מפשע

עופר כסיף:  שני אלה מתהפכים בקברם אל מול תאוות הנקם וצימאון הדם המשתלט בימינו על נושאי שם היהדות לשווא

עופר כסיף:  גם הרב ש"ך לא היה מוצא את עצמו בקואליציית הזוועות של ממשלת נתניהו וכהנאיו

עופר כסיף:      אין צורך להתחשב בהתנחלויות

עופר כסיף:  ויתור למען השלום אינו ויתור, ומותר לפי ההלכה לפנות יישובים, כתב הרב עובדיה יוסף לראש הממשלה בגין ב-1978

עופר כסיף:  הוא הוסיף ופסק במפורש כי ההלכה אינה אוסרת נסיגה משטחים למען השלום – מסר שעליו חזר בשנת 2001 ואמר, ואני מצטט: "במישור העקרוני פסקתי פסק הלכה בעבר, ואני חוזר עליו גם היום, כי יש לחתור לשלום וביטחון גם במחיר של ויתורים על שטחים

עופר כסיף:  במילים אחרות: למען הסכם שלום, שלום אמת, המבטיח ביטחון, מותר לוותר על שטחים בארץ ישראל

עופר כסיף:  כדי להפשיר את הקרקע להידברות ומשא ומתן מחודשים, צריך להפסיק מייד את כל גילויי האלימות ולחזור להידברות

עופר כסיף:  יש אפוא ליהודים ולמוסלמים עבר ומסורת של חיים משותפים בכבוד ובהערכה הדדית, ואין סיבה שלא יחזרו לכך גם בעתיד הלא-רחוק", כתב עובדיה יוסף ב-2001

עופר כסיף:       ממשלת ההתנחבלויות והזוועות רגילה לדרוס כל נורמה ומוסר דמוקרטי, אך בעריצותה היא דורסת גם את תורת ישראל ואת רוחה של היהדות

עופר כסיף:  לכן, אני גאה להמשיך את מה שאני רואה כמורשת החשובה ביותר של היהדות: דיסידנטיות והתנגדות לעריצות

עופר כסיף:  זה מה שלמדנו מהנביאים, ובמיוחד מירמיהו, שבעקבות קריאתו להיכנע לבבלים הואשם בבגידה והחלשת העם הנלחם בהם

עופר כסיף:      ואני מצטט מירמיהו: "ויאמרו השרים אל המלך יומת נא את האיש הזה, כי על כן הוא מרפא את ידי אנשי המלחמה הנשארים בעיר הזאת ואת ידי כל העם לדבר אליהם כדברים האלה כי האיש הזה איננו דֹרֵשׁ לשלום לעם הזה כי אם לרעה", כך נאמר על ירמיהו הנביא

חנוך דב מילביצקי: הזמן עבר

עופר כסיף: היכן אתם, המתיימרים להמשיך בדרכם של הרב יוסף, הרב שך, הרב הרצוג ודומיהם

עופר כסיף:  "קול נגידים נחבאו ולשונם לחִכָּם דבֵקה"

חנוך דב מילביצקי: הודעה למזכירות הכנסת

ראדה חסייסי: תודה

ראדה חסייסי:  ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת –     מסקנות ועדת הבריאות בעקבות דיון מהיר בהצעתם של חברי הכנסת אברהם בצלאל, סימון דוידסון, צגה מלקו, אחמד טיבי, ואליד אלהואשלה ומשה רוט בנושא: העלייה באחוזי השמנת היתר והעישון, והפערים המתרחבים בבריאות בין המעמד החברתי-כלכלי הנמוך לגבוה

ראדה חסייסי:      מסקנות ועדת הבריאות בעקבות דיון מהיר בהצעתם של חברי הכנסת טטיאנה מזרסקי, סימון מושיאשוילי, אחמד טיבי ויאסר חוג'יראת בנושא: פגיעה קשה של המוסד לביטוח לאומי בחולי סרטן העור עקב חשיפה תעסוקתית לשמש

ראדה חסייסי:       מסקנות הוועדה לענייני ביקורת המדינה בעקבות דיון מהיר בהצעתם של חברי הכנסת מיכל מרים וולדיגר, יסמין פרידמן, מיכאל מרדכי ביטון ולימור סון הר מלך בנושא: אי-מימוש זכאות לכלבי שירות בקרב נכי צה"ל ונפגעי פעולות האיבה לאור פרסום דוח מבקר המדינה בנושא: רפורמת נפש אחת

ראדה חסייסי:  תודה

חנוך דב מילביצקי: תודה

חנוך דב מילביצקי: (קריאה שנייה וקריאה שלישית)     

חנוך דב מילביצקי: חבר הכנסת דוידסון, בבקשה

סימון דוידסון: תודה רבה, אדוני היושב-ראש

סימון דוידסון:  כנסת נכבדה, בכל יום שני אנחנו מתחילים את הדיונים בוועדות, וכידוע לכם מגיעות משפחות החטופים

סימון דוידסון:  היום באמת היה משהו אחר ושונה

סימון דוידסון:  אני ניהלתי את ועדת החינוך בנושא אחר לגמרי – נושא החינוך בתפוצות – והיה חדר מלא במשפחות של חטופים ובמשפחות שכולות, ובאמת כל אחד יש לו את הדעה שלו, את הקונספציה שלו, את המחשבות שלו

סימון דוידסון:  מה שהיה מיוחד הוא שבמשך שעה ורבע, כל אחד דיבר מדם ליבו

סימון דוידסון:  לא היו הפרעות

סימון דוידסון:  הסתכלו בעיניים וזה היה מאוד, מאוד כואב ועמוק

סימון דוידסון:  כשאני מסתכל על המשפחות האלו, תמיד תמיד עוברת בראשי המחשבה: אם זו הייתה הבת שלי; אם אחת הבנות שלי הייתה עכשיו בעזה מתחת לאדמה, ללא אוכל, ללא טיפול, פגועה מינית, אולי

סימון דוידסון:  וכשאני מסתכל על האימהות והאבות והאחים, המשפחות האלו, אני מרגיש כל כך חסר אונים, כי בסוף באמת לנו, לחברי הכנסת, אין כוח, אין השפעה, אנחנו לא נמצאים במקומות שיכולים להחליט כך או אחרת

סימון דוידסון:  החלטתי להקריא עכשיו את הנאום של יוסף אנגל

סימון דוידסון:      יוסף אנגל, אדם מבוגר, שדיבר היום מדם ליבו ואני ביקשתי ממנו את המילים שהוא הקריא, להקריא פה לכל הכנסת ולכל מי ששומע אותנו

סימון דוידסון:  ושוב אני אומר, אלו לא מילותיי, אלו המילים של יוסף אבי יאיר אנגל

סימון דוידסון:  והוא כותב כך, אדוני: 178 ימים עברו מאז ש-134 ישראלים תמימים נחטפו ועדיין נמצאים בגיהינום

סימון דוידסון:  שמי יוסף אבי יאיר אנגל, ובשמי החדש: הסבא של אופיר

סימון דוידסון:  דור שני לניצולי שואה, שהגיעו כחלוצים לפלשתינה, ארץ ישראל, באפריל 1946 אחרי מסע תלאות מאירופה

סימון דוידסון:  אבא של יאיר, שנפל בעת שירותו הצבאי בשייטת 13, לפני 27 שנים, והסבא של אופיר אנגל, שהיה ב- 7 באוקטובר אצל חברתו בקיבוץ בארי

סימון דוידסון:  שם, באותו בוקר נורא, לא היה צבא ולא הייתה מדינה שיגנו עליו ועל 1,300 ישראלים, שנרצחו, נשחטו, נאנסו, ועל 240 ישראלים תמימים, שנחטפו בידי ארגון אכזר שגדל וצמח במשך השנים, בין היתר בסיוע של הממשלה שלי, של ממשלת ישראל

סימון דוידסון:      אופיר, הנכד שלו, חזר לחיק המשפחה לאחר 54 ימים של גיהינום בשבי החמאסי, לאחר שהשאיר מאחוריו את יוסי שרעבי, אביה של חברתו, שיחד נחטפו באותו בוקר

סימון דוידסון:  יוסי נהרג אחרי 100 ימים בשבי, ואחיו אלי, שנחשב חטוף, איבד – כנראה בלי לדעת – את אשתו ושתי בנותיו, שנרצחו באותו היום

סימון דוידסון:  שם, במעמקי המנהרות בעזה נמקים עדיין 134 ישראלים כבר 178 ימים ואין מושיע

סימון דוידסון:  וכאן המשפחות לא יודעות מנוחה, רק כאב וסבל בלתי נגמרים

סימון דוידסון:       הוא פנה אלינו: חברי הכנסת המכובדים, עושה רושם שאתם כלל לא מבינים את המצב שאליו חלקכם, יחד עם שרי הממשלה ובראשם ראש הממשלה, הבאתם אותנו

סימון דוידסון:  מדינת ישראל, הבית השלישי, דוהרת לחורבן

סימון דוידסון:  זה התחיל בחורבן צבאי, המשיך בחורבן אזרחי, ממשיך בחורבן מדיני, ויסתיים בחורבן כלכלי

סימון דוידסון:  הבית הראשון, מימי דוד ושלמה והבית השני, מממלכת החשמונאים, חרבו בגלל ההנהגה המושחתת שהתעלמה מהאימפריות האזוריות

סימון דוידסון:  אליטה מנותקת שחיה בפאר וארמונות ירושלים והיא החליטה שהיא יותר חזקה מכל העולם, כי רק אלוהים איתה

סימון דוידסון:  הדמיון למדינת ישראל 2024 הוא מזעזע

סימון דוידסון:          לאחרונה שמעתי שר בכיר בממשלה טוען שהאשם היחיד שהחטופים עדיין לא חזרו הוא לא אחר מאשר סנוואר, רב-המרצחים של החמאס

סימון דוידסון:  נו באמת, לא נשמע לכם הזוי? כאן כולם טלית שכולה תכלת? כן, אני מודאג שבעתיד הקרוב לא תהייה לי מדינה, שבה יוכלו ילדי ו-14 נכדיי לחיות

סימון דוידסון:  מנהיגנו מדברים על ניצחון, איזה ניצחון? אחרי השואה של 7 באוקטובר המשוואה: ניצחון מוחלט והחזרת החטופים, בסדר זה, לא תתקיים לעולם

סימון דוידסון:  גם הסיסמה: יחד ננצח כבר לא רלוונטית, כשאתם עוסקים בחוק הגיוס המפלג ובהאשמת משפחות החטופים במצב

סימון דוידסון:       אז נהרוג עוד 1,000 מחבלי חמאס בעזה ועוד מאות נשים וילדים חפים מפשע, ואפילו אם נתפוס את סנוואר ונחזיר אותו לכלא שטה – אין ניצחון

סימון דוידסון:  יקומו עשרה סנווארים חדשים, כאן וברחבי העולם

סימון דוידסון:  הקהילה המוסלמית בכל פינה בעולם מזוהה היום עם החמאס ופועלת בכל העולם נגד מדינת ישראל"

סימון דוידסון:       הוא מקריא ווטסאפ שהוא קיבל ממשפחה שלו היום בבוקר, והם כותבים לו כך: היי ג'וחאל'ה, מה שלומכם? בהולנד המצב עם היהודים מאוד לא טוב

סימון דוידסון:  הייתה אימא הגרה באמסטרדם שהבת שלה בצה"ל

סימון דוידסון:  שלוש נשים הגיעו לביתה וקיללו אותה שהיא רוצחת ילדים

סימון דוידסון:  בנוסף הרביצו ליהודים, הורידו זמרת הולנדית מהבמה; מסעדה יהודית נסגרה עקב כך שהיהודים פוחדים לגשת אליה ובכל מקום יש גרפיטי נגד יהודים

סימון דוידסון:  יש גם עיר שאוסרת על יהודים להופיע בתיאטרון

סימון דוידסון:  מזכיר לך משהו? 2024, 80 ומשהו שנים אחרי השואה, ווטסאפ שג'וחאל'ה קיבל היום

סימון דוידסון:       הוא ממשיך ואומר: חלומם של הוריי, שהגיעו כחלוצים להקים מדינה יהודית אחרי השואה הולך ונעלם

סימון דוידסון:  חברי הכנסת – הוא קורא לנו – תתעוררו ותפנימו את האסון שנפל עלינו, ותעשו מעשה לפני שיהיה מאוחר ולא יהיה מה לעשות

סימון דוידסון:  134 חטופים זועקים מבטן האדמה כבר 178 ימים והסוף לא נראה באופק

סימון דוידסון:  אתמול הצהיר ראש הממשלה שהוא עושה הכול לשחרר את החטופים

סימון דוידסון:  אני רוצה להאמין לו

סימון דוידסון:  כבודו – והוא פונה לראש הממשלה – אם לא הצלחת לשחרר את כולם אחרי 178 ימים, אולי אתה לא מסוגל? ואולי כדאי לתת למישהו אחר לנסות?      חברי הכנסת – הוא קורא לנו – זה בידיים שלכם

סימון דוידסון:  האם אתם באמת לא רואים את המחדל האיום ביותר שקרה לעם היהודי מאז השואה? תתעוררו

סימון דוידסון:  כשאני ישבתי היום והסתכלתי עליו, על ג'וחאל'ה – עם השפם, אתם מכירים אותו – נקרע לי הלב

סימון דוידסון:  באמת, מלח הארץ

סימון דוידסון:  דור שלישי, אדם שאיבד את בנו, לוחם שייטת 13, וכמעט איבד את נכדו בשבי החמאס

סימון דוידסון:  באמת, לא בהתלהמות, בהרבה דברים, אדוני היושב-ראש, אני מסכים איתך ובהרבה דברים לא

סימון דוידסון:  אבל בסוף אנחנו נמצאים היום במסלול, שיש שתי אפשרויות: או שנתנגש בקיר, או שניפול לתהום

סימון דוידסון:  אני לא רואה דרך אחרת

סימון דוידסון:      ישבתי השבוע, ושמעתי נאומים של חברי כנסת – שאני אחד מהם – שלפני שנה וחצי ושנה, פה במליאה הזאת, דיברו מדם ליבם על זה שיש פה אטימות וחוסר רצון מצד ההנהגה להסתכל על האמת בעיניים

סימון דוידסון:  הרי הכול היה כתוב על הקיר בצבעים בוהקים

סימון דוידסון:  ידענו שאנחנו הולכים להתנגשות בכלכלה, בביטחון, בחברה הישראלית; בהתנגשות בינינו, בעם היהודי

סימון דוידסון:       לפעמים צריך לשים ברקס, ולהגיד: אנחנו בצרה; אנחנו במצב לא טוב

סימון דוידסון:  האחריות של הנהגה היא לפעמים להגיד: צריך להחליף

סימון דוידסון:  צריך להחליף, כי אנחנו לא יכולים לעשות את זה

סימון דוידסון:  כשאנחנו אומרים להחליף הנהגה, זה אמיתי, בגלל שהמצב שלנו לא מאפשר אחרת

חנוך דב מילביצקי: הזמן נגמר

סימון דוידסון: תודה רבה

חנוך דב מילביצקי: חברת הכנסת פלדמן, בבקשה

שלי טל מירון: אין פה שר תורן

שלי טל מירון:  אז יסמין לא את רוצה לעלות כשאין פה שר תורן?     

סימון דוידסון: זאת מירי רגב

יסמין פרידמן: הלכה לשירותים?     

חנוך דב מילביצקי: כן

חנוך דב מילביצקי:  אפשר לחכות

חנוך דב מילביצקי:  אין בעיה

חנוך דב מילביצקי:  מה שאת רוצה

יסמין פרידמן: בסדר

יסמין פרידמן:  אדוני היושב-ראש, חבריי חברי הכנסת, אני רוצה להתחיל בלקרוא לכם כמה ציטוטים מהשבועות האחרונים מהרשתות החברתיות, ואלה הציטוטים: כוח נוח'בה; משפחות החטופים הם כוח קפלן השמאלנים; אתה אדם מופקר שמעלה את מחיר הדמים; זו בעיה שלכם, תסתדרו לבד; עוד בת דודה שתופסת טרמפ על הטרגדיה

יסמין פרידמן:       כל אלו הם רק חלק קטן מהתגובות שמקבלות משפחות החטופים ברשתות החברתיות

יסמין פרידמן:  עוד ציטוט: ילד חרא, חוצפן, חבל ששחררנו אותך, הגיבו הגולשים ליגל יעקב בן ה-13 שנחטף מקיבוץ ניר עוז ושוחרר בעסקה בחודש נובמבר

יסמין פרידמן:  כל זה רק כי הוא העז להעלות סטורי שבו רשם: סליחה שנחטפתי – בתגובה למה שנאמר על הדברים של שרה נתניהו

יסמין פרידמן:  ילד בן 13 צריך לחטוף כאלה תגובות, לאחר שחזר מהשבי

יסמין פרידמן:      מחקר של מיזם פייק רפורטר שניתח את אופי השיח ברשתות החברתיות על משפחות החטופים מעלה כי מחצית ממנו הוא שיח שלילי

יסמין פרידמן:  מחצית

יסמין פרידמן:  תגידו, השתגענו?     

סימון דוידסון: זה לא בסדר שהשרה יוצאת ולא נמצאת פה

סימון דוידסון:  זה ממש לא בסדר

סימון דוידסון:  זה התפקיד שלה

שלי טל מירון: היא מסמנת ויוצאת

שלי טל מירון:  זה לא עובד ככה, שר תורן צריך לשבת

חנוך דב מילביצקי: בסדר חבר'ה, בואו, לאט-לאט

שלי טל מירון: לא, אם היא עורכת פגישות מאחור, זה לא תקין

יסמין פרידמן: לא פגישה, לא פגישה

יסמין פרידמן:  בסדר

שלי טל מירון: מה זה משנה מה? לא, היא נכנסה תוך כדי שדיברת ויצאה שוב

יסמין פרידמן: בחודשים האחרונים מתנהל לא פחות מקמפיין נגד משפחות החטופים

יסמין פרידמן:  מנהלים נגדם קמפיין מכוער ודוחה בצורה יוצאת דופן

יסמין פרידמן:  כאילו שלא מדובר באנשים שהיקרים שלהם הופקרו על ידי המדינה

יסמין פרידמן:  אנשים שהאהובים שלהם נחטפו מתוך המיטות שלהם בבוקר שבת, ונלקחו לעזה בברוטליות בלתי מתוארת, חבולים ומפוחדים

יסמין פרידמן:  הפכו את משפחות החטופים לאויבי העם

יסמין פרידמן:  כאילו, אני מנסה לחשוב, מה נסגר? איפה כולם חיים? באיזה עולם לא מתייצבת מדינה שלמה מאחורי המשפחות האומללות האלה? מי אתם? מי אנחנו שבכלל נעז לבקר את הדרך שבה הם בוחרים לפעול? לאף אחד אין זכות לעשות זאת

יסמין פרידמן:      178 ימים שהילדים שלהם, הבעלים שלהם, ההורים שלהם, האחים שלהם, נלקחו מהבית, ממסיבה

יסמין פרידמן:  הם לא יודעים אם הם חיים, מתים, בריאים, חולים, פצועים

יסמין פרידמן:  אם הם מקבלים אוכל, תרופות

יסמין פרידמן:  האם הם מצליחים לישון בלילה בכלל? האם הם מצליחים לשמור על שפיותם? אני לא יכולה לתאר לעצמי בכלל ולהבין את השבר הנורא הזה

יסמין פרידמן:  אני חושבת שבהתחשב בנסיבות הם מתנהגים למופת

יסמין פרידמן:  הם מגיעים לכאן ומתנהגים בכבוד; מדברים, מסבירים, מספרים על היקיר שלהם שנחטף

יסמין פרידמן:  לפעמים אני כאילו תוהה אך הם בכלל מצליחים להישאר כל כך מאופקים לנוכח האטימות והאדישות שהם לעיתים נתקלים בה, פה בבית הזה, שאמור להיות להם האוזן הקשבת ביותר במדינה

יסמין פרידמן:      מחוץ לכנסת נמצאים המפגינים

יסמין פרידמן:  חלקכם קוראים להם טרוריסטים, כאילו שלא ראינו ולא רואים כל יום מהו טרור ואיך נראה טרוריסט ואיך נראה טרור

יסמין פרידמן:  האנשים האלה, שנמצאים פה בחוץ, הם אנשים שדואגים, שאכפת להם, שכואבים, שלא מוכנים לעמוד מנגד ולהמשיך בחיים שלהם כרגיל, כפי שחלקכם עשיתם, בעוד אזרחים ישראליים תמימים שבויים בעזה

יסמין פרידמן:  מותר להם להפגין; מותר להם לחשוב אחרת מכם

יסמין פרידמן:       חצי שנה עברה ו-134 חטופים עדיין לא שבו

יסמין פרידמן:  חצי שנה עברה ומעל 100,000 תושבים עדיין עקורים מביתם, ללא כל צפי בכלל מתי ישובו הביתה

יסמין פרידמן:  חצי שנה עברה ו-600 חיילי צה"ל בסדיר ובמילואים קיפחו את נפשם בהגנה על המולדת

יסמין פרידמן:  חצי שנה עברה וחיילי מילואים ששירתו בגבורה במשך חודשים עדיין לא השתחררו משירות, או לחלופין השתחררו, ומייד נקראו לשוב שוב לדגל, בזמן שהממשלה ביד השנייה מכשירה השתמטות גורפת לאוכלוסייה אחרת בזמן מלחמה

יסמין פרידמן:  חצי שנה עברה ובעלי עסקים שנפגעו קשות במלחמה לא יודעים איך הם אמורים להרים את עצמם מהקרשים ולשקם את עצמם כלכלית

יסמין פרידמן:       מותר להם לכעוס

יסמין פרידמן:  מותר להם לאבד תקווה בממשלה

יסמין פרידמן:  מותר להם לדרוש שיחליפו אותה, על שכשלה בדאגה לאזרחים

יסמין פרידמן:  מותר להם לרצות שינהיגו את המדינה הזאת אנשים שכן אכפת להם

יסמין פרידמן:  מותר להם לדרוש ששר שמבלה את זמנו בטברנות בזמן מלחמה, ילך הביתה

יסמין פרידמן:  מותר להם לכעוס על שרים שמעדיפים תקצוב פוליטי על תקצוב שאינו מותאם לצרכים של העורף והמלחמה

יסמין פרידמן:  מותר להם לכעוס על חברי כנסת שמחליטים לצאת לחופש בזמן מלחמה

יסמין פרידמן:       יש פה דאגה אמיתית

יסמין פרידמן:  אתם באמת חושבים שמעל 100,000 איש לא הולכים לעבודה, דואגים לבייביסיטר, נוסעים ברכבות ובאוטובוסים, ישנים פה בחוץ, עומדים על הרגליים שעות, וכל זה רק כדי לעשות לכם דווקא? הם פה, כי הם מוטרדים מהעתיד שלהם, מהעתיד של הילדים שלהם, מהעתיד של המדינה

יסמין פרידמן:  הם פה כי הם זקוקים לתקווה

יסמין פרידמן:  הם זקוקים לדעת שיהיה פה טוב יותר

יסמין פרידמן:  שאפשר לעשות יותר למענם

יסמין פרידמן:  הם רואים את ההתנהלות במשרדי הממשלה, את סדרי העדיפות

יסמין פרידמן:  הם רואים את השחיתות של השלטון, שנמצא יותר מדי זמן והפך שיכור מכוח

יסמין פרידמן:  רק עיוור לא יראה זאת

יסמין פרידמן:  הם לא טרוריסטים, הם לא אנרכיסטים, הם הכי טובים שלנו

יסמין פרידמן:  למה? בגלל שהם לוקחים אחריות על החיים שלהם, ולא מוכנים להיות פסיביים

יסמין פרידמן:      בזמן שאתם טוענים מעל לכל במה שהם קראו לסרבנות, אבל שוכחים לספר שבשעת חירום הם התייצבו ב-150%

יסמין פרידמן:  הם האנשים שהכי אפשר לסמוך עליהם

יסמין פרידמן:  הם האנשים שאני הכי סומכת עליהם

יסמין פרידמן:  הם הוכיחו את זה בזמן המלחמה כל פעם מחדש

יסמין פרידמן:  וברור לי שאתם לא מסכימים איתם, וזה גם בסדר

יסמין פרידמן:  אבל מה לעשות, אנחנו עדיין חיים במדינה דמוקרטית שבה מותר להפגין ומותר לומר מה שחושבים, לפחות בינתיים

יסמין פרידמן:       כל דיקטטורה בהיסטוריה ניצלה שעת חירום כדי להעביר חקיקות אנטי-דמוקרטיות שבסוף התהפכו על האזרחים עצמם שתמכו בהן בהתחלה

יסמין פרידמן:  התפקיד של האופוזיציה בזמן מלחמה, בשעת חירום, הוא חשוב פי כמה וכמה מבשגרה, וזה התפקיד שלנו להרים דגלים אדומים כל פעם שחוק כזה מגיע לכאן, ולצערי, זה קורה הרבה

יסמין פרידמן:  המחאה מעוררת תקווה והשראה שהאזרחים לא יוותרו

יסמין פרידמן:  הם לא ייתנו לממשלה לעשות מה שהיא רוצה ואיך שהיא רוצה

יסמין פרידמן:  האנשים ברחובות אומרים חד-משמעית: תחזירו את חטופים, תדאגו למפונים ולמשפחות הנרצחים והנופלים, ואז קחו אחריות ולכו הביתה

יסמין פרידמן:  סיימתם

יסמין פרידמן:  תודה

חנוך דב מילביצקי: חבר הכנסת נאור שירי, בבקשה

נאור שירי: איזה כיף להרים קצת את הדוכן, בדרך כלל אני אחרי כל מיני "בוארונים"

חנוך דב מילביצקי: אתה מרים את הדוכן; השאלה אם אתה מרים את הרף

נאור שירי: אדוני היושב-ראש, חבריי חברי הכנסת, קודם כול אני שמח דווקא ששר הנגב, הגליל - -      

יסמין פרידמן: החוסן

נאור שירי: - - והחוסן הלאומי נוכח פה, כי אני רוצה לדבר על הצפון

נאור שירי:  אני יודע שזה משהו שמפריע לך, אבל אני היום בכמה ועדות שונות – ותכף אני אתייחס לזה, בטח בוועדת הפנים, עם הצעת החוק של חוה אתי עטייה, או אתי חוה עטייה, היה שם אירוע מאוד מצחיק

נאור שירי:  עכשיו למה אני אומר את זה? חלילה לא לפגוע בכבודה של חברת הכנסת, שהציעה הצעת חוק נהדרת

נאור שירי:  הצעת החוק באה ואמרה שהיא רוצה – הצעת החוק, כמובן – למגן כל אדם בעל מוגבלות או חוסר נגישות למבנים מוגנים באזורי קווי העימות, שהגדירה קילומטרים – בסדר, לא משנה, אפשר לדבר על זה

חנוך דב מילביצקי: למגן מבנים או למגן אנשים?     

נאור שירי: למגן אנשים, שהמדינה תספק להם מיגון, לכל בן אדם במדינת ישראל בקווי העימות המוסכמים, כן כן כן

נאור שירי:  בדיוק הגבות האלה – אני הרמתי כשזה עבר טרומית, אבל זה בא היום לדיון – לדעתי לפני שבועיים, שלושה החוק הזה עבר – בא היום לדיון בוועדת הפנים

נאור שירי:  ואז אני אומר לעצמי, כשקראתי את הצעת חוק, אמרתי: רגע, אני קורא טוב? מדינת ישראל, בהצעת חוק פרטית, באה ואומרת: אנחנו נמגן את תושבי המדינה, את אלו שלא מצליחים לעשות את זה בעצמם

נאור שירי:       עכשיו אני יושב בוועדה, ואתם מכירים את יעקב אשר כולכם, ואני לא יודע איך להתייחס לאירוע, כי אמרתי או שזה מצחיק - - -      

חנוך דב מילביצקי: יש חוק אבל על ממ"דים, זה הממ"דים, לא? זה הקלות בבניית ממ"ד

נאור שירי: ממ"ד לכל בן אדם

חנוך דב מילביצקי: זה הקלות בבניית ממ"ד, נכון?     

נאור שירי: לא

נאור שירי:  ממ"דים

נאור שירי:  לא, לא, ממ"ד על מלא, לא הקלות, לא פטור מהיתר, לא צמוד מבנה

נאור שירי:  שום דבר, את זה כבר עברנו, היינו

נאור שירי:  שום דבר

נאור שירי:  לא המסלול המהיר – כלום

נאור שירי:  ממ"ד לכול

נאור שירי:       עכשיו, זה קורה בזמן שלפני שבוע, שבוע וחצי, שבועיים, מקצצים כל יום במיגון של מדינת ישראל

נאור שירי:  כל יום מקצצים

נאור שירי:  מיגון לצפון; ה-600 מיליון שקלים שהעבירו באשקלון, אתם זוכרים את זה? 600 מיליון שקלים שהעבירו ביוני – לקחו 300 שכבר התחייבו, הוסיפו עוד 300, מרחו את זה לשמונה שנים בהתחייבויות, תכנונים, מורחים את אשקלון

נאור שירי:  מבנה אחד, פרויקט אחד יצא באשקלון, פרויקט אחד יצא מאשקלון, שהמדינה באה ואמרה: אני שמה כסף על מיגון עיר ומבני חינוך

נאור שירי:  ואז אני רואה את הצעת החוק ואני אומר: תגידו, מה ממשלת ישראל רוצה לעשות? אני שואל את משרד האוצר: כמה עולה הצעת החוק הזו? באמת, כי ב-default היה בא לי להצביע בעד

נאור שירי:  כמה עולה הצעת החוק הזו? אני מסורב מלקבל תשובה

נאור שירי:  הצעת חוק פרטית בכנסת ישראל, יגידו חבריי חברי הכנסת, מעל 6

נאור שירי: 5 מיליון שקלים – נכון? צריכה להיות התייחסות אוצרית

נאור שירי:  אין התייחסות אוצרית

נאור שירי:       ואז אמרתי, אני מבין את המנגנון – אני אקצר לכם – שרוצה ממשלת ישראל לרצות חברי כנסת מסוימים, או לא משנה, מהקואליציה

נאור שירי:  אבל באיזו חוצפה מגיעה ממשלת ישראל – תודה שהגעת

חוה אתי עטייה: אני הגעתי, כי לפחות - -      

נאור שירי: כי הזכרתי את זה

חוה אתי עטייה: - - שתדייק בהצעת החוק

חוה אתי עטייה:  הוצאת דברים מהקשרם

נאור שירי: אני תכף אעשה את הדיוקים

חנוך דב מילביצקי: חברת הכנסת עטייה, אם תרצי להגיב אני אתן לך, אבל לא באמצע, לא באמצע הדברים

נאור שירי:  בכוונה אמרתי את השם שלך, כדי שתוכלי להגיב

חוה אתי עטייה: הוא לא קרא אותה

חוה אתי עטייה:  הוא מוציא דברים מהקשרם

חוה אתי עטייה:  אני רוצה להעלות להגיב

חנוך דב מילביצקי: אני אתן לך להגיב, אבל לא באמצע

נאור שירי: אם אני מוציא חצי מילה מהקשרה, קודם כול אני אתנצל, ותראי שלא הוצאתי שום דבר

נאור שירי:  אבל באיזו חוצפה - - -      

חוה אתי עטייה: בגלל זה הגעתי

נאור שירי: תקשיבי, לא שאני נגד הצעת החוק שלך

נאור שירי:  באיזו חוצפה מגיעה מדינת ישראל ואומרת – בעיניי משקרת, משקרת לתושבי הצפון במיוחד, ואומרת: אני עכשיו אקדם הצעת חוק פרטית, שזאת אמורה להיות הצעת חוק ממשלתית, תוכנית ממשלתית למגן את מדינת ישראל

נאור שירי:  לא הגיוני, בעיניי וגם בעינייך, שמדינת ישראל תעביר הצעת חוק כזאת בזמן שהם כל הזמן מקצצים בתוכנית מיגון הצפון, בדרום, בכל יישובי קו העימות; אני בטח לא אדבר על היישובים בפזורה, על החברה הערבית, כי הם – מזמן כבר הסכמנו, נכון? שהם לא חלק ממדינת ישראל, כי רק קווי עימות חיים במדינת ישראל

נאור שירי:  באיזו חוצפה אתם באים לצפון ואשכרה מקדמים את זה?     

יצחק שמעון וסרלאוף: אנחנו העברנו תקציב למיגוניות

חוה אתי עטייה: אין כל קשר

חוה אתי עטייה:  אנחנו מתייחסים למיגוניות

נאור שירי: 3

נאור שירי: 5 מיליארד שקלים – לפני חודשיים הייתם בצפון בישיבת ממשלה

יצחק שמעון וסרלאוף: רגע, דיברת על מיגון - - -       

נאור שירי: 3

נאור שירי: 5 מיליארד שקלים – ישיבת ועשיתם בנובמבר ישיבה, הבאתם את כל ראשי הרשויות לצפון, עשיתם תמונה מדהימה; אמרתם: תקום מינהלת; תכף אני אדבר גם על מנהלת

יצחק שמעון וסרלאוף: לא, לא אמרו שתקום מינהלת, אמרו שתעבור החלטת ממשלה

נאור שירי: תעבור החלטת ממשלה בדבר מינהלת שתקום ותטפל באזור הצפון

נאור שירי:  מישהו רוצה להגיד לי כמה כסף עבר ליישובי הצפון? אני אתן לכם ניחוש קל: אפס

יצחק שמעון וסרלאוף: לא, לא

נאור שירי: לא, שנייה

נאור שירי:  במסגרת החלטת הממשלה שהובטחה

נאור שירי:  נקודה

יצחק שמעון וסרלאוף: במסגרת – צודק

נאור שירי: אז באה ממשלת ישראל, מפקירה את הצפון

נאור שירי:  עשיתם מעשה היסטורי שלא נעשה במדינת ישראל, ופיניתם רצועת ביטחון לטובת ארגון הטרור חיזבאללה

נאור שירי:  על זה אין עוררין

יצחק שמעון וסרלאוף: המשרדים מסייעים

נאור שירי: הדבר השני שעשיתם, ובזה הוספת חטא על פשע, שאין לצפון שום עתיד

נאור שירי:  אף אחד לא מדבר עליו

נאור שירי:  וגם אם מדברים – ולטובתך אני חייב לומר שאתה זה שדיברת על הצפון ואפילו שלחת, ואמרת: אני לא מגיע יותר לישיבות ממשלה, כי אתה בסוף עושה את תפקידך, הייתי מצפה ששאר 42,000 השרים שממונים בממשלה הזו, שמישהו יקום ויגיד: הצפון היא חלק ממדינת ישראל

נאור שירי:  ואנחנו לא נעביר הצעת חוק פרטית – לא כי אני לא רוצה לפרגן לחברת הכנסת, שהציעה הצעת חוק מעולה, אלא כי אני רואה בזה פרויקט של 20 שנים, למגן את מדינת ישראל, להשמיש מקלט שנבנה לפני 70 שנה, להשמיש אותו לציבור

חוה אתי עטייה: אבל היושב-ראש אמר שהוא ירחיב אותה

נאור שירי: היושב-ראש אמר שהוא ירחיב אותה?      

חוה אתי עטייה: זה היה דיון ראשוני

נאור שירי: אתי, זו הצעה של 50, 60 מיליארד שקל

נאור שירי:  באמת, קצת רצינות

חוה אתי עטייה: גם אתה חבר בוועדה

חוה אתי עטייה:  הצעת החוק מתייחסת רק לאנשים החלשים

נאור שירי: עכשיו כשאומרים לי, מתקשרים אלי תושבים מהצפון, ואומרים לי: תראה איזו הצעת חוק נהדרת

יצחק שמעון וסרלאוף: היא אומרת שזה מתייחס - - -     

חוה אתי עטייה: היא מתייחסת רק לאוכלוסייה חלשה

יצחק שמעון וסרלאוף: זה מתייחס לסוציו - - -       

נאור שירי: זה לא מתייחס לסוציו

חוה אתי עטייה: קשישים, נכים ומעוטי יכולת

יצחק שמעון וסרלאוף: לאוכלוסייה קשישה

נאור שירי: זה לא יכול להתייחס רק לסוציו

חוה אתי עטייה: וזה מעל 70 שנה

נאור שירי: מכיוון שקראתי את הצעת החוק - - -     

יצחק שמעון וסרלאוף: לאזרחים ותיקים

נאור שירי: מכיוון שקראתי את הצעת החוק, בעיניי - - -      

חוה אתי עטייה: לא, לא אזרחים ותיקים, כי אמרנו רק מעל 70 שנה

נאור שירי: שמעת?      

יצחק שמעון וסרלאוף: מעל 70 שנה?    

חוה אתי עטייה: מעל 70 שנה, כי - - -      

נאור שירי: תגיד, אתה יודע כמה כסף זה?      

חוה אתי עטייה: בגלל אילוצי תקציב, מה אתה רוצה?       

נאור שירי: אתה, 3

נאור שירי: 5 מיליארד שקלים, אתה יכול להתחנן לממשלה שתעביר ולא מעבירים

נאור שירי:  כמה פעמים קיצצו את תוכנית מגן הצפון? חבר ועדת הכספים, היושב-ראש עכשיו, כמה פעמים? למה על זה אתם לא מדברים?     

חוה אתי עטייה: אבל למה? אז יש לי מה לומר אחר כך

יצחק שמעון וסרלאוף: גם אצלכם קיצצו

נאור שירי: בסדר

נאור שירי:  איך אני אוהב את התשובה: גם אצלכם

יצחק שמעון וסרלאוף: לא, לא

יצחק שמעון וסרלאוף:  לא שאני מצדיק את זה

נאור שירי: כי אני, למה אני אוהב את התשובה: גם אצלכם? כי השאלה היא אם גם אצלנו קרה 7 באוקטובר

נאור שירי:  השאלה היא אם גם אצלנו קרה אירוע כזה

נאור שירי:  השאלה היא אם גם אצלנו הייתה ממשלה כזו, שגרמה לאירוע ההיסטורי הנוראי ביותר במדינת ישראל

יצחק שמעון וסרלאוף: - - -      

נאור שירי: כי אני אוהב שאומרים לי: גם אצלכם

חנוך דב מילביצקי: חבר הכנסת שירי, אני חושב שכדאי - - -     

נאור שירי: גם אצלכם, אני שמח - - -      

חנוך דב מילביצקי: חבר הכנסת שירי, אני בטוח, בטוח שאתה לא מתכוון למה שאולי עלול להשתמע מהדברים שלך, אז אנא ממך

נאור שירי: שמה? שמה?     

חנוך דב מילביצקי: אנא ממך

נאור שירי:  שמה? שמה?      

חנוך דב מילביצקי: בסדר? אף אחד לא גרם לזה, כן? אתה לא מדבר פה - - -      

נאור שירי: אתם אחראים לזה

חנוך דב מילביצקי: אחראים, אני מסכים איתך

חנוך דב מילביצקי:  כולנו אחראים

נעמה לזימי: אז תגיד לראש הממשלה

נאור שירי: אז אתם אחראים לזה

חנוך דב מילביצקי: אבל אל תגיד גרם

נעמה לזימי: אז תגיד לראש הממשלה - - -       

נאור שירי: אתם אחראיים לזה

נאור שירי:  ואני רוצה לבשר לראש הממשלה, שיושב עכשיו - - -     

חנוך דב מילביצקי: חברת הכנסת לזימי, כשתהיה לך זכות דיבור את תוכלי לדבר, לא לפני

נאור שירי: אני רוצה לבשר - - -      

נעמה לזימי:  מותר לזרוק הערות, חנוך - - -      

נאור שירי: אני רוצה - - -      

חנוך דב מילביצקי: אני קורא אותך לסדר פעם ראשונה

נאור שירי: אני רוצה – די, די

נעמה לזימי: בנאום אני אגיד את הדברים

נאור שירי: די, די

נאור שירי:  אני רוצה קודם כול לאחל לראש הממשלה בריאות, ואני רוצה לבשר לו שיושב פה חבר הכנסת ממפלגתו שאמר את צמד המילים המאוד-מאוד משמעותי: אנחנו אחראים

נאור שירי:  תודה רבה

חנוך דב מילביצקי: אין על זה מחלוקת

נאור שירי: יש על זה מלא עוררין, מלא עוררין

חנוך דב מילביצקי: לא

נאור שירי: היה מלא עוררין, כמה פעמים, באיזו שפה, אגב, שאתה רוצה – באנגלית, בעברית, באיזה ריאיון שאתה רוצה

נאור שירי:  ראש הממשלה שלך לא עשה את זה

נאור שירי:  מה הבעיה להגיד: אני אחראי? מה הבעיה להגיד: אנחנו אחראים למה שקורה בצפון? שתלמידים – אני רוצה לבשר לך, תלמידי תיכון לבגרות לומדים שלוש שעות ביום, משעה 12:00

נאור שירי:  אתם מבינים בכלל את ההתמוטטות החברתית שיש בצפון, שאנשים בכלל לא רוצים לחזור לשם?      אז במה אתם עסוקים, בהצעות חוק כאלה? הצעת חוק מעולה, אבל אמורה להיות הצעת חוק ממשלתית

חוה אתי עטייה: אז תהיה ממשלתית

נאור שירי: איפה אתם בחינוך? איפה אתם במיגון? איפה אתם בתשתיות - -     

חוה אתי עטייה: - - - אתם לא - - -     

נאור שירי: - - איפה אתם בחינוך הבלתי-פורמלי, בעסקים, בפיצויים, כל הדברים האלה?      וחוץ מזה, אני אגיד עוד משהו על מינהלת, כי יש קטע להישאב למינהלות, ואנחנו בכל זאת מדברים על הצעת חוק לתיקון פקודת העיריות: כשאתה מקים מינהלת, זה אומר לראשי הרשויות, אנחנו לא סומכים עליכם

נאור שירי:  אנחנו צריכים להקים מינהלת שתטפל בצרכים, אתם אמורים לדעת ולעשות את זה ביום-יום שלכם – בבינוי, בשיפוי, בעסקים, באלף ואחד דברים, בחינוך, ברווחה – מה שאתם עושים ביום-יום, לשם כך נועדתם וקמתם – אנחנו לא סומכים עליכם, נקים עליכם מינהלת

נאור שירי:      אז הם עדיין מחכים למינהלת, כבר חצי שנה, אף אחד לא יודע מתי יחזרו לצפון, אף אחד

נאור שירי:  אתם לא יודעים להגיד את זה

נאור שירי:  השבוע דיברה על זה חברת הכנסת מטי, שמועצת התלמידים הארצית באה לארגון המורים ולמשרד החינוך ואומרת להם, חברים, אנחנו שובתים

נאור שירי:  תלמידי ישראל אומרים לכם, תתנהגו כמו מבוגרים, תשבו, תפתרו את העניינים

נאור שירי:      אתם זוכרים את השביתה עוד לפני האירועים, את השביתה הגדולה, שאמרו שהכול בסדר? תלמידים לא קיבלו ציונים

נאור שירי:  זוכרים את זה, שאמרו שנפתרו העניינים? שום דבר לא נפתר

נאור שירי:  הגענו למצב שהתלמידים אומרים לכם, תשבו ותפתרו את זה

נאור שירי:  אומנם היה לי - - -     

מטי צרפתי הרכבי: רק הפעם זה לא בתקשורת

מטי צרפתי הרכבי:  זה לא בתקשורת

נאור שירי: זה ממש לא בתקשורת

נאור שירי:  מכיוון שיש לי משפט אחרון, אני רוצה באמת לומר לתושבי הצפון, בכנות, בכנות גדולה, באמת, אני תוהה מתי אתם – ויש פה מספיק חברי כנסת מהצפון – תגידו: עד פה – לא יותר הצעות חוק פרטיות, לא תיקונים קטנים, לא פלסטרים – תעשו מעשה

נאור שירי:  שאלוהים כבר יגיע, ותעשו את המעשה הזה ותפסיקו לדבר איתנו מאחורי הקלעים ולהגיד לנו, אנחנו מסכימים, צריך את זה

נאור שירי:  תעשו מעשה, ותעצרו כבר את הדבר הזה

נאור שירי:  תחזירו למדינת ישראל את הצפון

נאור שירי:  תודה

חנוך דב מילביצקי: חברת הכנסת עטייה, את רוצה לדייק את הצעת החוק שלך, או שלא צריך?      

נאור שירי: לא סטיתי מהצעת החוק שלך

חוה אתי עטייה: בסדר, אבל - - -     

נאור שירי: אם את רוצה לדייק אותי, בכיף, אני אשמח

חנוך דב מילביצקי: שתי דקות, בסדר? אני יודע, אבל לגמור את האירוע הזה

חנוך דב מילביצקי:  שתי דקות

חנוך דב מילביצקי:  רק לדייק את הנושא של הצעת החוק

חוה אתי עטייה: אם אפשר לדייק, אדוני חבר הכנסת - - -     

נאור שירי: אדוני זה אבא שלי

נאור שירי:  אני נאור

חוה אתי עטייה: אדוני חבר הכנסת נאור, נכחת היום בישיבה, הוצאת דברים מהקשרם, ולא הסברת את הצעת החוק

חוה אתי עטייה:  הצעת חוק מיגון מדברת על מיגון לנכים, לקשישים ולמעוטי יכולת מעל גיל 70

מטי צרפתי הרכבי: כמה זה יעלה לקופת המדינה?     

חוה אתי עטייה: אז תקשיבי, אני לא ביקשתי שייתנו ממ"דים וימגנו את הבתים של הקשישים בחינם

חוה אתי עטייה:  הצעתי באמצעות הלוואה בתנאים טובים למשך כמה שנים טובות ועם הערת אזהרה: ברגע שהקשיש מוכר את הדירה, בוודאי שהוא יצטרך להחזיר את חובו

מטי צרפתי הרכבי: כמה זה יעלה עכשיו?     

חוה אתי עטייה: נוסף לכך, נאור, משהו שאני רוצה במשמרת שלכם – בשנה שעברה, בתוקף תפקידה של חברת הכנסת רינה שפק - - -     

שלי טל מירון: נירה שפק

חוה אתי עטייה: היא הייתה יושבת-ראש ועדת משנה – הוא בכלל לא מקשיב, אין צורך

חנוך דב מילביצקי: בסדר

חנוך דב מילביצקי:  פשוט תבהירי לגבי הצעת החוק

חנוך דב מילביצקי:  יש עוד דקה

חוה אתי עטייה: אז אני אומרת, היא הייתה יושבת-ראש ועדת משנה למיגון בוועדת חוץ וביטחון, והיה שר האוצר ליברמן, שאני מאוד מאוד מעריכה – והיא לא הצליחה - -     

נאור שירי: אני מחמיא לך

חוה אתי עטייה: - - שנה וחצי היא מנסה להעביר את הנושא של מיגון, והיא לא הצליחה

חוה אתי עטייה:  אז אני באתי וניסיתי לקדם את הנושא, ניסיתי לקדם אותו ממבצע שומר חומות, אתם לא אישרתם, ולכן ניסיתי שנית - -     

נאור שירי: אני מתנצל שלא - - -     

חוה אתי עטייה:  - - וניסיתי

חוה אתי עטייה:  אז התחלנו כמו כל הצעת חוק פרטית, ובהמשך אם ירצו, יקדמו אותה

חוה אתי עטייה:  אם ייתנו מענקים, יקדמו אותה ממשלתית

חוה אתי עטייה:      אז אתה צריך לברך על כך שלפחות עשינו צדק

חוה אתי עטייה:  תודה

חוה אתי עטייה:  ולמה לפגוע באוכלוסייה החלשה – בקשישים, מקבלי הבטחת הכנסה ובנכים, שיש להם בעיה בתנועה?      

יסמין פרידמן: אנחנו נצביע בעד, אנחנו פשוט - - -     

חוה אתי עטייה: אבל למה הוא זז? שיבוא ויירתם - -     

חנוך דב מילביצקי: תודה, חברת הכנסת עטייה

חוה אתי עטייה: - - ויצטרף להצעת החוק

חנוך דב מילביצקי: תודה רבה

נאור שירי: - - -     

חנוך דב מילביצקי: חברת הכנסת שלי טל מירון, בבקשה

נאור שירי: היום אם את רוצה, אני מצביע בעד

נאור שירי:  תביאי את הצעת החוק

נאור שירי:  הממשלה שלך נגד, זה מה שאני מנסה לומר לך

חוה אתי עטייה: הם לא נגד

נאור שירי: הממשלה שלך נגד החוק הזה

חוה אתי עטייה: אנחנו רוצים את זה באמצעות הלוואות, לא אמרנו - - -     

נאור שירי: מי ישלם את ההלוואות האלה?      

שלי טל מירון: הכלכלה בקריסה

חוה אתי עטייה: מי ישלם - - -     

נאור שירי: זה עשרות אלפי אנשים - - -     

חוה אתי עטייה: רצוני, מי שירצה שייקח את ההלוואה

נאור שירי: מי שירצה שייקח הלוואה, הוא יכול גם לקחת היום

חוה אתי עטייה: זה רצוני, בריבית אטרקטיבית

נאור שירי: מה זה אטרקטיבית?     

חוה אתי עטייה: בתנאים נוחים

נאור שירי: מה זה תנאים נוחים?     

חנוך דב מילביצקי: חבר הכנסת שירי, חבר הכנסת שירי, יש מאחורה קפה, אתם יכולים לצאת ולדון על ההשלכות של הצעת החוק - -      

נאור שירי: אני נראה לך כמו מישהו שצריך עוד קפה?     

חנוך דב מילביצקי: - - ומה זה תנאים אטרקטיביים או לא אטרקטיביים

נאור שירי: - - - אני מעביר לך את הזמן

חנוך דב מילביצקי: תודה

שלי טל מירון: ערב טוב, אדוני היושב-ראש

שלי טל מירון:  חבריי חברי הכנסת, אני מסתכלת רגע על המליאה, תכננתי להגיד כל מיני דברים, אבל אני מסתכלת ואני שואלת את עצמי אם האס"ק שאנחנו רואים פה – חבר'ה, אם אפשר קצת - - -     

מטי צרפתי הרכבי: מי השר?     

שלי טל מירון: אני אפרש את ראשי התיבות, כי יש הרבה אנשים שגם לא היו בצבא פה ופחות מכירים: אס"ק – אווירת סוף קורס

שלי טל מירון:  אז אני מסתכלת על המליאה הריקה ועל אווירת האס"ק שמתרחשת פה כרגע במליאה ושואלת את עצמי אם הרבה חברי כנסת שלא נמצאים כאן, כבר באווירת הפגרה שאמורה להתחיל ממש ממש בעוד כמה ימים

שלי טל מירון:      ואתם יודעים, אני תופסת את עצמי, ובא לי לדפוק את הראש בקיר, איך כנסת ישראל, נבחרי הציבור של המדינה הזאת, שמשלמים להם, העם שלנו משלם להם את השכר, יוצאים לחופש

שלי טל מירון:  כי הרי אין מלחמה, ואין חיילים בעזה, ואין עקורים מהבתים, ואין 134 חטופים שנמצאים בשבי מזה 178 ימים

שלי טל מירון:  הכול סבבה, אפשר לצאת לחופש

שלי טל מירון:  אני שואלת את עצמי כמה מחברי הכנסת פה סגרו לעצמם חופשה

שלי טל מירון:  אולי הם נופשים בטברנה ביוון, אולי הם סגרו איזה ריזורט טוב, איזה כיף יהיה להם בליל הסדר, הם יצאו לחירות בזמן שהחטופים שלנו נמקים במנהרות החמאס

שלי טל מירון:      אתם יודעים, אני עכשיו חזרתי – יצאתי מהכנסת וחזרתי משבעה יחד עם חברי חבר הכנסת נאור שירי

שלי טל מירון:  נסענו לניחום אבלים בגבעת זאב, של אוריאל ברוך, זיכרונו לברכה, אחד החטופים מ-7 באוקטובר, שלצערנו נרצח ב-7 באוקטובר וגופתו מוחזקת בידי החמאס

שלי טל מירון:  בעוד שאני יושבת שם בשבעה, בעוד שיש לנו משפחות בישראל שיושבות שבעה על חטופים שלנו ועל חיילים שלנו, אנשים פה מתכננים חופשים

שלי טל מירון:  האם זה דבר הגיוני? האם זה נתפס שכנסת ישראל תצא לפגרה בזמן שהאסון הגדול ביותר בהיסטוריה של המדינה שלנו מתחולל לנגד עינינו?      ואתם יודעים, כבר לפני כמה שבועות לא מעטים ישבו משפחות החטופים בוועדות – אני לא אשכח את זה – באחת הוועדות הם ישבו ואמרו לנו, אנחנו מבקשים מכם, אל תצאו לפגרה

שלי טל מירון:  אז בהתחלה הוצאנו מכתב ליושב-ראש, אמרנו למשפחות החטופים, הכנסת ממשיכה לעבוד בפורמט הוועדות

שלי טל מירון:  נכון, אין חקיקה ואין מליאה, אבל יהיו כאן ועדות שימשיכו לעבוד

שלי טל מירון:      פנינו ליושב-ראש הכנסת ואמרנו לו: לפחות את המינוח תשנו

שלי טל מירון:  אחר כך כבר יצאנו בדרישה לבטל את הפגרה – זו הייתה צריכה להיות הדרישה מלכתחילה – אבל לא נענינו בחיוב

שלי טל מירון:  סיעת יש עתיד הוציאה מכתב ואמרה: בואו נבטל את הפגרה, התפקיד שלנו הוא לשרת את האזרחים בעת הזו

שלי טל מירון:      הדבר הזה לא קרה, ואני שואלת את עצמי למה לא ביטלנו את הפגרה

שלי טל מירון:  מה הסיבה שהממשלה, הקואליציה והאנשים שיושבים בבית הזה לא רוצים לבטל את הפגרה? האם זה בגלל החופשים? לא בטוח

שלי טל מירון:  אולי החשש מכל יום ויום שהכנסת הזאת תתכנס ושאולי יפילו את הממשלה? אולי זה הפחד הגדול, אולי בגלל זה אסור לצאת לפגרה

שלי טל מירון:      אני רוצה להגיד שאני מתביישת בפני משפחות החטופים – מתביישת – אבל לא רק ממשפחות החטופים, גם מהחיילים שלנו וגם המילואימניקים שלנו וגם הפצועים שלנו וגם העקורים שלנו

שלי טל מירון:  אני מתביישת בפני כולם שהבית הזה יצא לחופש בזמן שאנחנו בטרגדיה האיומה הזאת למדינת ישראל

שלי טל מירון:       	אתם יודעים, זה מן הפח אל הפחת

שלי טל מירון:  במוצאי שבת כמו בכל מוצאי שבת הלכתי לכיכר החטופים, עמדתי שם והקשבתי לאנשים שדיברו מעל הבמה, למשפחות המקסימות האלה ולאנשים שהיקרים שלהם נמצאים שם בעזה

שלי טל מירון:  עמדה שם אימא של לירי אלבג, ילדה בת 18

שלי טל מירון:  כמו שאני תמיד אומרת, אני לא יכולה שלא לחשוב על הבת שלי, שהיא בת 17 והיא שמיניסטית והיא במיונים לצבא

שלי טל מירון:  אין ספק שזאת יכלה להיות גם הבת שלי

שלי טל מירון:  אני חושבת עליה, ואני מסתכלת עליה שם מעל הבמה כשהיא מקריאה את הנאום שלה, והיא אומרת תוך כדי הנאום ולוקחת את התפקיד של לירי וצועקת: אימא, מישהו מנסה לפגוע בי כאן, תצילי אותי

שלי טל מירון:  באותו רגע, כמובן, הדמעות מייד הציפו אותי ולא יכולתי לנשום, לא נכנס לי חמצן לגוף, כי הזעקה של האימא על הבת שלה, הילדה בת ה-18, שנמצאת שם 178 ימים

שלי טל מירון:       אחרי ששמעתי את שתי העדויות של שתי הגיבורות המדהימות האלה, עמית סוסנה ומורן סטלה ינאי, שבתעצומות נפש שאי-אפשר לתאר בכלל מספרות לעולם את מה שהן עברו בשבי החמאס ואת התקיפות המיניות שהן עברו – באמת, כל מי שעוסק בתחום יודע שצריך אומץ בלתי רגיל לשתף דבר כזה

שלי טל מירון:  לא מספיק שהן עברו את שבי החמאס והן צריכות להשתקם ממה שהן עברו, הן גם משתפות את העולם בדבר האינטימי והכואב כל כך הזה – אני חושבת על לירי ועל 19 הנשים שנמצאות שם, מתוכן 14 נשים עדיין בחיים, עד כמה שאנחנו יודעים

שלי טל מירון:  אני שואלת את עצמי: אחרי 178 ימים, אחרי חצי שנה – וסליחה שאני הולכת להגיד את המשפט הזה, אבל אני חייבת להגיד את המשפט הזה – האם מישהי מהן הולכת ללדת בשלושת החודשים הקרובים? האם ייוולדו לנו תינוקות בשבי החמאס? האם הן נושאות ברחמן תינוק של מחבל? כשאני חושבת את המחשבה הזאת, אני לא יכולה לנשום

שלי טל מירון:       אני הבטחתי לעצמי שאני אהיה הקול של החטופים

שלי טל מירון:  כמובן, כיו"רית השדולה למען החטופים אני מדברת את החטופים יומם וליל

שלי טל מירון:  אני גם יו"רית השדולה למען נפגעות אלימות מינית במלחמה הזאת, ואני חייבת לדבר את הקול של הנשים שנאנסו והן לא איתנו יותר – הנשים שנאנסו ונרצחו ב-7 באוקטובר

שלי טל מירון:  אבל הנשים שעוברות את זה עכשיו, עכשיו בעזה, תוך כדי שאנחנו מדברים – זאת החובה המוסרית שלנו לעשות הכול כדי להחזיר אותן הביתה בחיים

שלי טל מירון:  לא להחזיר אותם גופות – להחזיר אותן חיים; כן, גם גברים בשבי החמאס עוברים התעללות מינית, וגם ב-7 באוקטובר היו פה אירועים של אלימות מינית נגד גברים, אבל ההבדל היחיד הוא שנשים יכולות להיכנס להיריון, וגברים לא

שלי טל מירון:       מכאן אני רוצה לשלוח, קודם כול גם לעמית וגם למורן חיבוק ענק וגדול, לחזק אותן ולהגיד להן שהן הכי אמיצות בעולם ושהקול שלהן כל כך חשוב לא רק במדינת ישראל – בעולם

שלי טל מירון:  חשוב שכל העולם ישמע מה שהן עברו; חשוב שכל העולם יבין מה החטופים והחטופות שלנו עוברים בשבי החמאס, בשבי המפלצות האלה

שלי טל מירון:       כן, כולנו רוצים להשיב את הביטחון למדינת ישראל וכולנו רוצים לחסל את החמאס, אין בכלל שאלה

שלי טל מירון:  אבל החיים של החטופים בסכנה, ובכל יום שעובר מתים לנו יותר ויותר חטופים

שלי טל מירון:  אי-אפשר להתעלם מהעובדה הזאת, אי-אפשר

שלי טל מירון:  הזמן שלהם כבר אזל

שלי טל מירון:  הוא לא אוזל, הוא כבר אזל

שלי טל מירון:  אני לא רוצה לחשוב על המבוגרים בשבי, אנשים בני 86

שלי טל מירון:  איך הם שורדים את הדבר הזה? בלי מים, בלי מזון, בלי חמצן, בלי טיפול רפואי, בלי חיבוק, בלי אהבה, בלי לדעת אם אנחנו דואגים להם או לא, אם אנחנו נלחמים עליהם או לא

שלי טל מירון:  קצת חמלה, קצת אנושיות – להסתכל על האנשים האלה שמדינת ישראל הפקירה ב-7 באוקטובר

שלי טל מירון:  זאת החובה שלנו להחזיר אותם לפה מעל כל דבר אחר

שלי טל מירון:       אני קוראת לחברי הקואליציה להפסיק מייד את הקמפיין הנבזי והנורא על משפחות החטופים שמשתמשים בהן ככלי ומנגחים אותן בגלל שהן זועקות את זעקתן

שלי טל מירון:  אני לא מאחלת לאף אחד בבית הזה ולאף אחד בעולם לעבור את מה שהמשפחות האלה עוברות – את הגיהינום הזה עלי אדמות

שלי טל מירון:  אני כאימא לשתי בנות, אם הייתי נמצאת בסיטואציה הזאת – אני לא יודעת להגיד איך הייתי מגיבה

שלי טל מירון:  אסור לנו לשפוט אותם

שלי טל מירון:  אנחנו צריכים לחבק אותם, להכיל אותם ולהרכין את הראש בפניהם

שלי טל מירון:  זה המינימום שאנחנו צריכים לעשות

שלי טל מירון:  תודה רבה

חנוך דב מילביצקי: תודה

חנוך דב מילביצקי:  חברת הכנסת מיכל שיר סגמן

מיכל שיר סגמן: אדוני היושב-ראש, חבריי חברי הכנסת, אנחנו פותחים היום את השבוע האחרון של מושב הכנסת, ואנחנו רגע לפני היציאה לפגרה של קצת יותר מחודש

מיכל שיר סגמן:  זהו הרי בדיוק הזמן שקואליציית הימין על מלא מלא תצא לחופשה

מיכל שיר סגמן:  אתם הרי עבדתם קשה סך הכול בחודשים האחרונים, ורשימת ההישגים שלכם כל כך ארוכה

מיכל שיר סגמן:       כמה כיסאות ריקים יהיו השנה בשולחן הסדר, ולא רק עבור אליהו הנביא? ואתם בכלל במוד פגרה

מיכל שיר סגמן:  לקח לי טיפה זמן להבין שזאת בעצם המטרה שלכם – לא המלחמה, לא החטופות והחטופים, לא המילואימניקים, לא מאות אלפי הפליטים, אלא הפגרה – לגרור זמן, לשרוד פוליטית עוד יום, עוד שבוע, עוד חודש

מיכל שיר סגמן:  זאת המהות שלכם, זאת המהות של משיח השקר שמוביל אתכם, לשרוד; לדבר על האידיאולוגיה, לדבר על ניצחון אבל בפועל לפעול על בסיס חד-יומי, לצלוח את הקטסטרופה היומית שהבאתם רק כדי לשרוד פוליטית עד ליום המוחרת

מיכל שיר סגמן:       גם שכנעתם את עצמכם, כנראה, שבכך אתם עוזרים לציבור איכשהו

מיכל שיר סגמן:  אתם כבר כל כך לא יודעים איפה הביבי מתחיל ואיפה השקר נגמר

מיכל שיר סגמן:  אתם חיים לפי דף מסרים יומי שלפעמים סותר את כל מה שאמרתם אתמול, כי שוב, מה שחשוב לכם הוא רק לשרוד

מיכל שיר סגמן:  עבורכם טובת העם היא עוד יום של הקיסר בשלטון, כי השלטון הוא המטרה, לא המלחמה, שגם עיוור מבחין שהיא לא מנוהלת כמו שצריך; לא החטופים, שמבחינתכם יש להם זמן – להם ולהן יש זמן

מיכל שיר סגמן:  מקסימום חלקן תחזורנה עם תינוק אחד או שניים

מיכל שיר סגמן:  גם להן אתם תצטרכו להזכיר שהן אמורות בעצם להגיד תודה, גם לכם וגם למשפחה – תודה

מיכל שיר סגמן:       גם יחסינו עם בעלות בריתנו מעולם לא היו טובים יותר; אמברגו נשק של קנדה, איטליה, צרפת, אנגליה, בדרך גרמניה, וריסוק מערכת היחסים המיוחדת עם ארצות הברית

מיכל שיר סגמן:  נו, לא פלא שאתם צריכים פגרה לנוח טיפה

מיכל שיר סגמן:  גם אסון לאומי, גם מלחמה, גם חטופים, גם כלכלה מרוסקת, גם מאות אלפי פליטים, גם להפוך את ישראל לרדיואקטיבית וגם לשכנע את עצמכם שהכול בסדר, ושאנחנו בעצם גם חזקים וגם לא תלויים באף אחד

מיכל שיר סגמן:      אני אומרת, עם עומס כזה קחו עוד חודש

מיכל שיר סגמן:  באמת, עבדתם קשה – הכול בסדר

מיכל שיר סגמן:  כולנו נמתין, העולם ימתין, כפיר ביבס ימתין, כל אחינו ואחיותינו שאיתו בשבי חמאס – גם הם ימתינו

מיכל שיר סגמן:  הייתי רוצה לומר שמדובר בבדיחה של 1 באפריל, אבל זאת המציאות שאתם, ממשלת ישראל, כפיתם עלינו

מיכל שיר סגמן:       העם שלנו פצוע

מיכל שיר סגמן:  העם שלנו פוחד

מיכל שיר סגמן:  הוא לא פוחד מהחמאס, גם לא מהחיזבאללה

מיכל שיר סגמן:  מאויבים אנחנו לא פוחדים, ואויב מעולם לא הביס אותנו, וגם לעולם לא יביס

מיכל שיר סגמן:  העם שלנו פוחד ממה שקורה לנו כשהוא פותח טלוויזיה ורואה איך משסים משפחות שכולות במשפחות חטופים או משפחות חטופים במשפחות חטופים אחרות

מיכל שיר סגמן:  העם שלנו בוכה כי הנרטיב הציוני שעליו גדלנו נהרס על ידי השלטון בלי טיפת חמלה ועם שותפים אנטי-ציוניים, אחרי שנה שלמה, שבה בלי לראות חצי מהעם ניסו לחוקק חוקים שנויים במחלוקת, והשלטון ראה מה זה עושה לציבור, ראה איך זה מפורר אומה שלמה, והמשיך בכל הכוח למרות ואף על פי

מיכל שיר סגמן:  ואז הוא מאשים את מי שלא בשלטון, את האופוזיציה, את האזרחים, את המשרתים

מיכל שיר סגמן:  כולם אשמים, חוץ ממי שידו על ההדק

מיכל שיר סגמן:  זו שנה שערערה את האמון של הציבור בכנסת, במוסדות השלטון, והנורא מכול – ערערה את האמונה בנו כאומה, כעם שחי פה יחד

מיכל שיר סגמן:      הציבור פותח טלוויזיה היום, אחרי האסון הלאומי הגדול ביותר שקרה בתולדות המדינה – וקרה במשמרת של הממשלה הנוכחית – והוא שומע על הנרצחים, זיהוי גופות, חללים חדשים, כן או לא מלחמה בצפון, אנשים מפונים, חטופים, חיילי מילואים; שומע, רואה, מרגיש שקשה לו ללכת לסופר לסגור את החודש או לתת חינוך ראוי לילדיו, ותוהה מה יהיה

מיכל שיר סגמן:  ועדיין מי שאמון על ביטחונו של אותו הציבור, מי שאמור להישבע אמונים ולאהוב את הציבור יותר מכול, להילחם עבור האנשים ולנחם אותם שיהיה בסדר ולהילחם שאכן יהיה בסדר – אותם האנשים שנבחרו על בסיס אותו האמון מועלים בו פעם אחר פעם אחר פעם, מעודדים השתמטות ופעילויות אנטי-ציוניות, מעבירים תקציבים למוסדות עלומים, משפצים בריכות ויושבים בטברנות ביוון בשעת מלחמה

מיכל שיר סגמן:  העם שלנו לא מפחד מאויבים; העם שלנו מפחד מהשלטון

מיכל שיר סגמן:  וזו האמת הכואבת המטלטלת והמפחידה

מיכל שיר סגמן:      לא נשאר כבר הרבה מה להגיד

מיכל שיר סגמן:  כך נראית מדינת ישראל ערב פסח 2024

מיכל שיר סגמן:  החובה של כולנו היא להוביל לניקיון פסח יסודי, כדי שבפסח 2025 כולנו נהיה מסובין, מסובין עם כל אחינו ואחיותינו, עם גבולות בטוחים, עם שלטון והנהגה שנוכל להתגאות בהם, עם אחדות שכוללת גם ערבות הדדית

מיכל שיר סגמן:  ועל כך ועל הדברים האלה בדיוק אני וחבריי באופוזיציה, אני וחבריי ביש עתיד, נלחמים כל יום, כל שעה, גם בפגרה, ואנחנו ננצח, כי עם הנצח לא מפחד מדרך ארוכה ועם ישראל חי

מיכל שיר סגמן:  תודה רבה

חנוך דב מילביצקי: תודה

חנוך דב מילביצקי:  חברת הכנסת נעמה לזימי, בבקשה

נעמה לזימי: כבוד יו"ר הכנסת, כנסת נכבדה, אני רוצה לפתוח כאן ולהקריא במליאה את עדותה של עמית סוסנה, חטופה שחזרה מהשבי, כפי שהיא פורסמה בריאיון לניו יורק טיימס

נעמה לזימי:  אני רוצה להשמיע פה את קולה, כפי שהיא סיפרה באומץ גדול מה שהיא עברה

נעמה לזימי:  היא סיפרה את זה כדי ללחוץ להחזיר את כל החטופים והחטופות שעוברות שם זוועות

נעמה לזימי:  היא עשתה את זה – ובטח שזה היה מעשה קשה, מעשה גבורה לספר – היא עשתה את זה כדי שהעולם ידע, ידע מה קרה, שאי-אפשר להכחיש

נעמה לזימי:      בריאיון היא סיפרה כי הוכתה ונגררה על ידי עשרות גברים חמושים במהלך חטיפתה, שתועדה בסרטון

נעמה לזימי:  המחבל ששמר עליה, שכינה את עצמו מוחמד, ישן מחוץ לחדר השינה שבו הוחזקה

נעמה לזימי:  לאחר כמה ימים בשבי החל מוחמד לשאול על חיי המין שלה כשהיא מוחזקת לבדה בחדר שינה של ילד וכבולה בקרסולה

נעמה לזימי:  עמית סיפרה כי השומר היה נכנס, מתיישב לידה, מרים את חולצתה ונוגע בה

נעמה לזימי:      במהלך תקופת השבי, כשמוחמד ישן מחוץ לחדר השינה בסלון הסמוך, הוא היה נכנס לחדרה לעיתים קרובות כשהוא לבוש בתחתונים בלבד, שואל אותה על חיי המין שלה ומציע לעסות את גופה

נעמה לזימי:  כשהוא לקח אותה לשירותים סירב מוחמד שעמית תסגור את הדלת

נעמה לזימי:  המחבל שאל אותה פעם אחר פעם מתי היא צפויה לקבל מחזור, וכאשר הוא הסתיים, בסביבות 18 באוקטובר, היא ניסתה למנוע ממוחמד לתקוף אותה מינית בכך שהעמידה פנים כי הדימום נמשך במשך שבוע נוסף

נעמה לזימי:      התקיפה המינית המזעזעת שתיארה עמית התרחשה כשבוע לאחר מכן, בסביבות 24 באוקטובר

נעמה לזימי:  היא סיפרה שהמחבל שחרר אותה מהשרשרת שבאמצעותה כבל אותה ברגלה השמאלית והותיר אותה לבדה בשירותים

נעמה לזימי:  היא נכנסה להתקלח באמבטיה, ובמהלך שהותה שם המחבל נכנס ועמד ליד הדלת כשהוא מכוון אליה אקדח

נעמה לזימי:  עמית תיארה שהוא התקרב אליה, הכריח אותה להסיר את המגבת שעל גופה והחל לגעת בה

נעמה לזימי:  המחבל הושיב אותה על קצה האמבטיה והחל להכות אותה באלימות קשה

נעמה לזימי:  לאחר מכן גרר אותה בכוח לחדר הילדים שבו הוחזקה, ותחת איומי אקדח הוא אילץ אותה לבצע בו אקט מיני

נעמה לזימי:  עמית סיפרה: הוא אמר לי להסיר את המגבת, אחרי מאבק באמת הסרתי

נעמה לזימי:  כשניסיתי לסגור את רגליי, הוא היכה אותי וקירב את האקדח אליי יותר ויותר

נעמה לזימי:  לאחר מכן הוא עזב את החדר, וכשחזר אמר: אני רע, בבקשה, אל תספרי לישראל

נעמה לזימי:      במהלך תקופת השבי עמית הועברה בין כמה בתים בעזה

נעמה לזימי:  כשלושה שבועות לאחר החטיפה היא הועברה לדירה עם ארבעה חטופים נוספים

נעמה לזימי:  בדירה הזו המחבלים ששמרו עליהם עטפו את ראשה, הכריחו אותה לשבת על הרצפה, אזקו אותה והחלו להכות אותה באמצעות אקדח

נעמה לזימי:  לאחר מספר דקות הם כיסו את אפה ופיה, קשרו את רגליה ותלו אותה על מקל שנמתח בין שתי ספות על מנת להכאיב לה

נעמה לזימי:  המחבלים הכו אותה נמרצות, תוך שהם דורשים ממנה מידע

נעמה לזימי:  ההתעללות הזאת נמשכה כ-45 דקות, במהלכה המחבלים מכים אותה, צוחקים ואף קוראים ליתר החטופים לצפות במתרחש

נעמה לזימי:      ביומה האחרון בשבי, המחבל ששמר על עמית אמר לה: עמית, ישראל, את, שעה אחת

נעמה לזימי:  היא הופרדה מחטוף מבוגר שעימו שהתה והוסעה דרך העיר עזה

נעמה לזימי:  במהלך הנסיעה הוכנסה איתה לרכב גם מיה שם

נעמה לזימי:  השתיים הוסעו לכיכר פלסטין, שם חיכה להן הרכב של הצלב האדום

נעמה לזימי:  פקידת הצלב האדום הגישה לעמית טלפון נייד, שבו שמעה חייל ישראלי מברך אותה בעברית: עוד כמה דקות אנחנו נפגוש אותך

נעמה לזימי:      מאז שחרורה מסרה עמית עדות מפורטת בפני גורמים שונים במטרה לתעד את הפשעים האכזריים שבוצעו על ידי החמאס ולנסות להביא לשחרור החטופים שנותרו בשבי, אך נמנעה עד כה, מסיבות ברורות, מלחשוף את סיפורה בתקשורת

נעמה לזימי:  עמית מקווה שפרסום עדותה בעיתוי הנוכחי, עם חידוש המשא ומתן לעסקה לשחרור החטופים, יסייע בהעלאת המודעות העולמית לפשעי החמאס וישים קץ להכפשות ההולכות וגוברות בעולם לפשעים אלו, במטרה להפעיל לחץ לקידום עסקה שתשיב את 134 החטופים והחטופות הביתה בהקדם האפשרי

נעמה לזימי:      מחוץ לכנסת עכשיו יש הפגנה מאוד רצינית, עשרות אלפי אנשים

נעמה לזימי:  הם קוראים לבחירות עכשיו, אבל בסוף הם יצאו כי משפחות החטופים אמרו להם: עכשיו אפשר

נעמה לזימי:  מי שהפקיר לא רק שלא יכול לתקן, הוא לא רוצה לתקן

נעמה לזימי:  מי שהפקיר ממשיך להפקיר

נעמה לזימי:  מי שהפקיר דואג להישרדותו הפוליטית, להישרדותו הפוליטית על פני קדושת החיים, על פני החטופים והחטופות

נעמה לזימי:       ואני רוצה לומר, בנימין נתניהו מפקיר את החטופים והחטופות במודע

נעמה לזימי:  אני אומרת את זה כי המשפחות אומרות את זה

נעמה לזימי:  אני אומרת את זה כי יותר מדי זמן הם שם

נעמה לזימי:  אני אומרת את זה כי היו שם אנשים חיים שכבר לא חיים

נעמה לזימי:  אני אומרת את זה כי מי שאחראי הוא גם אשם

נעמה לזימי:  מי שאחראי למחדל הכי גדול מאז קום המדינה ממשיך את המחדל

נעמה לזימי:  הוא מפקיר חיי אדם, הוא מחריב את האומה שלנו

נעמה לזימי:  כי הרי מה זאת ישראל? ישראל היא נס

נעמה לזימי:  היא מדינת לאום לעם היהודי, מדינת מקלט לעם היהודי, והמקלט הזה נפרץ: חטפו ילדים, תינוקות, נשים, גברים, קשישים מהבתים שלהם

נעמה לזימי:  והוא מפקיר אותם כי הוא צריך לשרוד פוליטית? הוא מפקיר את הביטחון שלנו עם חוק גיוס מופקר שיאריך את הגיוס למשרתים ויפטור חברה גורפת בזמן מלחמה?      הוא לא רק אחראי ואשם, הוא המנהיג של האסון והמחדל, והוא ממשיך להנהיג את המחדל והאסון

נעמה לזימי:  אתה יודע, זה האסון הפרטי של משפחות החטופים, אבל הוא האסון הלאומי של כולנו

נעמה לזימי:  הוא החליט שישראל תשנה פניה לא רק לדיקטטורה; במקום אומה מקדשת חיים הוא מקדש את המוות – את המוות הוא מקדש כדי לשרוד פוליטית

נעמה לזימי:  אז הוא ירוויח עוד חצי שנה, אז הוא ירוויח עוד שנה, אבל את מי הוא רומס בדרך? את מי שבגללו נחטפו? את מי הוא רומס?      אתה רואה פה את המשפחות, אתה רואה אותן הופכות לצל אדם

נעמה לזימי:  אני גמורה מזה

נעמה לזימי:  הן היו עם כל כך הרבה תקווה, והממשלה הזו ריסקה את התקווה

נעמה לזימי:  ריסקה אותה

נעמה לזימי:  פשוט החליטה להפקיר את הדבר הכי חשוב שיש

נעמה לזימי:  ואתם כל הזמן מדברים על יהדות – איזו מין יהדות יש לכם אם זרקתם את המצווה הכי חשובה ביהדות של פדיון שבויים? איזו מין יהדות? לא היהדות שלי, לא היהדות שלנו, לא היהדות של ישראל

נעמה לזימי:  אתם הפוך לכל הערכים של האומה הזאת, וכל אחד ששותק וחושב שהכיסא שלו יותר חשוב מחיי אדם הוא שותף למחדל, הוא שותף לקלון

נעמה לזימי:  כל אחד

נעמה לזימי:      ואני רוצה לומר כאן: הוא הראש, הוא אשם

נעמה לזימי:  הוא הראש, הוא אשם

חנוך דב מילביצקי: חבר הכנסת קריב, בבקשה

גלעד קריב: אולי נמתין לשר במליאה?     

חנוך דב מילביצקי: יש

חנוך דב מילביצקי:  שרה, לא שר

גלעד קריב: שלום, השרה

גלעד קריב:  עדיף תמיד שרה על פני שר

גלעד קריב:  פשוט הם לא יושבים בשולחן הממשלה

גלעד קריב:  אדוני היושב-ראש, עמיתיי חברי וחברות הכנסת, גברתי השרה, קשה לעלות לכאן לדוכן ולשאת דברים אחרי העדות שנשמעה מפיה של חברתי חברת הכנסת לזימי; הדברים הנוקבים שהיא הוסיפה לעדות בעניין החובה המוסרית שלנו להביא לפדיון שבויים מלא, וההבנה שבלי השבתם של החטופים והחטופות לא יהיה שום ניצחון מוחלט, ולא משנה איזו תעמולת בחירות וקמפיין בחירות ינהל ראש הממשלה

גלעד קריב:       אבל דווקא, דבריה של חברת הכנסת לזימי מזכירים לנו את המציאות הקשה שבה אנחנו נמצאים, ועל רקע המציאות הזו מן הראוי לשאול אם זו החקיקה שצריכה להעסיק את הבית הזה; אם אלו הצעות החוק שראוי שהממשלה והקואליציה תבאנה לאישור סופי

גלעד קריב:  הממשלה עד הרגע הזה, שישה חודשים אחרי פרוץ המלחמה, לא הקימה שום מערך לסיוע ליישובי הצפון; מינתה את המנכ"ל של החברה למתנ"סים תחת שר האוצר, והוא התפטר אחרי שהוא אמר: אין עם מי לעבוד; הודיעה על הקמת מינהלת תקומה צפונית ונסוגה בה תחת לחצו של המנכ"ל הכושל של משרד ראש הממשלה מר יוסי שלי; ממשלה שהבטיחה לראשי הרשויות בצפון – דרך אגב, חלק גדול מהם אנשי מפלגתו של נתניהו, אנשי מפלגתה של השרה – הבטיחה לראשי הרשויות הצעת מחליטים, העמדת תקציבים בהיקף של 3

גלעד קריב: 5 מיליארד ש"ח, והכול בבל"ת, הכול תלוי על בלימה, כמו הגשר שלא מצליחים לחבר על מנת לבנות תשתית מעיר הנצח אל בירת הדרום

גלעד קריב:       ממשלה של כלאם פאדי, ממשלה של סיסמאות ריקות, ממשלה של קשרים לא מחוברים, אבל לא כשזה מגיע למפעל ההתנחלויות – שם, בוא'נה, איזו יכולת ביצוע יש לשרת התחבורה, יש לשר האוצר, יש למשרד ראש הממשלה

גלעד קריב:  מעבר לקו הירוק יש ממשלה בישראל

גלעד קריב:  בתוך הקו הירוק, בשטחה הריבוני של מדינת ישראל – הפקרות מוחלטת: הפקרות בצפון, הפקרות בדרום, הפקרות במרכזי המפונים

גלעד קריב:  ממשלה אימפוטנטית, עד שזה מגיע לשטחי יהודה ושומרון

גלעד קריב:       אדוני, אני יודע שהקואליציה שלכם לא טובה במספרים

גלעד קריב:  העברתם תקציב, וכל חודש מתעדכן יעד הגירעון

גלעד קריב:  אם אני לא טועה, היום בפרסומים בעיתונות הכלכלית כבר הגענו ל-8% גירעון

גלעד קריב:  אתם לא טובים במספרים, אתם טובים בסיסמאות

גלעד קריב:  כמו חוק אל-ג'זירה שסגרנו

גלעד קריב:  השרה רגב, את יודעת לומר לנו כמה מיליארדים עברו מקטאר לידי החמאס תחת כל ממשלות נתניהו, או שהמספרים לא מעניינים אתכם? מה שחשוב זה שתסגרו ל-45 יום את אל-ג'זירה בקריצת עין של השלטונות בקטאר, כי כבר אמרתי מקודם, אין גורם בעולם שמעוניין בהמשך שלטונו של נתניהו כמו הקטארים

גלעד קריב:  אז שיסגור את אל-ג'זירה ל-45 ימים ויעשה איזשהו קמפיין כל עוד הוא נותן להם לגזור קופונים על הנמל בעזה

גלעד קריב:      אז אתם לא טובים במספרים, אבל מה לעשות שאנחנו יודעים לעקוב אחרי המספרים? ותשמעו, עמיתיי, את הנתונים שמפורסמים על ידי מעקב ההתנחלויות של שלום עכשיו

גלעד קריב:  בואו תשמעו  מה - - -     

חנוך דב מילביצקי: זה בטוח אמין - - -     

גלעד קריב: אתה יכול לומר מה שאתה רוצה, אני מזמין אותך לסתור את הנתונים

גלעד קריב:  לא יודע, אני מחפש בהצעת החוק המופתית שלכם איזו התייחסות למספרים

גלעד קריב:  בכל זאת, מדובר על תקציבים

גלעד קריב:  אז אם יש לך דרך לסתור את הנתונים שאני אומר מייד עכשיו, בבקשה, תסתור

גלעד קריב:  אני חושב שהם די מבוססים

גלעד קריב:       ההשקעה של הממשלה בתקציבי פיתוח לנפש בהתנחלויות, ההשקעה הזאת גדולה ב-74% מן ההשקעה לנפש ברשויות בתוך שטח ישראל הריבונית

גלעד קריב:  ההשתתפות של משרד החינוך בתקציבי החינוך בהתנחלויות גבוהה ב-30% מאשר ברשויות בישראל הריבונית

גלעד קריב:  כשבודקים את מענקי משרד הפנים – לא משרד הביטחון, לא משרד ההתנחלויות בראשותה של אורית סטרוק – מענקי משרד הפנים, שאחראי על מענקים לכלל הרשויות, מגלים שהחלק של ההתנחלויות במענקי משרד הפנים כפול משיעור האוכלוסייה שבהתנחלויות

גלעד קריב:       אז אתם עוד מעבירים חקיקה שמטרתה לקחת כספים שמיועדים לעבור מרשויות חזקות לעיירות פיתוח ומעבירים אותם להתנחלויות? יש לכם איזשהו גבול לעזות המצח? לסדר-היום הסקטוריאלי שלכם? מה אתם חושבים, שאזרחי ישראל באמת טיפשים? שאם תנופפו בסיסמאות של אחדות ולכידות אנשים לא יראו מה אתם עושים בפועל? איך פעם נוספת, כפי שקרה אין-ספור פעמים בממשלות הליכוד וממשלות נתניהו, אתם לוקחים מכספים שמיועדים לרשויות החלשות והמוחלשות ומעבירים אותם להתנחלויות

גלעד קריב:  זאת, מבלי לדבר על חגיגת הכספים הקואליציוניים, שמגיעה למאות מיליוני שקלים, שמיועדים אך ורק להתנחלויות בתקציב 2023 ו-2024

גלעד קריב:  איך אתם לא מתביישים למול תושבי הצפון, שנמקים במלונות, נמקים במלונות? עוד לא התחלתם למגן בית אחד ביישובי הצפון

גלעד קריב:  איך יפתחו שם שנת לימודים ב-1 בספטמבר בבתי ספר לא ממוגנים? העיקר, ידעתם לזרוק רעל על ראשם של שופטי בית המשפט העליון שהכריחו אתכם למגן את מוסדות החינוך בעוטף עזה

גלעד קריב:  80% ממבני הציבור בגבול הצפון לא ממוגנים

גלעד קריב:  עוד לא התחלתם למגן בית אחד, בית ספר אחד, אבל להעביר עוד כספים להתנחלויות – זה, אין לכם בעיה, אין לכם בעיה

גלעד קריב:  הכספים הללו, רק נזכיר, אלו כספים שאמורים לעבור מרשויות מקומיות חזקות לרשויות גובלות מוחלשות

גלעד קריב:  אז אתם גוזלים, בדיוק כמו בתקציב, גוזלים את התקציבים מהרשויות המוחלשות כדי לשרת את הבייס שלכם בהתנחלויות

גלעד קריב:       בשנת 1992 המפלגה שלכם הפסידה את השלטון בגלל שני דברים

גלעד קריב:  מהפך 1992 בהובלתו של יצחק רבין קרה בגלל שני דברים: האחד, עוצמת השחיתות השלטונית שאפיינה את ההתנהלות שלכם, אנשי מפלגת הליכוד, ובמיוחד את הקשר שלכם עם המפלגות החרדיות

גלעד קריב:  הדבר השני, הזעקה של הציבור הישראלי לשינוי סדרי העדיפויות, אחרי שבמשך 15 שנים השקעתם מיליארדים מעבר לקו הירוק והזנחתם חלק גדול מעיירות הפיתוח, שהעניקו לכם את הניצחונות הפוליטיים

גלעד קריב:  כך יהיה גם הפעם

גלעד קריב:  הממשלה המושחתת שלכם, הממשלה שלכם שהיא לא הממשלה של כל הציבור הישראלי אלא של חופן סקטורים, הממשלה הזאת תסיים בקרוב מאוד את כהונתה

גלעד קריב:  מושחתים, נמאסתם

חנוך דב מילביצקי: חבר הכנסת הרצנו, בבקשה

יוראי להב-הרצנו: אדוני היושב-ראש, חבריי חברי הכנסת, מישהו כאן יודע מה הקללה הכי נפוצה בבתי הספר בישראל? אדוני היושב-ראש, אתה יודע מה הקללה הכי נפוצה בבתי הספר בישראל?      

חנוך דב מילביצקי: יש לי מושג, אבל אני לא רוצה להגיד

יוראי להב-הרצנו: אני אגיד: יא הומו

יוראי להב-הרצנו:  זאת הקללה הכי נפוצה במדינה שלנו

יוראי להב-הרצנו:  אני מניח ששר החינוך יואב קיש לא ידע את זה כשהוא קיצוץ אתמול 85% מתקנת הסובלנות, שדרכה יש סדנאות לסובלנות וקבלת להט"בים בבתי הספר

יוראי להב-הרצנו:       בעקבות הקיצוץ, השנה לא יתקיימו בכלל סדנאות של איגי ויתקיימו מעט מאוד, מעט מדי, סדנאות של חוש"ן

יוראי להב-הרצנו:  זה נורא, כי להט"בים חווים הרבה יותר אלימות פיזית ורגשית מיתר התלמידים; כי הרבה יותר תלמידים להט"בים מתאבדים; כי השנה חלה עלייה של 400% באלימות נגד להט"בים במרחב הציבורי בישראל

יוראי להב-הרצנו:  זה נורא, כי הסדנאות האלה יצרו עבורם מרחב בטוח בכיתה, בבית הספר, בחברה הישראלית, מרחב שבו הם יכולים להיות מי שהם

יוראי להב-הרצנו:        אז ביד אחת מקצצים בסובלנות וביד השנייה מעבירים 25 מיליוני שקלים לאבי מעוז, שמטרתו היא לדחוף תכנים הומופוביים, גזעניים וכהניסטיים לתוך מערכת החינוך הממלכתית שלנו

יוראי להב-הרצנו:   אני שואל את עצמי, אני שואל את שר החינוך: איזה מסר זה שולח למאות אלפי תלמידים להט"בים? שהם לא חשובים, שהביטחון שלהם לא חשוב? שלא שווה להשקיע בערך הסובלנות? אם שר החינוך לא ידע וקיצץ אז הוא נכשל בתפקידו, ואם הוא ידע וקיצץ אז הוא הומופוב שנכשל בתפקידו

יוראי להב-הרצנו:       אתם יודעים מה נורא? שכל זה קרה אתמול, ביום הנראות הטרנסית

יוראי להב-הרצנו:  חשוב לי להגיד, גם מעל הדוכן הזה: זכויות טרנסים זה זכויות אדם

יוראי להב-הרצנו:  הקהילה הטרנסית היא הקבוצה הכי מוחלשת בקהילת הלהט"ב, הכי שקופה, שגם ב-2024 חווה אפליה קשה ברחוב, בבתי הספר, במקומות התעסוקה

יוראי להב-הרצנו:  חצי מהטרנסים בישראל חוו אלימות פיזית

יוראי להב-הרצנו:  חצי מהטרנסים חוו אלימות פיזית

יוראי להב-הרצנו:  70% מהטרנסים חווים אלימות מילולית באופן קבוע

יוראי להב-הרצנו:  האלימות מתחילה מגיל צעיר, שכן כבר בבית הספר 71% מהם חווים בריונות על רקע זהותם המגדרית

יוראי להב-הרצנו:  כל מעסיק רביעי לא מוכן להעסיק טרנסים

יוראי להב-הרצנו:  כל ישראלי שלישי לא מוכן לעבוד לצד טרנסים

יוראי להב-הרצנו:  זה לא יכול להמשיך ככה

יוראי להב-הרצנו:  זאת החובה של כל אחד ואחד מאיתנו ושל כולנו לשנות את המציאות עבור אותם אנשים, כי הם אנשים בדיוק כמוני ובדיוק כמוכם

יוראי להב-הרצנו:  מגיע להם לחיות בכבוד ובשוויון, וזה גם המינימום שאנחנו חייבים להם

יוראי להב-הרצנו:       אדוני היושב-ראש, יוצא שכל פעם כשאני מדבר על אפליה נגד להט"בים, אתה יושב לצידי

יוראי להב-הרצנו:  אני לא יודע אם אתה זוכר אבל בשעת התקציב, כשהממשלה שלך קיצצה 40% מהתקציבים עבור להט"בים במשרד לשוויון חברתי, הרמת גבה

יוראי להב-הרצנו:  עכשיו, חבר הכנסת ואטורי, אדוני היושב-ראש, משרד החינוך, השר קיש, מקצץ 85% מהתקציבים לסובלנות

יוראי להב-הרצנו:  ריבונו של עולם, מה נסגר איתכם? למה החלטתם שאתם מממשים את המדיניות של אבי מעוז תחת המשמרת שלכם? אתם המפלגה הלאומית ליברלית

יוראי להב-הרצנו:       השרה רגב, השרה מירי רגב, לפני חודש עמדתי פה ושאלתי אותך למה מקצצים 40% מהתקציבים עבור להט"בים

יוראי להב-הרצנו:  אתמול נודע שעל גבי הקיצוץ של 40% נוסף קיצוץ של 85% בשיעורי הסובלנות בבתי הספר, על ידי שר חינוך ממפלגתך

יוראי להב-הרצנו:  איך זה קרה? את לא חושבת שראוי ללמד תלמידים ותלמידות סובלנות מהי? זה לא חשוב לייצר מרחב בטוח עבור כל להט"ב ועבור כל תלמיד במדינת ישראל? אז איך?     

מירי רגב: פנית לשר החינוך? בדקת איתו?      

יוראי להב-הרצנו: בוודאי

יוראי להב-הרצנו:  יש קיצוץ של 85%

יוראי להב-הרצנו:  היו 3 מיליון שקלים והם לא מועברים

יוראי להב-הרצנו:  הם לא מועברים, וזה קורה במשמרת שלכם

מירי רגב: - - -      

ניסים ואטורי: אתה מדבר על קיצוץ בתקציב החתולים?     

יוראי להב-הרצנו: לא

יוראי להב-הרצנו:  אני לא מדבר על קיצוץ בתקציב החתולים

יוראי להב-הרצנו:  אני מדבר על בני אדם, שאתם מסכנים אותם

יוראי להב-הרצנו:  תתבייש לך

יוראי להב-הרצנו:  תתבייש לך

ניסים ואטורי: לא

ניסים ואטורי:  מה קרה לך?     

יוראי להב-הרצנו: תפסיק – מה קרה לי? מה קרה לך? אתם תפסיקו לזלזל בנו ולזלזל בחיים שלנו ובביטחון שלנו

ניסים ואטורי: לא זלזלתי

ניסים ואטורי:  קדימה

ניסים ואטורי:  תמשיך

מירי רגב: - - -     

יוראי להב-הרצנו: באמת, השרה רגב, זה מתחת לכל ביקורת

מירי רגב: אני חושבת שאתה צריך להרים טלפון לשר החינוך, לבדוק - - -     

יוראי להב-הרצנו: אני קצתי – השרה רגב, אני קצתי בלהרים טלפונים לכל השרים של מפלגת הליכוד ושל הממשלה הזאת בניסיון להניא אתכם מלפגוע בקהילה הגאה

יוראי להב-הרצנו:  די כבר

יוראי להב-הרצנו:  תפסיקו

יוראי להב-הרצנו:  תפסיקו לממש את המדיניות של אבי מעוז

יוראי להב-הרצנו:  אתם המפלגה הלאומית ליברלית, מה קרה לכם? מה קרה לכם? אני שואל, מה קרה לכם שממפלגה לאומית ליברלית הפכתם למפלגת כהנא חי? מדובר בנפשות, מדובר בחיים של אנשים, בביטחון שלהם

יוראי להב-הרצנו:  ויושב-ראש הכנסת מטעמכם, סגן יושב-ראש הכנסת מטעמכם, צוחק, מלגלג

ניסים ואטורי: אני לא צחקתי

יוראי להב-הרצנו: תקציב חתולים

יוראי להב-הרצנו:  תתבייש לך

מיקי לוי: לא אתה

מיקי לוי:  לא אתה

יוראי להב-הרצנו: הוא הרגע דיבר על תקציב של חתולים

ניסים ואטורי: דיברתי על תקציב אחר, נו

ניסים ואטורי:  קדימה

ניסים ואטורי:  תתקדם

יוראי להב-הרצנו: אני באמת אומר, אני זועק מדם ליבי כי לא האמנתי, בחלומותיי הפרועים ביותר, שאתם תסמנו את הקהילה הגאה בתור מטרה

יוראי להב-הרצנו:  חלק מהשותפים שלכם הבטיחו את זה, אבל אתם? תחת המשמרת של שרי הליכוד מקצצים בתקציבים ללהט"בים, קודם כול במשרד לשוויון חברתי, בהיקף חסר תקדים של 40% בתוכניות מצילות חיים, ועכשיו תחת שר החינוך יואב קיש

יוראי להב-הרצנו:  מה קרה לכם? מה קרה לכם?     

מיקי לוי: מה אתה מתפלא?      

יוראי להב-הרצנו: אני מתפלא

יוראי להב-הרצנו:  אני מתפלא כי את מירי רגב אני זוכר במצעדי הגאווה צועדת לצידנו, מבטיחה לנו שוויון זכויות

יוראי להב-הרצנו:  אז שוויון זכויות לא הענקתם לנו, אבל לקחת מאיתנו תקציבים מצילי חיים? לא שיערתי לי, לא שיערתי לי, וזה קורה במשמרת שלכם

יוראי להב-הרצנו:  אני באמת לא מצליח להבין איפה אנשי הליכוד, ואיפה אתם מותחים את הקו האדום, כי מדובר בחיים של האנשים, בביטחון שלהם

יוראי להב-הרצנו:  והכספים המעטים שהולכים, 3 מיליוני שקלים – השר קיש מעכב אותם, מבטל אותם, מקצץ אותם

יוראי להב-הרצנו:  באיזה עוד מקום קיצצו 85% מתקציבים? באיזה מקום?      ומנושא כואב אחד לנושא שני

יוראי להב-הרצנו:  היום בוועדת החינוך, בהובלת חבר הכנסת סימון דוידסון, שמענו שעה של עדויות של משפחות חטופות וחטופים, וכל סיפור וכל עדות וכל המילים, כל סיפור כזה נכנס עמוק ללב ועמוק לנשמה

יוראי להב-הרצנו:  אחד מאותם אנשים היה אייל קלדרון, שמשפחתו נחטפה לעזה

יוראי להב-הרצנו:  הוא שאל את כל חברי הכנסת – ישבנו שם שלושה חברי כנסת: סימון דוידסון, משה סעדה ואני, והוא שאל אותנו, אמר לנו, הטיח בנו, יותר נכון, שיש 100,000 מפונים מהצפון ומהדרום; שהעסקים, כולל שלו, קורסים; שיש 134 חטופים שנמקים, שנאנסים, נאנסות, שמאבדים את חייהם במנהרות חמאס בעזה – איך זה שאנחנו מרשים לעצמנו לצאת לפגרה? ואני אומר לכם את זה כי אני לא מצליח להבין

יוראי להב-הרצנו:  לי אין כוונה לצאת לפגרה

יוראי להב-הרצנו:  אני מתכוון, הצוות שלי ואני הולכים להמשיך ולשרת את הציבור גם בכנסת, גם בשטח, גם במלונות המפונים, גם בעסקים הקורסים

יוראי להב-הרצנו:  בכל מקום שבו אנחנו יכולים להועיל, שם נהיה

יוראי להב-הרצנו:       האטימות הזאת של הממשלה הזאת, של חברי הקואליציה הזאת, כאילו עולם כמנהגו נוהג, כנסת כמנהגה נוהגת: החוקים הלא-רלוונטיים עולים להצבעה, כנסות מתפזרות והולכות לפגרה

יוראי להב-הרצנו:  אני שואל את חברי הקואליציה: איך אתם לא מתביישים? איך אתם לא מתביישים? איך אתם מרשים לעצמכם להיות כה מנותקים ממה שקורה בעם ישראל? איך אתם מרשים לעצמכם לקחת הפסקה, כשלחטופים אין הפסקה כשללוחמים וללוחמות שלנו בחזיתות – ביהודה ושומרון, בצפון וברצועת עזה – אין פגרה ואין הפסקה? איך לא אכפת לכם? המינימום – שאכפת לכם מאותם אנשים

יוראי להב-הרצנו:  תתביישו לכם

ניסים ואטורי: הודעה למזכירות הכנסת

ניסים ואטורי:  בבקשה

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק לתיקון פקודת מס הכנסה (מס' 272), התשפ"ד–2024, שהחזירה ועדת הכספים

ראדה חסייסי:  תודה

ניסים ואטורי: תודה רבה

ניסים ואטורי: (קריאה שנייה וקריאה שלישית)     

ניסים ואטורי: חבר הכנסת עידן רול

ניסים ואטורי:  בבקשה

עידן רול: תודה רבה

עידן רול:  אדוני היושב בראש, גברתי השרה, כנסת נכבדה, מוקדם יותר נאם פה חבר הכנסת איימן עודה, אני כבר לא זוכר על מה

עידן רול:  מה שאני כן זוכר זה את המשפט המאוד-נחרץ שאמר: אתם אשמים ברצח של שירין אבו עאקלה

עידן רול:  למי שלא זוכר, המקרה של שירין אבו עאקלה, של עיתונאית שסיקרה, בעצם, בזמן לחימה – יצא שנפגעה

עידן רול:  צה"ל ערך תחקיר מעמיק, באמת, תחקיר שאולי לא צבאות רבים היו מבצעים, חיפש, בדק

עידן רול:  אני הייתי אז סגן שר החוץ, אני עסקתי בזה רבות

עידן רול:  דבררתי את זה לעולם, הסברתי, התראיינתי בעולם, ונשאלתי על זה גם שם וגם כאן

עידן רול:  לא הסתרנו

עידן רול:  בדקנו

עידן רול:  חקרנו

עידן רול:  ואמרנו בסוף – צה"ל אמר שלפי התחקיר יש סבירות מסוימת שאולי היא נהרגה על ידי אש צה"ל, אבל אם יש דבר אחד שהיה ברור מלכתחילה, זה שאף אחד לא ביצע זאת במכוון

עידן רול:      כשעומד פה חבר כנסת ואומר: רצח שירין אבו עאקלה – הלכה למעשה הוא מאשים את חיילי צה"ל בהיותם רוצחים

עידן רול:  לא צריך לעשות פה מרחק לוגי גדול, זה נורא פשוט: אם יש רצח, יש רוצח

עידן רול:  אני לא יודע להסביר אם הבית הזה כבר למד להשלים עם הדברים האלה; מה שפעם היה פעם בכנס או אולי פעם בחודש-חודשיים הפך להיות משהו שבועי, לפעמים יומי

עידן רול:  לא ייתכן שיעמוד פה חבר כנסת ויוציא דיבתו של צה"ל

עידן רול:  אותו צה"ל שהוא מכנה "רוצחים" זה אותו צה"ל שגם שומר עליו ועל החיים שלו כאן במדינה

עידן רול:  התרגלנו לזה, זה נורא שהתרגלנו לזה

עידן רול:  אני לא התרגלתי לזה, והבית הזה לא יוכל להשלים עם זה; על כך בהמשך

עידן רול:       אבל זה לא נפסק כאן

עידן רול:  המשיכה היום וצייצה חברת הכנסת עאידה תומא סלימאן, ואמרה שהיא מתנגדת באופן כללי לחוק הגיוס, גם בגלל שזה מיליטריזציה של המדינה, וגם בגלל שהיא מתנגדת שהם ייקחו חלק בצבא הכיבוש שמבצע פשעי עם גם בשעות אלה ממש, כמו שהיא אמרה

עידן רול:  שוב, חברת כנסת שברשת החברתית, בלי למצמץ – בידיעה גמורה שלא יהיו לזה השלכות, כי החוק לא מאפשר לאסוף את אוסף האמירות האלה להדחה; בידיעה גמורה ששוב ייתנו לה להתמודד לכנסת גם בפעם הבאה – עומדת ומצייצת, פעם מצייצת ופעם נואמת, ואומרת שחיילי צה"ל מבצעים רצח עם; אותם חיילי צה"ל, שכן, שומרים גם עליה

עידן רול:       מבחינתי, שתי מסקנות מהתופעה הזאת

עידן רול:  הראשונה – לכשיגיעו בחירות, וטוב שיגיעו בחירות, כלל הסיעות הציוניות בבית צריכות לחבור יחד ולהגיש בקשה לפסילתם של אותם חברי כנסת שמנצלים את המעמד שלהם וחוטאים לציבור שלהם, לא פעם ולא רק בגלל זה, ולוודא שיהיה ברור גם לוועדת הבחירות, גם לבית המשפט, שאת סעיף 7א צריך לתקף

עידן רול:  אמרתי את זה בעבר

עידן רול:  אמרתי את זה על כסיף, ונשלח פה מסר מאוד ברור מהבית הזה; אמנם הוא לא הודח, אבל כמעט והודח

עידן רול:  סעיף 7א לא יכול להיות אות מתה

עידן רול:  סעיף 7א, נאמר עליו – באמת, כל כך הרבה מילים כבר נכתבו

עידן רול:  הבית הזה חייב להכיל, ומכיל, מגוון דעות וחופש ביטוי

עידן רול:  מה שנמצא מחוץ לגבולות חופש הביטוי, מה שלא חוסה תחת חופש הביטוי הוא הוצאת דיבה של חיילי צה"ל, הוא חתירה תחת קיומה של מדינת ישראל כיהודית ודמוקרטית, הוא כל האמירות האלה כמו שנאמרו כאן היום, שכבר ציינתי

עידן רול:      אנחנו ניצבים פה כחברי כנסת, ואין לנו את הכוח לעשות עם זה כלום אלא אם כן נתאחד ונבהיר שיש פה גבולות גזרה, וגבולות גזרה האלה צריכים להיות ברורים

עידן רול:  אז אני ממש מקווה שבבחירות הבאות כולם יתאחדו סביב זה

עידן רול:  זה לא קטגורית, זה לא כל המפלגות; אלה מועמדים מסוימים

עידן רול:  אני לא יודע אם לכולם, אבל לי יש את רשימת כל האמירות

עידן רול:  באמת, יש פה ארבעה קבועים

עידן רול:  זה גם איימן עודה, זה גם עופר כסיף, גם עאידה תומא סלימאן וגם אחמד טיבי

עידן רול:  הגיע הזמן שהכנסת הזאת תגדיר שוב ושוב, כי זה לא נקלט בפעמים הקודמות, מה לא חוסה תחת חופש הביטוי והוא הלכה למעשה הסתה, חתירה תחת אופייה של המדינה, הסתה, הוצאת דיבה של צה"ל

עידן רול:  נוודא שזה לא משהו שחבר כנסת עולה ואומר פה בגאון ואין לו השלכות

עידן רול:       הדבר השני שצריך לעשות הוא לוודא באופן חוקי, הבית הזה צריך לוודא בחקיקה, ששירות מילואים אכן מקנה חבילת הטבות ותמריצים נרחבת מאוד

עידן רול:  שירות מילואים, לתפיסתי, לא צריך להיות רק משהו שאומר: אוקיי, תיפגע פחות בחיים שלך ובעסקים שלך ובמשפחה שלך, נעזור לך קצת; לא

עידן רול:  בקושי 2% מהמדינה עושים את זה, ולעומת זאת, כל תפיסת הביטחון נשענת על זה, ודאי תפיסת הביטחון המתעדכנת, ודאי בעשור הקרוב ביתר שאת יותר מבעבר

עידן רול:  ולכן אנחנו צריכים להבין יחד, לא לטאטא את זה אלא להבין שנגמרו הימים שאומרים: כן, בסדר, שירות מילואים, אבל אלה קיבלו 3% הנחה בארנונה ואלה מקבלים משכורת בסוף מביטוח לאומי על ימי המילואים

עידן רול:  לא, לא

עידן רול:  מגיעות להם הטבות שיגרמו להם להתגאות בזה לא רק ברמה הערכית אלא גם ברמה שהם יכולים לדאוג למשפחות שלהם כשהם לא נמצאים, שיש – אדוני היושב-ראש, זה ממש מפריע

ניסים ואטורי: אפשר, בבקשה, במזכירות שם לשמור על שקט קצת

ניסים ואטורי:  תודה רבה

עידן רול: תודה

עידן רול:  אנחנו צריכים לוודא בחקיקה שלתת הטבות למשרתי מילואים זו לא אפליה

עידן רול:  אגב, זו לא אפליה, כי יש פה שוני רלוונטי

עידן רול:  אנשים עושים מילואים, מגיע להם לקבל יותר

עידן רול:  אנשים משרתים, מגיע להם לקבל יותר

עידן רול:  אני יכול לומר שוב, מי שמרגיש שזו אפליה, מוזמן לגשת לבקו"ם ולהתגייס

עידן רול:  ואז גם בפניו האופציה הזו תעמוד

עידן רול:  ולכן אין שום סיבה שזה לא יעמוד בכל מבחן חוקתי בבג"ץ ובכל מקום אחר

עידן רול:      עכשיו, אני רוצה לדבר קצת על הדיון שהיה היום, שמתקשר ישירות לזה

עידן רול:  היום יזמתי דיון בוועדת החוץ והביטחון בנושא הקושי של משרתי המילואים בחרבות ברזל למצות את הזכויות שלהם

עידן רול:  לשמחתי, חל שיפור מסוים

עידן רול:  גם קרן הסיוע, גם מס הכנסה השיקו מערכת עדכנית

עידן רול:  יש מעבר ליוזמה – כלומר, ייצרו קשר עם משרתי המילואים שזכאים להטבות ולא מימשו אותן, ויגידו להם: בואו תממשו

עידן רול:  יש עוד דרך לעשות

עידן רול:       אבל זה טיפה בים, כי זה מתייחס למשרתי ומשרתות המילואים

עידן רול:  ומה עם בני הזוג? אני מסתכל על התא המשפחתי של משרתי המילואים כאקו-סיסטם כלכלי אחד

עידן רול:  אם מישהו משרת במילואים ואשתו צריכה לקחת על עצמה את כל עומס הבית והילדים, והעבודה שלה נפגעת – ורבות יצאו לחל"ת והעבודה שלהן נפגעה, כי פתאום ילדים ברגרסיה, ילדים מתחילים להרטיב, ילדים נהיים אלימים, ילדים נכנסים לחרדה, יש קושי כלכלי, התשלומים לא נכנסים בזמן, יש מתח

עידן רול:  יש פשוט בן אדם אחד שעושה עבודה של שניים, אז צריך לתת לזה מענה

עידן רול:  אם מישהי עצמאית ובעלה במילואים, מה עושה עצמאי? חזקה עליו שיהיה לו פחות זמן לשווק, פחות זמן לחפש לקוחות, והפרנסה יורדת

עידן רול:  אנחנו צריכים להבין שחסרים פה עוד חלקים במשוואה הזאת

עידן רול:      בנוסף לשיפור מערך ההטבות למשרתי המילואים עצמם, חייבים להבין איך נותנים מענה גם לבני ובנות הזוג, על אחת כמה וכמה העצמאים, וגם איך נותנים מענה למשפחות, לילדים

עידן רול:  ולא, 1,500 שקל לטיפולים פסיכולוגיים זה – באמת, אני מנסה לשמור על מילים נעימות, זה פשוט בושה, זה פשוט בדיחה

עידן רול:  זה בקושי ארבעה טיפולים פסיכולוגיים

עידן רול:  פונים אליי כל יום משרתי מילואים עם שלושה, ארבעה, חמישה ילדים, זה לא יספיק לכלום, זה להתחיל תהליך שאין איך להמשיך מבחינה כלכלית

עידן רול:  זה רק לבלבל את הילדים

עידן רול:       אנחנו ניצבים בפני לפחות עשור של תפיסת ביטחון עדכנית שאומרת: עומס ימי מילואים בלתי נתפס, שיש לו השלכות רוחביות על תעסוקה, על לימודים, על משק הבית ועל החינוך ועל הרווחה של בני המשפחה

עידן רול:  חובה לתת על כך את הדעת

עידן רול:  חובה לתת מעטפת כדי שאותם אלה שיוצאים לשרת את המדינה יוכלו לעשות זאת בידיעה גמורה שהמשפחה שלהם מטופלת, שרואים אותם, שדואגים להם, שהם יודעים כמה הם מוערכים על מה שהם עושים

עידן רול:  תודה רבה

ניסים ואטורי: תודה רבה

ניסים ואטורי:  חבר הכנסת משה טור פז

משה טור פז: אדוני היושב-ראש, חבריי חברי הכנסת, אני רוצה בפתח דבריי להביא למקום הזה, למליאה, את קולם של המפגינים בחוץ

משה טור פז:  מי שצועד פה מחוץ לכותלי הבניין שומע אותם, אבל הבוקר ואתמול הייתי איתם ממש, עם אותן אימהות הלוחמים, עם אותם אחים לנשק, עם אותן אימהות בחזית, שהתייצבו כבר מוקדם אתמול וקראו לבית המשפט העליון לאכוף את השוויון הבסיסי ביותר בין אזרחי מדינת ישראל: הזכות לחיות, הזכות לחיים, הפסקת ההבחנה בין דם לדם

משה טור פז:       היום בוועדת החוץ והביטחון הציגו אנשי האוצר את המשמעויות הכלכליות של נושא הגיוס לצה"ל

משה טור פז:  אני אומר בכנות, זה לא הדבר החשוב ביותר, בסוף הדם יותר חשוב מהדמים, אבל בואו נגיד כמה מילים על זה

משה טור פז:  לפי מה שהוצג, אם כל מי שחייב בגיוס ממעמד תורתו אומנותו יתגייס בשיעורו היחסי באוכלוסייה, לא המלא, המשק הישראלי ירוויח 33 מיליארד ש"ח בשנה, לפי התרחיש השמרני ביותר

משה טור פז:  אם נלך על תרחיש הרבה יותר קטן, נגיד 10,000 מתוך 66,000, המשק הישראלי ירוויח 5 מיליארד שקלים בשנה

משה טור פז:  אבל במקום האופציות האלה, מתעקשת הממשלה ונתניהו העומד בראשה, על המשך הפטור מגיוס חרדים, על המשך מדיניות הדחיינות, על המשך ההחלטה לא להחליט, כפי שהיה ב-20 השנים האחרונות

משה טור פז:       ולכן המילואימניקים יצטרכו לשרת יותר

משה טור פז:  זו לא סוגיה תיאורטית

משה טור פז:  בואו נדבר על השכן שלי, גבי

משה טור פז:  גבי, כמוני, היה מ"פ – הוא עדיין מ"פ, הוא גם עכשיו

משה טור פז:  הוא שירת שלושה וחצי חודשים, ארבעה חודשים, מ-7 באוקטובר

משה טור פז:  לפני חודש הוא התחיל את שירות המילואים השני שלו

משה טור פז:  כן, בחצי שנה, אדוני היושב-ראש, הוא כבר בסבב השני

משה טור פז:  הוא היה אמור לסיים השבוע את הסבב השני של המילואים, כלומר, בחצי שנה הוא כמעט חמישה חודשים משרת

משה טור פז:  והינה, הודיעו לו מצה"ל: תקשיב, עוד כמה שבועות, אין ברירה, אנחנו צריכים אתכם

משה טור פז:  ככה אב עוזב את ילדיו; בעל מקצוע עוזב את עבודתו; סטודנט מפסיק את לימודיו; כולם עוזבים את מסלול חייהם – גם אני עשיתי את זה, גם רבים וטובים אחרים – והולכים להגן על המדינה

משה טור פז:       המשק מאבד בכל שנה מיליארדי שקלים בשל הצורך באותם אנשי מילואים

משה טור פז:  הסכום הזה, גם הוא נוסף על הנטל היושב על החברה הישראלית

משה טור פז:  ובשנה קשה כלכלית כמו שהייתה, ולצערנו כמו שהתחילה, יש לדבר הזה, כאמור, גם משמעויות כלכליות

משה טור פז:      אז בואו שוב נפרוט את התיאוריה למספרים

משה טור פז:  לו היו החרדים לוקחים את חלקם היחסי בחברה הישראלית בשוויון בנטל, במקום להאריך את שירות החיילים בסדיר בארבעה חודשים, כפי שצה"ל דורש, היינו יכולים לקצר אותו בשבעה חודשים – שוב, לא תיאוריה, מעשה – משנתיים ושמונה חודשים לשנתיים וחודש

משה טור פז:  לחלופין, יכולנו להוריד 86% מימי המילואים, 86%

משה טור פז:  כלומר, על כל שבעה ימים היית עושה רק יום אחד

משה טור פז:  שוב, לא בתיאוריה

משה טור פז:  אני עשיתי 86 ימים, אדוני היושב-ראש –  הייתי עושה רק 12 ימים

משה טור פז:  אבל את 74 הימים הנוספים אני עשיתי, וכמוני מאות אלפים אחרים, כי יש כאלה שלא נושאים בנטל

משה טור פז:       היום בבוקר הצטרפתי לאימהות בחזית יחד עם חברת הכנסת אפרת רייטן, וסחבנו יחד את האלונקה

משה טור פז:  אני לא יודע אם ניסיתם פעם לסחוב אלונקה בשלושה

משה טור פז:  לסחוב אלונקה בשלושה זה ממש קשה

משה טור פז:  חסרה כתף אחת באלונקה

משה טור פז:       אני רוצה להודות למפגינים, להודות למי שמעוררים את הבית זה, שיש מי שמכנים אותם בכינוי הנורא – שמעתי אותו לראשונה היום – נוח'בות קוראים להם, או אנרכיסטים או טרוריסטים

משה טור פז:  הם האנשים שמזכירים לבית הזה את המצפן המוסרי ואת החובה לציבור

משה טור פז:  אבל שמענו בשבועות האחרונים, מאז שעלה נושא הגיוס במלוא עוזו, את הביטוי היפה "שבט לוי"

משה טור פז:  בואו נדבר קצת על שבט לוי, כי שבט לוי זה – שוב – לא תיאוריה, יש שבט לוי, יש אפילו לוויים בתוכנו, אבל בפרשות השבוע אנחנו נמצאים עכשיו בפרשיות המשכן

משה טור פז:  שבט לוי היה נושא באחריות למשכן

משה טור פז:  חלקם יישאו בכתף, חלקם עובדים במלאכה בפנים

משה טור פז:  כמה היו שבט לוי מתוך כלל ישראל? את זה שכחנו להגיד, 22,000 מתוך 600,000 – נאור, תעזור לי פה, מי שעשה לימודי ליבה

משה טור פז:  22,000 מתוך 600,000? כמה זה באחוזים? ככה, בערך

נאור שירי: שלוש - - -     

משה טור פז: 3% נקודה משהו, נכון? אז הינה, 3% נקודה משהו היו שבט לוי מתוך כלל הגברים בגיל העבודה או המלחמה בתקופת התנ"ך

משה טור פז:  זה שבט לוי, חברים

משה טור פז:       ובואו נזכור, לשבט לוי היו עוד כמה משימות

משה טור פז:  אני אומר את זה כי, שוב, החברה החרדית אוהבת להמשיל את עצמה לשבט לוי

משה טור פז:  אז קודם כול, בואו נזכור, לשבט לוי אין נחלה בארץ ישראל, "ה' הוא נחלתו"

משה טור פז:  כלומר, שבט לוי קיבלו את עבודת המשכן, אבל לקחו מהם את הזכות לקרקע פרטית

משה טור פז:  ה' הוא נחלתו, ולכן הם היו נודדים ברחבי ישראל

משה טור פז:  אז בואו נזכור, אם החברה החרדית מוכנה לוותר על כל הנדל"ן שלה – יש פה כמה חברי כנסת, ראיתי, עם נדל"ן מפואר מאוד – אז בואו נגיד ככה, אפשר להתחיל לדבר

משה טור פז:      אבל בואו נמשיך

משה טור פז:  שבט לוי, תפקידו לפי חז"ל – הוא ושמעון היו מלמדי תינוקות

משה טור פז:  מה זאת אומרת? זה היה תפקידם, ללמד

משה טור פז:  והם לא לימדו את עצמם, שבט לוי, הם לימדו את כל שאר ישראל

משה טור פז:  אני שואל את עצמי: אולי מן הראוי שנחזיר את התפקיד הזה? באמת, ששבט לוי יהיו מלמדי תינוקות,  אבל שוב, לא רק של הלווים – של כל רחבי מדינת ישראל

משה טור פז:  ודרך אגב, יש דעות – נדמה לי שמופיע ברמב"ם, ששבט לוי נשא גם בעול המלחמה

משה טור פז:  כלומר, שהוא לא היה משוחרר מהעול הצבאי במסגרת תפקידו

משה טור פז:      אבל לאחרונה שמעתי שר בממשלת ישראל מציע כיוון אחר, ממש השבוע

משה טור פז:  השר הזה, השר דודי אמסלם, הציע לאיים על החברה הערבית שגם היא צריכה להתגייס

משה טור פז:  הוא אפילו הגיש על זה השבוע בג"ץ

משה טור פז:  הרי אתה שר בממשלת ישראל – אז בוא תגיש בג"ץ

משה טור פז:  מה היה הבג"ץ? הבג"ץ של השר אמסלם בעצם קורא לבג"ץ לגייס את כל הערבים בישראל

משה טור פז:  רעיון גאוני, נכון, חברת הכנסת יסמין? טיעון שוויוני, פתרון אמיתי: חסרים לוחמים בצה"ל, בואו נגייס את הערבים

משה טור פז:       הרי ברור – אוה, איימן עודה, הגעת בדיוק בזמן – ברור שהמעשים של דוד אמסלם הם רק עוד איזה פיון בדיון האמיתי על גיוס חרדים

משה טור פז:  הרי מה הטיעון? הטיעון זה חלוקת הנטל? פתרון מקורי לבעיית הלוחמים בצה"ל? אז אני אגלה משהו לשר אמסלם, ואחדש אולי גם לך, חבר הכנסת עודה: כבר היום יש ערבים בצה"ל

משה טור פז:  ואתה יודע, אדוני היושב-ראש, יש יותר ערבים בצה"ל מחרדים

משה טור פז:  בדוק, בדקתי את המספרים

משה טור פז:  כלומר, בצה"ל היום משרתים בפועל, יותר מהמיעוט הערבי – 21% – מאשר מהחברה החרדית; אני כמובן כולל בזה גם צ'רקסים, גם מוסלמים, גם נוצרים וגם דרוזים

משה טור פז:       המספר גדול יותר

משה טור פז:  אז למה השר אמסלם הגיש בג"ץ? מה, הוא באמת רוצה ערבים בצה"ל? אז חשבתי: אולי הסיבה היא שהשר רוצה את הגיוס לצבא ככלי לשווין, צמצום פערים, השכלה, כלכלה

משה טור פז:  אה, רגע, אבל לפני כמה שבועות הגיש פה אחד מחברי הכנסת הצעה לתיקון חוק הלאום עם עקרון השוויון – ופה השר אמסלם וחבריו כבר נגד

משה טור פז:  זה כנראה לא שוויון

משה טור פז:  אה, אז למה הגיש השר אמסלם בג"ץ לגייס ערבים? אני יודע, כדי לאיים עליהם: אם לא תצביעו איתנו על חוק הגיוס אנחנו נגייס גם אתכם, נלך על הראש שלכם

משה טור פז:  זה מה שאומר לכם השר אמסלם, איימן עודה

משה טור פז:      דרך אגב, זו לא תיאוריה

משה טור פז:  הרי לפני שנתיים בסך הכול, כשאנחנו ישבנו בספסלי הקואליציה, הייתה פה הצבעה

משה טור פז:  בנימין נתניהו הוביל הצבעת אי-אמון בממשלת השינוי

משה טור פז:  מאיפה הוא הביא שש אצבעות? מהמפלגות הערביות

משה טור פז:  אז מסתבר שזו ברית לא קדושה, ביבי וטיבי, נכון? היה כבר מי שאמר את זה לפניי

משה טור פז:  שש אצבעות להפלת ממשלת השינוי – זה עבד

משה טור פז:  אני חושד שהשר אמסלם עושה פה סתם סיבוב תקשורתי

משה טור פז:  זה רעיון שלא ימריא, אין פה שאיפה לשוויון

משה טור פז:       אבל רגע רגע, היום – נזכרתי בעוד דבר

משה טור פז:  עד עכשיו דיברתי על מקורות יהודיים

משה טור פז:  היום 1 באפריל, מטי צרפתי הרכבי, יום השקר הבין-לאומי

משה טור פז:  אז כנראה שכל הסיפור הזה הוא פשוט ניסיון לעוד שקר

משה טור פז:  אבל מה? 7 באוקטובר הוא לא שקר

משה טור פז:  החוסר בחיילי צה"ל איננו שקר, הבעיות של מדינת ישראל הן אמיתיות

משה טור פז:  הגיע הזמן לפתור אותן בצורה אמיתית

משה טור פז:  תודה רבה

ניסים ואטורי: תודה רבה

ניסים ואטורי:  חבר הכנסת איימן עודה

ניסים ואטורי:  עשר דקות

איימן עודה: כבוד היושב-ראש, עמיתיי חברי הכנסת וחברות הכנסת, לפני שאני ניגש לנושא הנאום, חשוב לי לנחם את משפחת הסופר סמי מיכאל, את אשתו היקרה רוחה, על מותו של בן אדם דגול שראוי לכל הערכה

איימן עודה:  הוא הוסיף לתרבות, הוא הוסיף לקירוב בין ערבים ליהודים

איימן עודה:  וזה לא פלא

איימן עודה:  סמי מיכאל, ששמו בעיראק היה סלאח אל-מנסי, נולד בשכונה ערבית–יהודית משותפת בבגדד, ודווקא פרח פה בעיר חיפה, שגם היא עיר ערבית–יהודית משותפת

איימן עודה:  הוא כתב בעיתון אל-איתיחאד ובעיתון אל-ג'דיד תחת השם סמיר מארד

איימן עודה:  אני גם קראתי את הספרים שלו "חצוצרה בוואדי", "עאידה", ו"חסות", ואין ספק שהוא תרם רבות לתרבות הכללית במדינה

איימן עודה:      אני גם רוצה לספר לכם שלפני הנאום הראשון שלי בכנסת הלכתי אליו הביתה ואמרתי לו: סמי, כתבתי נאום

איימן עודה:  חשוב לי שתקרא אותו, לשמוע את הערותיך

איימן עודה:  אני זוכר שהוא נתן לי שתי שורות יפהפיות על חשיבות הבחירה בללכת לשלום לשני העמים, ואני הוספתי אותן לנאום שלי, נאום הבכורה בכנסת

איימן עודה:  אני חושב שהוא אחד מהשמות שמאוד הוסיפו, כמו שגם עמוס עוז וא"ב יהושע הוסיפו

איימן עודה:  גם שניהם נפטרו

איימן עודה:  ויש עוד אנשים שמוסיפים, רובם בכיוון שרוצה שלום על בסיס שתי מדינות, ומגיעה להם הרבה הערכה על זה, ואנחנו צריכים להמשיך את הדרך הזאת

איימן עודה:      אני רוצה שתיתנו את תשומת ליבכם למשהו מוזר שקורה פה בכנסת

איימן עודה:  אם אתם שואלים אנשים בכל העולם, מימין ומשמאל, מי בעד גיוס חובה לכולם, אני בטוח שבכל מקום בעולם הימין יהיה במקום של כן והשמאל יהיה במקום של לא

איימן עודה:  רק במדינת ישראל דווקא השמאל הוא זה שנאבק למען גיוס מלא

איימן עודה:  אתם שמים לב לזה? אני חושב שחשוב להתבונן בעובדה הזו

איימן עודה:  אני, יש לי עמדה ערכית שאומרת שלא צריך את הצבא הזה כלל וכלל, וצריך ללכת למען דבר אחד ויחיד שיעזור לכולנו, וזה השלום

איימן עודה:      אני לא יודע כמה אפשר להיות עיוורים בשביל לא לראות את המציאות

איימן עודה:  בשביל לא לראות את המציאות הכל-כך ברורה: שיש פה שני עמים

איימן עודה:  הוכיחו שהם עמים

איימן עודה:  הוכיחו שמגיעה לשניהם זכות להגדרה עצמית

איימן עודה:  במקומות אחרים הצליחו

איימן עודה:  באירופה – מלחמות עקובות מדם, 300 שנה, 100 שנה, מלחמת 30 השנים, אבל בסוף הצליחו

איימן עודה:  ולמה שאנחנו לא נצליח? למה שאנחנו לא נצליח? למה צריך להגיע לשלב הזה אחרי שייהרגו עוד ועוד ועוד אנשים, ובסוף נגיד: למה לא הבנו שצריכים לעשות את זה קודם? למה לא ראינו את הדבר הכל-כך ברור הזה?     אני רוצה להתייחס לנושא שדובר עליו לפניי, לגבי שירות לאומי לאזרחים הערבים

איימן עודה:  אני רוצה להגיד לכם שאני בעד התנדבות, והתנדבות זה דבר נהדר, חשוב ביותר

איימן עודה:  גם הנתינה חשובה, אבל גם מחזקת את השייכות, מחזקת את הסולידריות

איימן עודה:  ההתנדבות זה דבר ענק

איימן עודה:  הבן שלי, טייב, בכיתה י', בא אליי ואומר לי: אני לפני הבגרות צריך לעשות מה שנקרא מחויבות אישית, כלומר להתנדב במקום של ערבים, של יהודים, נזקקים, בית חולים רמב"ם, בית חולים רוטשילד, בני ציון בחיפה, בית חולים כרמל, שיש נזקקים יהודים וערבים

איימן עודה:  אני אומר לו: בני, בוודאי, בוודאי, לך ותתנדב

איימן עודה:  זה טוב, זה מצוין

איימן עודה:  אבל שתי הערות: במידה שמדברים על חובה, אז זו לא התנדבות, כי התנדבות צריכה לבוא ממקום של בן אדם שמחליט להתנדב ולתת, לא שהוא מוכרח לפי חוק

איימן עודה:  זה אחד

איימן עודה:  דבר שני, אנחנו התנגדנו כל הזמן לפוליטיזציה של ההתנדבות

איימן עודה:  מה זאת אומרת פוליטיזציה של ההתנדבות? כלומר למשל לקשור בין הזכויות לבין החובות

איימן עודה:  האם הזכויות במדינת ישראל נשאבות באמת מהחובות? האם זה נכון? למשל, הערבים הדרוזים, חלק גדול מהם לפי חוק משרתים בצבא

איימן עודה:  אני רואה שהערבים הדרוזים הם יהודים בחובות והם ערבים בזכויות

קריאה: לא תצליח - - -      

איימן עודה: יש להם זכויות של ערבים, ויש להם חובות של יהודים

איימן עודה:  זהו המצב

איימן עודה:  למשל, למה מדינת ישראל לא בנתה יישוב ערבי חדש, כולל לערבים הדרוזים? למה? למה בנתה 980 יישובים חדשים, כולם ליהודים, ואפס לערבים? מה, זו לא שאלה רצינית, לא שאלה חשובה? אז רוצים אותם יהודים בחובות אבל ערבים בזכויות

איימן עודה:       מה ההבדל בין מע'אר לבין עילבון, למשל? מה ההבדל? אני מבקר שם מדי שבוע

איימן עודה:  מה ההבדל? לכן אני מתנגד לפוליטיזציה של ההתנדבות

איימן עודה:  אני מתנגד לקשר בין הזכויות לבין החובות

איימן עודה:  האזרח, בהיותו אזרח, מגיעות לו זכויות

איימן עודה:  מי שמפר את החוק במדינה דמוקרטית שוויונית, מפר את החוק, אז מוענש בהתאם, בהתאם, כי הוא הפר חוק מסוים

איימן עודה:  אבל החלטורה הזו שתופסים בן אדם – לא שירת ולא שירת ולא שירת, והוא על פי החוק לא צריך לשרת, אז הוא לא עבר, לא ביצע עבירה

איימן עודה:  אז למה מענישים בן אדם שלא ביצע עבירה על פי החוק? למה? כי זו חלטורה, כי זה לא חוק ולא כלום, כי זה שקר

איימן עודה:  לכן בוודאי שאנחנו מתנגדים לכל השירותים שהם פוליטיזציה של ההתנדבות, וצריך גישה אחת ויחידה, אחת ויחידה, שתעזור לשני העמים ולכל האוכלוסיות לגשת לשלום

איימן עודה:  בושה וחרפה שלא חושבים כך

איימן עודה:  ממש ממש בושה וחרפה, ממש, שלא מבינים את העובדה הפשוטה הזו

איימן עודה:  מישהו סיפר לכם שהעם הפלסטיני ירים דגל לבן? שיגיד: אני מוכן לחיות תחת כיבוש? מה, לא לומדים מההיסטוריה, לא לומדים מההיסטוריה? עם עמד איתן מול הבריטים, עמד איתן נגד הכיבוש, נאבק, נלחם – מה, מישהו חושב שהוא ירים דגל לבן? צריך להכיר בו

איימן עודה:  זה עם, מגיעה לו זכות להגדרה עצמית ולחיות במדינה לצד מדינת ישראל ולא על חשבון מדינת ישראל

איימן עודה:  שיהיו שתי מדינות ויחיו בשלום, בכבוד

איימן עודה:  זה מה שצריך להיות, ואין דרך אחרת בלתה

איימן עודה:  תודה רבה

ניסים ואטורי: תודה

ניסים ואטורי:  חבר הכנסת יוסף עטאונה

ניסים ואטורי:  חמש דקות, בבקשה

יוסף עטאונה: כבוד היושב-ראש, כנסת נכבדה, היום ציינה הכנסת בחלק גדול מהוועדות את יום התפוצות, וכשהסתכלתי על סדר-היום בוועדת החינוך, שאני חבר בה, היה דיון על חינוך בקרב תפוצות יהודיות בעולם, והדיון היה אמור להתקיים בהשתתפות שר התפוצות עמיחי שיקלי

יוסף עטאונה:  האבסורד הגדול הוא שבהיותו שר התפוצות הוא ממונה על החברה הערבית הבדואית בנגב, ומזמינים אותו להשתתף בדיון בוועדת החינוך על חינוך התפוצות

יוסף עטאונה:  הוא ממונה, כשר מטעם הקואליציה, הממשלה, על החברה הבדואית בנגב כמעט שנה וחצי

יוסף עטאונה:  ואני תוהה ושואל, בשנה וחצי האלה השר הממונה – מה הוא עשה למען החברה הערבית הבדואית בנגב, ובמיוחד בתחום החינוך?      כמעט לאורך שנה שלמה, בכל הזדמנות, וכמעט כל דיון בוועדת החינוך, גם במליאה מעל דוכן זה, העלימו את סוגיית ילדי שלוש עד חמש, כ-5,000 תלמידים שאין להם מסגרת לימודית

יוסף עטאונה:  המספרים ידועים למשרד החינוך, המספרים ידועים לשר שיקלי כממונה על החברה הערבית הבדואית בנגב

יוסף עטאונה:  לפני שלושה חודשים שלחתי מכתב לכל השרים המעורבים, כולל השר שיקלי, כדי לטפל בסוגיה של גני הילדים ומרכזי השירות בחברה הערבית הבדואית

יוסף עטאונה:  עד להכרה והסדרת מעמד היישובים המוניציפליים צריך לתת מענה, כי לא יעלה על הדעת ש-5,000 תלמידים – אין להם מסגרת לימוד

יוסף עטאונה:  באים, מאשרים תקציבים וממנים שרים שאחראים, שהוא לא תורם בשום דבר למען החברה

יוסף עטאונה:  ולכן האחריות היא על הממשלה, על ראש הממשלה ועל שר החינוך כדי למצוא פתרון למערכת החינוך הערבית הבדואית בנגב

יוסף עטאונה:       וכשמדברים על מערכת החינוך כעניין מרכזי וחשוב לכל חברה, מערכת החינוך הערבית הבדואית בנגב סובלת מקשיים רבים בכל המרכיבים שלה

יוסף עטאונה:  ולמרות שמשרד החינוך כמעט כל חמש שנים יוזם תוכנית חומש לסגירת פערים ולפתרונות בתוך המערכת עצמה, המצב במערכת החינוך ממשיך להיות קשה וחמור

יוסף עטאונה:  עד היום ישנם בתי ספר רבים בחברה הערבית הבדואית בנגב שלא מחוברים לחשמל, ויש לפחות עוד שני בתי ספר שלא מחוברים למים זורמים

יוסף עטאונה:  לא יכול להיות מצב במדינת ישראל, מרץ 2024, שבתי ספר ללא חשמל וללא מים

יוסף עטאונה:  ובא השר, כשר התפוצות, ורוצה לדאוג לחינוך בקרב קהילות יהודיות בעולם ולתת מענה, ואיפה שהוא ממונה בתוך המדינה, בתוך המשרד שלו, במנדט שלו, במשמרת שלו, ילדים יושבים בבית ואין להם מסגרת חינוך

יוסף עטאונה:       ולכן אני חושב שמן הראוי שהשר הזה יסיק מסקנות ויגיד אחרי שנה וחצי: נכשלתי, ואני לא מוכן לטפל בשום סוגיה בחברה הערבית הבדואית בנגב, בכל תחום

יוסף עטאונה:  אני רוצה שהוא יגיע לכאן, מול המליאה, מול הכנסת, ויספר אפילו על ההישג הכי קטן וזעום שיכול להיות שהוא עשה במשך שנה וחצי

יוסף עטאונה:  ולכן הוא צריך להסיק מסקנות, להתפטר ולהחזיר את המנדט

יוסף עטאונה:  תודה

ניסים ואטורי: תודה רבה

ניסים ואטורי:  חברת הכנסת מירב בן ארי, אחרונת הדוברים

מירב בן ארי: תודה רבה, אדוני היושב בראש

ניסים ואטורי: 15 דקות רק

מירב בן ארי: חבריי וחברותיי חברי הכנסת, אתמול קיים ראש הממשלה מסיבת עיתונאים

מירב בן ארי:  לכאורה, לא ברור למה הייתה מסיבת עיתונאים, האם הייתה איזושהי בשורה? מה הוא רצה לומר שעות לפני שנכנס לעוד ניתוח? מה היה דחוף לראש הממשלה לספר אתמול לאומה במסיבת העיתונאים? מי שעקב וצפה הבין שלא היה לו שום דבר לומר

מירב בן ארי:  חצי שנה מדינת ישראל נמצאת במלחמה, 600 חיילים נהרגו בקרבות, מאות נרצחו, ואלפי פצועים משתקמים ברגעים אלה במחלקות השיקום

מירב בן ארי:  על מה דיבר ראש הממשלה? אל מי דיבר? לא ברור

מירב בן ארי:      אני יכולה להניח שהסיבה שהוא קיים את מסיבת העיתונאים – כי הוא נבהל

מירב בן ארי:  הוא נבהל – ורץ אל הפודיום

מירב בן ארי:  פתאום, במוצאי שבת, משפחות החטופים, לפחות חלקן, החליטו לפוצץ את העצרת, לכבות את האורות ולהצטרף להפגנות

מירב בן ארי:  כנראה שהאירוע הזה גרם לו להיכנס ללחץ, בטח כשברגעים אלה שאני מדברת, עשרות אנשים – אם לא מאות, אם לא אלפים – נמצאים ומפגינים נגד הממשלה

מירב בן ארי:  יכול להיות שהרגע הדרמטי הזה של פיצוץ עצרת החטופים, של הצטרפות של חלקם להפגנות המחאה, הלחיצו אותו

מירב בן ארי:  והחשש שלו שמא יחזרו להפגנות של 7 באוקטובר, להפגנות הענק, הביא אותו לכנס את מסיבת העיתונאים

מירב בן ארי:  ההפגנות האלה, צריך לומר, ובצדק, בלמו את ההפיכה המשטרתית, בלמו אפילו את הפיטורים של שר הביטחון

מירב בן ארי:  החשש שלו שנחזור להפגנות הריץ אותו אל הפודיום לומר בעצם כלום לאומה

מירב בן ארי:       אחד הדברים שהוא אמר אתמול זה שאם יהיו בחירות זה יסכן את עסקת החטופים – שזה כמובן שקר, כי הרי אין סיבה שמערכת הביטחון לא תמשיך לפעול למען החטופים גם בתקופת בחירות

מירב בן ארי:  הרי לא נשכח שגם את גלעד שליט הוא החזיר בתקופת בחירות, כדי לבלום את ההפגנות שהיו אז, הפגנות המיליון, שכולנו זוכרים במפורש, על – הפגנת המיליון, מה עשית אז בהפגנת המיליון, ואטורי? כשהיו הפגנות של הצדק החברתי? מה עשית?      

נאור שירי: עשה משט מחאה

מירב בן ארי: גם שמה, כדי לבלום את ההפגנות, הוא הביא את עסקת שליט

מירב בן ארי:  אנחנו מכירים, זוכרים ויודעים, הרי יחיא סנוואר שוחרר בעסקה הזו

מירב בן ארי:       ראש הממשלה דיבר נגד המפגינים, דיבר כמובן נגד הבחירות

מירב בן ארי:  הצטרף אליו השר עמיחי שיקלי, וטלי גוטליב התעלתה מעל כולם וקראה להם "הפגנות של טרוריסטים"

מירב בן ארי:  הם הפגנות של טרוריסטים – לא החמאס שמחזיק בחטופים הם הטרוריסטים, אלא המפגינים

מירב בן ארי:  באמת, אין לי אפשרות אפילו להתייחס לדברים המזעזעים האלה, פשוט עלובים

מירב בן ארי:  חייבים להמשיך הלאה ופשוט להתעלם מהם, כי הנזק הוא עצום

מירב בן ארי:  נעשה סדר באירוע: מי שמחליש את ישראל, מי שלא מסוגל לקבל החלטות על המלחמה, זה נתניהו, בטח ובטח לא המפגינים; מי שמחזק את מדינת ישראל לאורך כל החצי שנה האחרונה הם המפגינים והמחאה

מירב בן ארי:       אתמול, אגב, מי שצפה במדויק ראה שהוא גם כשל בלשונו – ולא פעם אחת

מירב בן ארי:  כנראה הוא בלחץ

מירב בן ארי:  הוא בלחץ, ובגלל זה הרבה דברים שהוא אמר, אפילו מבחינת המילים, הם לא היו ברורים, כי כנראה משהו בו נכנס ללחצים

מירב בן ארי:  אגב, זו הייתה גם פעם ראשונה שהוא דיבר למשפחות החטופים בכל כך הרבה מילים, פתאום הוא מודע למצוקות ולסבל שלהן

מירב בן ארי:  שוב פעם, כנראה הלחץ הכריע את ראש הממשלה

מירב בן ארי:  אבל כמו תמיד, הוא המשיך עם הסיסמאות הריקות: "אין ניצחון בלי כניסה לרפיח", "אין ניצחון בלי חיסול החמאס"

מירב בן ארי:  בסוף גם כמובן הוא הוסיף שגם אין ניצחון בלי החזרת החטופים

מירב בן ארי:  אבל זה היה בסוף – קודם רפיח וקודם חמאס

מירב בן ארי:       ומה קורה עם רפיח? מה קורה עם ההחלטה לצאת למלחמה? הרי לפני חודשיים הוא כבר דרש

מירב בן ארי:  לפני חודשיים הוא דרש מצה"ל תוכניות לכיבוש רפיח, תוכניות שכבר היו מוכנות

גלעד קריב: הן כבר הוצגו לו

מירב בן ארי: הן כבר הוצגו לו, נכון, גלעד

מירב בן ארי:  אבל הוא דרש

מירב בן ארי:  ואז – בתחילת חודש מרץ, אגב – הוא עוד פעם דרש תוכניות

מירב בן ארי:  אנחנו כבר בתחילת אפריל

מירב בן ארי:  התוכניות קיימות

מירב בן ארי:  אני כבר הפסקתי לספור כמה פעמים הוא דרש תוכניות על רפיח

מירב בן ארי:  אגב, הוא גם אישר את התוכניות של רפיח

מירב בן ארי:  אתמול, אגב, הוא עוד פעם אישר את התוכניות של רפיח

גלעד קריב: - - - הכור האיראני

מירב בן ארי: מה קורה עם רפיח? לאן זה הולך? הוא שלח הרי משלחת, ביטל את המשלחת, ואז עוד פעם הוציא משלחת

מירב בן ארי:  ואנחנו רוצים לדעת

מירב בן ארי:  הרי גם אתמול במסיבת העיתונאים הוא עוד פעם דרש

מירב בן ארי:  מה קורה עם זה? הכלים של החיילים שעומדים בכניסה לרפיח כבר מעלים חלודה, והוא עדיין דורש

מירב בן ארי:  הינה, או-טו-טו זה מתחיל

מירב בן ארי:  זה כמו בסרט קזבלנקה, אתה יודע, כשהמפרי בוגרט אומר "תמיד יהיה לנו את פריז" – תמיד יהיה לנו את רפיח, נכון? תמיד אפשר לדבר: הינה, דרשתי, ביקשתי, עשיתי, לחצתי – אבל שום דבר לא קורה ברפיח

מירב בן ארי:  לא קורה כלום

מירב בן ארי:       ואני שואלת אתכם, בעיקר חברי הכנסת של הקואליציה: מה קורה עם רפיח? מתי נדע לאן הולכים החיילים? אף אחד לא יודע

מירב בן ארי:  אין אסטרטגיה – לא על עזה, לא על הצפון, לא על יהודה ושומרון

מירב בן ארי:  אין לו זמן להתעסק עם רפיח, כי הוא עסוק בכלל בדבר אחר

מירב בן ארי:  אתה יודע במה הוא עסוק, גלעד? בקומבינות של חוק ההשתמטות

מירב בן ארי:  שם הוא עסוק

אופיר כץ: את רוצה שנפרסם לאן הולכים החיילים?     

מירב בן ארי: אוה, אופיר, שלום לך

מירב בן ארי:  מה קורה עם זה?      

אופיר כץ: מה זה "לא יודעים"? מה זה "לא יודעים"? מה, להגיד לאן החיילים צריכים ללכת? לאיזה בית להיכנס, מה?      

מירב בן ארי: תגיד, כמה חודשים אתה צריך לדרוש תוכניות לרפיח, לקבל תוכניות לרפיח ולא לצאת למבצע ברפיח? אבל עזוב, אין לו זמן לרפיח, אין לו זמן לג'נין, אין לו זמן לצפון, אין לו זמן ליהודה ושומרון

מירב בן ארי:  הוא עסוק בקומבינה של איך מונעים או איך בעצם מאפשרים השתמטות

מירב בן ארי:  הרי 15 שנים הוא דוחה ודוחה ודוחה

מירב בן ארי:  אז נתתי דוגמה על איך דוחים את רפיח, ובאותה מידה אפשר לדבר על איך דוחים את הגיוס של החרדים ואיך מאפשרים השתמטות המונית

מירב בן ארי:       אבל מה שהיה הוא לא מה שיהיה, ואחרי 7 באוקטובר – שלום גם לך – חייבים לקבל החלטה מה יהיה עם החרדים – יתגייסו, לא יתגייסו, מי יתגייס, כמה

מירב בן ארי:  מה אתם בלחץ? מה זה עוד כמה שנים בשביל לקבל החלטה אם יתגייסו או לא יתגייסו? מה הבעיה להחליט מה יהיה בצפון – יש מלחמה, יש כניסה קרקעית, או יש דיון מדיני, ומה יעשו המפונים, מתי הם יחזרו הביתה? אף אחד מכם לא שואל מה קורה, לאן אנחנו הולכים, אנה אנחנו באים

מירב בן ארי:  השר וסרלאוף, מה נגיד לתושבי הצפון? מתי יקבלו תשובות, מתי? עד מתי הם יחיו במלונות? איזה מין חיים אלה? איזה חיים זה לחיות בבית מלון מאוקטובר? מתישהו מישהו יצטרך לקבל החלטה

מירב בן ארי:  60% לא רוצים לחזור

מירב בן ארי:  תגידו לאן אנחנו הולכים

מירב בן ארי:  בכל דבר דחיינות, בכל דבר לחכות

מירב בן ארי:  מספיק

מירב בן ארי:       כמובן שאני לא יכולה שלא להתייחס בסוף דבריי לאירוע המוזר הנוסף שהתנהל בקבינט המלחמה, שבו השר לביטחון לאומי – או שמא נאמר: לכישלון לאומי – מבקש מראש השב"כ להגביר את האבטחה סביב ראש הממשלה

מירב בן ארי:  כששאלו אותו: למה להגביר את האבטחה? האם יש סכנות, איומים מיוחדים? מסתבר שהוא ראה צייצן בטוויטר

מירב בן ארי:  הצייצן בטוויטר הזה הוא בכלל בוט איראני

מירב בן ארי:  איך הוא ידע, השר לכישלון לאומי, שהבוט האיראני לא מאיים על אף אחד? הוא מבקש להגביר את האבטחה על ראש הממשלה כי הוא ראה ציוץ בטוויטר שמאיים על החיים שלו

מירב בן ארי:  אז בוא אני אגיד לך, השר לביטחון לאומי, או איך שאתה נקרא: לפני שאתה בא בדרישות לשב"כ, תבדוק את המקורות שלך

מירב בן ארי:  אתה לא חבר כנסת מהאופוזיציה או חברת כנסת מהאופוזיציה

מירב בן ארי:  אתה שר לביטחון לאומי

מירב בן ארי:  מה כל כך מסובך לבדוק אם באמת יש איומים

מירב בן ארי:  תתקשר למשטרה, תתקשר לראש השב"כ ותבדוק אם באמת עלו האיומים על ראש הממשלה

מירב בן ארי:  אז בואו אני אעשה לכם ספוילר: אין הגברה של האיומים, בטח שיש יותר צייצנים בטוויטר

מירב בן ארי:  כדי לפתור את זה – נורא פשוט – תחסום אותם

מירב בן ארי:  הבנתי שאתה עושה את זה גם לעיתונאים, הבנתי שאתה עושה את זה גם לאחרים

מירב בן ארי:  אפשר לחסום, לא צריך לבזבז עוד כספי ציבור על אבטחה לאנשים שבכלל לא מאוימים

מירב בן ארי:      אבל איך הוא ידע? איך הוא ידע? הוא הרי לא יודע שום דבר, אף אחד לא מעדכן אותו

מירב בן ארי:  מה שמדהים – שמתוך הקבינט הוא לא מפסיק להדליף, גם כשזה מציג אותו קצת באור בעייתי

מירב בן ארי:       מילה אחרונה לעניין הפגרה, כי אני יודעת שזה מאוד מטריד

מירב בן ארי:  אני יכולה להגיד למשפחות החטופים ולמפונים ולכל מי שמוטרד: אנחנו נהיה כאן

מירב בן ארי:  אנחנו נמשיך לעבוד בשבילכם גם בתקופת הפגרה

מירב בן ארי:  אנחנו נמשיך לפעול יחד כדי לעשות הכול כדי שהחטופים שלכם יחזרו הביתה

מירב בן ארי:  הכנסת הזאת תתכנס בכל פעם שנצטרך לסייע למשפחות החטופים

מירב בן ארי:  לא נפקיר אתכם לרגע, גם לא בתקופת הפגרה, ולרגע לא ניתן לממשלה הזאת להוריד את הרגל מהגז בכל עסקת חטופים שתהיה

מירב בן ארי:  אנחנו נעשה הכול, גם בפגרה, כדי להחזיר את היקירים שלכם הביתה

מירב בן ארי:  תודה רבה

ניסים ואטורי: תודה רבה

ניסים ואטורי:  שרת התחבורה מירי רגב

מירי רגב: היושב-ראש, אני יכולה להתחיל? תודה

מירי רגב:       היושב-ראש, חבריי חברי הכנסת, הבוקר ביקרתי את משפחתו של אוריאל ברוך, זיכרונו לברכה, שנרצח במסיבה ברעים

מירי רגב:  שישה חודשים הם ציפו לשמוע משהו על אוריאל ולצערם הם קיבלו את הבשורה הנוראית יום אחרי פורים

מירי רגב:  אלמנתו, ההורים שלו, האחים שלו, קיבלו את הבשורה המרה, שהם צריכים לשבת שבעה על ילד שאין להם את גופתו

מירי רגב:  ישבתי עם המשפחה ושמעתי מהם את הקושי, אבל גם את האמונה

מירי רגב:  איזה משפחה צנועה מגבעת זאב, אנשים מסורתיים

מירי רגב:  האלמנה אומרת: אל תדברו על פוליטיקה; נדבר רק על דבר אחד: על כמה אוריאל היה שמח, איזה חיוך היה לו על הפנים, איזה איש חסד הוא היה

מירי רגב:  אבל דבר אחד תעשו, תמשיכו את זה עד שאתם תנצחו את המלחמה הזאת וגם תבואו בקטע של אחדות

מירי רגב:  באים אלינו – הם אומרים – גם מהאופוזיציה, גם מהקואליציה

מירי רגב:  אנחנו מבקשים מכם: תהיו ביחד

מירי רגב:  תהיו ביחד למען הבנים שנרצחו, למען הבנים שנפלו במלחמה, למען הבנות שלנו ולמען החטופים, שנחזיר אותם

מירי רגב:      המסר הזה לאחדות הוא כל כך חשוב בימים האלה

מירי רגב:  דווקא בימים האלה הקרע בעם לא משרת אף אחד מאיתנו, בוודאי לא משרת את עסקת החטופים

מירי רגב:  לא משרת אף אחד מאיתנו

ניסים ואטורי: סליחה, חברי הכנסת, אפשר לשמור קצת על השקט?     

מירי רגב: כשאנחנו שומעים בכלי התקשורת הערביים, באל-ג'זירה, איך הם חוגגים ואיך הם צועקים ומשדרים בשידורים חיים את כל מה שקורה כאן, אנחנו מבינים שזה פרס לטרור, שזה פרס לחמאס, שזה פרס לסנוואר

מירי רגב:  קודם כול, אני מברכת את הכנסת, שהצביעה ברוב קולות, אופוזיציה וקואליציה, כדי לא לאפשר לאל-ג'זירה להמשיך לשדר מכאן

מירי רגב:  אני רוצה לברך את שר התקשורת קרעי, שהוביל את החוק הזה

מירי רגב:  כמה החוק הזה חשוב – כי אל-ג'זירה היא השופר של הטרור, היא השופר של חמאס, היא זו שנתנה גיבוי ושידרה את כל השידורים המחרידים מהיום הנורא הזה, מהאסון הנורא הזה ב-7 באוקטובר

מירי רגב:       לכן התפקיד שלנו פה זה לעשות הכול כדי לחוקק חוקים שיחברו את הציבור הישראלי, שיביאו את הביחד שלנו, כי יש לנו כל כך הרבה דברים מאחדים – מאשר אותם דברים מפלגים, כדי לשנות את השיח שהיה ב-6 באוקטובר

מירי רגב:       שמענו את העדות המצמררת של עמית סוסנה, עדות מצמררת על מה שהיא עברה

מירי רגב:  אני נפגשת עם משפחות החטופים ושומעת מהם את החרדות, את הקשיים, את הפחדים

מירי רגב:  כל יום הוא נצח מבחינתם, כל דקה היא נצח מבחינתם

מירי רגב:  אני מודיעה לכם כאן שאנחנו לא נעזוב את עזה עד שלא נחזיר את כל החטופים, נחזיר את הגופות ונחסל את כל יכולות החמאס

מירי רגב:  אנחנו לא נעזוב את עזה עד שלא נשנה את המציאות בדרם הארץ, כי זו המחויבות שלנו, זו מחויבות המדינה לאזרחים שלה

מירי רגב:  התפקיד שלנו הוא לראות איך אנחנו ביחד מחזקים את צה"ל, מחזקים את כוחות הביטחון, מחזקים את המשטרה, כדי לוודא שהם מבינים שהעורף תומך בחזית לא רק בדיבורים, אלא גם במעשים וגם בדיבורים

קריאה: - - -      

מירי רגב: שלום לך, כבודו, טוב שהגעת בזמן להצביע

מירי רגב:       הביטחון הוא לא רק ביטחון של אזרחי ישראל בהיבט הביטחוני, אלא חשוב לנו לשמור גם על הביטחון הכלכלי

מירי רגב:  חשוב לי לעדכן אתכם שבשבוע שעבר נכנסה לתוקף רפורמת צדק תחבורתי, רפורמה שכל משפחה בישראל מרגישה בכיס שלה את החיסכון

ניסים ואטורי: סליחה, חברי הכנסת, אני שמח שנפגשתם

ניסים ואטורי:  אפשר לשמור על השקט, בבקשה? תודה

מירי רגב: רפורמת צדק תחבורתי היא רפורמה שנכנסה בשבוע שעבר

מירי רגב:  כל משפחה מרגישה את זה בכיס שלה

מירי רגב:  בפריפריה מקבלים 50% הנחה בתחבורה ציבורית; חיילים משוחררים, בני ובנות שירות – ייסעו בחינם שנה בתחבורה הציבורית; צעירים בכל הארץ ישלמו 33% פחות בתחבורה הציבורית; נכים ובעלי מוגבלויות יקבלו 50% הנחה בתחבורה הציבורית

מירי רגב:  בפעימה הבאה הוותיקים ייסעו בחינם – נשים מגיל 62 וגברים מגיל 67

מירי רגב:  מיפינו את כל השכונות בארץ, כל השכונות בארץ שהן שכונות חלשות, גם בעיר חזקה כמו תל אביב

מירי רגב:  דרום תל אביב תקבל הנחה של 50% בתחבורה הציבורית

מירי רגב:       זו הרפורמה הגדולה ביותר שהייתה לפריפריה החברתית ולפריפריה הגיאוגרפית

מירי רגב:  עכשיו התפקיד שלנו זה להוסיף את התדירות של האוטובוסים; רכבות, בעזרת השם – הרכבת מקריית שמונה ועד אילת מתקדמת – רכבות קלות; להביא עוד ועוד כלים של תחבורה ציבורית, כדי באמת לשכנע את האזרח לוותר על הרכב ולנסוע בתחבורה הציבורית

מירי רגב:  בדרך הזאת אנחנו בעצם מביאים את הבשורות לציבור

מירי רגב:  בדרך הזאת אנחנו מורידים את הגודש ובדרך הזאת אנחנו גם מורידים את תאונות הדרכים

מירי רגב:      לסיום, אני רוצה לאחל החלמה מהירה ושלמה לראש הממשלה שלנו בנימין נתניהו, לחזק אותו על הדרך שבה הוא מנהל את הקבינט ואת הממשלה בימים מאתגרים ומורכבים כאלה, בעזרת השם, להחזרת כל החטופים ולחיסול החמאס

ניסים ואטורי: תודה רבה

ניסים ואטורי:  אני מזמין את יושב-ראש ועדת הפנים, חבר הכנסת יעקב אשר, לסכם

ניסים ואטורי:  חברי הכנסת, אני מבין שאתם מתרגשים לראות אותי, אני מבקש קצת לשמור על שקט

וליד טאהא: למה אתה מסתכל לצד ימין?     

ניסים ואטורי: הסתכלתי שמה ואז ימינה

ניסים ואטורי:  אתה מרגיש מקופח עוד פעם? בבקשה, אדוני

והגנת הסביבה): מכובדי היושב-ראש, חבריי חברי הכנסת, אני רוצה לומר: ארבע שעות של דיון מאוד מאוד ממצה על הצעת החוק הזאת, שהיא הצעת חוק של צדק חלוקתי – היא לא הצעה מדינית, היא לא קשורה לשום עניינים מדיניים וסיפורים כאלה

והגנת הסביבה):  ולא רק זה, אלא גם שמעתי את ד"ר קריב אומר כאן שלוקחים מהחלשים ומעבירים לחזקים

והגנת הסביבה):  אז אתה פשוט לא קראת את הצעת החוק, אתה לא מכיר את החלוקה, אתה לא מכיר שום דבר, חבל

גלעד קריב: - - - לא מכיר - - -     

והגנת הסביבה): אנחנו עושים דבר נכון שאנחנו משפים את הציבור ונותנים, ומחלקים את הארנונה בצורה הנכונה בין יישובים, ולא משנה מיהם ומאיזה מגזר הם

והגנת הסביבה):       אני רוצה להודות לצוות הוועדה, לייעוץ המשפטי, להנהלת הוועדה, לעוזרים שלי

והגנת הסביבה):  אנחנו מצביעים על דבר נכון, אמיתי, שמשרת את הציבור

והגנת הסביבה):  תודה רבה

ניסים ואטורי: תודה רבה

ניסים ואטורי:  אני מבקש מכולם לשבת ולשמור על שקט מעט

ניסים ואטורי:  חברי הכנסת, נעבור להצבעה בקריאה שנייה על הצעת חוק לתיקון פקודת העיריות (מס' 157), התשפ"ד–2024

ניסים ואטורי:  להצעת החוק הוגשו הסתייגויות של קבוצת העבודה וקבוצת יש עתיד

ניסים ואטורי:  אני אקרא את השמות

ניסים ואטורי:      כמו שאמרתי, להצעת החוק הוגשו כמה הסתייגויות של קבוצת העבודה וקבוצת יש עתיד

ניסים ואטורי:  קבוצת סיעת העבודה: חברי הכנסת מרב מיכאלי, נעמה לזימי, גלעד קריב ואפרת רייטן מרום

ניסים ואטורי:  קבוצת סיעת יש עתיד: חברי הכנסת יאיר לפיד, מאיר כהן, קארין אלהרר, מירב כהן, אלעזר שטרן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי, שלי טל מירון וירון לוי

ניסים ואטורי:       מירב, על מה את רוצה להצביע?     

מירב בן ארי: יש 11 הסתייגויות לסעיף 1

ניסים ואטורי: סעיף 1, מס' 1

ניסים ואטורי:  אנחנו מצביעים?      

מירב בן ארי: כן, כן, יש 11

ניסים ואטורי: אנחנו מצביעים על 11

ניסים ואטורי:       אוקיי, אנחנו מצביעים כרגע, חברי הכנסת, על הסתייגות מס' 1

ניסים ואטורי:  נעבור להצבעה, כולם במקומותיהם? נא לשבת

ניסים ואטורי:  הצבעה

ניסים ואטורי: בעד ההסתייגות – 22  

ניסים ואטורי: נמנעים – 2  

ניסים ואטורי: בעד – 22, נגד – 46, הסתייגות מס' 1 נדחתה

ניסים ואטורי:  נעבור להצבעה על הסתייגות – ממשיכים מירב? מס' 2, בסדר, אני יודע, אני בכוונה שואל

ניסים ואטורי:       הצבעה על הסתייגות מס' 2, הצבעה, בבקשה

ניסים ואטורי: בעד ההסתייגות – 22  

ניסים ואטורי: נמנעים – 2 

ניסים ואטורי: 22 בעד, 46 מתנגדים, שני נמנעים, חמישה נוכחים

ניסים ואטורי:  אני מודיע שהסתייגות מס' 2 נדחתה

ניסים ואטורי:       נעבור להצבעה על הסתייגות מס' 3

ניסים ואטורי:  הצבעה

ניסים ואטורי:  הצבעה על הסתייגות מס' 3

ניסים ואטורי:  הצבעה

ניסים ואטורי: בעד ההסתייגות – 21  

ניסים ואטורי: נמנעים – 2  

ניסים ואטורי: 21 בעד, 46 מתנגדים, שניים נמנעים, חמישה נוכחים

ניסים ואטורי:  אני מודיע שהסתייגות מס' 3 נדחתה

ניסים ואטורי:       נעבור להצבעה על הסתייגות מס' 4

ניסים ואטורי:  הצבעה

ניסים ואטורי: בעד ההסתייגות – 23 

ניסים ואטורי: נמנעים – 2  

ניסים ואטורי: 23 בעד, 46 מתנגדים, שניים נמנעים, חמישה נוכחים

ניסים ואטורי:  אני מודיע שהסתייגות מס' 4 נדחתה

ניסים ואטורי:       נעבור להצבעה על הסתייגות מס' 5

ניסים ואטורי: בעד ההסתייגות – 22  

ניסים ואטורי: נמנעים – 2  

ניסים ואטורי: 22 בעד, 45 נגד, שני נמנעים, שישה נוכחים

ניסים ואטורי:  אני מודיע שגם הסתייגות מס' 5 נדחתה

ניסים ואטורי:       נעבור להצבעה על הסתייגות מס' 6, הצבעה

ניסים ואטורי: בעד ההסתייגות – 23 

ניסים ואטורי: נמנעים – 2  

ניסים ואטורי: 23 בעד, 46 נגד, שני נמנעים, חמישה נוכחים

ניסים ואטורי:  אני מודיע שגם הסתייגות מס' 6 נדחתה

ניסים ואטורי:       נצביע עכשיו על הסתייגות מס' 7

ניסים ואטורי:  הצבעה

ניסים ואטורי: בעד ההסתייגות – 22  

ניסים ואטורי: נמנעים – 2  

ניסים ואטורי: 22 בעד, 46 מתנגדים, שני נמנעים, שישה נוכחים

ניסים ואטורי:  הסתייגות מס' 7 נדחתה

ניסים ואטורי:       אנחנו נצביע על הסתייגות מס' 8, הצבעה

ניסים ואטורי: בעד ההסתייגות – 21  

ניסים ואטורי: נמנעים – 2  

ניסים ואטורי: 21 בעד, 46 מתנגדים, שני נמנעים, שבעה נוכחים

ניסים ואטורי:  הסתייגות מס' 8 נדחתה

ניסים ואטורי:       נעבור להצבעה על הסתייגות מס' 9

ניסים ואטורי: בעד ההסתייגות – 22  

ניסים ואטורי: נמנעים – 3  

ניסים ואטורי: בעד – 22, נגד – 47, שלושה נמנעים, חמישה נוכחים

ניסים ואטורי:  אני מודיע שגם הסתייגות מס' 9 נדחתה

ניסים ואטורי:       נצביע עכשיו על הסתייגות מס' 10

ניסים ואטורי:  הצבעה

ניסים ואטורי: בעד ההסתייגות – 22  

ניסים ואטורי: נמנעים – 3  

ניסים ואטורי: בעד – 22, נגד – 47, נמנעים – שלושה, נוכחים – חמישה

ניסים ואטורי:  הסתייגות מס' 10 נדחתה

ניסים ואטורי:       עכשיו נצביע על סעיף 1 כנוסח הוועדה

ניסים ואטורי:  הצבעה על סעיף 1 כנוסח הוועדה

ניסים ואטורי:  הצבעה

ניסים ואטורי: בעד סעיף 1, כהצעת הוועדה – 47 

ניסים ואטורי: נמנעים – אין 

ניסים ואטורי: בעד – 47, נגד – 30

ניסים ואטורי:  אני מודיע שסעיף 1 אושר כנוסח הוועדה

מירב בן ארי: 11

ניסים ואטורי: את רוצה גם להצביע?     

מירב בן ארי: כן, אם לא אכפת לך

ניסים ואטורי: אין בעיה

ניסים ואטורי:  אנחנו מצביעים כעת על הסתייגות מס' 11

ניסים ואטורי:  הצבעה

ניסים ואטורי: בעד ההסתייגות – 22 

ניסים ואטורי: נמנעים – 2 

ניסים ואטורי: 22 בעד, 47 מתנגדים, שני נמנעים, חמישה נוכחים

ניסים ואטורי:  הסתייגות מס' 11 נדחתה

ניסים ואטורי:       עכשיו נצביע על הצעת החוק בקריאה השלישית

ניסים ואטורי:  הצבעה על הצעת החוק בקריאה השלישית

ניסים ואטורי: בעד החוק – 47 

ניסים ואטורי: נמנעים – אין 

ניסים ואטורי: 47 בעד, 30 מתנגדים

ניסים ואטורי:  אני קובע כי הצעת החוק לתיקון פקודת העיריות (מס' 157), התשפ"ד–2024, התקבלה בקריאה השנייה והשלישית, ותיכנס לספר החוקים של מדינת ישראל

ניסים ואטורי: [מס' מ/1725; דברי הכנסת, חוב' כ"א, ישיבה 155; נספחות

ניסים ואטורי: ] 

ניסים ואטורי: חברי הכנסת, הנושא הבא על סדר-היום: הצעת חוק להסדרת הפיקוח על כלבים (תיקון מס' 6 – הוראת שעה – חרבות ברזל), התשפ"ד–2024, בקריאה השנייה והשלישית

קריאה: אדוני היו"ר, צריך את משמר הכנסת

קריאה:  יאיר לפיד נעדר

קריאה:  אפס – שעון נוכחות

ניסים ואטורי:  אני מזמין את חבר הכנסת שלום דנינו, ממלא מקום יושב-ראש ועדת הכלכלה הלא-רשמי, להציג את הצעת החוק

ניסים ואטורי:  בבקשה

שלום דנינו: אדוני היושב-ראש, כנסת נכבדה, זה באמת חוק שמבאס אותי ממש לקרוא אותו ולעלות לדוכן להעביר אותו

שלום דנינו:  חוק להסדרת הפיקוח על כלבים (תיקון מס' 6 – הוראת שעה – חרבות ברזל), התשפ"ד–2024

שלום דנינו:       כנסת נכבדה, אני מתכבד להציג בפניכם את הצעת חוק להסדרת הפיקוח על כלבים (תיקון מס׳ 6 – הוראת שעה – חרבות ברזל), התשפ"ד–2024, לקריאה השנייה ולקריאה השלישית

שלום דנינו:      בעקבות מלחמת חרבות ברזל והרס גדר המערכת המקיפה את רצועת עזה, נכנסו כלבים רבים מעזה לשטחי מדינת ישראל המקיפים את הרצועה

שלום דנינו:  כלבים אלו אינם מבויתים, לרוב חיים בלהקות ותרים אחר כל מזון שיוכלו להשיג בתנאים החדשים שנוצרו

שלום דנינו:  היות שהם אינם רגילים לחברת בני אדם, יש חשש כי הם יתקפו בני אדם ובעלי חיים, והטענה היא כי אף קרו כמה מקרים כאלו

שלום דנינו:  כניסת הכלבים מרצועת עזה העצימה את בעיית הכלבים המשוטטים - - -     וואו, כמה רעש

שלום דנינו:  חברים, מוגזם

שלום דנינו:  אפשר לשבת בפרסה ולשתות קפה

ניסים ואטורי: חברי הכנסת, תקשיבו לחברנו

שלום דנינו: כניסת הכלבים מרצועת עזה העצימה את בעיית הכלבים המשוטטים והעזובים שכבר קיימת בישראל

שלום דנינו:  רשויות מקומיות בטווח 20 ק"מ מהרצועה, מתקשות להתמודד עם בעיית הכלבים המשוטטים בשטחן

שלום דנינו:  בשגרה כלבים משוטטים שנתפסים בשטח הרשות המקומית, מועברים ומוחזקים בכלבייה העירונית

שלום דנינו:  החוק להסדרת הפיקוח על כלבים, תשס"ה–2005, קובע כי לאחר עשרה ימים בכלבייה, כלב ללא בעלים יכול להימסר למערכת הביטחון, או לגורם אחר שקבע השר בתקנות, ואלו הם בעלים חדשים או ארגון למען בעלי חיים, או עמותה שעיסוקה בהכשרת כלבי נחייה

שלום דנינו:       במצב החדש שנוצר, הכלביות מתמלאות מהר ולא ניתן לקלוט בהן את הכלבים שנתפסים

שלום דנינו:  כלבים רבים אינם ניתנים לאימוץ או שיקום, והם חווים סבל בהיותם כלואים בכלובים בכלביות

שלום דנינו:  ולכן, בנסיבות שלא ניתן למוסרם, רשאי הווטרינר להורות על הרדמתם

שלום דנינו:  לפיכך, ולאור המצב המיוחד שנוצר, מוצע לתקן את החוק ולקבוע הוראת שעה תחומה בזמן ובמקום, ולאפשר לרופא וטרינר עירוני להורות על הרדמת הכלב ללא בעלים, אף אם טרם חלפו עשרת הימים הקבועים בחוק

שלום דנינו:  עוד מוצע לאפשר הסדר דומה גם בסמוך לגבול הצפון, ככל שיהיה צורך בכך, וזאת בצו של שר החקלאות ופיתוח הכפר, באישור ועדת הכלכלה

שלום דנינו:      במהלך דיוני ועדת הכלכלה בהצעת החוק הוספנו לא מעט תיקונים והוראות נוספות כדי להביא להסדר מאוזן ככל הניתן, ועל מנת לדייק ולחדד את הנוסח כך שהצעת החוק תענה רק על הצורך שלשמה הוצעה

שלום דנינו:  כך, נקבע כי הוראת השעה תהיה תקפה עד ליום 30 בנובמבר 2024, או עד תום תקופת תוקפה של ההכרזה על מצב מיוחד בעורף שהוכרז לאחר 7 באוקטובר, לפי המוקדם

שלום דנינו:       עוד נקבע כי טווח 20 הקילומטרים המוצע יהיה הטווח שבו נתפס הכלב, ולא תחום הרשות המקומית, כולה או חלקה, שבה נתפס, כפי שהוצע במקור

שלום דנינו:  בנוסף, החלטנו לעגן בחוק מערכת שיקולים שעל הרופא הווטרינר לשקול בטרם יחליט על הרדמת הכלב: אם הכלב עלול להוות סכנה לשלום הציבור או ביטחונו בשל התנהגותו, לא ניתן להחזיקו בכלבייה מחמת בריאותו או התנהגותו, או אם אינו בר אימוץ

שלום דנינו:  עוד הוחלט שבכל מקרה לא ניתן יהיה להורות על המתת כלב בטרם חלפו ארבעה ימים מיום העברתו לכלבייה, וזאת כדי לתת אפשרות לבחון את מצבו של הכלב בטרם קבלת החלטות

שלום דנינו:  לפי המוצע, כל הרדמת כלב תחייב את הווטרינר לנמק את החלטתו

שלום דנינו:  אם החליט הווטרינר העירוני כי הכלב הינו בר אימוץ, יהיה עליו להודיע על כך למערכת הביטחון או לגוף אחר שקבע השר כי ניתן להעביר אליו את הכלב, ובמקרה כזה לא יחול קיצור הזמן של ארבעה ימים – אלא עשרה ימים, כמו שקבוע היום בחוק

שלום דנינו:       לעניין הצפון, החלטנו לקבוע כי הטווח מגבול הצפון יהיה הטווח שבו ייתפסו הכלבים, כפי שיקבע השר בצו, וכי הסעיף יופעל רק אם תהיה כניסה נרחבת וחריגה של כלבים משוטטים מלבנון לשטח ישראל עקב פריצת גדר המערכת

שלום דנינו:  כמו כך, הוועדה הוסיפה סעיפי דיווח של שר החקלאות ופיתוח הכפר לכנסת על יישום הוראת השעה, וזאת בסמוך לאחר סיום תקופת הוראת השעה

שלום דנינו:  הדיווח יכלול בין היתר נתונים לגבי הכלבים שהומתו, השיקולים שנשקלו, וכן דיווח על פעולות משרד החקלאות בתקופת הוראת השעה ובטווח הקבוע לטיפול בכלבים המשוטטים

שלום דנינו:  דיווח, כאמור, יימסר גם לגבי אזור גבול הצפון, אם ייקבע כי הוראת השעה תחול גם עליו

שלום דנינו:  לצורך הדיווח של שר החקלאות לוועדה, הווטרינרים העירוניים יחויבו להעביר למשרד החקלאות דיווח חודשי על מספר הכלבים שנתפסו והומתו בכלביות

שלום דנינו:      חברי הכנסת, להצעת החוק הוגשו הסתייגויות

שלום דנינו:  אני מבקש מכם לדחות את ההסתייגויות, ולאשר אותה בקריאה השנייה ובקריאה השלישית

שלום דנינו:  תודה רבה

ניסים ואטורי: תודה רבה

ניסים ואטורי:  להצעת החוק הוגשו מספר הסתייגויות, של קבוצת יש עתיד וקבוצת העבודה

ניסים ואטורי:  להסתייגויות אני רוצה להזמין את חברת הכנסת מטי צרפתי הרכבי, לנמק

ניסים ואטורי:  את עולה לנמק

ניסים ואטורי:  שלוש דקות, בבקשה

מטי צרפתי הרכבי: כבוד היושב-ראש, כנסת נכבדה, היום הוא היום ה-178 למלחמה, ו-134 חטופות וחטופים עדיין נמצאים בשבי החמאס

מטי צרפתי הרכבי:       היום אני רוצה לספר לכם על ליאור רודאיף

מטי צרפתי הרכבי:  ליאור רודאיף, בן 61, נולד בארגנטינה למשפחה ציונית, משפחה שעלתה למדינת ישראל מתוך אהבת הארץ והאמונה במפעל הציוני

מטי צרפתי הרכבי:  המשפחה עלתה מבואנוס איירס התוססת והשוקקת היישר לשקט המדברי הקסום של קיבוץ ניר יצחק

מטי צרפתי הרכבי:  את יום הולדתו השביעי חגג ליאור על סיפון האונייה בדרך ארצה

מטי צרפתי הרכבי:  הוא השתלב מהר בקהילה, והפך לקיבוצניק אמיתי בכל רמ"ח איבריו

מטי צרפתי הרכבי:  ליאור נשוי ליפה כבר 38 שנים, ואת ביתם הקימו בקיבוץ ניר יצחק

מטי צרפתי הרכבי:  יש להם ארבעה ילדים: נעם, נדב, בר ובן

מטי צרפתי הרכבי:  לפני שבע שנים קיבל את התואר השווה ביותר,  סבא ליאורצ'יק

מטי צרפתי הרכבי:  הוא סבא לתומר בן השבע, דגן בן החמש ולשי הקטנה, שהצטרפה למשפחה לפני כשבועיים

מטי צרפתי הרכבי:  ליאור הוא סבא משקיען, מסור ומצחיק, קשור מאוד לנכדיו – והם אליו

מטי צרפתי הרכבי:  גם הנכדים יודעים שסבא ליאורצ'יק הוא מגשים החלומות הפרטי שלהם

מטי צרפתי הרכבי:  הם רק צריכים לבקש, והוא כבר ידאג למלא כל משאלה

מטי צרפתי הרכבי:      ליאור הוא איש של עשייה: קצין בטיחות בתעבורה, מרצה למקצועות הנהיגה, מוסכניק מומחה, נהג משאית, ובכללי, כל דבר שמחוברים לו גלגלים הם החוזקה והתשוקה שלו

מטי צרפתי הרכבי:  לאורך השנים לימד דורות של נערות ונערים נהיגה על טרקטור

מטי צרפתי הרכבי:  הוא עצמו אוהב לטייל על אופנוע, רוכב אופניים ואדם פעיל פיזית

מטי צרפתי הרכבי:  הוא רשום, יחד עם קבוצת הרכיבה שלו, לטיול אופנועים ברומניה בסוף מאי

מטי צרפתי הרכבי:  הטיול כבר שולם והאופנוע שוריין ומחכה לו

מטי צרפתי הרכבי:      ליאור הוא אדם שתמיד עוזר לזולת, מעניק ונותן מעצמו למען הכלל

מטי צרפתי הרכבי:  הוא מתנדב לאורך שנים במד"א, מעביר הרצאות על נהיגה בטוחה לנערים וקשישים, הדרכות עזרה ראשונה בבית הספר האזורי ועוד

מטי צרפתי הרכבי:  ולכן זה היה לא נמנע שהוא יצא מהבית בניסיון לעזור באותה שבת ארורה

מטי צרפתי הרכבי:      הוא הבשלן המשפחתי, בין אם זה סטייק טוב, אסאדו איכותי או ערב פיצות משפחתי

מטי צרפתי הרכבי:  הוא מתייחס לכך ברצינות רבה, וההכנות מתחילות מספר ימים טובים לפני

מטי צרפתי הרכבי:       לפני כשנתיים הוא עבר אירוע לבבי חמור, ומאז שנחטף הוא בלי התרופות, שאותן הוא צריך לקחת מדי יום

מטי צרפתי הרכבי:  ליאור חסר לאשתו, לארבעת ילדיו ולנכדיו

מטי צרפתי הרכבי:  אחיו, אחותו, אביו הקשיש וכל קהילת ניר יצחק ממתינים שיחזור אליהם

מטי צרפתי הרכבי:      ליאור הספיק להודיע בשעות הבוקר של 7 באוקטובר כי הוא נפצע מירי, ומאז למשפחתו וחבריו אין שום אינדיקציה על מצבו

מטי צרפתי הרכבי:  האם נחטף ומוחזק בחיים ברצועת עזה? האם נרצח באותה שבת ארורה? בכל יום שחולף הדאגה והחרדה לשלומו וגורלו גדלים ומתעצמים

מטי צרפתי הרכבי:  תודה

ניסים ואטורי: תודה רבה

ניסים ואטורי:  חברת הכנסת יסמין פרידמן

יסמין פרידמן: אדוני היושב בראש, חבריי חברי הכנסת, אני רוצה לדבר על הצעת החוק הספציפית הזאת

ניסים ואטורי: עשר דקות, בבקשה

ניסים ואטורי:  עד עשר דקות

יסמין פרידמן: מה שחשוב לדעת על הצעת החוק הזאת – הצעת החוק הזאת היא הצעה קשה מאוד לאנשים כמוני, לפעילי בעלי חיים, מכיוון שהצעת החוק הזאת שוב ושוב פוטרת את משרד החקלאות מלקחת את הנושא הזה ולטפל בו לעומק

יסמין פרידמן:       למרות שהצלחנו להכניס שינויים בהצעת החוק, עדיין הצעת החוק הזאת תביא להמתה המונית של כלבים

יסמין פרידמן:  כשאומרים שנכנסו כלבים מעזה, אני יודעת, כן, נכנסו כלבים מעזה, אבל הכלבים מעזה הצטרפו ל-20,000 כלבים שהיו קיימים בדרום גם ככה, עוד לפני זה

יסמין פרידמן:  ושנים על גבי שנים אני, הפעילים, עוד בהיותי חברת מועצה, מגיעים למשרד החקלאות עם תוכניות מוסדרות – תוכניות שקיימות במדינות עולם שלישי: בהודו, בגיאורגיה, בסרילנקה; תוכניות שהתמודדו עם בעיית התרבות כלבים במדינה – אבל מעולם לצערי, משרד החקלאות אפילו לא עיין בהן

יסמין פרידמן:  וכל פעם אנחנו שומעים מהצוות המקצועי רק איך ניתן להמית בצורה זו או אחרת בעלי חיים

יסמין פרידמן:      ולכן, למרות השינויים האלה אנחנו עדיין מדברים בעינינו על משהו שהוא נוראי

יסמין פרידמן:  מגיעים משם כלבים, נכון, חלקם פראיים, אבל חלקם – איך אמר לי פעיל? הוא אומר: יסמין, לקחת אותו וישר לשים לילדים במיטה, מרוב שהם חביבים ונחמדים וחמודים ואפשר חלק מהם גם לשקם

יסמין פרידמן:       ואני מבינה גם את האנשים שגרים שם, והבנתי לפני כן גם את המגזר הבדואי, שמתלונן כבר עשור על אותה תופעה, אבל אף אחד לא חשב לטפל בתופעה כשהיא הייתה במגזר הבדואי

יסמין פרידמן:  אתה מהדרום, שלום, אני מהדרום, אנחנו מכירים את הבעיה הזאת

יסמין פרידמן:  מול איקאה יש להקות כלבי בר שנים רבות

יסמין פרידמן:  מסביב לפזורה, אלפי כלבים, אף אחד לא היה מוכן לטפל בזה

שלום דנינו: יסמין, אמרתי משהו לפני שהתחלתי לדבר, אמרתי שזה החוק שהכי מבאס אותי לעלות לדוכן ולקרוא אותו

יסמין פרידמן: נכון, כי הוא חוק קשה מאוד

יסמין פרידמן:  אני כן יכולה לומר שלצד החוק הזה לפחות קורה דבר אחד טוב

יסמין פרידמן:  יש שני דברים שצריך לעשות כדי לצמצם את אוכלוסיית הכלבים המשוטטים בארץ

יסמין פרידמן:  אחד זה איסור זיווג ומכירה, שיצמצם בצורה משמעותית, כי מה לעשות שרק 27% מהכלבים הרשומים השנה היו כלבים מעורבים

יסמין פרידמן:  כל השאר הם הכלבים העלק-גזעיים, שיש עליהם סחר מטורף, שכבר הפך להיות – אפילו ארגוני פשע מעורבים בזה

יסמין פרידמן:  זה, לעצור את זה, ואני שמחה לומר שאני מקווה שכבר השבוע זה יגיע לכאן להצבעה בקריאה ראשונה

יסמין פרידמן:  הדבר השני שצריך לעשות הוא גם מאוד פשוט – עקר, סרס, חסן, החזר

יסמין פרידמן:  עושים סימן באוזן

יסמין פרידמן:  ככה אתה רואה בהודו כלבים מסתובבים, ככה אתה רואה בכל מדינות העולם

יסמין פרידמן:  שמים סימן באוזן, אתה יודע שהכלב הזה מחוסן, אתה יודע שהכלבה או הכלב מעוקרים

יסמין פרידמן:  מה לעשות שתוחלת החיים של כלבי רחוב, לצערי, לא עולה על שלוש שנים, ותוך שלוש שנים אתה רואה שיפור משמעותי

יסמין פרידמן:  אין משהו אחר שאפשר לעשות שהוא הומני

יסמין פרידמן:  אני כן יכולה גם לומר שעובדים כרגע בהמון מקומות על אוכל שיגרום לעיקור וסירוס גם של חתולים, גם כלבים, גם מכרסמים, אבל כרגע זה עדיין לא בשוק

יסמין פרידמן:  זו הדרך היחידה ההומנית: לעקר, לסרס ולצמצם את האוכלוסייה

יסמין פרידמן:       ולכן אנחנו נצביע – למרות השינויים שהצלחנו להכניס בקושי רב, אנחנו נצביע נגד הצעת החוק הזאת, כי – 1

יסמין פרידמן:  אני לא מסכימה איתה; 2

יסמין פרידמן:  אני חושבת שזה פוטר את משרד החקלאות מלקחת אחריות ולטפל בנושא הזה לעומק

יסמין פרידמן:  תודה

ניסים ואטורי: תודה רבה

ניסים ואטורי:  חבר הכנסת גלעד קריב

מירב בן ארי: אינו נוכח

מירב בן ארי:  אינו נוכח

גלעד קריב: נוכח

ניסים ואטורי: נוכח, מה זאת אומרת? הוא יכול לוותר אם הוא רוצה

מירב בן ארי: אך מוותר

ניסים ואטורי: מוותר, אוקיי

ניסים ואטורי:  נוכח הוא נוכח

גלעד קריב: עורכת הדין שלי מייצגת אותי פה

ניסים ואטורי: חברי הכנסת, נעבור להצבעות בקריאה – לא, רגע, מי השר פה? חבר הכנסת דנינו, רוצה לסכם? אתה כאן על תקן ביטן

ניסים ואטורי:  מי השר? איפה השרים?      

שלום דנינו: יסמין, אני מודה, ואמרתי לך את זה קודם בקריאת ביניים, שגם לי היה – קודם כול, הסיור הזה שעשינו בבאר טוביה היה ממש ממש קשה

שלום דנינו:  אני גם מקווה שהילדות שלי עכשיו לא רואות שאני העברתי את החוק, פשוט נקלעתי לזה

שלום דנינו:  זה באמת קשה, כל מה שקרה

שלום דנינו:  אבל אנחנו, אני חושב שראית: בכללים שקבענו, בפרמטרים שקבענו, במידה שהכלב הוא בר-אימוץ, אז לא ממיתים אותו

שלום דנינו:  זה היה אחד - - -      

יסמין פרידמן: יש לו ארבעה ימים

שלום דנינו: לא, מה פתאום

יסמין פרידמן: ההסגרים מלאים, שלום, ההסגרים מפוצצים

יסמין פרידמן:  הם יהיו חייבים להרדים

שלום דנינו: אבל זה לא מה שהצגנו בחוק

יסמין פרידמן: זה לא מה שהצגתם, זה מה שקורה בפועל

שלום דנינו: והם צריכים לנמק על כל המתה, ולדווח ולהסביר

יסמין פרידמן: הם לא חברותיים - - -      

שלום דנינו: עכשיו, אנחנו גם ראינו, וזה היה הפרדוקס היותר-קשה – ראית את הכלבים הכלואים האלה שלא מכילים את הכלוב, והם משתוללים ונובחים, וזה, באמת, מסיבה של צער בעלי חיים אסור להמשיך ולהחזיק אותם

שלום דנינו:  אז תודה

ניסים ואטורי: חברי הכנסת נעבור להצבעות בקריאה השנייה על הצעת חוק להסדרת הפיקוח על כלבים (תיקון מס' 6 – הוראת שעה – חרבות ברזל), התשפ"ד–2024

ניסים ואטורי:  להצעת החוק הוגשו מספר הסתייגויות, של קבוצת יש עתיד וקבוצת העבודה

מירב בן ארי: אנחנו מסירים את ההסתייגויות, אפשר לעבור להצבעה

ניסים ואטורי: שלכם וגם של קבוצת העבודה?      

מירב בן ארי: כן

מירב בן ארי:  כנוסח הוועדה

ניסים ואטורי: חברי הכנסת, אנחנו נעבור להצבעה על החוק, כנוסח הוועדה, בקריאה השנייה

ניסים ואטורי:  הצבעה

ניסים ואטורי: בעד סעיפים 1–2 – 29 

ניסים ואטורי: נמנעים – אין 

ניסים ואטורי: בעד – 29, נגד – 14

ניסים ואטורי:       יירשם בפרוטוקול שחברת הכנסת גלית דיסטל הצביעה בעד, לכן נוסיף את קולה לפרוטוקול אבל לא לספירה, לפרוטוקול בלבד, כמובן

אלמוג כהן: יסמין, אפשר גם לעשות ביטוח גם על הנמר בעין גדי

ניסים ואטורי: אני מודיע שהצעת החוק להסדרת הפיקוח על כלבים (תיקון מס' 6 – הוראת שעה – חרבות ברזל), התשפ"ד–2024, עברה בקריאה השנייה

ניסים ואטורי:       כעת נעבור להצבעה בקריאה השלישית

ניסים ואטורי:  הצבעה

ניסים ואטורי: בעד החוק – 30 

ניסים ואטורי: נמנעים – אין 

ניסים ואטורי: בעד – 30, נגד – 14, אני מודיע שהצעת החוק עברה בקריאה השנייה והשלישית והיא תיכנס לספר החוקים של מדינת ישראל

ניסים ואטורי: [מס' כ-993, 4136/25 ו-4171; דברי הכנסת, חוב' כ"א, ישיבה 155; נספחות

ניסים ואטורי: ] 

ניסים ואטורי: חברי הכנסת, נעבור לנושא הבא על סדר-היום: הצעת חוק מגבלות על חזרתו של מורשע במעשה טרור לסביבת נפגעי העבירה, התשפ"ד–2024, בקריאה השנייה והשלישית

ניסים ואטורי:  אני מזמין את חבר הכנסת צביקה פוגל, יושב-ראש הוועדה לביטחון לאומי, להציג את הצעת החוק

הוועדה לביטחון לאומי): אדוני היושב-ראש, חבריי חברי הכנסת, אדוני השר, כנסת נכבדה, טבח שמחת תורה לא נמחק ולא יישכח

הוועדה לביטחון לאומי):  אני רוצה לקוות כי כל מי שהיה שותף במעשה הזוועה, בפשע נגד האנושות, לא יזכה לראות אור יום לעולם

הוועדה לביטחון לאומי):  המציאות שבה רוצחים טרוריסטים משתחררים מהמאסר, ולעיתים חוזרים לביתם, בצמוד לביתם של הנפגעים או קרוביהם – זה לא יקרה

הוועדה לביטחון לאומי):  לא ניתן לנפגעים לחוות את אסונם שוב

הוועדה לביטחון לאומי):       אדוני היושב-ראש, לכן ולשם כך אני מתכבד להציג בפני הכנסת לקריאה השנייה ולקריאה השלישית את הצעת חוק מגבלות על חזרתו של מורשע במעשה טרור לסביבת נפגעי העבירה, התשפ"ד–2024, שיזמו חברי הכנסת לימור סון הר מלך, חוה אתי עטייה, אריאל קלנר, עודד פורר וקבוצת חברי הכנסת

הוועדה לביטחון לאומי):  חבריי חברי הכנסת, מטרת הצעת החוק המונחת בפניכם למנוע נזק נפשי שעלול להיגרם לנפגעי עבירת טרור מהיתקלות יום-יומית במי שפגע בהם ושב להימצא בקרבתם

הוועדה לביטחון לאומי):  עבירות טרור, במיוחד עבירות שכרוכות במגע ישיר בין הנפגע לבין המחבל, שהוא מי שהורשע בעבירת הטרור, הן בעלות אפקט פסיכולוגי של פחד ותחושת איום מתמשכים, המשפיעים על הנפגע ועל הקרובים לו

הוועדה לביטחון לאומי):  אדוני היושב-ראש, נזק נפשי כזה מתווסף לפגיעה שנגרמה לנפגע העבירה מעצם מעשה הטרור, ועשוי לעיתים לאלץ אותו ואת בני משפחתו לשנות את שגרת יומם כדי להימנע ממפגש עם מי שהסב להם סבל וכאב, לעיתים עד כדי שינוי מקום המגורים, העבודה או מוסד הלימודים

הוועדה לביטחון לאומי):       על כן, חבריי חברי הכנסת, הצעת החוק מבקשת לקבוע מנגנון שיאפשר לבתי המשפט להטיל על המחבל מגבלות על מקום מגוריו, עבודתו או מוסד הלימודים שלו, אם אלו, חס וחלילה, קרובים למקום המגורים של הנפגעים או למקום העבודה או למוסד הלימודים של מי מבני המשפחה או נפגעי העבירה

הוועדה לביטחון לאומי):       המנגנון המוצע מאזן בין הצורך למנוע נזק נפשי נוסף לנפגע העבירה, לבין זכויותיו של המחבל לאחר שריצה את מאסרו

הוועדה לביטחון לאומי):  זה מה שאנחנו מבקשים לחוקק פה

הוועדה לביטחון לאומי):  אציין, אדוני היושב-ראש, כי הצעת החוק דומה ברעיון העומד ביסודה ובמבנה שלה לחוק חזרתו של עבריין מין לסביבת נפגעי העבירה, התשס"ה–2005

הוועדה לביטחון לאומי):  עם זאת, לאור ההערות הרבות שנשמעו במהלך דיוני הוועדה, הן ממשרדי הממשלה והן ממי שנפגעו מעבירות הטרור, נעשו בחקיקה הנוכחית שינויים משמעותיים כדי להתאים את ההסדרים המוצעים לייחודיות של נושא הנפגעים מעבירות טרור

הוועדה לביטחון לאומי):      יש כמה נושאים מרכזיים שראוי להעיר באשר להצעת החוק

הוועדה לביטחון לאומי):  הנושא הראשון הוא זכאות להגשת בקשה להטלת מגבלות

הוועדה לביטחון לאומי):  בהצבעה על ההצעה בקריאה ראשונה הצענו כי תהיה לנפגעי העבירה ולבני משפחתם זכות זהה להגיש בקשה לבתי המשפט

הוועדה לביטחון לאומי):  עם זאת, בדיונים לקראת הקריאה השנייה והשלישית הוועדה ראתה לנכון לייצר הבחנה בזכותם של קרובי המשפחה להגיש בקשה – היא שונה מזו של נפגעי העבירה עצמם, וזאת כתלות בחומרת העבירה שנפגע העבירה נפגע ממנה

הוועדה לביטחון לאומי):   כך, חבריי חברי הכנסת, מוצע כי לצד זכותם של נפגעי עבירה להגיש בקשה בגין כל העבירות שאליהן ההצעה מפנה, בני משפחתם יוכלו להגיש בקשה רק בגין עבירות מסוימות, כגון עבירות רצח, עבירות מין ועבירות חטיפה

הוועדה לביטחון לאומי):  בנוסף, מוצע כי גם בני משפחה שנכחו בעת ביצוע העבירה יוכלו להגיש בקשה אם מדובר בעבירות חבלה או תקיפה מסוימות

הוועדה לביטחון לאומי):       עוד הצענו לאפשר הטלת מגבלות על המחבל אם הוא הורשע בביצוע עבירות טרור ונידון למאסר בפועל, ובלבד שביום ביצוע העבירה היה בגיר, או שהיה קטין ובמועד שחרורו ממאסר מלאו לו 14 שנים

הוועדה לביטחון לאומי):  איננו חסים על מחבלים מגיל 14 ומעלה, אין סיבה לעשות זאת

הוועדה לביטחון לאומי):  הוועדה ערה לרגישות הקיימת סביב האפשרות להטלת מגבלות על מחבל שהוא קטין, ומשכך, קיימנו דיון חסוי על מנת להעמיק בסוגיה זו, ואף קבענו הוראות הנוגעות לפעיל טרור שהוא קטין בפרט, כפי שאפרט בהמשך

הוועדה לביטחון לאומי):      ההליך וסדרי הדין היה נושא נוסף שדנו בו ביתר שאת

הוועדה לביטחון לאומי):  לשם ביסוס החשש לקיום נזק נפשי לנפגע העבירה, אדוני היושב-ראש, הצענו כי בית המשפט יהיה רשאי למנות מומחה מטעמו, שיחווה את דעתו על מצבו הנפשי של נפגע העבירה או בני משפחתו, ואת ההוראות בעניין זה

הוועדה לביטחון לאומי):  עם זאת, אנחנו מבקשים להדגיש כי אין חובה למינוי מומחה, ובית המשפט רשאי לקבוע מגבלות לפי שיקול דעתו על סמך השיקולים שפירטנו בהצעה

הוועדה לביטחון לאומי):  לעניין סדרי הדין, מוצע כי להחלטה על הטלת מגבלות תלווה דרישה למתן ערובה, וזאת כדי להבטיח את קיום המגבלות

הוועדה לביטחון לאומי):  עוד הצענו לאפשר למחבל שהוטלו עליו מגבלות ולנפגע העבירה זכות לבקש עיון חוזר בהחלטת בית המשפט אם נתגלו עובדות חדשות ממועד מתן הצו

הוועדה לביטחון לאומי):  בנוסף, הצענו לקבוע זכות ערעור והגשת ערר על החלטת בית המשפט וכן על ההוראות העוסקות בהשלכות של זיכוי פעיל הטרור על המגבלות שהוטלו עליו

הוועדה לביטחון לאומי):      הנושא הבא שדנו בו ביתר שאת היה חובת הדיווח

הוועדה לביטחון לאומי):  על מנת לאפשר לוועדה להמשיך ולהעמיק במקרים הנכללים תחת הצעה זו ולבחון את יעילות ההסדר המוצע, הצענו לקבוע חובת דיווח שנתית של שר המשפטים לוועדה למשך חמש שנים בדבר מספר הבקשות שהוגשו, לפי ההצעה, סוג המגבלות שהוטלו והתמודדות בית המשפט במקרים שבהם המגבלות הופרו

הוועדה לביטחון לאומי):  בכך בעצם אנחנו חברי הכנסת ממלאים את חובתנו גם בבקרה ומעקב אחרי ההחלטות שאנחנו עושים בוועדות השונות

הוועדה לביטחון לאומי):      הנושא הבא היה תחולה ותחילה

הוועדה לביטחון לאומי):  הצענו לקבוע כי הצעה זו תחול על מי שביום תחילתו של החוק טרם ניתנה הכרעת דין בעניינו – זה חשוב, חבריי חברי הכנסת, תכף תבינו למה – מי שהורשע בטרם נגזר דינו ומי שנידון לעונש מאסר בפועל וביום התחילה טרם שוחרר ממאסרו

הוועדה לביטחון לאומי):  בנוסף, וזה החלק החשוב, ובמטרה לתת מענה לנפגעי עבירה שנפגעו ממחבלים ששוחררו בעסקאות שחרור החטופים האחרונות, הצענו שההצעה תחול גם על מחבל ששוחרר ממאסרו בתקופה שמיום כ"ב בתשרי התשפ"ד, התאריך שכנראה לא נשכח, 7 באוקטובר 2023, ועד ערב תחילת החוק

הוועדה לביטחון לאומי):   מעבר לכך, בכדי לאפשר להנהלת בתי המשפט להיערך לקראת כניסת ההצעה לתוקף, אנחנו מציעים כי היא תיכנס לתוקף 30 יום מיום פרסומה

הוועדה לביטחון לאומי):      מכובדיי כולם, הוועדה עמלה רבות על בנייה ודיוק הצעת החוק המונחת בפניכם, כך שמחד יתאפשר מענה לנזק הנפשי שממנו סובלים נפגעי עבירה הנפגשים או חס וחלילה עלולים להיפגש עם מחבל השוהה במחיצתם, ומאידך תימנע פגיעה יתרה בזכויותיו של מחבל שריצה כבר את מאסרו

הוועדה לביטחון לאומי):      אבקש להדגיש, אדוני היושב-ראש, הצעת החוק אינה חלק מהעונש המוטל על מחבל והיא אינה מבקשת להוות ענישה נוספת

הוועדה לביטחון לאומי):  הכלי המוצע על ידינו בהצעה זו הוא בעל אופי אזרחי לחלוטין, המבקש להתמודד עם המציאות שאיתה חיים נפגעי עבירה בהמשך למעשה הטרור שחוו

הוועדה לביטחון לאומי):  אנחנו, חבריי חברי הכנסת, נמשיך להגן על עצמנו ולתקוף בכל מקום אפשרי את אויבינו

הוועדה לביטחון לאומי):      אני מוצא לנכון להביע תודה רבה לצוות המשפטי בראשות עו"ד מירי פרנקל שור, שליוו במקצועיות ראויה לציון את תהליך החקיקה; למנהלת הוועדה, גב' לאה גופר ולצוותה, שעמלו ביסודיות לקיום הדיון בנוכחות כל הגורמים הרלוונטיים; למשרדי הממשלה שהשתתפו ונטלו חלק חשוב; לגופים האזרחיים שלקחו חלק בדיונים, וכמובן לחבריי חברי הכנסת, שסייעו בידי להביא הצעה זו לכאן

הוועדה לביטחון לאומי):  חשוב להזכיר את התמיכה והגיבוי שקיבלנו, גם המציעה לימור סון הר מלך וגם אני, במהלך החקיקה, מהשר לביטחון לאומי חבר הכנסת איתמר בן גביר, שבאמת היה נתון וקשוב לאורך כל הדרך איתנו

הוועדה לביטחון לאומי):      להצעה הוגשו הסתייגויות, ולכן אבקש מחברי הכנסת לדחות את ההסתייגויות ולאשר את הצעת החוק בקריאה השנייה והשלישית

הוועדה לביטחון לאומי):  תודה

ניסים ואטורי: תודה רבה

ניסים ואטורי:  להצעת החוק הוגשו כמה הסתייגויות של קבוצת יש עתיד

ניסים ואטורי:  מנמקים: חבר כנסת גלעד קריב – אינו נוכח

מירב בן ארי: באמת אינו נוכח

ניסים ואטורי: עכשיו הוא באמת לא נוכח

ניסים ואטורי:  חברת הכנסת נעמה לזימי

מירב בן ארי: אינה נוכחת

ניסים ואטורי: גם לא נוכחת

ניסים ואטורי:  אנחנו נעבור להצבעות

ניסים ואטורי:  מי מסכם?     

מירב בן ארי: לא צריך לסכם

מירב בן ארי:  אני מסירה את ההסתייגויות

מירב בן ארי:  ההסתייגויות שלנו, אני מסירה את ההסתייגויות

מירב בן ארי:  את ההסתייגויות של יש עתיד הסרתי

ניסים ואטורי: השר וסרלאוף, בוא תעלה רגע לסכם

מירב בן ארי: אתה יכול לעבור להצבעה

ניסים ואטורי: אין צורך? נעבור להצבעה

ניסים ואטורי:       חבריי חברי הכנסת, אנחנו נעבור להצבעה על הצעת חוק מגבלות על חזרתו של מורשע במעשה טרור לסביבת נפגעי העבירה, התשפ"ד–2024, בקריאה השנייה, כנוסח הוועדה

ניסים ואטורי: בעד סעיפים 1–11 –  24 

ניסים ואטורי: נמנעים – 1 

ניסים ואטורי: בעד – 24, נגד – שבעה, נמנע אחד

ניסים ואטורי:  אני קובע כי הצעת החוק אושרה בקריאה השנייה

ניסים ואטורי:       נעבור להצבעה בקריאה השלישית על הצעת חוק מגבלות על חזרתו של מורשע במעשה טרור לסביבת נפגעי העבירה, התשפ"ד–2024

ניסים ואטורי:  בקריאה השלישית, הצבעה

ניסים ואטורי: בעד החוק – 24 

ניסים ואטורי: נמנעים – 1 

ניסים ואטורי: בעד – 24, נגד – שבעה, נמנע אחד

ניסים ואטורי:  אני קובע כי הצעת חוק מגבלות על חזרתו של מורשע במעשה טרור לסביבת נפגעי העבירה, התשפ"ד–2024, התקבלה בקריאה השנייה והשלישית ותיכנס לספר החוקים של מדינת ישראל

ניסים ואטורי:  ברכות על החוק מפי חברת הכנסת לימור סון הר מלך

לימור סון הר-מלך: אדוני היושב-ראש, כנסת נכבדה, היום ברוך השם הצבענו על החוק שלי להרחקת טרוריסטים מסביבת קורבנות העבירה, ממקום המגורים שלהם, מהעבודה והלימודים של קורבנות הטרור

לימור סון הר-מלך:  ברוך השם, זכיתי וזה החוק השלישי שלי בנוגע למלחמה בטרור

לימור סון הר-מלך:  ברמה האישית – טלי

טלי גוטליב: סליחה, לימורי

טלי גוטליב:  אני פשוט קיבלתי סרטון של איימן עודה מהיום שמאשים את הצבא שלנו בטבח - - - וברצח

טלי גוטליב:  עכשיו שלחו לי

טלי גוטליב:  מה זה, שילך מפה

טלי גוטליב:  אסור שאיימן עודה ישב כאן

טלי גוטליב:  שילך

טלי גוטליב:  אסור לקחת, אסור לו לשבת פה

טלי גוטליב:  חברתי לימור סון הר מלך - - -     

וליד טאהא: - - -     

טלי גוטליב: שקט

וליד טאהא: - - - אוסקוט

אלמוג כהן: את השרוך של הנעל של החייל הוא לא שווה

אלמוג כהן:  השרוך - - -      

לימור סון הר-מלך: טלי, אל תתעצבני, לא נשאר להם עוד הרבה זמן

טלי גוטליב: - - -      

ניסים ואטורי: לימור, בבקשה

לימור סון הר-מלך: טוב, אדוני היושב-ראש, כנסת נכבדה, היום ברוך השם הצבענו על החוק שלי להרחקת טרוריסטים מסביבת קורבנות העבירה

טלי גוטליב: ותודה לכתב יהודה שלזינגר ששומר על עם ישראל - - -     

לימור סון הר-מלך: ברוך השם, זכיתי – טלי, אל תתעצבני, לא נשאר להם עוד הרבה זמן

לימור סון הר-מלך:  עוד קצת, הכול יתבהר

טלי גוטליב: ברוך השם

וליד טאהא: בבחירות הבאות תלכו לפח הזבל של ההיסטוריה

לימור סון הר-מלך: ברוך השם זכיתי, זכיתי וזה החוק השלישי שלי בנוגע למלחמה בטרור

לימור סון הר-מלך:  החוק מדבר על הרחקת טרוריסטים מסביבת המגורים שלהם, ממקום העבודה וממקום הלימודים

לימור סון הר-מלך:  ברמה האישית יש כאן עבורי סגירת מעגל בכך שדווקא אני, מי שאיבדה את אישה היקר בפיגוע טרור רצחני, מובילה את החוקים החשובים והתיקונים הללו

לימור סון הר-מלך:  זאת אמירה ברורה לאויבינו כי גם אם הם חושבים, בעקבות פיגוע זה או אחר, כי יש ביכולתם להרים יד על עם ישראל ועל ארצו – אז לא, נצח ישראל לא ישקר, עם ישראל חי

לימור סון הר-מלך:       כפי שאני חוזרת ואומרת, במצב אידיאלי ומתוקן מחבלים צריכים למות

לימור סון הר-מלך:  מחבל שיוצא למסע טבח ידע שאחת דתו – למות

לימור סון הר-מלך:  אך לצערי כיום המציאות לא מתוקנת, וחוק עונש מוות למחבלים עדיין לא חוקק

לימור סון הר-מלך:  ולא חשוב כמה יהודים המחבל הנתעב רצח – הוא עלול יום אחד להשתחרר באיזו עסקה כזאת או אחרת או בתום תקופת המאסר שלו ולהסתובב שוב בינינו

לימור סון הר-מלך:      החוק החשוב שאנחנו העברנו היום, והיה לי הכבוד להגיש אותו ולהילחם עבורו בעשרות דיונים בכנסת, הן בוועדות, הן בחדרים הסגורים ומול נציגי המשרדים השונים, מבקש לעשות מעט צדק עם נפגעי הטרור ובני משפחותיהם ולהרחיק את המחבלים המרצחים מסביבת קורבנות הטרור

לימור סון הר-מלך:       כחלק מהדיונים על סעיפי החוק נפגשנו עם סיפורה של מוריה כהן

לימור סון הר-מלך:  בוקר אחד, כשמוריה ליוותה את ילדיה למוסדות הלימוד, שכנה שלה, מחבלת מתועבת, דקרה אותה בכל פלגי גופה ופצעה אותה באורח קשה לנגד עיניהם של ילדיה הקטנים

לימור סון הר-מלך:  על המחבלת נגזרו 12 שנות מאסר, אך כשבועיים אחרי גזר הדין היא שוחררה במסגרת העסקה האחרונה

לימור סון הר-מלך:  מוריה סיפרה על הקושי לצאת מהבית ולהיפגש עם אותה מחבלת; היא סיפרה על הצל המרחף המאיים על חייה ועל חיי ילדיה מאז שחרורה של המחבלת

לימור סון הר-מלך:  מוריה וילדיה נענשים פעם נוספת בכל פעם שהם צריכים להיפגש עם אותה חיית אדם שביקשה לרצוח את אימם

לימור סון הר-מלך:       אני מאמינה שאין מי שמתנגד לחוק המוסרי והצודק כל כך הזה

לימור סון הר-מלך:  כל מי שמתנגד לחוק הזה בעצם מבקש לאפשר את הסיטואציה המסוכנת הזאת של חזרת מחבל לסביבתו של קורבן הטרור

לימור סון הר-מלך:       אני מודה לחבריי חברת הכנסת אתי חוה עטייה וחבר הכנסת אריאל קלנר, שהיו שותפים למסע החוק הזה ולהגשתו; ליושב-ראש הוועדה לביטחון לאומי חברי צביקה פוגל, שקיים והוביל את הדיונים בהצעת החוק במקצועיות רבה; ליוסי צור, אביו של אסף צור הי"ד, ולפורום בוחרים בחיים של המשפחות השכולות, שיזמו את הצעת החוק ועשו רבות למאבק בטרור למען מניעת הנרצח הבא; לארגון חוננו; לצוות הוועדה – ליועצת המשפטית עו"ד מירי פרנקל שור, עו"ד גלעד נווה ואריאל המתמחה; לעו"ד דוד בבלי, יועץ השר לביטחון לאומי; לגב' לאה גופר, מנהלת הוועדה; לצוות שלי בלשכה: רעות, נופר, אורי ויעקב, שהיו חלק משמעותי מהמסע של חקיקת החוק הכל-כך חשוב הזה

לימור סון הר-מלך:  תודה רבה

יבגני סובה: תודה רבה לחברת הכנסת לימור סון הר מלך

יבגני סובה:  המברכת הבאה, חברת הכנסת חוה אתי עטייה

יבגני סובה:  אני רק מבקש לעמוד בכל זאת בשלוש דקות, בבקשה

יבגני סובה:  יש לנו עוד המשך לסדר-היום

יבגני סובה:  תודה

חוה אתי עטייה: אדוני היושב-ראש, כנסת נכבדה, אדוני שר המשפטים חבר הכנסת יריב לוין, מכובדיי כולם, בראשית דבריי אני משתתפת בצערן של המשפחות השכולות שאיבדו את יקיריהן במלחמה; אני נושאת תפילה להשבת החטופים והנעדרים לביתם בקרוב מאוד

חוה אתי עטייה:  עוד אני מייחלת לחזרתם של החיילים לבתיהם ולשובם של המפונים

חוה אתי עטייה:       כל העבודה הקשה והממושכת בהצעת החוק החשובה הזאת מתנקזת לרגע המרגש הזה של העברת החוק בקריאה שנייה ושלישית, ולמעשה מדובר בהכנסת החוק לספר החוקים של מדינת ישראל

חוה אתי עטייה:       הצעת החוק להרחקת מחבלים מסביבת הנפגע אשר מובאת לפניכם הערב נצרכת ונדרשת ביותר כיום יותר מתמיד לאור המציאות מוכת הטרור בישראל, ובייחוד בשל הדיון בעסקה לשחרור מחבלים תמורת החטופים

חוה אתי עטייה:  הצעת החוק באה לתקן עיוות בלתי נתפס שלפיו מחבל מורשע אשר ניסה לרצוח חפים מפשע יוכל לחזור לגור סמוך לנפגע בתום תקופת מאסרו

חוה אתי עטייה:  הדבר עשוי לגרום להשלכות קשות על שיקומו והמשך חייו של נפגע העבירה

חוה אתי עטייה:  הטראומה מעצם הפיגוע שעבר לא תוכל להתרפא לעולם אם ישוב הנפגע לראות את המחבל שפגע בו

חוה אתי עטייה:       את המציאות הקשה הזאת מכיר מקרוב מר יוסי צור, אשר שכל את בנו בפיגוע באוטובוס בחיפה לפני 20 שנה

חוה אתי עטייה:  לפני הפיגוע גר המחבל שרצח את בנו סמוך למר צור; לאחר שריצה את עונשו  שב המחבל להתגורר בבית שגר בו קודם, סמוך לבית משפחת צור

חוה אתי עטייה:  לפני שנתיים פנה אליי מר צור בבקשה לקדם את הצעת החוק, שתתקן את העוול הנורא ותמנע את הרצח הבא

חוה אתי עטייה:  אנו מודים לך, מר צור, על היוזמה ועל שיתוף הפעולה לכל אורך הדרך עד המעמד הזה

חוה אתי עטייה:       לא רק משפחת צור סבלה מהמציאות האבסורדית הזאת; גם משפחות כהן, חן וליאור סבלו ממנה בעת שהמחבלים שפגעו בבני משפחתם שבו לגור סמוך לבתיהם לאחר שריצו את עונשם

חוה אתי עטייה:  בשם כל המשפחות הללו והדומות להם אנו גאים להגיש את הצעת החוק המובאת היום לקריאה שנייה ושלישית

חוה אתי עטייה:       במעמד זה, לפני רשימת התודות, אני רוצה להודות לבורא עולם בברכת שהחיינו וקיימנו והגיענו לזמן הזה

חוה אתי עטייה:  ועכשיו אני מבקשת להודות ליו"ר הוועדה לביטחון לאומי חבר הכנסת צביקה פוגל, על התמיכה בהצעת החוק שלנו לכל אורך הדרך ועל קידומה בוועדה; אני גם מודה לשותפיי להצעת החוק: חברת הכנסת לימור סון הר מלך – עשית עבודה נהדרת - -     

יבגני סובה: חברים, אני ביקשתי שלוש דקות

חוה אתי עטייה: 	רגע, רגע

חוה אתי עטייה:   - - לחבר הכנסת אריאל קלנר, שעמלו רבות על קידום ההצעה

יבגני סובה: אתם חוזרים על התודות

יבגני סובה:  אני מצטרף לתודות, אבל בואו נקצר

חוה אתי עטייה: הינה, אני מקצרת

חוה אתי עטייה:  מגיעה תודה ליועצים המשפטיים של הוועדה לביטחון לאומי עו"ד מירי פרנקל שור, לסגן היועצת המשפטית; אני מודה לכל היועצים המשפטיים של הממשלה, שליוו במקצועיות רבה ובמסירות את הצעת החוק וסייעו, ככל הניתן, ליישר את ההדורים בעניין הסוגיות שעלו

חוה אתי עטייה:  אז אני לא יכולה מפאת קוצר הזמן – תודה ליועצים המשפטיים של משרד הרווחה, המשפטים, פרקליטות המדינה, יו"ר נפגעי פעולות האיבה, שירות בתי הסוהר, ותודה מיוחדת ליועצים המשפטיים של חוננו

חוה אתי עטייה:      שוב תודה ליוסי צור ולפורום בוחרים בחיים של המשפחות השכולות, שעומדים מאחורי הצעת החוק ופועלים מדי יום נגד הטרור

חוה אתי עטייה:  תודה לך, אדוני שר המשפטים וחבר הכנסת יריב לוין

חוה אתי עטייה:  תודה למר יעקב מרגי, שר הרווחה והביטחון

חוה אתי עטייה:  תודה לך, חבר הכנסת אופיר כץ, יו"ר הקואליציה

חוה אתי עטייה:  ולצוות הלשכה שלי, עדי ברמן, עדיאל כהן ואביתר כהן

חוה אתי עטייה:  נקווה כי הצעת החוק, בעזרת השם, תהיה אכיפה ותהיה ישימה

חוה אתי עטייה:  תודה רבה

יבגני סובה: תודה רבה לחברת הכנסת חוה אתי עטייה

יבגני סובה:  אריאל קלנר, בבקשה

יבגני סובה:  אריאל, אני מבקש להקפיד לעמוד בשלוש דקות

יבגני סובה:  בכל זאת, יש תקנון

יבגני סובה:  אתם עוברים פה – ואתם חוזרים על תודות

יבגני סובה:  גם אני מצטרף לתודות, אבל תעמדו בזמנים

יבגני סובה:  יש לנו עוד סדר-יום

יבגני סובה:  יש לנו עוד חקיקה בקריאה ראשונה, אז אני מבקש

יבגני סובה:  בבקשה, שלוש דקות ברשותך

אריאל קלנר: אדוני היושב-ראש, כנסת נכבדה, זה החוק הראשון שלי כאן שנכנס לספר החוקים

אריאל קלנר:  ואני אגיד לך, אדוני, החוק עלול ליצור רושם מוטעה כאילו מדובר כאן רק בפתרון אינדיווידואלי של הרחקת העבריין האלים מהקורבן

אריאל קלנר:  והאמת היא שהחוק הזה הוא לא העדיפות הראשונה

אריאל קלנר:  מורשע בטרור, אם הוא חי, הוא ומשפחתו צריכים להיות מגורשים מהארץ

יבגני סובה: עליזה, אני שומע את הדיבור שלך עד לפה, אז בבקשה

יבגני סובה:  בסדר, מעניין, אבל את מנהלת סיעה, אז יש לך מקום

יבגני סובה:  לא לעמוד שם במקום של הח"כים

יבגני סובה:  תודה

קריאות: - - -     

אריאל קלנר: אני מקווה שאתה עוצר לי את הזמן

יבגני סובה: את יודעת שאני אוהב אותך, אבל אני שומע את הדיבור שלך עד לפה

יבגני סובה:  זה מפריע לחברים שלך לסיעה

יבגני סובה:  אז הערתי לך

יבגני סובה:  תודה רבה

אריאל קלנר: חבריי חברי הכנסת, טרור אינו מקרה פרטי של פשיעה פלילית, אלא מקרה פרטי של מלחמה

אריאל קלנר:  ועם זאת, במציאות שלנו החוק הזה חשוב מאוד

אריאל קלנר:  החוק הזה מבטא שלושה ערכים: אחד הוא סולידריות לאומית וחברתית עם בני עמנו שנפגעו על ידי אויבינו רק כי הם יהודים

אריאל קלנר:  הדוקרת של מוריה כהן לא דקרה אותה בשל סכסוך שכנים

אריאל קלנר:  היא דקרה אותה כי היא יהודייה בארץ ישראל

אריאל קלנר:  החיפאי מוניר רג'בי לא סייע למחבל המתאבד בקו 37 לפני 21 שנה כי הייתה לו בעיה עם מישהו מהנוסעים; אסף צור, שעוד לא היה בן 17, נרצח עם עוד 16 נוסעי האוטובוס כי הם יהודים בארץ ישראל

אריאל קלנר:  אנחנו מבטאים היום את הסולידריות הזאת ואומרים לאויב: כולנו ערבים זה לזה

אריאל קלנר:      הערך השני שהחוק הזה מבטא זה הומניות וחמלה

אריאל קלנר:  הקורבנות ומשפחותיהם לא צריכים להיענש שוב

אריאל קלנר:  אני מכיר את יוסי, אביו של אסף צור, השם ייקום דמו

אריאל קלנר:  אני מכיר אותו היטב מחיפה

אריאל קלנר:  ויוסי אומר: אם אני אפגוש את המתועב הזה, או שאני אחסל אותו או שאני אקבל התקף לב ואמות

אריאל קלנר:  האם יוסי ומשפחתו לא סבלו די? הרחקת המחבלים מקורבנותיהם היא הצעה הומנית הרואה לנגד עיניה את הקורבן, ודואגת שלא יעבור טראומה נוספת

אריאל קלנר:      הערך השלישי הוא ניצחון לאומי – לא לתת לטרור לנצח

אריאל קלנר:  מטרת הטרור היא לזרוע פחד

אריאל קלנר:  זה פירוש המילה

אריאל קלנר:  מטרת הפיגועים היא לגרום לנו לפחד, להישבר, ובאמצעות הדרך הזאת להשיג הישגים מדיניים

אריאל קלנר:  כשמחבל מורשע משתחרר לסביבת הקורבן, והקורבן חי בפחד, המטרה הזו מושגת

אריאל קלנר:  המחויבות שלנו היא שהטרור לא ישיג את מטרותיו

אריאל קלנר:  המחויבות שלנו היא לניצחון על הטרור

אריאל קלנר:  המחויבות שלנו היא לאחינו ואחיותינו, נפגעי הטרור

אריאל קלנר:  המחויבות שלנו היא לסולידריות לאומית שכל כך נדרשת בשעה הזו

אריאל קלנר:      אני רוצה גם לנצל את ההזדמנות ולקרוא לעם היקר שלנו: אל תיתנו בשעה הזאת לפלגנות ולמפלגים לנצח

אריאל קלנר:  ניצחון לפלגנות הוא ניצחון לשטן בדרום, לשטן בצפון ולשטן ברשות הפלסטינית

אריאל קלנר:  שום ניצחון על יריב פוליטי בארץ לא שווה, אם בסוף השטנים מחייכים

אריאל קלנר:      אני רוצה להודות לך, יושב-ראש הוועדה חבר הכנסת צביקה פוגל, על הובלת החוק

נאור שירי: תודה ליושב-ראש המליאה על זה שהוא נותן לך שמונה דקות נאום

אריאל קלנר: אני רוצה להודות לצוות הוועדה, למנהלת לאה גופר - - -     

יבגני סובה: חברים, אני גזלתי ממנו 20 שניות, ואני נותן לו 20 שניות

נאור שירי: אתה כבר דקה ו-40 שניות

יבגני סובה: מה זה חוסר הסבלנות הזה? מה קרה? 20 שניות, הוא מסיים וזהו

יבגני סובה:  הכול בסדר

נאור שירי: אתה לפני שנייה אמרת להם את זה, ואז אתה בא אלינו?     

יבגני סובה: הכול בסדר

יבגני סובה:  נא לסיים, בבקשה

יבגני סובה:  15 שניות

יבגני סובה:  תודה

אריאל קלנר: אני אסיים בלהודות לכל הצוות של ועדת החוקה, לחברותיי, חברת הכנסת לימור סון הר מלך וחברת הכנסת אתי עטייה, על המסע הארוך והשותפות

אריאל קלנר:  אני רוצה להודות לארגונים האזרחיים, לפורום המשפטי למען ישראל, ליותם אייל ולפורום בוחרים בחיים, ליוסי צור

אריאל קלנר:  תודה רבה לכולם

יבגני סובה: תודה רבה לחבר הכנסת אריאל קלנר

יבגני סובה: [רשומות (הצעות חוק, חוב' מ/1633

יבגני סובה: ] 

יבגני סובה: כעת אנחנו נעבור לנושא הבא על סדר-היום: הצעת חוק בתי המשפט (תיקון מס' 107) (הסדר גישור בין-לאומי), התשפ"ג–2023, בקריאה ראשונה

יבגני סובה:  אני מזמין את שר המשפטים וחבר הכנסת יריב לוין להציג את הצעת החוק

יבגני סובה:  בבקשה, אדוני השר

יבגני סובה:  לרשותך עד עשר דקות

המשפטים יריב לוין: תודה רבה, אדוני היושב-ראש

המשפטים יריב לוין:  חברות וחברי הכנסת, בראשית הדברים אני רוצה כמובן לאחל החלמה לראש הממשלה, ובהזדמנות הזו גם להצטרף לדברים של חברת הכנסת אתי עטייה; לאחל החלמה לכלל הפצועים, לייחל לשובם של החטופים, וכמובן לחזק את המשפחות השכולות, את חיילי צה"ל ואנשי כוחות הביטחון שמגינים עלינו יום-יום, שעה-שעה, בחירוף נפש

המשפטים יריב לוין:      אני רוצה גם לנצל את ההזדמנות לברך את חברת הכנסת לימור סון הר מלך, את חברת הכנסת עטייה ואת חבר הכנסת קלנר על הצעה באמת חשובה, מאוד מורכבת, ואני שמח שהצלחתם להוביל אותה ולהביא אותה לקו הגמר

המשפטים יריב לוין:  וכמובן, ליושב-ראש הוועדה חבר הכנסת פוגל שעשה כהרגלו מלאכה נאמנה – והשתמשת בדיוק במילה הנכונה, המדויקת, כדי להביא את הדברים למקום הנכון

המשפטים יריב לוין:  יישר כוח גדול

המשפטים יריב לוין:  לאט-לאט אנחנו מתקנים עוולות, שחלקן עוולות גדולות

המשפטים יריב לוין:  לא נעים לומר, אבל יש לנו עוד הרבה עבודה ואנחנו מחויבים להמשיך בה, ונעשה אותה

המשפטים יריב לוין:      אדוני היושב-ראש, הצעת החוק שאני מביא הפעם היא הצעה שלקוחה מעולמות השגרה, אבל גם בזה חשוב לעסוק ולדאוג שדברים יתקדמו, ושנכין תשתית גם לימים יותר טובים, שאני מניח ומשוכנע שעוד יבואו

המשפטים יריב לוין:  המטרה שלה היא לאפשר את הצטרפותה של ישראל לאמנת סינגפור בדבר הסדרי גישור בין-לאומיים

המשפטים יריב לוין:  המטרה היא לתקן את חוק בתי-המשפט באופן כזה שיאפשר לנו להשתלב בתוך האמנה הזו, שנועדה לאפשר אכיפה של הסדרי גישור בין-לאומיים שנחתמו

המשפטים יריב לוין:      ישראל אומנם הייתה פעילה בנוסח האמנה וגם חתמה עליה, אבל בפועל, מאחר שאנחנו לא עשינו כל מיני תיקוני חקיקה שנדרשים בעניין, התוצאה דה-פקטו היא שאנחנו לא יכולים להיות חלק מהאמנה וגם לא לקיים כאן הליכי גישור בין-לאומיים, דבר שהמשמעות שלו מבחינת הפעילות של חברות בין-לאומיות וחברות שעוסקות בסחר או נמצאות בקשר עם חברות בין-לאומיות אחרות – המשמעות היא ברורה לחלוטין

המשפטים יריב לוין:  התיקון וההצטרפות לאמנה יציבו את ישראל כמדינה מובילה בתחום הגישור הבין-לאומי, יעודדו שימוש בגישור כפתרון ליישוב סכסוכים מסחריים חוצי גבולות עם חברות ישראליות, כחלופה להליכים יקרים ומורכבים

המשפטים יריב לוין:  הדבר צפוי לעודד התקשרויות חוצות גבולות ולצמצם את העלויות לניהול הליכים וליישוב סכסוכים בין-לאומיים

המשפטים יריב לוין:  מכול הסיבות הטובות האלה, אני מבקש מהכנסת לאשר את הצעת החוק בקריאה ראשונה

המשפטים יריב לוין:  תודה רבה

יבגני סובה: תודה רבה לשר המשפטים

יבגני סובה:  נעבור לדיון אישי

יבגני סובה:  יש לי פה רשימה

מירב בן ארי: אולי תשאל אם יש מישהו שרוצה לדבר? לא צריך להקריא את כל הדוברים

מירב בן ארי:  פשוט תשאל אם מישהו רוצה לדבר

מירב בן ארי:  בסדר?     

יבגני סובה: תודה

יבגני סובה:  אם מישהו ירצה עכשיו לדבר, תהיה רשימה

יבגני סובה:  ואם מישהו ברשימה וירצה לדבר - - -     

מירב בן ארי: אז אני אומרת, עדיף שתשאל

יבגני סובה: תודה על העצה

יבגני סובה:  אני בכל זאת אעבור על הרשימה

יבגני סובה:  את רוצה לדבר, חברת הכנסת מירב בן ארי?     

מירב בן ארי: לא

יבגני סובה: אוקיי

יבגני סובה:  תודה רבה

יבגני סובה:  אלעזר שטרן – אינו נוכח; דבי ביטון – אינה נוכחת;	משה טור פז – אינו נוכח; עופר כסיף – אינו נוכח; חברת הכנסת מרב מיכאלי – אינה נוכחת; עאידה תומא סלימאן – אינה נוכחת; חבר הכנסת איימן עודה – אינו נוכח; אימאן ח'טיב יאסין – אינה נוכחת; חברת הכנסת מלינובסקי – לא נוכחת; חבר הכנסת כץ – לא נוכח; נעמה לזימי – אינה נוכחת

יבגני סובה:  חברת הכנסת טלי גוטליב, את רוצה לדבר?     

טלי גוטליב: כן

יבגני סובה: בבקשה

טלי גוטליב: - - - אדוני הסגן

טלי גוטליב:  אני, ככה, יושבת לי בניחותא

יבגני סובה: אני אתן לך בדיוק שלוש דקות, לא שנייה יותר, כי באופוזיציה כבר רוצים ללכת הביתה

טלי גוטליב: אין בעיה

טלי גוטליב:  חבר הכנסת איימן עודה, יא פחדן, פחדן, נמושה

טלי גוטליב:  ראית שאני לא פה? ראית

טלי גוטליב:  ניצלת את הרגעים הבודדים שאני לא נמצאת במליאת הכנסת לטנף את הפה ג'ורה שלך, תסלח לי, ולומר את הדברים הבאים על חיילי צה"ל

טלי גוטליב:  תקשיבו טוב טוב מה אומר תומך הטרור הזה היום בכנסת, ותודה רבה לעיתונאי יהודה שלזינגר שהעלה את זה לטוויטר שלו ופתח את עיניי: מי שרצח את שירין אבו עאקלה רוצה עכשיו לחנוק את כולם בעזה – פחדן, איימן עודה, תומך טרור, חבר של ג'יבריל רג'וב, הוא גם חבר של אל-ערורי, ראיתי תמונות שלך שם, נפגש איתו – מה הכיבוש רוצה להסתיר? עוד פשעים, עוד טבח, עוד קטל, עוד רצח

טלי גוטליב:  איימן עודה, אסור שתשב בכנסת ישראל, אפילו לא דקה אחת

טלי גוטליב:       פה אני פונה לינון אזולאי

טלי גוטליב:  ינון אזולאי מש"ס, יו"ר ועדת האתיקה, הרשיע אותי

טלי גוטליב:  הוא הרשיע אותי כי כשאיימן עודה דיבר פה בגנות ישראל, אמרתי לאיימן עודה, אחרי שקילל אותי: טפי עליך, אתה אויב שלי

טלי גוטליב:  ינון אזולאי מש"ס הרשיע אותי

טלי גוטליב:  זה, אין לתאר

טלי גוטליב:  היחידה שיוצאת נגד תומכי הטרור בכנסת ומורשעת באתיקה

טלי גוטליב:       אדון איימן עודה, תקשיב לי טוב טוב טוב - - -       

נאור שירי: הוא לא פה

טלי גוטליב: אני אדבר אליו, הוא יודע

טלי גוטליב:  בכל מילה הוא עוקב אחריי, הוא סטוקר שלי

טלי גוטליב:  מאוד קריטי לחבר כנסת מיש עתיד להתבדח על תומך הטרור איימן עודה

טלי גוטליב:  במקום לגנות את דבריו – כי אתה ישבת כשהוא דיבר פה, במקרה ראיתי; אתה ישבת כאן כשהוא דיבר, ושתקת

טלי גוטליב:  מעניין מאוד, אני לא הייתי שותקת

טלי גוטליב:  ואני אומרת לך את הדבר הבא

טלי גוטליב:  אני מסתכלת על איימן עודה כי איימן עודה מסתכל על מה שאני אומרת, בודק טוב טוב

טלי גוטליב:  אז תקשיב לי טוב, איימן עודה, אני לא מפחדת ממך ולא משכמותך

טלי גוטליב:  אתה צריך להבין, עוד מילה אחת אתה תוציא מהפה שלך על טבח שאתה מייחס לחיילים שלנו או על רצח – זה לא יהיה רק תלונה לוועדת האתיקה; אנחנו נתחיל בהליך הדחה נגדך

טלי גוטליב:  כי אני רוצה לראות את יאיר לפיד בורח פה מהמליאה ונותן תמיכה באיימן עודה

טלי גוטליב:  אני רוצה לראות פה מישהו מיש עתיד שבורח עם הזנב בין הרגליים ולא מצביע על הדחתם של תומכי טרור בכנסת ישראל

טלי גוטליב:       אני מבהירה לכל מי שצריך להבהיר לו: עם ישראל, עם אויבים בתוכנו – זה אזרחי מדינת ישראל; אנחנו הרי מדינה יהודית ודמוקרטית שוות זכויות לאזרחיה

טלי גוטליב:  אני עמדתי כאן במליאה ואמרתי לאיימן עודה – מי מאתרג אותו? הרי הוא לוקח ומשתמש בחסינות שלו, מעביר מזומנים לרשות בימי שישי, ומישהו שומר עליו

טלי גוטליב:  או ששומרים עליו – אני יכולה להעלות בדעתי, נגיד אתה משת"פ, נגיד אתה שטינקר, נגיד

טלי גוטליב:  לא יודעת, נגיד

טלי גוטליב:  אבל זה לא מועיל לנו, כי אנחנו לא שומרים כאן במליאה על כבודם של חיילינו, וזאת חובתנו

טלי גוטליב:       אז כל חבר כנסת שישב כאן ושתק, זה עליכם

טלי גוטליב:  זה ביזיון שלכם, כי מחובת כל חבר כנסת, משמאל ומימין, לשמור על כבודם של חיילינו

טלי גוטליב:       שוב תודה לעיתונאי אמיץ, יהודה שלזינגר

טלי גוטליב:  יצאתי מכאן – בעוונותיי

טלי גוטליב:  בגלל זה אמרתי לכם: חבר'ה, אנחנו צריכים לשבת כאן במליאה כל הזמן

יבגני סובה: תודה

טלי גוטליב: ולא לאפשר להם להרגיש בעלבתים, איימן עודה

טלי גוטליב:  אתה לא בעל הבית פה יותר

טלי גוטליב:  לא בעל הבית

יבגני סובה: תודה לחברת הכנסת טלי גוטליב

יבגני סובה:  חבר הכנסת מיקי לוי, אתה רוצה לדבר?     

מיקי לוי: רציתי להגיד לה שלא תאיים על יש עתיד כי בכנסת הקודמת - - -     

יבגני סובה: יש לך שלוש דקות

יבגני סובה:  יש לך שלוש דקות, אתה רוצה לעלות ולדבר?     

טלי גוטליב: לא איימתי על יש עתיד

טלי גוטליב:  אבל למה איימתי עליך?     

מיקי לוי: לא, אמרת "אני רוצה לראות"

מיקי לוי:  "אני רוצה לראות" – זה לא איום?      

טלי גוטליב: נכון

טלי גוטליב:  נכון

טלי גוטליב:  גם אתה לא הצבעת להעברת עופר כסיף, זכותך - - -       

יבגני סובה: היית יושב-ראש הכנסת, אתה יודע שיש לך שלוש דקות

יבגני סובה:  אני מפעיל את השעון, בבקשה

מיקי לוי: מה אמרת עכשיו, על הכנסת?     

טלי גוטליב: דיברתי שלוש דקות פחות חמש שניות

יבגני סובה: היו לך שלוש דקות ועשר שניות

יבגני סובה:  הכול בסדר

מיקי לוי: מה אמרת על עופר?     

טלי גוטליב: שיש עתיד, רובכם לא הצבעתם להדחת עופר כסיף

מיקי לוי: למה את אומרת את זה?     

טלי גוטליב: כי יאיר לפיד לא הצביע, ועוד חברים פה לא הצביעו, עם כל הכבוד

מיקי לוי: אז אנחנו היינו שמונה או תשעה שהצביע

טלי גוטליב: כל הכבוד למי שהצביע

מיקי לוי: עכשיו, אני רוצה להגיד לך משהו

מיקי לוי:  כשאת אומרת: יש עתיד, אני אומרת לכם, וכו', אני רוצה להגיד לך רק משהו אחד

מיקי לוי:  בכנסת הקודמת, העשרים-וארבע, הצבעתם נגד עצמכם – יושב פה שר המשפטים

טלי גוטליב: אני פה רק שנה וחצי

מיקי לוי: רגע

מיקי לוי:  אפילו פעם אחת, אחת, מכל מכלול החוקים – לחלקם אתם לא מסכימים ובחלקם הצבעתם נגד עצמכם

מיקי לוי:  נגד יהודה ושומרון, נגד המשך החלת החוק שם – בכול הצבעתם נגדכם

מיקי לוי:  אז אל תלמדי אותנו מה לעשות

מיקי לוי:  אנחנו ילדים גדולים

טלי גוטליב: אני פה שנה וחצי ומצביעה למה שצריך להצביע

יבגני סובה: חברת הכנסת טלי גוטליב, תודה רבה

יבגני סובה:  חבר הכנסת מיקי לוי, תודה רבה

טלי גוטליב: - - -      

יבגני סובה: תודה, תודה, שמענו אותך

יבגני סובה:  תודה רבה

יבגני סובה:       חבר הכנסת יוסף עטאונה – אינו נוכח

יבגני סובה:  חבר הכנסת ואליד אלהואשלה, אתה רוצה לדבר? בבקשה

יבגני סובה:  שלוש דקות לרשותך, בבקשה

המשפטים יריב לוין: שמישהו ידבר על החוק

יבגני סובה: מי כמוך יודע שזה לא חייב להיות

וליד אל-הואשלה: מכובדי היושב-ראש, חבריי חברי הכנסת, אני רוצה להתייחס למה שקרה בכניסה לעיר רהט אחרי תפילת התראוויח, היום – קבוצת פורעים אנרכיסטים, שמנסה להלך אימים על התושבים, על האוכלוסייה האזרחית שם

וליד אל-הואשלה:  בדרך כלל רהט מקבלת את האורחים שלה, אבל הסגנון הזה של להפריע לתושבים, להפחיד את האנשים, להפחיד את הילדים, לאיים על עיתונאים, זה לא מקובל

וליד אל-הואשלה:  אני מצפה מהמשטרה לנקוט צעדים נגד קבוצת הפורעים הזאת בכניסה לרהט

וליד אל-הואשלה:  זה לא מקובל עלינו כהנהגה של החברה הבדואית בנגב

וליד אל-הואשלה:  אנחנו נגד התופעות האלה

וליד אל-הואשלה:  אין מקום

וליד אל-הואשלה:  רהט בדרך כלל כל הזמן קיבלה את האורחים שלה, אבל הפורעים האלה, אין להם מקום ברהט

וליד אל-הואשלה:  לכן אנחנו נגד התופעה הזאת ונגד הקבוצה הזאת

וליד אל-הואשלה:       מכובדי היושב-ראש, ברשותך, כמה מילים בערבית

וליד אל-הואשלה:  (אומר דברים השפה הערבית, להלן תרגומם:)     

יבגני סובה: תודה רבה לחבר הכנסת ואליד אלהואשלה

יבגני סובה:  חבר הכנסת חנוך דב מלביצקי – מוותר; חברת הכנסת גלית דיסטל אטבריאן – אינה נוכחת; חבר הכנסת עודד פורר – אינו נוכח; חבר הכנסת אחמד טיבי – אינו נוכח; חבר כנסת ווליד טאהא – אינו נוכח; חברת הכנסת מירב כהן – אינה נוכחת; חבר הכנסת חמד עמאר – אינו נוכח; חבר הכנסת מאיר כהן – אינו נוכח; חבר הכנסת יאסר חוג'יראת – אינו נוכח; חבר הכנסת דן אילוז – אינו נוכח; חבר הכנסת אריאל קלנר – אינו נוכח

גלית דיסטל אטבריאן: אני יכולה?     

יבגני סובה: אוקיי, בבקשה

יבגני סובה:  שלוש דקות

גלית דיסטל אטבריאן: תודה אדוני היושב-ראש

גלית דיסטל אטבריאן:  האחים האמיתיים לנשק לא מטלטלים מכוניות של משטרה ישראלית באיילון; האחים האמיתיים לנשק מטלטלים את החמאס

גלית דיסטל אטבריאן:  האחים האמיתיים לנשק לא מכבידים על המשטרה, שגם ככה קורסת בגלל המצב הביטחוני; האחים האמיתיים לנשק מגבים את המשטרה בחזית

גלית דיסטל אטבריאן:  האחים האמיתיים לנשק לא מכים באלות יהודים ברחוב מאה שערים כי יש להם זקן ארוך מדי או פאות ארוכות מדי; האחים האמיתיים לנשק מכים את האויב של היהודים, לא את היהודים

גלית דיסטל אטבריאן:  האחים האמיתיים לנשק לא מבעירים מדורות באיילון, הם מבעירים את הבתים של הנוח'בות

גלית דיסטל אטבריאן:  האחים האמיתיים לנשק לא עושים הכול, אבל הכול, כדי לפלג, להסית, להצית אלימות ולזרוע כאוס; האחים האמיתיים לנשק עומדים מול מצלמות הסלולר בעזה עם המדים המאובקים שלהם ומתחננים לעורף: תהיו אחד, תהיו באחדות

גלית דיסטל אטבריאן:  האחים האמיתיים לנשק לא יוצרים ניכור ולא יוצרים פילוג; הם עומדים כתף אל כתף, הם שמים את כל המחלוקות בצד

גלית דיסטל אטבריאן:  האחים האמיתיים לנשק מגיעים מעלי, האחים האמיתיים לנשק מגיעים מתל אביב, האחים האמיתיים לנשק מגיעים מאופקים, האחים האמיתיים לנשק מגיעים מקיבוץ גבעת ברנר, והם אחד, והם אגרוף אחד

גלית דיסטל אטבריאן:  והם מבינים שהיום, כרגע, כדי לשרוד אין שום שוני בינינו

גלית דיסטל אטבריאן:  כולנו יהודים וכולנו מגינים על עצמנו

גלית דיסטל אטבריאן:       אין לארגון האחים לנשק את הזכות לנכס לעצמם את המושג היפה ביותר, את האתוס שהארץ הזו הצמיחה עם הרבה דמים, שנקרא "אחים לנשק"

גלית דיסטל אטבריאן:  אני לא יודעת מה זה יותר – אירוני, כי זה דבר והיפוכו, או זדון

גלית דיסטל אטבריאן:  אני רק רוצה לומר דבר אחד

גלית דיסטל אטבריאן:  אני דבקה עם האחים האמיתיים לנשק

גלית דיסטל אטבריאן:  עם האינסטלטור ורופא השיניים והמורה והפקיד בבנק, לא משנה מאיזה עיר, לא משנה מאיזה יישוב, לא משנה מאיזה צד של קפלן, שהבינו את גודל השעה

גלית דיסטל אטבריאן:  הם, ורק הם, האחים האמיתיים לנשק

גלית דיסטל אטבריאן:  אחדות – עכשיו

גלית דיסטל אטבריאן:  תודה רבה

יבגני סובה: תודה רבה לחברת הכנסת גלית דיסטל אטבריאן

יבגני סובה:  חבר הכנסת עמית הלוי, בבקשה

יבגני סובה:  אני כרגע נועל את רשימת הדוברים

יבגני סובה:  נשארו פה עוד כמה

יבגני סובה:  בבקשה

יבגני סובה:  שלוש דקות, בבקשה

עמית הלוי: זה התברר, גלית, לא כאחים לנשק – זה היה אחים לרכב

גלית דיסטל אטבריאן: לנפץ

גלית דיסטל אטבריאן:  האחים לנפץ

גלית דיסטל אטבריאן:  האחים לשנאה

עמית הלוי: אפשר לקרוא להם במקום אחים – ידידים

עמית הלוי:  הם יכולים להצטרף לידידים

עמית הלוי:  במקום אחים זה ידידים

עמית הלוי:       אדוני היושב בראש, חברותיי וחבריי לכנסת, אזרחי ישראל, בעיקר אזרחי ישראל, משכן הוא דבר קדוש, גם המשכן הזה

עמית הלוי:  וגם את המשכן הזה, משכן הכנסת, עלולים לחלל, ומחללים

עמית הלוי:  לחלל – זה להפוך משהו לחלול, לרוקן את התוכן שלו, את הערך הפנימי שלו

עמית הלוי:  במקרה של המשכן והמקדש, לחלל זה לרוקן אותו מקדושתו, להפוך אותו לחול

עמית הלוי:  וכשאתה מחלל משהו, כשאתה הופך אותו לחלול, אתה גם הופך אותו לחלל, כיוון שאתה מוציא לו את הנשמה, אתה למעשה הורג אותו

עמית הלוי:  וגם לבית הזה, למשכן הכנסת, יש ערך פנימי קדוש, והערך הזה הוא רצון הכלל

עמית הלוי:  רצון העם היהודי, רצון העם שיש לו תרבות עתיקת יומין, שהוא מברר אותה, ומברר את רצונו, את החזון שלו, את הערכים שלו דרך מה שאנחנו עושים כאן, דרך מעשה החקיקה

עמית הלוי:      הרצון הזה, האינטרס הציבורי, נוגע להרבה תחומים, משירות לתושב, ועד מדינאות ומדיניות חוץ

עמית הלוי:  אבל כולם מבטאים את הרצון המתגבש של הכלל – לא של יחיד, לא של קהילה, של הכלל כולו

עמית הלוי:  את הכלל הזה, את הרצון הזה של הכלל, את רוח ישראל, אנחנו כותבים כאן דרך הליך החקיקה ודרך מנגנון ההכרעה של הרוב כאן, במשכן, עכשיו, מדי שבוע

עמית הלוי:  זה הערך הקדוש של הבית הזה

עמית הלוי:  ובמשכן, כמו במשכן, צריך שומרים – מקום קדוש – שישמרו על הקודש, שלא יחולל, שלא יירמס

עמית הלוי:  וכמו שאתם יודעים, אזרחי ישראל, גם כאן יש כאלו שמגדירים את עצמם שומרים, שומרי סף

עמית הלוי:  עכשיו, בהתחלה זה נשמע מצוין, כי זה הרי דרוש, כמו שאמרתי, אפילו דרוש מאוד, עד שאתה מגלה ששומרי הסף הללו לא רק שלא שומרים על קדושת המקום, על רצון הציבור, אלא הם אלו שמחללים אותו

עמית הלוי:      חשוב לי לומר הערב – אתה יודע, יש כאלו שבירכו פה על הצעות חוק; אני פה מברך על הצעת חוק שלא הגיעה לכאן

עמית הלוי:  כיוון שאנחנו, לחילול הזה של רצון הציבור, התרגלנו כבר, כשבג"ץ אומר את המילה האחרונה, כלומר, מחלל את קדושת הבית הזה, חומס כאוות נפשו את רצון הציבור, מחליט איזה חוק קביל ואיזה חוק הוא זורק לפח בהיכל בית המשפט

עמית הלוי:  התרגלנו גם לעובדה שהיועץ המשפטי לממשלה משמש כזרוע של בג"ץ למטרה הזאת, כפי שאמר בזמנו פרופ' ברק: 90% מההחלטות הלא נכונות היועמ"שים במשרדי הממשלה כבר מבטלים

עמית הלוי:  לכל התופעות האלה התרגלנו

עמית הלוי:  אבל מה לא ידעתי ומה אני חושב, אזרחי ישראל, שאתם לא יודעים, והזדעזעתי לגלות בשנה האחרונה כחבר כנסת? שגם חלק מהייעוץ המשפטי לכנסת, שאמור להיות שומר הסף של המשכן הזה, אמור לעזור לרצון הציבור לצאת אל הפועל, הפך – לא כולם, אבל חלק מהייעוץ המשפטי לכנסת הפך לזרוע נוספת של בג"ץ בסירוס רצון הציבור

עמית הלוי:  ואני אומר את זה כי שנה שלמה שהייעוץ המשפטי לכנסת בוועדת החינוך שותף להתעללות בחוק, חוק שאמור למנוע מתומכי טרור לשמש כעובדי הוראה בבית ספר

עמית הלוי:  שנה שלמה שהייעוץ המשפטי בוועדת החינוך עושה הכול כדי למנוע את חקיקת החוק

עמית הלוי:  אדוני היושב בראש - - -     

יבגני סובה: תודה

מירב בן ארי: אולי פשוט החוק שלך לא טוב

מירב בן ארי:  חשבת על זה?     

עמית הלוי: אפשר לדון על החוק

מירב בן ארי: מה זה לדון? אתה לא מוכן להקשיב

מירב בן ארי:  אתה חושב שאתה יודע הכול

עמית הלוי: אפשר לדון על החוק; אי-אפשר לעשות דיוני סרק, טענות שחוזרות על עצמן

עמית הלוי:  משיכת הליכים

עמית הלוי:  לא עמדות אידיאולוגיות, עמדות פוליטיות

מירב בן ארי: מה זה להאשים את הייעוץ המשפטי של הכנסת? אולי אתה - - - את החוק גרוע

עמית הלוי: משיכת הליכים

עמית הלוי:  לא עמדות אידיאולוגיות, עמדות פוליטיות

מירב בן ארי: - - - לא אנחנו

עמית הלוי: היא יכולה להקים מפלגה

עמית הלוי:  יכולה היועצת המשפטית של ועדת חינוך להקים מפלגה

עמית הלוי:  תקים מפלגה שתיכנס לפה

עמית הלוי:  היא לא שומרת צו

עמית הלוי:  היא מחללת את מה שאנחנו עושים כאן

יבגני סובה: חבר הכנסת עמית הלוי, תודה

יבגני סובה:  תודה רבה

מירב בן ארי: אולי - - - יש חוק גרוע, כמו החוק הגרוע שהבאת

עמית הלוי: גרוע או לא, אני ואת יכולים להתווכח; לא הייעוץ המשפטי של הכנסת ימנע את רצון הציבור

יבגני סובה: תודה רבה

עמית הלוי: זה חילול הקודש

עמית הלוי:  זה חילול המשכן, ואם זה ימשיך, אנחנו נצטרך למצוא בהחלט אלטרנטיבות, חברות שמירה אלטרנטיביות

יבגני סובה: תודה רבה לחבר הכנסת עמית הלוי

יבגני סובה:  אני אקרא בשמות של חברי הכנסת שעל פי מה שאני רואה אינם נמצאים באולם

יבגני סובה:  אם מישהו נמצא ברשימה, אז בוודאי שאני אעצור

יבגני סובה:  חבר הכנסת יוסף טייב – אינו נמצא; ניסים ואטורי – אינו נוכח; עידן רול; מטי צרפתי הרכבי; יסמין פרידמן; נאור שירי – נאור היה, רצה לדבר, לא? מוותר; חברת הכנסת טטיאנה מזרסקי; יואב סגלוביץ'; שלי טל מירון; קארין אלהרר; חבר הכנסת מנסור עבאס; ווליד טאהא; סימון דוידסון; ירון לוי

יבגני סובה:  הם אינם נוכחים באולם

יבגני סובה:  חבר הכנסת אבי מעוז – אינו נוכח; חבר הכנסת אושר שקלים – אינו נוכח; חבר הכנסת יוראי להב הרצנו – אינו נוכח; חבר הכנסת טופורובסקי – אינו נוכח; חברת הכנסת שרון ניר – אינה נוכחת; חבר הכנסת גלעד קריב – אינו נוכח; חברת הכנסת מיכל שיר סגמן – אינה נוכחת; חברת הכנסת פנינה תמנו – אינה נוכחת; האחרונה, חברת הכנסת צגה מלקו – אינה נוכחת

יבגני סובה:       אם כך, אדוני השר, אתה רוצה לסכם, או שאנחנו נעבור להצבעה?      אם כך, אנחנו נעבור להצבעה

יבגני סובה:  מי שרוצה להצביע, אני אבקש, נא לשבת במקומות

יבגני סובה:  נעבור להצבעה על הצעת חוק בתי משפט (תיקון מס' 107) (הסדר גישור בין-לאומי), התשפ"ג–2023, בקריאה ראשונה

יבגני סובה:  הצבעה

יבגני סובה: בעד ההצעה להעביר את הצעת החוק לוועדה – 14 

יבגני סובה: נמנעים – אין 

יבגני סובה: בעד – 14, אין מתנגדים

יבגני סובה:  אני קובע כי הצעת חוק בתי המשפט (תיקון מס' 107) (הסדר גישור בין-לאומי), התשפ"ג–2023, אושרה בקריאה ראשונה, ותעבור לדיון בוועדת החוקה, חוק ומשפט לצורך הכנתה לקריאה שנייה ושלישית

יבגני סובה: [רשומות (הצעות חוק, חוב' מ/1647)

יבגני סובה: ] 

יבגני סובה: הנושא הבא על סדר-היום: הצעת חוק החברות (תיקון מס' 37) (ממשל תאגידי בחברות ציבוריות שאין בהן בעל שליטה), התשפ"ג–2023, בקריאה ראשונה

יבגני סובה:  אני מזמין שוב את שר המשפטים חבר הכנסת יריב לוין להציג את הצעת החוק

יבגני סובה:  בבקשה, אדוני

המשפטים יריב לוין: תודה

המשפטים יריב לוין:  אדוני היושב-ראש, חברות וחברי הכנסת, אני מוכרח להודות שזה נושא שיש לי ספק אם אפשר בכלל להבין אותו בשעה נורמלית של היום, ואני לא יודע מה מצבנו בשעה הזאת

המשפטים יריב לוין:  רק מהשם של החוק אני בטוח שמתחילים לאבד כיוון

יבגני סובה: תהיה בטוח שידברו בלי קשר לחוק

המשפטים יריב לוין: זהו

המשפטים יריב לוין:  היו לי בחוק הקודם ציפיות ותקוות

המשפטים יריב לוין:  ראיתי הרשמה המונית כזאת, אמרתי, כמה עניין יש בזה

המשפטים יריב לוין:  עכשיו אני כבר הרבה יותר מפוקח גם בהיבט הזה

המשפטים יריב לוין:  אבל למען האמת, זה נושא גדול

יבגני סובה: יש  לך ויכוח סוער, אולי בנושא החוק - - -     

המשפטים יריב לוין: אני בטוח

המשפטים יריב לוין:  למען האמת, זה נושא גדול וגם חשוב ואפילו משפיע על רבים רבים מאיתנו

המשפטים יריב לוין:  אני אנסה להציג אותו באמת עד כמה שאפשר בקצרה מפאת השעה

המשפטים יריב לוין:       ההצעה הזאת קודם כול היא הצעה שהיא באמת תולדה של עבודת מטה ועבודה שנעשתה במשך שנים ארוכות, והיא נועדה להתאים את חוק החברות לעידן שבו בבורסה יש יותר ויותר חברות ציבוריות שמבנה האחזקות בהן הוא מבוזר, ללא גרעין שליטה, על מנת לתת למשקיעים בחברות האלה הגנה נאותה

המשפטים יריב לוין:  בעשור האחרון ניתן לראות בשוק ההון הישראלי יותר ויותר חברות שאין בהן בעל שליטה

המשפטים יריב לוין:  חלק מהחברות האלה הן מהחשובות ביותר במשק

המשפטים יריב לוין:  שווי השוק שלהן עומד כבר כמה שנים, באופן יחסית יציב, על כרבע משווי השוק של החברות הנסחרות בבורסה

המשפטים יריב לוין:  אחת המטרות המרכזיות של חוק החברות היא להגן על המשקיעים בשוק ההון, אבל עד כה עיקר ההוראות התמקדו בהגנה על משקיעים בחברות שיש בהן בעל שליטה

המשפטים יריב לוין:       בשנים האחרונות התחדד שהחוק אינו נותן מענה מספיק בהשוואה למקובל בעולם בסיטואציה שבה בעלי המניות מבוזרים, אין בעל שליטה, ובעלי הכוח בחברה הם דווקא המנהלים

המשפטים יריב לוין:  בסיטואציה כזו, מה שמכונה בעיית הנציג מתרחש דה פקטו בין ההנהלה לבין בעלי המניות, שיש להם הרבה פחות ידע מאשר למנהלים על מה שקורה בחברה, ופעמים רבות הם יהיו אדישים לאופן התנהלות החברה משום שגובה ההשקעה שלהם בחברה אינו שווה את התשומות שעליהם להשקיע כדי להתעניין במה שנעשה בה ולהשפיע על מהלכי החברה

המשפטים יריב לוין:  במצב דברים כזה, הפער מול המנהלים, שמחזיקים בידע ומכתיבים את סדר-היום של החברה, משמעותי ביותר

המשפטים יריב לוין:  לכן הצעת החוק קובעת הוראות שייתנו כלים לבעלי המניות למנוע ממנהלים לנצל את הכוח העודף הזה ואת פערי המידע כדי להשיא את טובתם האישית על חשבון האינטרסים של החברה ובעלי מניותיה

המשפטים יריב לוין:      ההצעה מבוססת, כפי שאמרתי, על עבודת מטה מקיפה ועבודת הכנה שנעשתה במחלקת ייעוץ וחקיקה במשרד המשפטים, במחלקה שעוסקת במשפט כלכלי

המשפטים יריב לוין:  היא גובשה בשיתוף ובתיאום מלא עם הרשות לניירות ערך, ולאחר שיח מקיף שנעשה גם עם גורמים שונים בשוק הפרטי, עם גורמים באקדמיה ורגולטורים נוספים

המשפטים יריב לוין:  התיקונים המוצעים נמצאים בקו אחד עם כללי הממשל התאגידי המקובלים בשווקים מפותחים שבהם מבנה השוק מבוזר, בעיקר בארצות הברית ובאנגליה, תוך התאמתם למאפיינים של השוק ולחקיקה בישראל

המשפטים יריב לוין:       מכיוון שעד עכשיו הכול היה לגמרי ברור, אני אחסוך את הפירוט של פרטי הצעת החוק

המשפטים יריב לוין:  יש כאן הרבה מאוד פרטים, כולם חשובים, אבל הם מאוד מקצועיים, ונדמה לי שיחייבו דיון מעמיק בוועדה

המשפטים יריב לוין:  אני רק אומר לסיכום שלשינויים המוצעים תהיה השפעה על חברות בשווי שוק שמוערך כרגע בכ-176 מיליארד ש"ח

המשפטים יריב לוין:  הן מהוות כ-24% משווי השוק של החברות הנסחרות בבורסה הישראלית שאינן חברות דואליות

המשפטים יריב לוין:  צריך להזכיר שלא מדובר רק על משקיעים שסוחרים באופן עצמאי בשוק ההון, אלא גם על כספי הפנסיה שלנו שמושקעים בחברות האלה באמצעות הגופים המוסדיים, וכללי הממשל התאגידי המוצעים נועדו להבטיח הגנה נאותה גם על הכספים האלה

המשפטים יריב לוין:  המשקיעים בחברות ללא גרעין שליטה זכאים להגנה משמעותית באותה מידה כמו ההגנה שנותן היום חוק החברות למשקיעים בחברות עם גרעין שליטה

המשפטים יריב לוין:  לנוכח המגמות הקיימות בשוק ההון, אני חושב שמדובר בהצעת חוק חשובה, שתחזק את שוק ההון הישראלי ואת האמון המשקיעים, תשפר את היכולת של שוק ההון הישראלי להיות מנוע להשקעות, לצמיחה ולחדשנות

המשפטים יריב לוין:       אני רוצה גם להודות למשנה ליועצת המשפטית לממשלה אמיר לוין ולצוותו, שעמלו רבות על הכנת הצעת החוק הזו, ואני מבקש מהכנסת לאשר אותה בקריאה הראשונה, בתקווה שלמרות המורכבות אפשר יהיה להשלים במהרה את העבודה עליה ולהביא אותה אחר כך גם לקריאה השנייה והשלישית

המשפטים יריב לוין:  תודה

יבגני סובה: תודה רבה, אדוני השר

יבגני סובה:  אז מה שאני אעשה מהרשימה זה שאת מי שאני רואה אני אשאל אם הוא רוצה לדבר, ואני לא אקרא בשמות של חברי הכנסת

יבגני סובה:  חברת הכנסת מירב בן ארי, ראשונת הדוברים

מירב בן ארי: יכול להיות רגוע

מירב בן ארי:  אני אדבר קצר

מירב בן ארי:  תודה, אדוני היושב בראש

מירב בן ארי:  קודם כול, אתה אמרת שהאופוזיציה רוצה ללכת לישון

מירב בן ארי:  ממש לא

יבגני סובה: חס וחלילה

יבגני סובה:  אני חוזר בי מדבריי

מירב בן ארי: קודם כול, אנחנו נשארים פה כדי לתמוך בחקיקה טובה

יבגני סובה: הינה, אני חוזר בי מדבריי

מירב בן ארי: וגם להזכיר לך, אתה חלק מהאופוזיציה

מירב בן ארי:  זה משפט מיותר

יבגני סובה: אז פעם שלישית אומר, אני חוזר בי מדבריי, ולא התכוונתי לזה

מירב בן ארי: אם יש משהו שהאופוזיציה הזאת עושה מתחילת הכנס הזה הוא מתנהלת בצורה עניינית

יבגני סובה: לגמרי

מירב בן ארי: חוקים שהם חוקים טובים, אנחנו תומכים בהם גם בוועדות

מירב בן ארי:  זה הדבר האחרון שאפשר להגיד על האופוזיציה

מירב בן ארי:      אני חייבת להגיד משהו אחד

מירב בן ארי:  אתם עולים לפה, מדברים: אחדות, אחדות, ובמקביל אתם לא מפסיקים להסית נגד אחים לנשק, שנכנסו לאירוע מ-7 באוקטובר וסייעו למפונים וסייעו למילואימניקים, איפה שהמדינה עוד הייתה בהלם, עד שלקח לה להתאושש

מירב בן ארי:  עמית הלוי מסית נגד הייעוץ המשפטי של הכנסת

מירב בן ארי:  מה קורה?     

עמית הלוי: למה להסית? - - - להסית?     

מירב בן ארי: מסרס את רצון הציבור? מה העניין? החוק שלך הוא חוק גרוע

עמית הלוי: למה להסית? למה לבקר - - -     

מירב בן ארי: החוק שלך הוא חוק גרוע, שרוצה לאפשר למנכ"ל משרד חינוך - - -     

עמית הלוי: את לא מכירה את החוק בכלל

מירב בן ארי: אני מכירה מצוין

מירב בן ארי:  הייתי מעורבת בו, תאמין לי, בעיקר הייתי מעורבת כדי לוודא שהוא לא עולה

עמית הלוי: כן, ברור

מירב בן ארי: הינה, אני אומרת לך

מירב בן ארי:  אתה לא יכול לתת לשום מנכ"ל משרד חינוך - -     

עמית הלוי: כן

מירב בן ארי: - - שום מנכ"ל, לא משנה, גם לא בממשלה שלנו או שלכם, לפטר מורה

מירב בן ארי:  זה לא עובד ככה

עמית הלוי: כל המנכ"לים יכולים לפטר

עמית הלוי:  כל המנכ"לים במשרדי הממשלה יכולים לפטר פיטורים מינהליים על אי-התאמה

מירב בן ארי: יש התנהלות

מירב בן ארי:  תפסיק להסית

מירב בן ארי:  החוק שלך גרוע

עמית הלוי: אל תאמרי "להסית"

עמית הלוי:  אל תאמרי "להסית"

מירב בן ארי: תלמד לעבוד בכנסת

מירב בן ארי:  תלמד לפחות - - -     

עמית הלוי: להסית – זה מה שאת עושה עכשיו

עמית הלוי:  אל תאמרי "להסית"

מירב בן ארי: אני אגיד משהו על הח"כית שיושבת לידך

מירב בן ארי:  דווקא אני אגיד עלייך משהו טוב

מירב בן ארי:  הינה, לפחות היא הצליחה להעביר היום חוק בקריאה שנייה ושלישית, כי היא ישבה העם הייעוץ המשפטי והבינה

מירב בן ארי:  אני אומרת לטובתך

מירב בן ארי:  אתה יושב עם הייעוץ המשפטי

מירב בן ארי:  ותאמיני לי, יש לנו ויכוחים בלי סוף; עובדה שאישרתי את כל ההסתייגויות

מירב בן ארי:  עובדה שלא הצבענו נגד, כי כשמבינים את הרציונל ומבינים את ההיגיון, לא צריכים להתנגד

מירב בן ארי:       החוק שלך – לא סתם חבר הכנסת יוסף טייב, יו"ר ועדת החינוך, מתנגד

מירב בן ארי:  יוסי טייב – הוא לא מהאופוזיציה; וכל הייעוץ המשפטי

מירב בן ארי:  תלמד לעבוד בכנסת, ותפסיק לחשוב שאתה יודע הכול, כי אתה – יש לי חדשות בשבילך, עמית הלוי – לא יודע הכול

עמית הלוי: - - -     

מירב בן ארי: והייעוץ המשפטי של הכנסת יישאר פה גם אחרי שאתה תלך, גם אחרי שאני אלך, כי כנראה הם יודעים לעשות את העבודה

מירב בן ארי:  אז תלמדו להקשיב, גם, ותלמדו לעבוד בכנסת

מירב בן ארי:  לא יקרה לך כלום

עמית הלוי: אם לא מסכימים איתך זה הסתה - - - אם לא מסכימים איתך זה הסתה - - -      

יבגני סובה: תודה רבה לחברת הכנסת מירב בן ארי

יבגני סובה:  כפי שאמרתי, אני עובר על האנשים שאינם נוכחים באולם

יבגני סובה:  חבר הכנסת מיקי לוי, אתה רוצה לדבר? מיקי מוותר

מירב בן ארי: תלמד לעבוד

מירב בן ארי:  לא יקרה לך כלום

מירב בן ארי:  זה הבעיה שלך, שאתה חושב שאתה יודע הכול

מירב בן ארי:  אתה לא יודע

יבגני סובה: תודה, תודה, חברים

יבגני סובה:  חברים, תודה

יבגני סובה:  בואו נתקדם, בואו נתקדם

יבגני סובה:  חבר הכנסת מיקי לוי – מוותר; חבר הכנסת ואליד אלהואשלה – אינו נוכח; חבר הכנסת חנוך דב מלביצקי, היה, לא היה – לא נוכח; חברת הכנסת גלית דיסטל אטבריאן – אינה נוכחת

יבגני סובה:  מי עוד באולם? חבר הכנסת אריאל קלנר – אתה מוותר

יבגני סובה:  חבר הכנסת עמית הלוי, בבקשה

יבגני סובה:  שלוש דקות, בבקשה

עמית הלוי: יכולת לומר נוח בשבע שגיאות, מירב בן ארי

עמית הלוי:  מעולם לא טענתי שאני יודע הכול

עמית הלוי:  לא כל מי שלא מסכים איתך הוא מסית

עמית הלוי:  לא כל מי שלא מסכים עם מירב בן ארי הוא מסית

עמית הלוי:  אל תמציאי מושגים

עמית הלוי:  את לא אליעזר בן יהודה

עמית הלוי:  אל תמציאי מילים ואל תמציאי מושגים בעברית

עמית הלוי:  מותר לא להסכים עם היועצת המשפטית לכנסת, וזה לא הופך אותי למסית, גם אם תאמרי אלף פעם את דברי ההבל האלו

מירב בן ארי: אתה מסית

עמית הלוי: גם אם תאמרי אלף פעם את דברי ההבל אלו, זה לא יהפוך אותי למסית

עמית הלוי:  זכותי לבקר

עמית הלוי:  ומה שקרה בוועדת החינוך בשנה האחרונה זאת שערורייה, מכיוון שהחוק הזה עובר התעללות על ידי גורמים שלא מעוניינים בו, משלבים ידיים עם פקידי משרד המשפטים, אדוני שר המשפטים

עמית הלוי:  כל החבורה שעובדת במשרד המשפטים, אבל כולה, ללא יוצא מן הכלל, עומדת בוועדה כל השנה, תוקעת את כל המקלות בגלגלים של החוק הכי אלמנטרי, שכל ח"כ היה צריך כאן לתמוך בו, שמורה שתומך בטרור לא יהיה מורה במדינת ישראל

עמית הלוי:  זה פשוט כמו שזה נשמע

עמית הלוי:  אלא מה, יש גורמים שיש להם אג'נדה

מירב בן ארי: אג'נדה, הייעוץ המשפטי - - -     

עמית הלוי: אגב, זה לגיטימי

עמית הלוי:  הם יכולים לומר: אנחנו רוצים טרוריסטים במדינת ישראל

עמית הלוי:       עכשיו אני אתן לך שני סקופים מהוועדה

עמית הלוי:  סקופ ראשון: מסתבר, הלך היועץ המשפטי, אחד היועצים המשפטיים במשרד החינוך, בדק – הרי אנחנו אומרים, חבר הכנסת שירי, אנחנו אומרים שבבתי ספר ממלכתיים אין אפשרות לפיטורים מינהליים

עמית הלוי:  אגב, בניגוד למה שאמרה פה מירב בן ארי, בכל משרד ממשלתי מנכ"ל יכול לפטר פיטורים מינהליים על אי-התאמה, יכול המנכ"ל שלך לפטר על אי-התאמה

עמית הלוי:  לא על עבירת משמעת, זה עניין אחר, בזה כבר צריך בית דין למשמעת, ראיות מעל לספק סביר, זה כמו פלילי; אבל פיטורים מינהליים יכול כל משרד ממשלתי, והגורם המערער הוא הנציב

עמית הלוי:  אלא מה, הייתה ההחרגה של ישיבת ממשלה – לחץ, ארגוני מורים וכל החברים – אמרו: מורים – לא, אין אי-התאמה למורים

עמית הלוי:  באתי אני, אמרתי: רק על תחום טרור

עמית הלוי:  רזה

עמית הלוי:  לא דה-לגיטימציה למדינת ישראל, זה גם היה ראוי – רק על הטרור אפשר לפטר על אי-התאמה פיטורים מינהליים

עמית הלוי:  זו מהות החוק, ועל זה כולם משתוללים

עמית הלוי:      עכשיו, סקופ: בבית ספר ממלכתי אין את זה, כיוון שאין פיטורים מינהליים נוכח החלטת הממשלה, רק משמעת

עמית הלוי:  הלך לירון ספרד, מצא: מורה ממלכתי, לפני שנתיים, חבר בארגון א-סלפיה אל-ג'יהאדיה, ארגון טרור במדינת ישראל, התארגנות בלתי חוקית

עמית הלוי:  מצא אותו, אבל לא יכול לעשות איתו כלום

עמית הלוי:  למה לא יכול לעשות איתו כלום? כי אין פיטורים מינהליים במשרד החינוך

עמית הלוי:  אני שואל אותו בוועדה: תגיד לי, מה קורה עם המורה הזה שנתיים? הוא ככה מסתכל, מתבייש, ואומר לי: מלמד שנתיים

עמית הלוי:  אני אומר לו: מה מלמד? מלמד

עמית הלוי:  טרוריסט, כן

עמית הלוי:  מלמד, כן

עמית הלוי:      סיפור שני, עשינו בדיקת שב"כ

עמית הלוי:  למה? כי אני לא חושב שאני יודע הכול, מירב, אז אמרתי לשב"כ: תבדקו, אני מוכן לחכות

עמית הלוי:  חיכיתי, חיכיתי שנה לחוות דעת של היועצת המשפטית לממשלה בהרב מיארה – שנה שבסופה היא נתנה התנגדות שערורייתית, אבל במשך השנה הזאת חיכיתי לתוצאות של השב"כ

עמית הלוי:  שב"כ בדק, בדיקה חד-פעמית – היא הסכימה, בהרב מיארה, בדיקה חד-פעמית – ומסתבר שעשרות מורים בבתי ספר פעילים בטרור

עמית הלוי:  מתוכם קבוצה קטנה – אני לא אומר כמה, אסור לומר כמה – ממש טרוריסטים

יבגני סובה: עמית, בוא

יבגני סובה:  לסיום

עמית הלוי: אני שואל אותו בסוף הדיון, את הייעוץ המשפטי, מה עם הטרוריסטים שנציג השב"כ בוועדה אמר שהם טרוריסטים? מה איתם, עשיתם איתם משהו? אמרו: לא

יבגני סובה: תודה

עמית הלוי: היועצת המשפטית הסכימה לעשות את הבדיקה בתנאי שלא יעשו להם כלום אחר כך

יבגני סובה: תודה רבה

עמית הלוי: יושבים היום אנשים במערכת החינוך, טרוריסטים, והכול בסדר, כי מירב בן ארי – אם לא מסכימים איתה זו הסתה

מירב בן ארי: כן

עמית הלוי: אם לא מסכימים עם הייעוץ המשפטי לכנסת זאת הסתה

יבגני סובה: תודה

יבגני סובה:  חבר הכנסת עמית הלוי, נא לסיים, בבקשה

יבגני סובה:  עמית

עמית הלוי: יש לי חדשות בשבילך: הייעוץ המשפטי לכנסת צריך לעזור לחקיקה שלנו, לא לתקוע לה מקלות בגלגלים

יבגני סובה: תודה

עמית הלוי: אגב, חלק עושים את זה

עמית הלוי:  בוועדת החינוך זה לא ככה

יבגני סובה: תודה

יבגני סובה:  תודה רבה לחבר הכנסת עמית הלוי

יבגני סובה:  חברת הכנסת יסמין פרידמן – מוותרת; חבר הכנסת נאור שירי – מוותר; חבר הכנסת ירון הלוי – אינו נוכח

יבגני סובה:  אחרון הדוברים, ינון אזולאי, בבקשה

יבגני סובה:       עד שחבר הכנסת אזולאי יגיע, אני רק רוצה להגיד, אני בוודאי שלא אגיד מה להגיד, אבל עמית, חבר הכנסת עמית הלוי, יש הבדל – כשאתה מדבר על הייעוץ המשפטי של הוועדה, הרי אין ליועצת המשפטית של הוועדה אפשרות להגיב

יבגני סובה:  אז אני חושב שהמקום הכי טוב להשמיע את הטענות כלפי הייעוץ המשפטי של הוועדה זה הוועדה עצמה

יבגני סובה:  לפחות אם היה יושב-ראש הוועדה - - -     

עמית הלוי: מה נעשה - - -     

יבגני סובה: בדרך כלל נהוג, כשיש את הדרג המקצועי של הוועדה – הם לא יכולים לדבר מהדוכן, ולכן זאת, בעצם, כפי שאני מבין, זאת הייתה הטענה של חברת הכנסת מירב בן ארי

מירב בן ארי: זה מה שאמרתי

מירב בן ארי:  ואמרתי - - - מה לעשות?     

יבגני סובה: לכן – רגע, בסדר, הבנתי אותך מצוין

עמית הלוי: - - - הם לא יכולים לדבר מהדוכן, אבל למנוע מאיתנו לחוקק

יבגני סובה: רק שנייה, תן לי להגיב

יבגני סובה:  אני מכיר אותך לא מאתמול, אני יושב איתך בוועדות

מירב בן ארי: אף אחד לא מונע לחוקק חוקים טובים

יבגני סובה: אני שומע אותך, אני גם שמעתי אותך בוועדת המשנה

יבגני סובה:  אני חושב שהמקום הטוב ביותר להשמיע את הדברים כלפי הייעוץ המשפטי זה הוועדה

יבגני סובה:  אגב, לא ועדה סגורה, ועדה פתוחה

יבגני סובה:  אתה מנהל ועדות באופן חסוי; יש לך ועדת משנה שמתנהלת גם באופן חסוי

יבגני סובה:  המקום הכי טוב להשמיע את הטענות כלפי הייעוץ המשפטי של הוועדה זו הוועדה עצמה, ואז היועצת המשפטית של הוועדה תוכל להשיב לך

יבגני סובה:  היא לא יכולה לעלות על הדוכן ולהשיב לך על הטענות בשעה 00:00, כשעם ישראל שומע אותך ולא מבין על מה אתה מדבר

יבגני סובה:  תודה רבה

יבגני סובה:      חבר הכנסת אזולאי, בבקשה

ינון אזולאי: תודה רבה לך, אדוני היושב-ראש

ינון אזולאי:  כבוד השר, חבריי חברי הכנסת, מירב, אני רוצה קודם כול להתייחס לדברים שאמרת וגם להתחבר

ינון אזולאי:  דיברת על אחים לנשק

ינון אזולאי:  אני רוצה להגיד לך רק דבר אחד: באחים לנשק, הרב גפני ואני היינו בין היחידים שעמדנו בוועדה לתת להם 46, למרות כל קיצורי התהליכים שהיו

ינון אזולאי:  דווקא מהמקום של 7 באוקטובר, מה שהם יצאו ועשו

ינון אזולאי:       אתמול, ובכלל בימים האחרונים, אבל אתמול כשראיתי את האחים לנשק שהולכים להתגרות, ואני לא נכנס עכשיו למצב של הגיוס, לא גיוס, במקום של מאה שערים – ואגב, אם אתה רוצה לשכנע, זה לא המקום שם; גם את וגם אני יודעים שאלה לא ישתכנעו, וזה לא המקום לשכנע שם

ינון אזולאי:  לקחת מקל – אחד מהמפגינים שם – לקחת מקל ולהכות בחרדים, ורואים את הסרטון הזה, זה לא אחים

מירב בן ארי: לא לעניין

מירב בן ארי:  אני לא מסכימה - - -     

ינון אזולאי: זה אולי נשק, אבל לא אחים

ינון אזולאי:  ואני אומר לך שהיום אני מתבייש

ינון אזולאי:  ואני אומר לך - - -     

מירב בן ארי: אני לא מסכימה - - -     

ינון אזולאי: לא, לא

ינון אזולאי:  אבל הצורה שבה הם מתנהלים לאחרונה, אני אומר לך, אני אומר שטעיתי במקום הזה שלקחתי – ובאמת, חטפתי ביקורת אצלנו, חטפתי ביקורת קשה על זה

מירב בן ארי: אבל עשית את זה

ינון אזולאי: כי אני האמנתי במה שהם עושים, אבל היום הם מוכיחים לי שמה שהם עשו - - -     

מירב בן ארי: אני לא מסכימה עם זה

ינון אזולאי: ואני אגיד לך יותר מזה

ינון אזולאי:  דיברתי עם אנשים מתוכם שאמרו לי – הם באו ודיברו איתי אז, לבוא ולעשות את זה בגלל המצב, ואמרתי להם: אני איתכם, אני אעזור

ינון אזולאי:  והיום הם באו ואמרו לי: סליחה, טעינו באחים לנשק

ינון אזולאי:  ואני אומר לך שלהיות ככה זה לא אחים

ינון אזולאי:  זה דבר אחד

ינון אזולאי:      הדבר השני שדיברת עליו – דיברת פה כשדיברו על הייעוץ המשפטי של הכנסת

ינון אזולאי:  אני רק רוצה להגיד לך: אני לא יודע, עמדו פה קודם שני חברי ליכוד

ינון אזולאי:  חברת כנסת עלתה ודיברה כנגד – אני, לא משנה, זו לא פעם ראשונה שהיא מדברת על ועדת האתיקה

ינון אזולאי:  אני אגיד לך את האמת, לא כיף להיות בוועדת האתיקה, אבל זה חלק משומרי הסף, זה חלק משומרי הסף של הכנסת

מירב בן ארי: נכון

ינון אזולאי: לבוא ולהכות בוועדת האתיקה? גם לך יש ביקורת, ואת באה ואת אומרת לי אותה עניינית

מירב בן ארי: נכון, עניינית

ינון אזולאי: עניינית, אני אומר

ינון אזולאי:  נכון, באים, אבל בכל פעם לבכות על פליטות פה של עצמם? אני לא חושב – זה לבוא ולהכות עוד פעם בוועדה, בחברים בוועדה, שעושים את עבודתם

ינון אזולאי:  אני לוקח על עצמי את הביקורת הזאת, אין לי בעיה

ינון אזולאי:  אין לי בעיה

ינון אזולאי:       לאחר מכן יעלה חבר כנסת אחר וידבר על הייעוץ המשפטי של הכנסת, כשאנחנו יודעים כמה שהייעוץ המשפטי של הכנסת הוא טוב

ינון אזולאי:  הוא יוציא כותרות בעיתונים נגד חבר הכנסת יוסי טייב, שהוא יושב-ראש הוועדה, חבר מפלגתי

ינון אזולאי:  עמית, אני אגיד לך הצעה שלי כחבר: אל תזרוק סיסמאות שבסוף לא תוכל לעמוד בהן – להחליף בסוף את שומרי הסף בכנסת

ינון אזולאי:  אני רק אתן לך הצעה

ינון אזולאי:  הרי כולנו זעקנו על הייעוץ המשפטי של הממשלה – אני לא איכנס, טובה או לא טובה, בסדר או לא בסדר – אתה רואה שבסוף לא החליפו אותה; איך תחליף את הייעוץ המשפטי של הכנסת? גם לשיטתך הייעוץ המשפטי של הממשלה הוא טוב פחות משל הכנסת, ושל הכנסת הוא טוב מאוד

ינון אזולאי:  אז לך קודם כול ותחליף את של הממשלה, תסיים שם את העבודה, תבוא לפה

ינון אזולאי:  בכנסת, בינתיים, רובם מסתדרים עם הייעוץ המשפטי של הכנסת, ולטובה, עם כלל היועצים המשפטיים של הכנסת

ינון אזולאי:  זו ההצעה שלי

ינון אזולאי:      וההצעה השנייה שלי – אם אתה רוצה לעשות סנקציות על החבר שלי יוסי טייב, אני רק אומר לך דבר אחד - - -     

עמית הלוי: מה רע בסנקציות?     

ינון אזולאי: לא, אתה לא חייב להצביע לו, אתה לא חייב להצביע לו

ינון אזולאי:  אל תשכח, ש"ס – 11 אצבעות

ינון אזולאי:  בהצלחה

יבגני סובה: תודה רבה לחבר הכנסת ינון אזולאי

יבגני סובה:  אם כך, אנחנו סיימנו עם הדיון האישי

יבגני סובה:  אדוני השר, אתה רוצה לסכם או שאנחנו נעבור להצבעה?      אנחנו נעבור להצבעה על הצעת חוק החברות (תיקון מס' 37) (ממשל תאגידי בחברות ציבוריות שאין בהן בעל שליטה), התשפ"ג–2023, בקריאה ראשונה

יבגני סובה:  הצבעה

יבגני סובה: בעד ההצעה להעביר את הצעת החוק לוועדה – 9 

יבגני סובה: נמנעים – אין  

יבגני סובה: בעד – תשעה, אפס מתנגדים

יבגני סובה:  אני קובע כי הצעת חוק החברות (תיקון מס' 37) (ממשל תאגידי בחברות ציבוריות שאין בהן בעל שליטה), התשפ"ג–2023, אושרה בקריאה ראשונה ותועבר לוועדת חוקה, חוק ומשפט לצורך הכנתה לקריאה שנייה ושלישית

יבגני סובה: [רשומות (הצעות חוק, חוב' מ/1736)

יבגני סובה: ] 

יבגני סובה: הנושא הבא על סדר-היום: הצעת חוק הגבלת שכר טרחה (תביעות לתגמולים והטבות של נכי כוחות הביטחון, נפגעי פעולות איבה ומשפחות שכולות), התשפ"ד–2024, בקריאה ראשונה

יבגני סובה:  אני שוב מזמין את שר המשפטים להציג את הצעת החוק

המשפטים יריב לוין: תודה רבה, אדוני היושב-ראש

המשפטים יריב לוין:  השר, חברות וחבריי הכנסת, הצעת החוק הזו, אני מוכרח לומר, אני אומנם מביא אותה, אבל אני לא בעל הזכויות העיקרי בה

המשפטים יריב לוין:  היא תולדה של יוזמה שהייתה גם של חבר הכנסת חברי ארז מלול, גם של חבר הכנסת מיכאל ביטון וגם של מבקר המדינה, שפנה אליי בעניין הזה והעלה – בעצם כולכם העליתם נושא חשוב, אבל אני חייב לומר, לא נקי מהתלבטות ומבעיות

המשפטים יריב לוין:      הצעת החוק מבקשת להגביל את שכר הטרחה לעורכי דין ולחברות מימוש זכויות בתביעות לתגמולים של נכי צה"ל, משפחות שכולות ונפגעי פעולות איבה

המשפטים יריב לוין:  על פניו, הדבר הזה נשמע מאוד הגיוני

המשפטים יריב לוין:  הגבלת שכר טרחה בתחום הביטחון הסוציאלי היא הסדר מקובל בדין הישראלי, היא קיימת בתחומים שונים, כמו זכויות ניצולי שואה, ואני חושב שבכלל במצבים כאלה, כאשר מדובר באנשים שיש להם מוגבלויות רפואיות או תפקודיות, לפעמים בעיות נפשיות, יש להם קושי לקבל החלטות כלכליות מושכלות, נמצאים במצב של מצוקה – כל הדברים האלה הם בוודאי פתח מסוכן לניצול, ובהחלט מצדיקים מצב שבו תהיה התערבות של המדינה והגנה עליהם

המשפטים יריב לוין:  ובוודאי כאשר היחסים במצבים האלה הם הרבה פעמים לא שווים, אל מול עורך הדין שהוא גם בעל מקצוע, גם בעל ידע בהקשרים שאותו נכה או נפגע מתקשר איתו בהסכם ייצוג

המשפטים יריב לוין:       הבעיה הזאת קיבלה ביטוי מייד בימים הראשונים של מלחמת חרבות ברזל, עם כל מיני מקרים מצערים של עורכי דין שאפילו הסתובבו בבתי חולים והחתימו אנשים על הסכמי שכר טרחה

המשפטים יריב לוין:  גם מבקר המדינה, שכנראה קיבל תלונות בעניין הזה או היה עד לזה בעצמו, פנה אליי בעניין הזה וביקש להסביר את הנושא

המשפטים יריב לוין:      אבל צריך לומר שהדבר הזה, שנשמע בשמיעה ראשונית טריוויאלי וכמעט ברור מאליו, הוא הרבה יותר מורכב, משום שיש חשש שמציאות של הגבלת שכר טרחה תוציא מהשוק את עורכי הדין הטובים יותר

המשפטים יריב לוין:  במצבים מסוימים זה עלול לגרום למצב שדווקא פוגע בייצוג, מכיוון שיש מצבים שאולי טוב לשלם קצת יותר - -      

מירב בן ארי: יביא לו יותר כסף

המשפטים יריב לוין: - - אבל עורך הדין יביא בסוף תוצאה כזאת שבחשבון הכולל אותו אדם שמבקש לקבל את זכויותיו יקבל באמת זכויות הרבה יותר משמעותיות

המשפטים יריב לוין:  ואני מוכרח לומר שאני חושש מזה

המשפטים יריב לוין:  והשאלה היא איך, אם בכלל, אפשר לייצר מנגנון שימנע מצד אחד שכר טרחה מופרז, ומהצד השני לא ימנע ייצוג או יפגע באיכות הייצוג שתתקבל

מירב בן ארי: אז למה לא להגביל את האחוזים?     

המשפטים יריב לוין: זה באחוזים

המשפטים יריב לוין:  זה תמיד באחוזים

המשפטים יריב לוין:  אבל השאלה איפה את שמה את הרף

המשפטים יריב לוין:  למשל, אני אתן לך דוגמה, יכולים להיות מקרים שהנכות בהם היא יחסית נמוכה, ואז יכול להיות שבחשבון הכולל היכולת לקבל ייצוג טוב במגבלת אחוזים מסוימת תביא לתוצאה שלא יהיו עורכי דין באמת, לפחות מהמובילים, שיסכימו לקחת ייצוג כזה, ולקוחות כאלה יצטרכו להתפשר

המשפטים יריב לוין:  זה יכול ליצור מצב שגם המוטיבציה של עורך הדין ובאמת היכולת שלו להקדיש את הזמן וכו' – זה ברור, יש תמיד הלימה בין גובה שכר הטרחה שמשולם בסוף לבין - - -      

מירב בן ארי: אני אומרת, שהחוק הזה לא יתהפך בסוף על מי שהכי צריך

המשפטים יריב לוין: נכון, נכון

המשפטים יריב לוין:  ולכן אני חייב גם לומר שגם ארגון נכי צה"ל, ששוחחתי איתם בעניין הזה, היו להם הרבה השגות והסתייגויות מעצם הרעיון, ובוודאי מהאופן שבו הוא צריך להיות מיושם

המשפטים יריב לוין:       אני לא איכנס לפרטי המסלולים שמוצעים כאן

המשפטים יריב לוין:  אני חושב שזה לא יהיה נכון

המשפטים יריב לוין:  אני כן אומר שכרגע ההצעה מדברת על הגבלת שכר טרחה שתחול רטרואקטיבית מ-7 באוקטובר כדי שאם באמת החוק הזה יעבור, להגן על נפגעי המלחמה

המשפטים יריב לוין:  גם זה הסדר לא פשוט, שיחייב באמת בחינה לעומק בוועדה

מירב בן ארי: אני שומעת שאתה מסתייג

המשפטים יריב לוין: אני אומר בצורה ברורה

המשפטים יריב לוין:  אני הרגשתי חובה וצורך להביא את החוק הזה לקריאה הראשונה, אני חייב לומר, במידה רבה גם בגלל הפנייה של מבקר המדינה, שחשבתי שלא נכון להתעלם ממנה

המשפטים יריב לוין:  אבל בעיניי יש בהחלט מקום לקיים בזה דיון עומק בוועדה, לשמוע את כל הגורמים

המשפטים יריב לוין:  אני בכלל לא יכול להיות בטוח – אני אומר את זה בכנות, זה בדרך כלל דבר נדיר שמישהו מביא הצעת חוק ואומר: תשמעו, אני מביא אותה, אבל אני חושב שהיא באמת מחייבת העמקה נוספת

המשפטים יריב לוין:  אבל אני אומר את זה בגילוי לב

המשפטים יריב לוין:  אני חשבתי שדווקא השכל הקולקטיבי שיש כאן בכנסת יכול להביא אותנו לתוצאה נכונה, ולכן אמרתי, נעשה את מיטב מה שאנחנו יכולים להביא את ההצעה שנראית כרגע בעיניי ובעיני גורמי המקצוע במשרד אצלי כהכי נכונה, עם כל ההסתייגויות ועם כל סימני השאלה, ואני חושב שבוועדה יהיה צריך לקיים באמת דיונים מעמיקים על השאלה אם בכלל לעשות את זה, ואם כן, איך בדיוק לעשות את זה ובאיזה מדרגות

המשפטים יריב לוין:  אני מוכרח לומר שבמובן הזה אני בהחלט חושב שלא יהיה נכון שהממשלה תכפה פה עמדה, אלא הרבה יותר נכון בעיניי שבאמת בסוף תנסו בוועדה להגיע להסכמה כזו או אחרת, כולל אפשרות שבסוף המסקנה תהיה שהתועלת קיימת, אבל יכול להיות שהנזק הוא יותר גדול וכדאי בסוף לקבל את העמדה של אלה שחושבים שבכלל עדיף להימנע מהעניין הזה

המשפטים יריב לוין:  אבל לטעמי נכון באמת שהדבר הזה יידון בוועדה לעומק

המשפטים יריב לוין:  נכון היה שלא להתעלם, לא מהעמדה של מבקר המדינה ולא מהעמדות ששיקפו פה חברי הכנסת מלול וביטון, ולכן - -      

מירב בן ארי: למה זה ועדת עבודה ורווחה ולא חוקה?     

המשפטים יריב לוין: - - ולכן אני מביא את ההצעה

המשפטים יריב לוין:  איזו ועדה זו החלטה של הכנסת, אני לא מתערב בזה

מירב בן ארי: צריך ללכת לוועדת חוקה

המשפטים יריב לוין: אני לא מתערב בזה

המשפטים יריב לוין:  בגדול, עולמות התגמולים הם בדרך כלל בעבודה - -      

אופיר כץ: מירב - - -      

המשפטים יריב לוין: - - עולמות עריכת הדין הם בדרך כלל בחוקה

המשפטים יריב לוין:  אבל זו באמת החלטה של הכנסת שאני לא מתערב בה

המשפטים יריב לוין:  אני בטוח שבשתי הוועדות תיעשה עבודה מקצועית ורצינית

המשפטים יריב לוין:  ולכן אני מבקש מהכנסת כרגע לאשר את החוק בקריאה הראשונה, ולגבי ההמשך, כפי שאמרתי, נמתין למה שיקרה בדיוני הוועדה

המשפטים יריב לוין:  תודה

יבגני סובה: תודה רבה, אדוני השר

יבגני סובה:  דרך אגב, דיון דומה היה בוועדת העבודה והרווחה כשאנחנו דנו בחוק של פיצוי למשפחות של החטופים

מירב בן ארי: בשל הגבלת שכר טרחה

יבגני סובה: כן

יבגני סובה:  זה לא בדיוק היה חוק, אבל הסוגיה הזאת עלתה - -      

אופיר כץ: זו לא סוגיה, זה סעיף - - -      

יבגני סובה: - - כאשר יש מקרים שבהם אתה צריך להוכיח את הזכאות, ואז בעצם זה מונע לקחת עורך דין שהוא יכול לקחת שכר טרחה גדול מזה

יבגני סובה:       נעבור לדיון אישי

יבגני סובה:  אני אעשה כמו שעשיתי פעם שעברה

יבגני סובה:  מי שלא נוכח – אני לא אקרא בשמו

יבגני סובה:  ראשון הדוברים, חבר הכנסת מיכאל מרדכי ביטון, בבקשה

יבגני סובה:  ואני נועל את רשימת הדוברים בשלב זה

יבגני סובה:  השר השאיר לך דקה וחצי, אם אתה רוצה קצת להרחיב בדבר הזה

מיכאל ביטון: תודה

יבגני סובה: אני אתחשב בדברי השר, שגם שיבח את פעולתך בנושא של החוק

יבגני סובה:  בבקשה

מיכאל ביטון: השר לוין, תודה שקידמת את החוק

מיכאל ביטון:  אני רוצה לספר לך על גלגולו של החוק הזה

מיכאל ביטון:  קודם כול, ביהדות כתוב: מגלגלים זכות על ידי זכאי

מיכאל ביטון:  אז כנראה הייתי צריך לחכות חמש שנים שאתה תתמוך בחוק הזה, והזכות של כולנו שנביא אותו לידי סיום

מיכאל ביטון:  ואני אתייחס גם לשאלות ולדאגה על מרכיבים בחוק

מיכאל ביטון:       לפני חמש שנים נהייתי חבר כנסת

מיכאל ביטון:  חייג אליי חייל שלי במילואים מגולני, מוסקוביץ', הלוחם, הגיבור

מיכאל ביטון:  איפה אתה? בחוץ לארץ

מיכאל ביטון:  מה קרה? בן ארי, תקשיבי לי

מיכאל ביטון:  בן ארי, גולנצ'יקית, מש"קית ת"ש

מירב בן ארי:   חינוך

מיכאל ביטון: קצינת חינוך בגולני

מיכאל ביטון:  מוסקוביץ' מתקשר אליי, חייל שלי בגולני, לפני חמש שנים, ואומר לי - - -     

נאור שירי: אריה?     

מיכאל ביטון: ואללה, לא

מיכאל ביטון:  אומר לי: המפקד, ברחתי מהארץ

מיכאל ביטון:  למה? יש לי חובות לעורך דין

מיכאל ביטון:  למה? אני הלום קרב, והוא ייצג אותי והוא דורש ממני מאות אלפי שקלים על הייצוג

מיכאל ביטון:  אמרתי לו: איך זה יכול להיות? הוא אומר: זכיתי באחוזי נכות, הוא חישב את התשלומים שאני אקבל כל החיים, ומזה הוא לוקח 30%, וזה יוצא 200,000 שקל, ואין לי שקל

מיכאל ביטון:  והוא תבע אותי, ברחתי מהארץ

מיכאל ביטון:  מוסקוביץ'

מיכאל ביטון:      הבאתי את החוק להגבלת שכר טרחה

מיכאל ביטון:  בדקתי את הנושא, מה גיליתי? שיש הגבלת שכר טרחה עבור ייצוג של ניצולי שואה, שיש הגבלת שכר טרחה עבור תאונות בביטוח לאומי, רק על נכי צה"ל אין הגבלת שכר טרחה

מיכאל ביטון:  שאלתי למה, אמרו: זה מצב מיוחד

מיכאל ביטון:  והתחלתי לטפל

מיכאל ביטון:  מלול, אתה הצטרפת לחוק הזה

מיכאל ביטון:  מלול, אתה הצטרפת לחוק שלי

קריאה: אנחנו מדברים על החוק

מיכאל ביטון: אתה פה שנה בכנסת, אני – חמש שנים החוק הזה קיים

ארז מלול: אני גאה - - -      

מיכאל ביטון: אז בוא תקשיב לפחות

מיכאל ביטון:  לפני חמש שנים עשינו כנס - -      

אלמוג כהן: מיכאל, התאמנת, זה לא אומר שאתה צריך להיות בריון

מיכאל ביטון: - - בכנסת למען הלומי קרב ונכי צה"ל, והבאנו את החוק וקיבלנו התקפה של קבוצת עורכי דין שהתפרנסה מנכי צה"ל

מיכאל ביטון:  והם עשו סיכול ממוקד ולחצו עלינו, ולא הצלחנו להביא את החוק הזה בקריאה טרומית בכנסת

מיכאל ביטון:  והדבר הזה המשיך להתגלגל

מיכאל ביטון:  לא מזמן הגיע בחור, נקרא לו שמעון, שהיה גם כן נכה צה"ל של מלחמת לבנון השנייה

מיכאל ביטון:  נפצע בכפר בלבנון, עבר אירוע קשה, לא הכירו בפציעה שלו, סחב פוסט-טראומה

מיכאל ביטון:  עורכי דין ניצלו את מצבו, החתימו אותו על שכר טרחה, גם כן\ היוון קדימה של הכסף

מיכאל ביטון:  רק עמותה צדיקה ואנשים טובים הוציאו אותו מהמשבר

מיכאל ביטון:  אגב, מוסקוביץ' – אני רוצה להגיד משהו אחד, לא היה לי עורך דין שייצג אותו

מיכאל ביטון:  ביקשתי מפרופ' אלבשן: תייצג אותו בחינם

מיכאל ביטון:  לא רק שהוא ייצג אותו, הוא נסע לחוץ לארץ

מיכאל ביטון:  הוא היה בכנס, ישב איתו בחוץ לארץ, הביא אותו לארץ

מיכאל ביטון:  הוא עשה את זה בחינם

מיכאל ביטון:  הבאנו את החוק הזה וחיכינו חמש שנים, והחוק הזה יגן על נכי צה"ל והלומי קרב שלא יעשקו אותם

מיכאל ביטון:  ואנחנו עשינו עוד דבר: הלכנו לתקציב בוועדת החוץ והביטחון ודרשנו לראות כסף לסיוע בשכר טרחה להלומי קרב ונכי צה"ל

מיכאל ביטון:  שמנו שם 40 מיליון שקל

מיכאל ביטון:  השר, אני צריך ממך את העזרה שה-40 מיליון שקל המאושרים האלה לא ילכו לפח

מיכאל ביטון:  ללא משרד המשפטים לא נמצא מנגנון של סיוע בשכר טרחה לנכי צה"ל

מיכאל ביטון:  אני חייב את העזרה במימוש של הדבר הזה

מיכאל ביטון:      מצד אחד לא יגנבו להם כסף, ומצד אחד שמנו בתקציב 40 מיליון שקל, אבל זה עדיין לא בביצוע, זה אושר בשבועות האחרונים

יבגני סובה: מיכאל, לסיכום, משפט אחרון

מיכאל ביטון: כן

מיכאל ביטון:  אני רוצה להודות ליושב-ראש הקואליציה חבר הכנסת אופיר כץ - - -      

יבגני סובה: חכה, עוד לא עבר

יבגני סובה:  בדרך כלל תודות זה אחרי שנייה-שלישית

מיכאל ביטון: לא, יבגני, היושב-ראש, אבל זה לא נכון

מיכאל ביטון:  אופיר כץ כבר אישר את החוק שלי בוועדת שרים ובטרומית והגיע לוועדת העבודה

יבגני סובה: לא שמעת ציניות בדבריי?      

מיכאל ביטון: לא, אז אני אומר - -      

יבגני סובה: ברור שאני מצטרף

מיכאל ביטון: אופיר כץ הביא את החוק שלנו בטרומית, בהסכמות, בוועדת שרים, והכלל היה שלא נביא אותו בלי ממשלה בהסכמה

יבגני סובה: נכון

מיכאל ביטון: אני רוצה להודות לך, השר, שהבאת את החוק

מיכאל ביטון:  אני מתחייב בפניך שנעשה את העבודה בוועדת העבודה ונדייק אותו ונעשה אותו נכון, ונעשה את זה אפילו בפגרה, כמה שיותר מהר

מיכאל ביטון:  תודה רבה

יבגני סובה: תודה רבה לחבר הכנסת מיכאל מרדכי ביטון

יבגני סובה:       חברת הכנסת מירב בן ארי – מוותרת? רוצה לדבר, מירב? מוותרת, אוקיי

יבגני סובה:  חבר הכנסת מיקי לוי – מוותר; חבר הכנסת אריאל קלנר – מוותר; חבר הכנסת עמית הלוי – עמית, אתה רוצה לדבר? מוותר? כמה שניות, אתה חושב? אז מבחינתי אתה מוותר, נכון? אוקיי

יבגני סובה:  טוב, מי עוד יש לנו? חברת הכנסת יסמין פרידמן – אינה נוכחת; חבר הכנסת נאור שירי – מוותר

יבגני סובה:  אם כך, שאר חברי הכנסת אינם נוכחים באולם

יבגני סובה:  שר המשפטים, רוצה לסכם? אוקיי

יבגני סובה:      אם כך, אנחנו נעבור להצבעה על הצעת החוק הגבלת שכר טרחה (תביעות לתגמולים והטבות של נכי כוחות הביטחון, נפגעי פעולות איבה ומשפחות שכולות), התשפ"ד–2024, בקריאה ראשונה

יבגני סובה:  אנחנו נעבור להצבעה

יבגני סובה:  הצבעה

יבגני סובה: בעד ההצעה להעביר את הצעת החוק לוועדה – 16 

יבגני סובה: נמנעים – אין 

יבגני סובה: בעד – 16

יבגני סובה:  מישהו לא הספיק להצביע? אין לי בעיה לרשום אותו

יבגני סובה:  כולם הצבעתם, אוקיי

יבגני סובה:  טוב, אז בעד – 16, אפס מתנגדים, אני קובע כי הצעת החוק הגבלת שכר טרחה (תביעות לתגמולים והטבות של נכי כוחות הביטחון, נפגעי פעולות איבה ומשפחות שכולות), התשפ"ד–2024, אושרה בקריאה ראשונה ותעבור לדיון בוועדת העבודה והרווחה לצורך הכנתה לקריאה השנייה והשלישית

יבגני סובה:       אין מישהו שמתנגד, אז זה יעבור לוועדת העבודה והרווחה

יבגני סובה: [רשומות (הצעות חוק, חוב' מ/1734)

יבגני סובה: ] 

יבגני סובה: הנושא הבא על סדר-היום: הצעת חוק השקעות משותפות בנאמנות (קרן כספית וקרן מועדים קבועים), התשפ"ד–2024, בקריאה ראשונה

יבגני סובה:  מי שמציג את החוק – השר תורן, השר עמיחי שיקלי, כנראה במקום שר האוצר

יבגני סובה:  השר שיקלי, אתה תציג את החוק במקום שר האוצר, בבקשה

יבגני סובה:  אדוני, עשר דקות לרשותך, בבקשה

עמיחי שיקלי: כן, אדוני היושב-ראש, כנסת נכבדה, בשם משרד האוצר אני מציג כאן את הצעת החוק השקעות משותפות בנאמנות (קרן כספית וקרן מועדים קבועים), 2024

עמיחי שיקלי:  החוק שמונח בפניכם הוא בשורה לציבור, ובעיקר למשקי הבית

עמיחי שיקלי:  בשנתיים האחרונות ריבית בנק ישראל עלתה באופן משמעותי לצורך ריסון האינפלציה

עמיחי שיקלי:  כתוצאה, הריבית שמשקי בית משלמים לבנקים על האשראי וההלוואות עלתה בצורה ניכרת, אבל מצד שני, הריבית שהבנקים משלמים לכולנו על הפיקדונות עלתה הרבה הרבה פחות

עמיחי שיקלי:  למה זה קורה? בעיקר בגלל היעדר תחרותיות במגזר הבנקאי

עמיחי שיקלי:       בשנים האחרונות נעשו צעדים משמעותיים להגביר תחרות במערכת הבנקאית: הפרדת חברות כרטיסי אשראי מהבנקים הגדולים, הסרת חסמים להקמתם של בנקים דיגיטליים והעברת רפורמת הבנקאות הפתוחה; בחוק ההסדרים האחרון הועברה רפורמת שירותי תשלום, שתכניס תחרות לשוק התשלומים ותביא לכאן חברות בין-לאומיות חדשניות; בנקים חויבו לשלוח סמס אחת לחודש, המפרט את העמלות והריביות הנגבות מהאזרח

עמיחי שיקלי:  כצעד משלים לרפורמת שטרום, לפני שנה, הופרד גם הנושא של חברת כרטיסי אשראי כאל מבנק דיסקונט, ולאחרונה הוטל תשלום מיוחד על בנקים בשנים 2025-2024 בשל רווחים חריגים מעליית הריבית

עמיחי שיקלי:      החוק הזה מצטרף לצעדים האלה ונועד להכניס תחרות גם לתחום הפיקדונות, באמצעות הסרת חסמים רגולטוריים למוצר שהוא הדומה ביותר לפיקדון בנקאי – קרנות כספיות

עמיחי שיקלי:  קרנות כספיות הן קרנות נאמנות נזילות, סולידיות, המציעות תשואה דומה לריבית בנק ישראל

עמיחי שיקלי:  הקרנות הכספיות נפוצות מאוד בעולם המערבי, אבל בישראל הרבה פחות

עמיחי שיקלי:       החוק שמקדם משרד האוצר יחד עם רשות ניירות ערך ינגיש את המוצר הזה אל הציבור הרחב, יאפשר לקרנות הכספיות להציג תשואה צפויה, ירחיב את הגורמים המורשים להפיץ קרנות כספיות ללקוחות

עמיחי שיקלי:  כך יוכלו משקי בית ליהנות ממוצר תחליפי לפיקדון בנקאי, ולעיתים אפילו אף עדיף עליו, שמעניק ריבית גבוהה ושומר על ערך הכסף תוך סיכון נמוך מאוד ובנזילות גבוהה

עמיחי שיקלי:       אבקש מחברי הכנסת להצביע בעד הצעת החוק ולהעבירה לוועדת הכספים להכנה לקריאה שנייה ושלישית

עמיחי שיקלי:  תודה רבה

יבגני סובה: תודה רבה לשר עמיחי שיקלי

יבגני סובה:  אני ברגע זה נועל את רשימת הדוברים

יבגני סובה:  חברת הכנסת מירב בן ארי – מוותרת; חבר הכנסת מיקי לוי – מוותר

יבגני סובה:  מי עוד נוכח באולם? חבר הכנסת אריאל קלנר – מוותר; חבר הכנסת עמית הלוי – אינו נוכח

יבגני סובה:  אם כך, אין יותר דוברים חברי הכנסת שנוכחים באולם

יבגני סובה:       אני מבקש, מי שרוצה להצביע נא לשבת במקומות

יבגני סובה:  השר לא מסכם, נכון? השר שיקלי, אתה לא מסכם? אפשר לעבור להצבעה? אוקיי, אז אנחנו נעבור להצבעה

יבגני סובה:       נעבור להצבעה על הצעת חוק השקעות משותפות בנאמנות (קרן כספית וקרן מועדים קבועים), התשפ"ד–2024, בקריאה ראשונה

יבגני סובה:  נעבור להצבעה

יבגני סובה:  הצבעה

יבגני סובה: בעד ההצעה להעביר את הצעת החוק לוועדה – 8 

יבגני סובה: נמנעים – אין  

יבגני סובה: בעד – שמונה, אפס מתנגדים, אני קובע כי הצעת חוק השקעות משותפות בנאמנות (קרן כספית וקרן מועדים קבועים), התשפ"ד–2024, אושרה בקריאה ראשונה ותעבור לדיון בוועדת הכספים לצורך הכנתה לקריאה שנייה ושלישית

יבגני סובה: [רשומות (הצעות חוק, חוב' מ/1732)

יבגני סובה: ] 

יבגני סובה: רבותיי, הנושא הבא – והאחרון, כפי שאני מבין – על סדר-היום: הצעת חוק הביטוח הלאומי (תיקון מס' 245) (העברת האחריות הביטוחית בתחום מכשירי שיקום וניידות מן המדינה לקופות החולים), התשפ"ד–2024, בקריאה ראשונה

יבגני סובה:  מי מציג את החוק? שוב השר עמיחי שיקלי, מציג את החוק במקום השר יואב בן צור

יבגני סובה:  בבקשה, אדוני השר

עמיחי שיקלי: אדוני היושב-ראש, כנסת נכבדה, בהתאם להוראות סעיף 86(א) לחוק ביטוח לאומי, נפגע עבודה שהוא תושב מדינת ישראל זכאי להחלמה, שיקום רפואי ושיקום מקצועי בהתאם להוראות אותו חוק

עמיחי שיקלי:  כמו כן קובע החוק כי זכאות זו אינה עומדת לגבי שירותי הבריאות הכלולים בסל הבריאות לחוק ביטוח בריאות ממלכתי הנוגע לרשימת התרופות הכלולות בסל הבריאות

עמיחי שיקלי:       שירותי הבריאות הניתנים במסגרת סל הבריאות המפורטים בתוספת השנייה לחוק ביטוח בריאות ממלכתי ניתנים על ידי קופות החולים, זאת בשונה משירותים המפורטים בתוספת השלישית לחוק האמור, הניתנים על ידי המדינה

עמיחי שיקלי:  שירותים רפואיים החורגים מסל הבריאות מוענקים לנפגעי העבודה במסגרת הסכמים שעליהם חתם המוסד לביטוח לאומי עם קופות החולים, מכוח חוק הביטוח הלאומי

עמיחי שיקלי:       ביום ז' בתשרי התשפ"ג, 2 באוקטובר 2022, התקבלה החלטת ממשלה לעניין העברת האחריות הביטוחית בכל הנוגע למכשירי שיקום וניידות מהמדינה לקופות החולים, אשר משמעותה כי מכשירי שיקום וניידות יינתנו במסגרת שירותי סל הבריאות המסופקים על ידי קופות החולים

עמיחי שיקלי:  בהמשך להחלטה זו הותקן צו ביטוח בריאות ממלכתי, שלפיו שירותים של מכשירי שיקום וניידות הניתנים כיום על ידי משרד הבריאות יועברו לסל שירותי הבריאות המפורט בתוספת השנייה לחוק, כך שהאחריות לאספקתם תוטל על קופות החולים

עמיחי שיקלי:  הצו האמור ייכנס לתוקפו החל מיום כ"ב באדר ב' התשפ"ד, 1 באפריל 2024

עמיחי שיקלי:       במסגרת החלטת הממשלה האמורה, וכדי לשמור על רמת מתן שירותים בתחום זה שלה זכו נפגעי עבודה עד עתה, הוחלט כי יתוקן הסעיף האמור בחוק הביטוח הלאומי כך שההחרגה האמורה בסעיף זה לעניין שירותים הכלולים בתוספת השנייה לחוק לא תחול לעניין אספקת מכשירי שיקום וניידות לנפגעי תאונות עבודה, ולגביה תמשיך לחול ההסדרה הקיימת מתוקף ההסכם שנחתם בין המוסד לביטוח לאומי ובין הקופות החולים מכוח סעיף 61 לחוק הביטוח הלאומי

יבגני סובה: תודה רבה, אדוני השר

יבגני סובה:  מישהו מהנוכחים באולם רוצה לדבר בדיון האישי? אם לא, אז אנחנו - - -     

מירב בן ארי: לפחות תן לשר לרדת

יבגני סובה: לא, הוא סיים

יבגני סובה:  השר לא מצביע

יבגני סובה:  אם כך, מי שרוצה להצביע, נא לשבת במקום

יבגני סובה:       אנחנו נעבור להצבעה על הצעת חוק הביטוח הלאומי (תיקון מס' 245) (העברת האחריות הביטוחית בתחום מכשירי שיקום וניידות מן המדינה לקופות החולים), התשפ"ד–2024, בקריאה ראשונה

יבגני סובה:  נא להצביע

יבגני סובה:  הצבעה

יבגני סובה: בעד ההצעה להעביר את הצעת החוק לוועדה – 8 

יבגני סובה: נמנעים – אין  

יבגני סובה: בעד – שמונה, אין מתנגדים, אני קובע כי הצעת חוק הביטוח הלאומי (תיקון מס' 245) (העברת האחריות הביטוחית בתחום מכשירי שיקום וניידות מן המדינה לקופות החולים), התשפ"ד–2024, אושרה בקריאה ראשונה ותעבור לדיון – מה אתם רוצים?     

קריאה: - - -     

יבגני סובה: כתוב: לוועדת העבודה והרווחה, אבל אתה רוצה לוועדת הבריאות

יבגני סובה:  אז היא תעבור לוועדת הכנסת לקביעת הוועדה להכנתה לקריאה שנייה ושלישית

יבגני סובה:       חברים, תם סדר היום

יבגני סובה:  הישיבה הבאה תתקיים מחר, יום שלישי כ"ג באדר ב' התשפ"ד, 2 באפריל 2024, בשעה 16:00

יבגני סובה:  ישיבה זו נעולה